
FERDO ČULINOVIĆ 


DRŽAVNOPRAVNI RAZVITAK VOJNE KRAJINE 


(s naročitim osvrtom na Slavoniju) 


Čitava tri i pol vijeka postojala je u jugoslavenskim zemljama prema 
Turskoj Vojna krajina kao zasebna administrativno-teritorijalna oblast. 
Poslije poraza ugarske feudalne vojske kod Mohača (1526) ona je postala 
historijskom nužđom. da bi se od evropskog zapada odbila tadašnja tur- 
ska invaziona opasnost.! Sigurnost evropskog zapada iziskivala je da se 
na ovom pograničnom pojasu prema tadašnjoj Turskoj organizira obram- 
beno područje, koje će na sebe primati i odbijati invazione nasrtaje 
turske vojske. Zato je dakle u ovim krajevima nastala Vojna krajina, u 
kojoj je narod s oružjem u ruci stajao na braniku Zapada, da bi se njemu 
osigurao ekonomski i kulturni razvitak nesmetano od turskog ekspanzio- 
nizma. 

Zato je Zapad pridao narodu ovih jugoslavenskih zemalja kao pohva- 
lan i tada počasni naziv »Antemurale christianitatis«, ali zato je Vojna 
krajina plaćala naročito krvav danak. Nije bilo pretjerano da je narod 
s ovih krajeva dao tom području tačniji naziv, kada je govorio kako je 
— »Vojna krajina krvava haljina«. Vijekovima je tu narod ovog pod- 
ručja bio izložen vrlo čestim nasrtajima turskih invazionih odreda, tu 
je otpornost i požrtvovnost krajiškoga naroda suzbila nekadanji turski 
ekspanzionizam prema Zapadu. Ima historičara koji nisu skloni prizna- 
nju ove činjenice. Po njima turski ekspanzionizam nije zaustavljen kra- 
jiškim bedemom, nego smatraju da su na to odlučno utjecale druge činje- 


! Ovdje se ograničavamo uglavnom na historijat Hrvatsko-slavonske vojne krajine, 
ali se osvrćemo i na osnovne linije razvitka cjelokupnog vojnokrajiškog režima. 

? Od Požarevačkog mira Kraljevina Hrvatska i Slavonija obuhvatala je 42.650 km?, 
ali je do 1882. bila faktično podijeljena na provincijal (nekadašnja banska Hrvatska) 
i na Vojnu krajinu kao zasebnu vojnoadministrativnu oblast, koja je de jure ipak 
smatrana integralnim dijelom teritorija Kraljevine Hrvatske i Slavonije, ali je de facto 
bila izvan njezinog sklopa. 


nice, npr. neuspjeh druge opsade Beča itd. Istina će biti na drugim fakto- 
rima. Nema sumnje da su turski ekspanzionizam gušile i unutrašnje pri- 
like u tadašnjoj Turskoj, ali i njeni ratni neuspjesi, a naročito prema 
Vojnoj krajini. 

Činjenica je ipak, da turska invazija nije probila ovaj krajiški obram- 
beni bedem. Ne zato što to ona ne bi navodno htjela (a činjenice su 
pokazivale baš protivno tome!), nego zato što ih je tu zaustavljala kra- 
jiška obrambena snaga. Ma što se govorilo o uzrocima likvidacije tur- 
skog ekspanzionizma, ipak preostaje činjenica da je Vojna krajina bila 
snažan obrambeni zid, koji je turske invazione nasrtaje ovdje zaustav- 
ljao i tako branio Zapad od svojedobne velike opasnosti. 


A što je narod ovih krajeva dobio za to? Kad je feudalnim vrhovima 
habsburških zemalja trebala ova vojnoobrambena snaga Krajine, onda 
se nije štedjelo s obećanjima. Vladarski privilegiji mnogo su davali u 
riječima, da s vremenom zaborave na to i da ovaj narod podvrgnu ne- 
zasluženom teškom vojničkom režimu, gdje je Krajišnik stajao pod kru- 
tom vojnom disciplinom od rane svoje mladosti pa sve do svoje starosti, 
izložen samovolji tuđinskih oficira, proizvoljnostima krajiških komandi. 
Govorilo se i pisalo svojedobno kako je krajiški narod ne samo hrabar 
nego i pokoran, caru vjeran vojnik, »nepokolebljiv u predanosti prije- 
stolju«. O hrabrosti Krajišnika govore mnoge nepobitne historijske či- 
njenice, kao i o tome da je on svojim požrtvovanjem nerijetko spasio 
interese habsburškog dvora. Činjenice pokazuju da je Krajišnik savjesno 
održavao svoju riječ braneći kao vojnik mjesto na kojemu je zadržavao 
ekspanzionističke nasrtaje. Ali historijska fakta pokazuju i naličje ove 
stvari. Iz historijskih činjenica može se naime razabrati da je Krajišnik 
u više navrata ustajao i na oružje protiv krajiške komande, ako nije 
mogao drukčije da zaštiti svoje pravo na život i svoje dostojanstvo kao 
čovjeka. Pobuna u Varaždinskom generalatu od 1755. nije jedini primjer 
takva stava naroda Vojne krajine, Nije ipak netačno da se Krajišnik 
često pouzdavao i u konačnu riječ vladara, da je zato dvoru upravljao 
svoje pritužbe, kao npr. 1755. svoje »potežčice« i dr. Ali oružani istupi 
Krajišnika razotkrivali su činjenicu da su oni ustali protiv krajiške ko- 
mande, a nju je postavljao car, dakle da su kroz to posredno istupali 
i protivu vladaru. Konačno, previranja nastala u Vojnoj krajini, naročito 
od 1848. dalje, pokazuju da je Krajišnik znao tko mu zapravo oduzima 
njegova osnovna prava na život. Zato ova nekadašnja propagandistička 
dinastička fraza nije imala istinske, historijske podloge. 

»Hrabri i caru odani Krajišnik« postajao je sve to svjesniji da iza 
okrutnih tuđinskih krajiških oficira i same general-komande stoji onaj 
faktor koji je konačno dopuštao ovaj grubi i surovi režim. Dvor je u 
Krajini organizirao najveću vojničku kasarnu svoga vremena u Evropi i 


š Tako je npr. za pobune kmetova ispod Kalnika neki Švagelj pisao podbanu 
Rauchu 4. marta 1755 kako bi — »... muži... silum radi krainščaki postati, ne pako 
da bi tlaku delali...« (Ljudevit Ivančan, »Buna Varaždinskog generalata i pograničnih 
kmetova godine 1755«, Zagreb, 1903, str. 53). 

odatle izvlačio vojnu silu, koja je brojala približno oko 50 do 60.000 voj- 
nika. Dvor je ovdje čuvao za sebe najjeftiniju vojsku u Evropi i zato je 
uporno podržavao taj režim, čak i onda kada je on već bio očigledni 
anahronizam. 


U vrijeme kad se evropskim zapadom potkraj kasnofeudalnog apsolu- 
tizma sve više razvijao liberalistiški duh budućeg buržoaskog poretka, 
na području Vojne krajine još uvijek se živjelo u uvjetima specifičnog 
feudalizma, koji je bio prožet doživotnom vojničkom obavezom* stanov- 
ništva ovog kraja, izloženog grubostima i surovostima, što su se ispo- 
ljavale u mnoštvu bezobzirnosti i tjelesnim kaznama od batinanja »na 
klupi« do trčanja kroz ubitačnu »mrtvu šibu«5 Na ovom području stje- 
cala se ekonomska zaostalost s obespravljivanjem i zlostavljanjem Kra- 
lišnika. 

Nastavši u vrijeme turske invazione opasnosti Vojna krajina se produ- 
žavala i onda kada je te opasnosti već nestalo. Bečki dvor je naime 
podržavao krajiški režim i onda kada je 1848. bio formalno ukinut feu- 
dalizam u Austriji i kada se u okolnim krajevima već živo razvijao bur- 
žvaski poredak. Od prvobitne voinoobrambene ustanove Vojna krajina 
postala je u tim novim prilikama za bečki dvor instrumentom represiv- 
nosti prema narodima ove višenacionalne monarhije. Dakle, poslije 1848. 
Vojna krajina ostaje gotovo četiri decenija anahronistički preostatak 
ukinutog već feudalnog sistema u jugoslavenskim krajevima. 


Deceniji su prolazili nakon 1848, ali bečki dvor nije pokazivao nimalo 
volje da ukine Vojnu krajinu. Pritješnjen sve otvorenijim ogorčenjem 
naroda ovoga područja, bečki dvor je u nizu vladarskih »reskripata« 
(priznavajući teritorijalnu pripadnost Vojne krajine Kraljevini Hrvat- 
skoj, Slavoniji i Dalmaciji) obećavao reinkorporaciju. Ali se na to nije 
mogao odlučiti. Za takav stav dvora govorili su njegovi politički i vojni 
interesi. Politički je za to govorila okolnost da je dvor Vojnu krajinu 
držao kao svoje političko sredstvo u borbi protiv Sabora Hrvatske, na- 


“ Vrijeme vojne obaveze za Krajišnike nije bilo uvijek podjednako utvrđeno. 
Potkraj Vojne krajine bilo je propisano npr. s tzv. »Grenzgrundgesetzom« od 1807. 
da vojna dužnost Krajišnika počinje sa navršenom 20. godinom života. Ali dokle je 
ona trajala? O tome je više govorila životna praksa negoli krajiški propisi. Faktično 
je Krajišnik bio doživotni vojni obveznik, od svoje odrasle dobi pa do duboke sta- 
rosti. Bečki dvor je s područja Vojne krajine izvlačio maksimum vojnika, čiji je 
broj varirao prema vojnim potrebama habsburških vrhova i mogućnostima da se 
s ovog područja na ratište odvuče što više za oružje sposobnih ljudi. 


5 Stariji naši historiografi pisali su o nastojanju Marije Terezije, da »humanizira« re- 
žim, naročito u kaznenopravnom pogledu. Ali i za njena vladanja (1752) objavljena je 
odredba o »trčanju kroz šibe«, koju je kaznu Marija Terezija istina nešto ublažila time 
što je naredila da se trčanje kroz »mrtvu šibu« može narediti samo »na osnovi 
ratnog prava«. S tim u vezi Naredba generalkomande od 20. juna 1752. propisala je 
da se nije smjelo kod pješadije »preći ulicu od 300, a kod konjaništva od 150 ljudi«. 
Dakle, i s takvim ublaženjem kažnjavanje batinanjem značilo je grubu nečovječnost, 
a mrtva šiba i kvalificiranu kaznu smrću. General Daun je svojim Regulativom 
(1764) zabranio dotle uobičajeno tučenje vojnika, »udaranje batinom po glavi, ruka- 
ma, prsima, vratu ili nogama«, udaranje kundakom u rebra i prsa te dr. (Dokumenti 
o tome u Državnom arhivu SR Hrvatske, Zagreb, spisi Vojne krajine). 


ročito opozicije u njemu, ali i kao sredstvo političke ucjene. Vojnički je 
Krajina značila snažnu vojnu rezervu za čuvanje dinastije i poreika u 
državi. Istom 1882. prestaje Vojna krajina, ali su i dalje neki njeni ele- 
menti ostali dosta dugo u životu Hrvatske. 

O Vojnoj krajini pisalo se razmjerno malo. Ali pri tome treba naročito 
istaći zaslužno nastojanje Franca Vaničeka, historiografa Vojne krajine, 
koji je svojim kapitalnim djelom o Vojnoj krajini uvelike pridonio 
poznavanju i mogućnosti daljeg izučavanja historijata ovoga područja. 
Pored više historičara ovoga područja treba tu upozoriti i na zasluge 
onih koji su se bavili prošlošću Vojne krajine, iako s drugih aspekata, 
kao npr. Matija A. Relković i drugi.7 No svi ti protagonisti upozoravaju 
i na suvremenu potrebu, da se produži istraživanje historijata Vojne kra- 
line. To iziskuje i mjesto Vojne krajine u razvitku jugoslavenskih zema- 
lja, jer to zahtijeva njezin naročiti značaj i u naučnom pogledu, a to 
traži i današnjica, koju se i ovdje može temeljitije upoznati samo ako 
se sazna jučerašnjica. 

Naš je zadatak da (ovim okvirnim izlaganjem) analizom razvitka Voj- 
ne krajine pridonesemo u izvjesnoj mjeri boljem poznavanju života na- 
roda ovog područja u spomenutom razdoblju. Ta analiza nije ograni- 
čena samo na državnopravne elemente, već se po samoj superstruktural- 
nosti takav istraživački rad usmjeravao na razmatranje svih strana dru- 
štvenog života u vezi s osnovnim zadatkom ovog nastojanja. Prema tome 
ovdje će biti riječi ne samo o državnopravnom problemu oko statusa 
Vojno krajine u spomenutom vremenu, nego donekle i o ekonomskoj, 
kulturno-prosvjetnoj, napose političkoj strani toga razvitka. Ovdje se 
naime nameće čitav niz pitanja, na koja treba potražiti objektivan odgo- 
vor. Tako je npr. među prvima problem o vremenu i načinu postanka 
Vojne krajine. 


Začetak Vojne krajine nalazili su neki stariji historičari već u vojno- 
obrambenim akcijama hrvatsko-ugarskog kralja Matije Korvina. On je 
naime nakon zauzeća Jajca* odanle odveo oko 18.000 ljudi i naselio ih 
na područje Like i Krbave, da tu stvori prvi obrambeni pojas protiv 
turske opasnosti. To bi dakle imali biti naši prvi »graničari«. Ali netač- 
nost ovog gledišta razotkriva već sama činjenica da su Turci ubrzo po- 


$ Franz Vaniček, »Spezialgeschichte der Militirgrenze aus Originalquellen und 
Quellenurkunden gesch&pft«, 4 sveska, Wien, 1875. 


Značenje ovog djela utoliko je veće što su se tečajem vremena izgubili (ili uni- 
štili) mnogi dokumenti, te je ovaj rad Fr. Vaničeka u tom pogledu ostao fundamen- 


talnim priručnikom za poznavanje mnogih strana krajišničkoga života. 

7 Od ovih naročito treba ukazati na autore: Josip Matasović (»Do Ozore 1848.«, 
Zagreb, 1919. i dr.), Vaso Bogdanov, (»Društvene i političke borbe u Hrvatskoj 
1848/49«, Zagreb, 1912, i dr.), Stjepan Pavičić (»Razvitak naselja u vinkovačkom 
kraju«. Vinkovci, 1964. i dr.), Emil Laszowski (»Spomenici Hrvatske krajine«, Zagreb, 
1926. i dr.), Aleksa Ivić (»Seoba Srba u Hrvatskoj i Slavoniji«, Karlovci 1914. i dr.), 
Og. Utješenović, »Die Militargrenze und ihre Verfassung«, Wien, 1861, St. Pejaković, 
»Aktenstiicke zur Geschichte des kroatischslavonischen Landtages 1848« i dr. 

slije bitke kod Mohača (1526) likvidirali ovaj prvi obrambeni pojas na 
tadašnjoj granici.? 

Početak Vojne krajine inače nalazi se u prvim vojno-obrambenim 
mjerama Ferdinanda I Habsburga. Pri tome se upozorava prvenstveno 
na zaključke austrijskih feudalnih staleža od 14. marta 1530, kojim se 
utvrđuju nove vojnoobrambene pogranične mjere i naročito vojnoobram- 
beni doprinos feudalaca i vojna dužnost stanovnika područnih feuda. 
Feudalni veleposjednici imali su prema tom zaključku da opreme stano- 
viti broj konja za vojsku, građani plaćati određeni vojnoobrambeni do- 
prinos, a od stanovnika na feudima imela se formirati tzv. »portalna 
milicija«,!? koja bi imala karakter tradicionalnih srednjofeudalnih »ban- 
derija«. Svakako je osnuiak Vojne krajine usko povezan s obvezama 
austrijskih faudalaca (susjednih Hrvatskoj) na pokriće troškova vojno- 
obrambenog pojasa prema tadašnjoj Turskoj. No ipak nije sasvim osno- 
vano ako se upravo u tome traži glavni faktor za pojavu Vojne krajine. 
U spomenutom zaključku feudalaca (a i: drugim njima sličnim) još se 
ne radi o pojavi Vojne krajine. Kod spomenutog zakliučka očito se mi- 
slilo prvenstveno na feudalne regionalne vojne odrede, a pojava Vojne 
krajine obilježila je u Habsburškoj monarhiji (na ovoj njenoj strani) 
upravo likvidaciju starih feudalnih »banderijalnih« odreda, jer se tu 
stvarala specifična regularna »carska vojska«. izvan kompetencije feu- 
dalnih zemaljskih gospodara, a koja se nalazila pod vrhovništvom vla- 
dara. Organiziranje voinokrajiških odreda razotkriva tendenciju kasno- 
feudalne Habsburške monarhije da umjesto razdrobljenih regionalnih. 
pa čak i lokalnih feudalnih oružanih snaga stvori za sebe, pod svojom 
dispozicijom, centralistički organizovanu redovnu, »carsku« vojsku, koja 
će zavisiti od naredbodavne vlasti dvora kao vrhovnog komandnog nje- 
zinog faktora. Umjesto feudalnih »banderijalaca« dvor je (pored ostalih 
svojih odreda) s Vojnom krajinom stvarao svoju oružanu silu, koja po- 
staje sve to snažniji instrumenat vlasti centralističke monarhije, i to ne 
samo kao vojnoobrambena sila prema vanjskoj opasnosti nego i kao 
sredstvo za provođenje kasnofeudalnog državnog centralističkog politič- 
kog kursa. Zato se već ne može gledati postanak Vojne krajine u spome- 
nutim zaključcima feudalnih staleža Austrije. 

Ali i bez toga potrebno je ovdje podsjetiti, da se stanovita državno- 
pravna uređenja ne stvaraju samo i isključivo dekretalnim putem. jer su 
ovi i drugi akti redovno samo izraz određenog preihodnog društvenog 
procesa, koji je i sam izazvao ove ili one dekrete. Zato i ne valja posvema 
odbacivati gornju tezu kao potpuno neosnovanu, nego ju valja dovesti 
u vezu s objektivnim stanjem kako u samoj zemlji, tako i u svijetu, a 
napose s tadašnjom politikom državnih vrhova tadašnje Habsburške 
monarhije. 


% Nestalo je uskoro tzv. Jajačke, zatim Srebreničke i Šabačke banovine. 


1% Naziv »portalna milicija« poticao je od obaveze svake kuće (od svakog »dima«) 
da (po broju kućnog ulaza ili »porte«) dade određeni broj vojnika za te odrede. 


Vojna krajina je — kako to opravdavaju historijski izvori — nastala 
u već spomenutim uvjetima neposredne opasnosti turske invazije, a nje- 
zino nastajanje popraćeno je bilo nizom značajnih i za vojnokrajišničko 
ustrojstvo karakterističnim obilježjima. Između mnoštva takvih eleme- 
nata posebno izražavaju nastajanje Vojne krajine naročiio: 1) ko- 
lonizaciono napučivanje pograničnih predjela, koje je dotadašnje stanov- 
ništvo ili potpunoma ili znatnim dijelom napustilo od straha pred tur- 
skom ekspanzijom, 2) dodjeljivanje tzv. »carske« zemlje tim naseljeni- 
cima i dragim osobama uz uvjet da kao uzvrat za to oružjem brane to 
granično područje, a u kasnijem razvitku ovog ustrojstva da vrše vojnu 
dužnost i izvan Vojne krajine i 3) kada se ovo pogranično područje 
organizira kao posebna oblast, koja se stavlja pod vojnoupravnu vlast, a 
izuzima se od nadležnosti legitimnih državnopravnih faktora, kojima bi 
inače pripadala po načelu teritorijalnog suvereniteta. 

Vojna krajina se očito nije pojavila odjednom, jer su se spomenuti ka- 
rakteristični elementi razvijali postepeno i kroz stanovito vrijeme. Bez 
obzira na različitost trajanja toga procesa na raznim stranama kasnije 
Vojne krajine, ipak se može zaključiti da se o Vojnoj krajini kao poseb- 
nom vojno-administrativnom uređenju može govoriti onda i ondje kada 
i gdje su se već formirala ova tri za to uređenje tipična obilježja, i to 
tako da oni zajedno predstavljaju njezinu karakteristiku. S obzirom na 
historijske činjenice može se prema tome kazati da se Vojna krajina 
javlja polovinom XVI vijeka i da je ona za vrijeme svoga postojanja, 
sve do svog prestanka (1882), prošla kroz više svojih naročitih pro- 
mjena. 

Kakva su ova karakteristična obilježja Vojne krajine? Kako su se ona 
u vrijeme njezina postojanja mijenjala, te što ona znače, u koju ih kate- 
goriju možemo svrstati, kako općenito tako i napose u državnopravnom 
pogledu? Na to pitanje potražimo odgovor u narednoj analizi ovih po- 
java. 

Kolonizaciono napučivanje područja, koja su polovinom XVI vijeka 
bila prema Turskoj pogranična, svakako predstavlja jedno od posebnih 
obilježja nastajanja Vojne krajine. Poslije propasti Bosne (1463) i Mo- 
hačkog sloma ugarske feudalne vojske (1526) Hrvatska i Ugarska ostale 
su izložene sve češćim turskim naletima, koji su prijetili i dubljem zaleđu 
ovoga područja. Učestali prepadi turskih četa na pogranično područje 
Hrvatske i Ugarske izazvali su kod stanovništva panični »turski strah«. 
Narod je u masama ostavljao svoje kuće, naselja su ostajala pusta, sav 
Život je u tom graničnom području gotovo zamro. Neophodna je po- 
stala potreba da se to opustjelo pogranično područje nastani i od njega 
stvori obrambeni zaštitni pojas Zapada. To su željeli vrhovi feudalne 
Habsburške monarhije, a napose feudalci susjednih krajeva, koji su od 
turskih najezda bili najugroženiji. Na drugoj opet strani, u turskom 
području nemuslimansko stanovništvo živjelo je pod veoma teškim uvje- 
tima. Teror turskih zavojevača navodio je nemuslimanski živalj da pre- 
bjegava na sigurniju stranu, da se oslobodi turskog terorizma, Takvo 
stanje išlo je uskorak sa željom habsburških vrhova da se prebjezi iz ta- 

dašnjih turskih krajeva prihvate na pograničnom području prema Tur- 
skoj i da se njihovim naseljavanjem postignu dva cilja: da se proganjani 
nemuslimanski elemenat iz tadašnjih turskih krajeva spasi, a istodobno 
da se opustjelo pogranično područje Habsburške monarhije nastani i 
pretvori u pogranični obrambeni bedem zaštite od turskog ekspanzio- 
nizma. Banderijalna vojska Hrvatske nije bila dovoljna za stalnu i pot- 
punu zaštitu, te je pored sve »insurekcije«!! trebalo misliti na organi- 
zaciju trajne i kontinuirane obrane pograničnog područja pored tada- 
šnjih vojnih snaga kraljevstva.!? Zato je habsburškom dvoru, a i feu- 
dalcima s pograničnih područja (prema tadašnjoj Turskoj) veoma dobro 
dolazila sve učestalija fluktuacija prebjega odnosno »uskoka«!3 s turske 
strane u prekosavske krajeve. Naročito od polovine XVI vijeka učestalo 
je sve masovnije prebjegavanje nemuslimanskog stanovništva iz Bosne i 
Hercegovine, Srbije i Makedonije. Na prekosavskom pograničnom pod- 
ručju izjavljivali su kako su za uzvrat prihvata pripravni da oružjem 
brane granicu od turskih prepada. Iako je prebjega s turske strane bilo 
čak i prije Mohača, u većoj mjeri javljaju se ove seobe potkraj prve 
polovine XVI vijeka. Već oko 1535. i dalje nadolaze »uskoci« na pod- 
ručje Žumberka, gdje se nastanjuju kao seljaci vojnici, koji će braniti 
ovo područje od turskih najezda. Njima je Ferdinand I Habsburški svo- 
jim Privilegijem od 5. septembra 1538. zajamčio pravo na zemlju, na 
ličnu slobodu, izbornost njihovih starješina i oslobodio ih je javnih 
dažbina za narednih 20 godina.!* Time se već izrazitije javlja prvi ele- 
menat buduće Vojne krajine, naime kolonizacija naseljenika s dužnošću 
obrane pograničnoga područja od turske ekspanzije. Ali to samo za sebe 
još nije značilo i osnutak Vojne krajine kao zasebnog vojno-administra- 
tivnog područja. 

Drugi elemenat značajan za pojavu Vojne krajine bilo je dodjeljivanje 
zemlje ovim naseljenicima uz uvjet vojnoobrambene dužnosti. Tu se su- 
očavamo sa specifičnim donacionalnim sistemom kasnofeudalne Habs. 
burške monarhije. 


Donacionalni sistem obično se povezuje (kod historijata jugoslaven- 
skih zemalja) s razvitkom kontinentalnog feudalnog sistema u Hrvat- 


11 »Insurectio« — opći narodni ustanak za obranu napadom neprijatelja ugrožene 
Hrvatske. 

12 »Banderijalna« kraljevska vojska u tadašnjoj Hrvatskoj imala je jedva oko 1000 
pješaka i konjanika, te oko 300 »haramija«, dok je Turska na granici prema Hrvatskoj 
imala u isto vrijeme oko 4000 vojnika (»krajišnika«, »vojnikluka« i dr.). 

18 Pod ovim nazivom (»uskoci«) nisu se razumjevali samo oni koji su kao vojnici 
svojedobno služili u Klisu, Senju i Bihaću, te se oko 1535. naselili u Žumberku nego 
uopće svi prebjezi se turske strane, bilo da su ih (u aktima) nazivali Vlasima (»Va- 
lachi«) ili »Serviani seu Rasciani« i sl. 

14»... Quod nos idcirco volentes eosque Vojvodas et Capitaneos Servianorum seu 
Rascianorum eorumque homines et personas seu adherentes predicto aliquo Regie 
beneficentie et libertatis uberrimo munere prosequi... infra scriptum privilegium, 
exemptionem prerogativam atque libertatem promittendam, dandam et procedendam 
duximus...« (Ferdinandov Privilegium od 5. septembra 1538, reskript ddto 24. ja- 
nuara 1721, Bestattigungsurkunde vom 22. Februar 1721, Državni arhiv SR Hrvatske, 
Zagreb, Arhiv zagrebačke Generalkomande cit.). 

skoj, kada se ovdje s kraljevim darovnicama javljaju i razvijaju društve- 
ni odnosi obilježeni s feudalnim veleposjedom i sitnoseoskim proizvođa- 
čem, koji je ekonomski i politički podređen feudalnom zemljišnom vla- 
sniku, dakle kada se ističu odnosi — feudalni »zemaljski gospodar« i 
kmet, podložan dominikalnoj vlasti feudalnog veleposjednika. Ovaj dru- 
štveno-politički sistem obilježen s odnosima »zemaljski gospodar« i 
»kmet podložnik« predstavljao je osnovnu jezgru tog donacionalnog si- 
stema, gdje je »obdarenik« feudalac bio obvezan prema vladaru na vojnu 
dužnost. To je i u srednjofeudalnoj Hrvatskoj bio ovladali feudalni si- 
stem. Na području kasnije Vojne krajine pojavljuje se sličan sistem, koji 
se (uz razumljive rezerve)!5 može obilježiti ovim specifičnim donacional- 
nim sistemom. 

Zajedničko je između klasičnog donacionalnog sistema srednjovje- 
kovnog feudalizma Hrvatske i sistema Vojne krajine bilo u činjenici da 
je vladar i u jednom i u drugom sistemu darivao zemlju pojedincima 
(ili grupama ljudi, napose porodicama) uz obvezu da vrše prema njemu 
vojne dužnosti. Dvije su se dakle činjenice tu stjecale : vladarevo dodje- 
ljivanje zemlje i prećutni ili dogovorni uvjet vojnoobrambene obaveze. 
No razlikovali su se međusobno po društvenim odnosima, koji su na 
ovim područjima nastajali u vezi s vladarevim aktom darivanja zemlje. 
I na jednoj i na drugoj strani postojali su elementi tzv. podijeljenoga 
vlasništva, jer je vladar zadržavao vrhovno vlasništvo nad zemljom koju 
je dodjeljivao, a obdarenik je zemlju dobivao u koristovno vlasništvo ali 
sub modo. Kod feudalca obdarenika zemljom vlasništvo se postepeno 
via facti (napose sa slabljenjem srednjofeudalne staleške države) pretva- 
ralo u pravo vlasništvo feudalca, dok je vrhovno vlasništvo vladara po- 
stajalo tek nominalno, a kod dodjele zemlje Krajišnicima prvotno puno 
vlasništvo obdarenika pretvaralo se kasnije u koristovno vlasništvo Kra- 
jišnika, dok je vladarevo pravo na vrhovno vlasništvo ove zemlje ojačalo 
da konačno (od 1848) sasvim prestane u prilog vlasništva Krajišnika. 

Zemlja je pri formiranju Vojne krajine bila i ostala bitan elemenat 
nastajanja ovog uređenja. Ona je bila i ostala glavno sredstvo za proiz- 
vodnju, makar da je vladar obećavao da će Krajišnicima plaćati i odre- 
đenu novčanu svotu kao njegov doprinos za održavanje ovog vojnoobram- 
benog područja. Dodjeljivanjem zemlje stvarala se realna. ekonomska 
osnova za formiranje krajiškog područja i taj se elemenat ispoljavao 
svuda gdje su se vladarskim aktima kreirala vojnoobrambena pogranična 
područja Krajišnika. 

Način života Krajišnika proizlazio je već iz same ove činjenice. Nase- 
ljenici su napučivali pogranično područje s jedne strane zato što im je 
vladar uz ostale privilegije dodijelio i zemlju kao njihov glavni izvor 
privrede, a na drugoj strani što su se obdareni upravo zato obvezivali 
na vojnoobrambene službe. Krajišnik se dakle ovdje javlja kao seljak 
vojnik. Ipak se pred nekoliko godina pojavilo kod nas (među histori- 


15 Dakle nipošto izjednačavati sa spomenutim donacionalnim sistemom u spomenu- 
tom klasičnom smislu (srednjovjekovnog feudalizma u Hrvatskoj). 

čarima) pitanje o tome — što je bio Krajišnik po svom glavnom zanima- 
nju. Po jednima on je bio zemljoradnik, jer mu je osnovno sredstvo za 
privredu bila zemlja, a glavni način proizvodnje poljoprivreda. Drugi 
smatraju da je Krajišnik bio pretežno stočar, jer da se on zbog vojnih 
svojih dužnosti nije mogao, barem ne neprekidno i nesmetano, baviti ze- 
mljoradnjom. Iako se o tome kod nas dosta raspravljalo, historijski izvori 
odgovaraju na gornje pitanje razoikrivajući poljoprivredni karakter Kra- 
jišnika, ali ne isključujući ni stočarstvo, bilo kao dopunsku privrednu 
granu Krajišnika zemljoradnika, bilo da se time kraće vrijeme morao 
pretežnim dijelom baviti zbog ratnih neprilika, napose uz samu granicu, 
na »kordonu« i uz »čardak«. Krajišnik je nastanio ovo područje i da se 
oslobodi turskog terora, ali i da živi na način njemu svojstven i uobiča- 
jen. Makar da su poneki od njih do ove seobe i bili uglavnom stočari, 
oni su od cara dobili zemlju, a s njom i mogućnost poljodjelstva. Kraji- 
šnici su se zbog zemlje dizali i na bune,!* a krajiška komanda je naređi- 
vala često i način obrade zemlje, kontrolirala poljoprivredu Krajišnika. 
pa i oduzimala Krajišniku zemljište, koje bi tri ili više godina ostalo 
neobrađeno.!! Historijski izvori pokazuju koliko se Krajišnik borio za 
vlasništvo svoje zemlje i što je ono značilo za nj. Konačno treba ukazati 
i na činjenicu da u Vojnoj krajini nije ratno stanje neprekidno trajalo, 
a naročito da rat nije onemogućavao zemljoradnju na širokom prostoru 
Vojne krajine, napose u krajevima udaljenijim od granične linije, Zato 
je neosnovana bila tvrdnja o Krajišniku kao pretežnom stočaru, te se 
nameće zaključak da je Krajišnik bio pretežnim dijelom zemljoradnik. 
Inače, čemu vladarsko dodjeljivanje zemlje Krajišnicima?! I ovo dakle 
upozorava na spomenuti drugi osnovni elemenat krajišničkog donacional- 
nog sistema, čija se specifičnost sastojala u uvjetu pod kojim je Kraji- 
šnik od vladara dobivao zemlju, naime da vrši vojnu dužnost. Krajišnik 
je sve vrijeme trajanja Vojne krajine smatran kao seljak vojnik. 


Lični status Krajišnika bio je s time neposredno povezan kao bitan 
elemenat relevantan za specifičnost uređenja ovoga područja. Za čitavo 


1# Tako npr. Krajišnici s područja Varaždinskog generalata pišu iz Severina 25. 
januara 1755. Mariji Tereziji među svojim »potežčicama« i ovo: »... Zemlje naše 
na klaftre izmjeriše... Do sad bilo nam je dopušćeno, kojemu je nevolja i koji za- 
duživ se, od svoje zemlje, livade, vinograda prodavati i založiti, kak bi hlašte živio, 
a sad čisto prepovjedano niti založiti svojim voljni nismo...« (Lj. Ivančan, »Buna 
varaždinskog generalata i pograničnih kmetova g. 1755.«, Zagreb, 1902, str. 18-22). 


1 Tako je npr. zaključkom Varaždinskog i Karlovačkog generalata od 1763 (od 
27. i 31. oktobra 1763.) bilo predviđeno da će se zemljište, koje je ostavljeno ne- 
obrađeno šest godina oduzeti nemarnom Krajišniku i dodijeliti drugome (F. Va- 
niček. »Spezialgeschichte der Militirgrenze«, Wien, 1875, H knj. str. 70). Sličnih 
propisa bilo je i ranije. Uporedo s mnoštvom agrarnopravnih regulativa za Vojnu 
krajinu organizirane su od polovine XVIII vijeka po regimentama mnoge izv. »Oec- 
conomieccommissionen«, koje su u svojoj nadležnosti imale nadzor nad krajiškom eko- 
nomijom, a napose nad zemljoradnjom regimentskoga područja. Naročito se za Marije 
Terezije donijelo (od 1754. dalje) niz gospodarskih normi za područje Vojne krajine. 
pri čemu se naređivalo i uvođenje novih poljoprivrednih kultura (krumpir, kukuruz). 
podizanje vinograda, maslinjaka i bademova, reguliralo pitanje racionalnog Sumarstva 


itd. (F. Vaniček, cit., knj. IL, str. 593-614). 

vrijeme postojanja Vojne krajine Krajišnik je imao poseban lični status, 
koji se usprkos raznim promjenama ipak u znatnoj mjeri razlikovao od 
kmeta kao feudalnog podložnika na području susjedne banske Hrvatske. 
Zajedničkog su imali i Krajišnik i kmet u tome što su oba bili više ili 
manje sitnoseoski proizvođači na tuđem zemljištu. Dok je kmet obra- 
đivao zemlju u vlasništvu feudalca veleposjednika, Krajišnik je posjedo- 
vao tzv. »carsku« zemlju, koja je uza sve koncesije prema Krajišniku 
ipak ostajala u vrhovnom vlasništvu vladara. Zajednička im je nadalje 
bila crta i u tome što su upravo zbog svoje zavisnosti prema vrhovnom 
vlasniku zemljišta i jedan i drugi stajali pod stanovitim teretima, ličnim 
i realnim. Ali baš u tom pogledu bilo je krupnih razlika između Kra- 
jišnika i kmeta. Kmet je na području banske Hrvatske stajao pod domi- 
nikalnom vlašću svog »zemaljskog gospodara«, koji mu je bio i sudac i 
neposredni naredbodavac. Kmet je prema njemu napose bio obvezan 
na sve tri osnovne vrste feudalne rente (radnu, naturalnu i novčanu). 
Za kmeta je važilo urbarijalno pravo, a ono je u srednjem feudalizmu 
bilo regionalno, pri čemu su mnogi feudalci propisivali bezobzirno krute 
i teške terete za svoje kmetove,!5 a tek od polovine XVIII vijeka s uni- 
fikacijom urhbarijalnoga prava od države!? normama je stanje kmetova 
nešto poboljšano, ali nisu uklonjena mnoga ograničenja kmeta u njegovoj 
ličnoj i poslovnoj sposobnosti. Krajišnik nije nad sobom imao vlastelin- 
ske jurisdikcije, nije stajao pod dominikalnom vlašću feudalnoga »ze- 
maljskog gospodara«, ali je kao seljak vojnik stajao pod vojnom disci- 
plinom. Njegova lična i poslovna sposobnost bila je zbog njegove vojne 
dužnosti razmjerno ograničena, ali je prema kmetu i u tom pogledu bio 
razmjerno u povoljnijem položaju. Njegova pravna sposobnost se u toku 
vremena dosta mijenjala, ali je u cjelini Krajišnik prema kmetu imao 
ipak nešto veću pravnu zaštitu.?" I Krajišnik je mnogo trpio od namet- 


18 Partikularističko agrarno urbarijalno pravo, koje su u srednjofeudalnoj Hrvat- 
skoj (kao i u drugim tadašnjim evropskim zemljama) normirali za svoj feud »ze- 
maljski gospodari« obuhvatalo je često ne samo izrazito poljoprivredne nego i druge, 
napose statusne norme regulirajući odnose vlastelin kmet. Politička razbijenost sre- 
dnjofeudalne države na pojedine feude (naročito s moćnim feudalcima) odražavala se 
naročito u regionalnim i lokalnim agrarnopravnim feudalnim odredbama. Njihovi izv. 
»urbari« po banskoj Hrvatskoj nerijetko su bili prožeti krutim feudalčevim egoizmom 
i bezobzirnošću prema kmetu kao osnovnom proizvađaču, koga su izrabljivali. Nisu se 
pri tome mnogo razlikovali ni istaknutiji domaći magnati u poređenju prema strancima 
feudalcima, Tako je npr. Zrinjski svojim Statutom za Ozalj (1642) pored ostaloga 
propisivao za kmeta i ovo: »... Dužni su galge (tj. vješala; primj. autora) načinjati 
i osujenog do galag sprovoditi, ali čuvati i lojtre k galgam držati... 

... Dužni su bigu i konop držati na mučenju zločinca...« (Lopašić Rad., »Spome- 
nici Hrvatske krajine«, cit., str. 217). 

2% Prvi državni, unificirani urbarijalni propisi za naše područje datiraju iz prve 
polovine XVIII vj. iz doba Karla VI (Naredba od 22. juna 1737), a naročito su zna- 
čajni akti Marije Terezije: Urbarska naredba od 15. marta 1756, odnosno Naredba o 
urbarskom uređenju Hrvatske ili »Hrvatski urbar Marije Terezije« od 27. novembra 
11780, a posljednji urbari datiraju od 30-tih godina XIX vijeka (napr. Zak. &l. IV-XII 
od 1836). 


20 Nju su regulirali već prvi vladarski akti za Vojnu krajinu, a zatim i niz drugih 
krajiških propisa. Što se tiče ličnog pravnog statusa Krajišnika, on je uz vojnodisci- 

nutih mu tereta, premda je formalno bio oslobađan od javnih nameta. 
Naročito je stradavao zbog uzurpacija prava od strane krajiških regio- 
nalnih komandi i samovolje krajišničkih oficira, većinom tuđinaca, koji 
su nastojali da za svoje bogaćenje iskoriste svoj položaj, kad su već bili 
upućeni na službu u zabačeno krajiško područje. Ali uza sve to Kraji- 
šnici su zauzimali drugi položaj negoli kmetovi. I vladar i krajiška ko- 
manda morala je ipak imati više obzira prema krajiškom narodu negoli 
je postupao s kmetovima njihov »zemaljski gospodar«. Vojna krajina 
predstavljala je golemu vojnu kasarnu sa tada najjeftinijom vojskom u 
zapadnoj Evropi. Ta vojska trebala je habsburskom dvoru, ali nezado- 
voljni i ogorčeni Krajišnici predstavljali su (kao naoružani ustanici) vrlo 
opasnu silu, s kojom nije bilo uvijek lako ni dvoru izaći na kraj. Zato 
su i dvor i krajiške komande, pored svih pritisaka i izrabljivanja Kra- 
jišnika, ipak povremeno bili prisiljeni na popuštanje, na obećavanje 
mnogih povlastica, koje se kao po nekom pravilu kasnije zaboravljalo i 
napuštalo. Krajišnik je dakle po svom osobnom statusu kao seljak vojnik 
proizvađač na tzv. »carskoj« zemlji bio specifično obilježje za područje 
Vojne krajine, po kome se ona (pored ostaloga) vidno i razlikovala od 
susjednog feudalnog dijela države, napose od banske Hrvatske, 


Ustrojstvo Vojne krajine predstavljalo je naročitu stranu ovog pod- 
ručja. Premda habsburški dvor nije nijednim svojim aktom vojnokraji- 
ško područje izričito izdvojio iz državnopravnog okvira hrvatske, odno- 
sno ugarske države, ipak je vojnokrajiško područje bilo uređeno kao 
zasebna vojno-administrativna oblast, koja faktički nije bila u sastavu 
Kraljevine Hrvatske i Slavonije, dakle izdvojena od nadležnosti hrvat- 
skog Sabora, bana i županija. Nastala u XVI vijeku kao nuždom iza- 
zvani provizorij koji treba radi obrane države posebno organizirati, 
područje Vojne krajine razvilo se u zasebnu državnopravnu oblast pod 
vojnom komandom i upravom, gdje je svima (i vojnim i civilnim) stva. 
rima upravljala vojna vlast, a potpuno bila isključena svaka relevantna 
ingerencija Sabora i bana. 

Vojna krajina nije bila uvijek jednako uređena. Njezina se uprava mi- 
jenjala, kao što je to bilo i s njezinom ekonomskom osnovom, a i sa lič. 


plinsku njegovu podređenost komandi ipak imao pravne mogućnosti (koja se često 
nije mogla ipak ostvariti) da se žali na više vlasti, pa i samom vladaru. Krajišnik je 
bio vojnik, ali inače za svoju ličnost više pravno zaštićen negoli kmet. Samovolja 
krajiških komandi i oficira često je kršila one garancije koje su habsburški vrhovi 
svojevoljno davali, odnosno stavljali u izgled Krajišnicima, I u pogledu svoje poslovne 
sposobnosti Krajišnik je bio ograničen svojom vojnom dužnošću; npr. nije se mogao 
odseliti s područja Vojne krajine, nije mogao promijeniti zanimanje bez odobrenja 
komande, nije mogao sklapati pravne poslove protivne njegovom vojničkom svojstvu. 
No ipak je i u tome pogledu bio slobodniji od kmeta. On se (napose u prvim vjeko- 
vima Vojne krajine) smatrao vlasnikom zemljišta, koje mu je bilo dodijeljeno, mogao 
ga je opteretiti i otuđiti (sub condicione), mogao je raspolagati svojom imovinom 
mortis causa itd. Uza sva ograničenja Krajišnik je ipak bio prema kmetu u boljem 
položaju. Uočavajući ovo kmetovi sa feuda susjednih Krajini u nekoliko su navrata 
zahtijevali da budu priključeni Vojnoj krajini, a sami Krajišnici oštro su se suprot- 
stavljati zahtjevima hrvatskih feudalaca da se njima oslobođena područja (na kome 
su već bili Krajišnici) vrate kao njihovi feudi. 

nim statusom Krajišnika. No usprkos mnogim njenim promjenama, 
Vojna krajina je ostala uglavnom ipak ista, naime zasebno vojnoupravno 
područje sa vlastitom organizacijom i svojim posebnim pravnim životom. 
U državnopravnom pogledu moglo bi se kazati da je postanak i posto- 
janje Vojne krajine predstavljalo kršenje teritorijalnog suvereniteta Kra- 
ljevine Hrvatske i Slavonije, odnosno i Kraljevine Ugarske.?! 


Osnovni pravni regulativi za uređenje Vojne krajine bili su vladarske 
diplome, privilegiji i dekreti, kojima se propisivalo ne samo koloniza- 
cione elemente, nego i organizaciju vlasti na području i dr, Među tim 
vladarskim aktima posebno mjesto pripada naročito dvama: carskom 
dekretu pod nazivom »Statuta et privilegia in Generalatu Varasdinensi« 
od 14. aprila 1630. godine? i Diplomi Leopolda I od 21. augusta 1690. 
godine.?* Iza tih prvih vrhunskih regulativa o ustrojstvu krajiškog pod- 
dručja i društvenim odnosima na njemu, slijedio je niz ostalih vladar- 
skih akata i drugih normativnih propisa o Vojnoj krajini, među kojima 
su po njihovu značenju za uređenje ovog područja osobito mjesto zauzi- 
mala dva dalja akta, naime — tzv, »Cantonsregulativ« od 14. februara 
1787. s njegovim važnijim kasnijim izmjenama i dopunama, te tzv. 
»Grenzgrundgeseiz« od 7. augusta 1807. godine.“ 

U državnopravnom pogledu ovi vladarski akti predstavljali su apso- 
lutističku negaciju teritorijalnog suvereniteta Kraljevine Hrvatske i Sla- 
vonije, premda to expressis verbis nije izraženo ni u njima ni u kasnijim 
normativima za Vojnu krajinu. lako su se habsburški vladari zaklinjali da 
će štititi teritorijalni integritet Kraljevine Hrvatske i Slavonije oni su 
osnutkom i proširivanjem vojnokrajiškog područja provodili upravo su- 
proino od njihovih svečanih obećanja. Postojanje Vojne krajine predsta- 
vljalo je dakle neskrivenu negaciju historijskih državnih prava Kraljevi- 
ne Hrvatske i Slavonije, te otvoreni izraz apsolutizma i centralizacije 
vlasti habsburškog dvora. 


Stav Sabora Hrvatske prema ovim vladarskim aktima mijenjao se s 
vremenom. U početnoj fazi nastajanja Vojne krajine Sabor Hrvaiske 
nije izjavljivao suprotnosti za vojnoupravno uređenje ovog pograničnog 
područja. Sredinom XVI vijeka u kulminaciji turskog ekspanzionizma 
feudalci Hrvatske gledali su u tim prvim vojnoobrambenim organizaci- 
jama i zaštitu svojih vlastitih interesa. Zato se nisu ni protivili počet- 
nom formiranju vojne granice. No ipak je i tada već Sabor Hrvatske 


*1 Za banatsku Vojnu krajinu i krajišku organizaciju na današnjem području Voj- 
vodine. 

2 Tekst ovog vladarskog akta objavio je Fr. Vaniček u cit. djelu (»Spezialgeschichte 
der Militirgrenze«, knj. I, str. 87. i slij.) s tim da se ovaj akt (»Statuta et privilegia 
Valachorum in generalatu Varadinensi« od 14. aprila 1690.) nalazi se u Banskom arhivu 
Hrvatske pod reg. Nr. 33, A-300. Ova isprava nalazi se danas u Povjesnom muzeju 
Hrvatske u Zagrebu. Hrvatski tekst objavio je Jar. Šidak u svom zborniku »Historijska 
čitanka za hrvatsku povijest, I. Do ukidanja feudalnih odnosa u Hrvatskoj god. 
1848.«, Zagreb, 1952, str. 134-136 (u izvodđu). 

2% Vidi: Franz Vaniček, »Spezialgeschichte der Militirgrenze«, knj. I, str. 119-122. 


* O njima je riječ u daljem izlaganju o razvitku Vojne krajine. 

smatrao potrebnim da naglasi vrhunsko pravo Kraljevine na ovo pod- 
ručje, koje samo faktično dolazi pod vojnu upravu radi obrane od gra- 
nice. No kada se već Vojna krajina razvila a turske invazione opasnosti 
više nije bilo, Sabor Hrvatske uporno je isticao svoje zahtjeve da se 
Kraljevini Hrvatskoj i Slavoniji reinkorporira teritorij Vojne krajine. 
Već je kasnofeudalni Sabor Hrvatske u nekoliko navrata upućivao dvoru 
traženje za reinkorporacijom.?* ali naročito uporan i oštar bio je pri 
tomu zahtjevu Prvi građanski sabor Hrvatske (1848). Sabor je gotovo 
kao cjelina?" istupio sa zahtjevom da se Vojna krajina ukine i njezino 
područje »vrati materi zemlji«. Pri tome su vrlo aktivni bili i krajiški 
članovi toga Sabora. Uporedo s upornošću bečkog dvora da se Vojna 
krajina usprkos svemu zadrži u vojnoupravnom uređenju, postavljao je 
svoje zahtjeve naročito tzv. Veliki Sabor od 1861. godine. Tom prilikom 
su se čuli i mnogi glasniji i otvoreniji prigovori protiv vojnokrajiškog 
anahronizma,%" Sabor Hrvatske zahtijevao je u nizu svojih zasjedanja 
uspostavu teritorijalnog integriteta Hrvatske protestirajući protiv jed- 
nostranog kršenja državnoga prava Kraljevine Hrvatske i Slavonije. Pri 
pretresanju o stanju na području Vojne krajine mogle su se u tom Sa- 
boru od 1861. čuti i državnopravno osnovane oznake vojnokrajiškog 
statusa kao — naročita, kvazikolonijalna vojna administracija na držav. 
nom teritoriju Hrvatske." 


25 Naročito poslije Požarevačkoga mira od 1718. i dr. 


2 Franjo Rački ističe da je Sabor Hrvatske stao upućivati dvoru zahtjeve za re- 
inkorporacijom Vojne krajine naročito potkraj XVII vijeka. 

27 Jer usprkos jednodušnosti i Sabora od 1848. i ovog od 1861 (da se ukine Vojna 
krajina), ipak je prevladavao uticaj kako bana Jelačića (1848), tako i bana Josipa 
Šokčevića (1861) da se Vojna krajina i dalje ostavi, makar da je krajiški narod bio 
odlučno protivan tom vojnoupravnom ustrojstvu. 

* O oštrim istupima Krajišnika članova Sabora od 1848. opširne podatke objavio 
je zagrebački list »Slavenski Jug« (za juni 1848), zatim »Novine dalmatinsko-hrvat- 
sko-slavonske« od jula 1848. i Sahorski spisi III, a pobliže je ovo obradio Vaso Bog- 
danov u svom djelu »Društvene i političke borbe u Hrvatskoj 1848/49,« Zagreb 1949, 
str. 196-210. 


% Sabor od 1861. donio je (na sjednicama 65. i 66) članak LXXIV »o ukinuću 
Hrv.-slavonske vojničke krajine i uređenju njezinom na ustavno« i tom prilikom po- 
zvao se na historijsko državno pravo Hrvatske. 

Ali kralj Franjo Josip I svojim reskriptom (članak CXIIH ovog Sabora) nije potvrdio 
ovaj saborski zaključak, iako je i u njemu priznao »zemljište Hrvatsko-slavonske kra- 
jine za cjeloviti sastavni dio trojedne kraljevine...« (»Spisi saborski Sabora Kralje- 
vinah Dalmacije, Hrvatske i Slavonije od god. 1861«, Zagreh 1862, knj. I, str. 159). 


30 Članovi Sabora iz Vojne krajine predali su Saboru (u Zagrebu 5 .maja 1861.) 
predstavku, kojom traže ukinuće Vojne krajine i njezino priključenje Kraljevini Hr- 
vatskoj, Slavoniji i Dalmaciji, te pored ostaloga ovdje navode i ovo: 

»... Krajina se svojim državnimi uredbami i cielim ustrojstvom više razlikuje od 
trojedne kraljevine, nego ikoja druga austrijanska pokrajina; mi stojimo pod šibikom 
vojničkog absolutizma, a braća naša u provincijalu griju se na suncu ustavne slobode. 
Tu dakle o državnoj cjelokupnosti i svezi nemože biti govora... 


...Sva je Krajina maloljetna siročad, stojeća pod neograničenom tutelom vojničke 
vlasti. U tom pogledu nestoje bolje ni komuniteti od ostalih miesta; sve se naređuje 
i zapovieda, te ima čovjek toliko svakojakih nalogah izvršivati, da napokon ni neradi 

Razvitak Vojne krajine nije tekao jedinstveno. Uređivanje stanja na 
ovom području zavisilo je od mnogih unutrašnjih i svjetskopolitičkih 
događaja. Uzmemo li kao prekretničke događaje u historiji Vojne krajine 
s jedne strane prestanak turske invazione opasnosti, a na drugoj strani 
revolucionarnu 1848. godinu s njezinim odjekom i u Habsburškoj mo- 
narhiji, tada bi se ovaj inače jedinstveni proces (razvoja Vojne krajine) 
moglo razmotriti metodološki podijeljeno na tri razvojne etape. Prva 
bi njena etapa vremenski obuhvaćala razdoblje od početka organiziranja 
vojnograničarskog područja do približno polovine XVIII vijeka, a ozna- 
čavala bi početnu fazu njezinog razvitka. Druga etapa razvitka Vojne 
krajine vremenski bi obuhvaćala period od polovine XVIII do polovine 
XIX vijeka, a označavala bi razdoblje tzv. vojno-Ienskog sistema u Vojnoj 
krajini. Treća etapa obuhvaćala bi razdoblje od 1848. do 1882, kada je 
prestala postojati Vojna krajina, te bi ovo razdoblje označili period likvi- 
dacije Vojne krajine. 


Prva etapa razvitka Vojne krajine bogata je mnoštvom događaja i 
regulativnih akata, kojima se pristupalo organizaciji vojnoobrambenog 
sistema na ovom pograničnom području. Odmah ćemo kazati da je taj 
početni period organiziranja Vojne krajine značajan kako po organizaciji 
vlasti na ovom području, tako i posebno s obzirom na njezinu ekonom- 
sku osnovu i na pravni položaj pripadnika ovoga pograničnog područja. 
U narednim izlaganjima ukazujemo na osobitosti toga uređenja. 


Početak Vojne krajine ne bi se moglo sasvim sigurno i u potpunosti 
tačno odrediti, naročito ako se pri tome ima na umu samo jedan ili ne- 
koliko vladarskih regulativa za organizaciju toga pograničnog područja. 
Jedno je potrebno ovdje istaći naime da Vojna krajina nije nastala jed- 
nim vladarskim aktom (kako se to po pravilu uzimalo u starijoj histo- 
riografiji), niti da se ona pojavila jednim organizacionim elementom. 
Ona je nastajala postepeno, sa nizom više relevantnih događaja, koji su 
svi zajedno označavali specifičnu vojnoobrambenu organizaciju ovog 
područja. 


U vezi s već navedenim činjenicama o začecima Vojne krajine po- 
trebno je ovdje ukazati naročito na organizacione radove obrane granice 
za Ferdinanda 1, kada je senjski kapetan Ivan Lenković (od 1559) kao 
»Grenzobrist« utvrdio prve obrise kasnije Slovenske (tada nazvane 
» Windische« ili »Oberslavonische Grenze«), a uz nju i Hrvatske granice. 
Već tada je austrijsko Ratno vijeće preuzelo na sebe vrhovno rukovod- 


drugoga nego ono, što mu se zapoviedi. Ovim neprestanim komandiranjem ubijena je 
u Krajini svaka svojstvena djelatnost, svaki spontanitet. 
... U Krajini je sve od djeteta u povoju do starca stojećega jednom nogom u 
grobu, pod strogim vojničkim zakonom. 
. Vaše veličanstvo! Tolika nejednakost, tolika samovolja, tolike nepravde podno- 
šene Bod vajkada ovlašćuju nas u državi osnovanoj na pravu, kao što je Austrija, u 
državi koja je prigrlila načelo ravnopravnosti, kao što je naša pomlađena monarkija, 
da tražimo ukinuće sve pravne i državne nejednakosti, da tražimo ukinuće instituta 


vojničke Krajine...« (»Spisi saborski..., kraljevinah Dalmacije, Hrvatske i Slavo- 
nije od god. 1861«, knj. I, str. 209-220). 

stvo nad ovim vojno-organizacionim nastojanjem. Već tada se sve jače 
ispol'ava kolonizacioni elemenat kao bitan faktor pojačavanja vojno- 
obrambenog sistema, u kome su još uvijek bili (polovinom XVI vijeka) 
u znatnom broju tuđinski plaćenici (»Knechten«). Sa tzv. Bručkim Li. 
belom (»Das Brucker Libell«) od 1. marta 1578. osigurali su austrijski 
feudalci pokriće materijalnih troškova oko održavanja vojnoobrambenog 
pograničnog pojasa (za izv. »Grenzkriegsstaat«). Od osnutka Karlovca 
(1579) okolno vojnoobrambeno područje, koje se (oko 1580) dotada zva- 
la Hrvatska granica, sada se u aktima naziva Karlovačka granica. Upo- 
redo s ovom razvijala se i izv. Gornjoslavonska granica.?! Iz jednog 
komisijskog izvještaja (od 4. augusta _ 1563) o pregledu stanja u 
ovim graničnim predjelima proizlazi da je na području tzv. Hrvatske, 
odnosno Karlovačke granice tada bila uglavnom  plaćenička vojska 
(»Knechten«), a na području Varaždinske granice, da je sastav posada 
utvrđenih graničnih mjesta bio već mješovit, naime pored tzv. »knehta« 
bilo je i »haramija«, odnosno »uskoka«.?? Uskočkog elementa bilo je već 
sredinom XVI vijeka naročito na području Žumberka, kako to poka- 
zuje i dekret Ferdinanda I od 5. septembra 1538, gdje se navode — 
»... Vojvodas et Capitaneos Servianorum seu Rascianorum eorumque 
homines et personas seu adherentes predicto ...«, a vladar im zajamčuje 
slobodno i mirno korištenje dodijeljenoga zemljišta (»...familia, que 
scilicet in una domo et sub uno tecto et super uno fundo habitaverit, 
debeat, possit atque valeat per viginti annorum spatium continue libe- 
re... degere et fundos colere seu coli facere fructusque et emolumenta 
quoqumque exinde percipere ...«).55 Uskočki elemenat, odnosno prebje- 
zi iz tadašnjih turskih krajeva sve je češći, te ga dokumenti iz tih dana 
nazivaju »nacionalnom milicijom«. Upravo to naseljavanje novih seljaka 
vojnika u granično područje i daje poseban karakter ustrojstvu tog po- 
graničnog obrambenog pojasa i sve izrazitija obilježja Vojne krajine u 
njezinom postepenom nastajanju. 


Prvi organizacioni dekret o Vojnoj krajini predstavljali su spomenuti 
već Statuti za Varaždinski generalat** (od 1630). Njima je vladar utvrdio 
slijedeće elemente tadašnjeg organizovanja ovog pograničnog vojno- 
obrambenog pojasa: 1) donaciju zemlje naseljenima uz uvjet da oruž- 
jem brane granično područje; 2) pravo na izbor starješina i 3) pravo 
na autonomiju u upravi s ovim područjem, te 4) podređenost svih or- 
gana na ovome području vladaru kao vrhovnom faktoru vlasti. U tom 
vladarskom dekretu se naročito normiralo i ovo: 


% Koja se u dokumentima naziva i »Slovenskom« (»Windische Grenze«), a obu- 
hvaćala je prva »kapetanate«: varaždinski, križevački, koprivnički i ivanički. 

32 Kako se u izvorima početkom XVII vijeka nazivaju naseljeni seljaci vojnici. 

88 Fr. Vaniček, cit., knj. I, str. 30-33, te str. 37—38. 

54 ,Statuta et privilegia Valachorum in generalatu Varasdinensi«, Ratisbonae anno 
1630, 14. aprilis, vidi primjedbu br. 22. 

»... Svako vlaško mjestoš između Drave i Save ima se birati po jedan 
knez, koji za ovu dužnost mora imati potrebita svojstva. Za slobodne iz- 
bore utvrđuje se dan uoči Đurđevdana, a potrebna je potvrda od strane 
generalobrista. 


Sve općine na području kapetanata Koprivnice, Križevaca i Ivanića, 
imaju za svaku kapetaniju birati po jednog vještog i domaćim zakoni- 
ma upoznatog za vrhovnog suca, koji će predsjedavati kapetanatskom 
sudi sa osam prisjednika (asesora) i raspravljati sve procese i sporove 
te odlučivati prema ovim Statutima. 

Izbor oberknezova i prisjednika ima se provoditi na Đurđevdan ili 
neposredno pred njim ili slijedećega dana, i to tako da se sakupe svi 
knezovi pojedinoga kapetanata sa dva do tri općinska predstavnika ili 
prisežnika svakoga sela i u jednom mjestu kapetanata da biraju glavnog 
suca i prisjednika (asesore). Imena onih koji su izabrani u tri kapeta- 
nata moraju se javiti generalobristu, koji ih u carevo ime potvrđuje ili 
ako protiv njih ima bilo kakvih osnovanih primjedaba, on će ih s iz- 
vještajem dostaviti caru na potvrdu. 


Svake godine u isto vrijeme imaju odstupiti sudski službenici, koji su 
dotle bili na dužnosti i na isti način imaju se na njihova mjesta izabrati 
novi, osim ako narodna probit iziskuje da oni i dalje ostanu na svojim 
mjestima, u kojemu slučaju neće trebati odreći ponovnu njihovu po- 
tvrdu... .<56 


Ovim Statutima vladar je dakle Krajišnicima priznao pravo na izbor 
starješina, i to za cjelokupnu upravu njihovim područjem (podijeljenim 
na kapetanate). Iz prednjeg se može pretpostaviti da je narod imao ujed. 
no i pravo kontrole nad radom svojih izbornih organa, kao i pravo na 
opoziv. Izričito o tome ovdje nema propisa, ali se ovo može izvesti iz 
priznatog biračkog prava i izbornog karaktera starješina sela, općina 
i kapetanata. 

No karakteristična je dalja odredba o zabrani skupština u Vojnoj kra- 
jini, jer se tu normiralo i ovo: 

»... Pod smrinom su kaznom zabranjene sve tajne i javne skupštine, 
izuzimajući one za izbor vrhovnoga suca, knezova i asesora. Ako hi se 
ipak pojavila potreba za njihovo održanje, tada se mora zatražiti dozvo- 
la generalobrista. . .« 


Sudovi su se sastojali u svakoj kapetaniji od jednog vrhovnog suca i 
osam sudskih zakletih asesora, kojima će se pridati i jedan zaprisegnuti 
pisar (bilježnik). Regulativom je normiran i sudski postupak, ali ne bez 
komplementarnog važenja narodnih pravnih običaja. 

Naročito su značajne za ocjenu novog uređenja norme o tzv. »državno- 
pravnim pravima«. Regulativom su priznata mnoga prava Krajišnicima, 


85 Naziv »Vlasi« ovdje je upotrijebljen za oznaku naseljenika na području Va- 
raždinskog generalata. Pri tome se prvenstveno misli na Srbe, koji su u pretežnom 
dijelu prelazili pred turskim zulumima u naše prekosavske krajeve. 


38 Statuta Valachorum ..., cit. Fr. Vaniček, cit., knj. I, str. 87-88. 

po kojima se u znatnoj mjeri oni razlikuju od kmetova na feudalnom 
vlastelinskom dobru. 

Krajišnicima je naime priznato pravo vlasništva i nad nekretninama, 
dakle ne samo posjed zemljišta, nego uz pravo na njegovo koristovanje 
(plodouživanje) ujedno i pravo raspolaganja s nekretninom. O pravu na 
dispoziciju nekretninom govore npr. ove odredbe tog vladarskog Privi- 
legija: 

>»... Ugovori o poljoprivrednim plodovima i drugom pokretnom do- 
bru, imaju pravnu valjanost samo ako su sklopljeni barem pred dva do 
tri svjedoka. 

Ali onaj tko namjerava da proda, založi ili bilo što pod ma kojom 
osnovom i ma iz kojega razloga (otuđi) svoju kuću, oranicu i druge ne- 
kretnine, taj mora ovo učiniti pred svojim knezom i pred dva ili tri 
svjedoka, jer inače ugovor neće imati nikakvu pravnu snagu... .<?7 


». .. Ako netko založi svoje dobro, ali ne može do određenog vremena 
vratiti dugovanu (založnu) svotu, to se na zahtjev vjerovnika mora po- 
zvati na svoju obavezu te ako ova opomena ostane po proteku triju 
mjeseci bez uspjeha. onda će se založeno dobro prodati pred knezom uz 
učešće dva ili tri najstarija mještanina, vjerovnika namiriti iz postignute 
kupovine. a možebitni ostatak uručiti dužniku .. .«?5 

Vladarev Regulativ ozakonjuje i dispoziciju imovinom za slučaj smrti. 
O tome se ovdje kaže: 


»... Za rasporedbe posljednje volje potrebno je svjedočanstvo kneza 
pred 4 do 5 osoba ili jednog svećenika pred dvije do tri osobe, pri čemu 
mora biti prisutan uvijek jedan bilježnik ili mjesto njega dva do tri za- 
konska svjedoka .. .<?9 

»Ako starješina kuće umre bez djece, tada će najbliži srodnik s udo- 
vicom umrloga predstavljati domaćinstvo. No ako pokojnik ostavi djece, 
tada udovici pripada domaćinstvo zajedno s tutorom ili kuratorom, te 
i najmlađe dijete ima s odraslom braćom bez razlike spola neumanjeno 
pravo na njemu pripadni nasljedni dio .. «< 

Vladarev dekret priznavao je nadalje Krajišnicima i pravo trgovine za 
njihovu pokretnu imovinu, i to ne samo u njihovom boravišnom distrik- 
tu nego i izvan njega, ali u ovom posljednjem slučaju treba platiti pro- 
pisane dažbine. 

Od naročitog državnopravnog značaja bila je odredba Ferdinanda II, 
od 15. novembra 1627, prema kojoj se krajiško područje izuzima od 
kompetencije legitimnih organa hrvatsko-ugarske države i naređuje da se 
Krajišnici podvrgavaju »ubuduće nama i našim nasljednicima prema 
našoj volji i nahođenju zapovjednicima ili upraviteljima, te će oni (Kra- 


37 Članak 2. ovog Dekreta. 
38 Članak 4. i 5. istoga. 

39 Članak 7. cit. 

4% Članak 8. cit. 

jišnici) tako živjeti da ih nitko neće smetati u pogledu njihove osobe 
ili imovine ...«*! 

Od ovog Statuta navode se u izvorima dalje dva sektora krajiškog 
vojnoobrambenog područja, naime Varaždinski i Karlovački generalat. 
Oba su djelovala isprva odjelito, ali pod rukovodstvom Dvorskog ratnog 
vijeća. Od 1658. nadzor nad radom obaju generalata pripada generalnom 
upravitelju (»Generalamtsverwalter«).** On je bio ovlašten da izdaje 
potrebna naređenja i direktive za usklađenje vojne uprave na ovom gra- 
ničarskom području. Konačna odluka pripadala je Dvorskom ratnom 
vijeću. Za Marije Terezije izvršena je nova reorganizacija ovog područja, 
zadržane su obje generalkomande pod rukovodstvom dvora, svaka ge- 
neralkomanda je (1750) podijeljena na dvije regimente, a osnovne 
vojnoupravne jedinice bile su »kumpanije«. Potkraj svoje vladavine Ma- 
rija Terezija naredila je ujedinjenje krajiškog vojnoupravnog rukovod- 
stva na čelu sa Zagrebačkom generalkomandom Granice. ' 

Od daljnjih akata, koji su bili značajni regulativi za uređenje Vojne 
krajine u ovom periodu potrebno je još istaći carski Patent od 2. aprila 
1691, koji je donesen u vezi sa spomenutom Diplomom Leopolda I (od 
21. augusta 1690) u povodu seobe Srba pod vodstvom patriarha Arsenija 
Černoevića. Tim Patentom ponovljena je Krajišnicima garancija njihova 
nesmetanog posjeda i užitka nekretnina, koje im je dodijeljeno, te na- 
ročito je naglašena zabrana nametanja kontribucije i drugih tereta Kra- 
jišnicima. 

Kakav je dakle bio položaj Vojne krajine u tome razdoblju? Njezino 
uređenje karakteriziraju za ovo vremensko razdoblje naročito slijedeće 
činjenice: 1) izbornost starješina na krajiškom području, iako uz potvrdu 
viših komandi za izabranoga, 2) izuzimanje krajiškog područja od kom- 
petencije Sabora i bana, 3) priznavanje njihova vlasničkog prava na 
nekretnine, 4) pravo na razmjenu dobara, napose na trgovinu njihovim 
proizvodima, i to ne samo na svom užem području nego čak i izvan 
Krajine, ali uz naplatu određenih dažbina, 5) oslobođenje Krajišnika 
od javnih dažbina, napose od kontribucija i drugih sličnih tereta, 6) 
dužnost Krajišnika na obranu Vojne granice i 7) potpadanje Krajišnika 
pod vojnu disciplinu. . 

Pravo na ovom području bilo je specifično i odgovaralo je osnovnoj 
namjeni čitave te vojnoupravne organizacije. Osnovni pravni regulativ 
bio je vladarski dekret, a s njim i svi važniji regulativi krajiških genera- 
lata, a napose Dvorskog ratnog vijeća kao tadašnjeg vrhovnog upravitelja 
ovim područjem. No usporedo s tim na ovom se području primjenjivalo 
i običajno pravo, dakle nepisane pravne norme, koje je narod godinama 
razvio i priznao im normativnu valjanost. To običajno pravo nije smjelo 
kolidirati s pisanim normama, naročito ne s vladarskim aktima. Ono je 
dakle imalo supsidijarno i komplementarno značenje. Važenje običajnog 
prava na ovome području proizlazi iz tadašnjeg uređenja sudstva. 


“1 Fr. Vaniček, cit., knj. 1, str. 96. 
4? Prvi upravitelj za to bio je grof Juraj Frankopan Trsatski. 

Pravosuđe na ovom području za spomenuto vrijeme bilo je izborno. 
Krajišnici su birali sudove u općinama i u kapetanatima. Tzv. »osmosud« 
pokazuje da je sudovanje u ovom razdoblju Vojne krajine bilo porot- 
ničko. I kod prvostepenih, tzv. općinskih sudova sudjelovali su uz re- 
dovnog, stalnog suca i tzv. asesori ili »prisjednici«. Formalnopravnih 
propisa bilo je u tome razdoblju veoma malo i sudovi su se u svojim po- 
stupanjima pridržavali prvenstveno malobrojnih pisanih odredbi, a inače 
uobičajenoga načina, koji je dotle potvrdila sudska praksa. 

Lični status Krajišnika u ovom razdoblju pokazuje se kao povoljan 
u usporedbi s kmetovima na susjednom feudalnom, vlastelinskom po- 
dručju. Krajišnik je bio vojni obveznik i stajao je pod vojnom discipli- 
nom, ali je inače bio lično slobodan, te je imao svoju i pravnu i poslovnu 
sposobnost, koja je istina bila ograničena njegovom vojnom dužnošću, 
ali je bila daleko veća negoli ju je imao kmet. 

Krajišnik naime nije stajao pod dominikalnom vlašću feudalaca, 
niti pod njihovom vlastelinskom jurisdikcijom. On je, istina, kao vojno 
lice potpadao pod jurisdikciju vojnih komandi, ali je i u tom pogledu 
bio više zaštićen od kmeta naprama njegovu vlastelinu. Dvoru su Kra- 
jišnici trebali naročito u ovome razdoblju i odatle je njihov položaj bio 
povoljniji. Koliko je dvor u privilegijima Krajišnicima tada išao na ruku, 
pokazuje, pored ostalog, npr. i odredba čl. 5. Statuta Varaždinskog ge- 
neralata, u kojemu se Krajišnicima priznaje pravo da za slučaj smrti 
vojvode, zastavnika i drugih oficira mogu na njihova mjesta predlagati 
zaslužne ljude.** 

Što se Krajišnikove vojne obaveze tiče, značajno je za ovo razdoblje 
da je on bio ohvezan da brani granično područje. On dakle u prvom 
periodu razvitka ovog vojnoobrambenog područja nije bio (bar ne re- 
dovito!) dužan da vrši vojnu službu i izvan svog graničnog područja. 
On je dakle u to vrijeme zaista bio »graničar«.#5 


U pogledu poslovne sposobnosti treba istaći da je Krajišnik u ovom 
vremenskom razdoblju imao punu slobodu raspolaganja svojim imetkom. 
Njemu je bilo priznato pravo vlasništva i nad nekretninama sa svim nje- 
govim daljim pravnim posljedicama, a napose s pravom na raspolaganje 
zemljišta u krajišničkom vlasništvu. Više regulativnih akata priznaje 
Krajišniku expressis verbis pravo na otuđenje i opterećenje nekretnina, 
te dakle u tom pogledu on ima punu imovinskopravnu slobodu. No ipak 
ova sloboda raspolaganja imovinom nije bila bez ikakvog ograničenja. 
Granicu za Krajišnikovo pravo otuđenja i opterećenja njegovih nekretni- 
na određivao je već i sam karakter vojnokrajiške službe. Krajišnik je 
naime od vladara dobio zemljište da bi za uzvrat vršio vojnoobrambenu 
dužnost. Njemu su kuća i kućište bili ekonomska osnova za njegovo kra- 


48 Lako su neki feudalci s područja banske Hrvatske to uzalud pokušavali postići. 
“4 Odsjek »De re militari«. 


45 U mnogim aktima iz tog razdoblja nazivaju se i krajiške komande »graničar- 
skim«, a čitavo područje »Granicom«. Ovaj se naziv održao i kasnije, kada je dužnost 
Krajišnika bila (u pogledu vojske) znatno proširena, 

jiško svojstvo. On dakle nije mogao da sve ovo otuđi i da se bez ikakve 
imovine odseli na koje drugo mjesto i napusti svoju dužnost vojnika. 
Kasniji regulativi Vojne krajine izričito ograničavaju ovo imovinsko pra- 
vo Krajišnika već time što je za valjanost pravnih poslova o otuđenju 
i opterećenju krajiških nekretnina bila potrebna i javnost sklapanja ugo- 
vora kao i potvrda od strane krajiške vlasti.“ Samim time se već onda 
de facto onemogućavala proletarizacija Krajišnika. U daljem pravnom 
razvitku Vojne krajine normirano je da kod otuđenja i opterećenja 
Krajišniku prodavcu, odnosno zalagatelju mora ostati barem polovina 
imovine, odnosno osnova njegove krajišničke egzistencije. U pogledu 
Krajišnikove imovinskopravne slobode valja naglasiti i pitanje mogućno- 
sti izbora zanimanja drugog osim zemljoradničkog, Načelno se nije do- 
zvoljavala promjena zemljoradničkog svojstva Krajišnika. On je morao 
ostati poljoprivrednik, a odatle i u narodu stara poslovica — »gradi ko- 
tac, ko i otac!« Ali u kasnijem razvitku Vojne krajine dano je krajiškim 
komandama pravo da one dozvoljavaju pojedincima (za vojsku nespo- 
sobnima) izbor drugog zanimanja. 

Iz svega navedenoga može se za Vojnu krajinu u ovoj prvoj etapi nje- 
zinog razvitka zaključiti ovo: 1) da je Vojna krajina u ovom početnom 
stadiju imala autonomiju, koja se sastojala u izbornosti, kontroli i opozi- 
vosti njenih organa vlasti, 2) da je na ovom području pravo tada bilo 
pretežnim dijelom nepisano ili običajno, ali su osnovne pravne norme 
bile sadržane u vladarskim regulativima o uređenju stanja na ovome 
području, 3) da je Krajišnicima bilo priznato njihovo pravo vlasništva 
nad nekretninama koje su dobivali od države, 4) da je Krajišnik bio 
obvezan na obranu svoga graničnog područja, a samo iznimno i na 
vršenje vojne dužnosti izvan svoga područja, drugim riječima, da je u ovo- 
me razdoblju pripadnik ovog područja bio graničar, 5) da je graničar 
bio podvrgnut vojnoj disciplini i podređen svojim vojnim komandama, ali 
uporedo s time da mu je glavno sredstvo za proizvodnju bila zemljorad- 
nja bez ikakve dominikalne vlasti, ali je Krajišnik stajao pod vojnom di- 
sciplinom, te premda je Krajišnik u ovom prvom razdoblju Vojne krajine 
bio dužan da brani granično područje, a samo iznimno bio je obavezan 
da vrši vojnu dužnost i izvan svoga kraja, ako se za to ukaže naročita po- 
treba, s vremenom se ova iznimka postepeno pretvorila u pravilo, te je 
graničar postao pripadnik regularne carske vojske. 

Druga etapa razvitka Vojne krajine ispunjena je krupnim promjena- 
ma, kako u pogledu samog unutrašnjeg uređenja ovoga područja, tako 
napose i s obzirom na lični status Krajišnika. Te su promjene udarile 
pečat čitavom uređenju Vojne krajine, a naročito su pogoršale pravni 
položaj Krajišnika. 

Promjene su izazvane prvenstveno razvitkom vojnih akcija protiv 
Turske. Već Požarevački mir razotkrivao je opadanje turskog ekspanzi- 
onizma, a samim time i nestajanje onog prvotnog i presudnoga razloga 


46 U Varaždinskom statutu normirano je za takve ugovore da budu sačinjeni »co- 
ram knezio et duobus vel tribus testium .. .« 

postanka, odnosno održavanja Vojne krajine u onom stanju u kojemu se 
ona dotle razvijala. Otkako je konačno likvidirana invaziona opasnost od 
strane Turske, Vojna krajina je sve očiglednije prestajala biti granična 
obrambena oblast, jer je sve manje imala što da brani. Ona se postepeno 
pretvarala u vojničku administrativno-teritorijalnu jedinicu, koja je po 
svojoj dotadašnjoj vojnoj organizaciji imala da u izmijenjenim prilikama 
preuzme posvema nove zadatke. 

Treba istaći da je apsolutistička kasnofeudalna monarhija nerado pod- 
nosila autonomnost vojnokrajiškoga područja. Krajiška samouprava nije 
se slagala s centralizmom i apsolutističkim kursom Habsburške monar- 
hije potkraj XVII i početkom XVIII vijeka. Za vladavine Marije Tere- 
zije u njenoj se državi s centralizacijom ispoljava i germanizatorski kurs, 
koji bi imao stvoriti jedinstvenu državu pod vlašću dinastije. A krajiška 
autonomija bila je tome prepreka, i to baš na području gdje su se isti- 
cale neposrednije mogućnosti za bečki dvor da provodi ovaj svoj poli- 
tički kurs. Zato su promjene u ratu s Turskom dobro dolazile habsbur- 
škom dvoru da pristupi i vojnoadministrativnim promjenama na području 
Vojne krajine. 

U prvi mah bečki dvor je pokušao da novo oslobođeno pogranično 
područje fendalizira, kako se to vidi u poslovima Bečke komore s pro- 
dajom Like grofu Adolfu Sinzensdorfu (10. februara 1692), zatim pri 
uspostavljanju feudalnih veleposjeda u oslobođenoj Slavoniji i dr. Po- 
bune Krajišnika“ uputile su dvor na drugi put, na put potpune reorga- 
nizacije Vojne krajine i radikalne izmjene pravnog položaja Krajišnika. 
Reforme su bile postepene, ali sve radikalnije. 

Vidjelo se to napose po normama koje su neposredno po oslobođenju 
ovih područja učestale naročito na području tadašnjeg tzv. Slavonsko- 
Srijemskog generalata. 


Među prvim takvim reformatorskim aktima dvora nalazi se tzv. 
Khevenhitllerov patent od 8. februara 1735. godine. U tom patentu 
na prvom je mjestu istaknuto da su Graničari obvezani na vojnu dužnost 
i van graničnog područja. Oni će — kaže se tu — nvijek imati biti »Grenz- 
soldaten«, ali prema dispozicijama dvora, a za vrijeme mira njih će car 
upotrebljavati za unutrašnje poslove u zemlji, a napose za radove na 
utvrđivanju i dr. Zato ih vladar oslobađa od dužnosti plaćanja kontri- 
bucije, ali im nameće dužnost snašanja troškova za monturu i vojne 
rekvizite. Ovim je patentom zabranjeno da oficiri Krajišnike iserpljuju“? 
i da s njima »nepodnošljivo« postupaju. Pojave li se slučajevi koji bi 
iziskivali takvo postupanje. tada se ovo mora prijaviti komandantu ili 
generalu. Preporučeno je da se na krajiškom području osnivaju škole 
i da se Krajišnici »kršćanski odgajaju, kako ne bi rasli kao životinje, 


47 Gdje je 1728. i 1732. došlo do krvavih oružanih pobuna protiv bečkodvorskog 
pokušaja feudaliziranja ovoga područja. 


48 Patent koji je Karlo IV objavio tog dana na prijedlog novoimenovanoga koman- 
danta Varaždinskog generala grofa Khevenhiillera, 


4% »Aussangen«. 

nego se navikli na spoznaju dobroga i odgajali se u strahu gospoda. . .«59% 


Zabranjeno je višem oficiru da tuče Krajišnika, ali kod prekršaja du- 
žnosti, kod manjih prestupa, dugova i drugih manjih ispada mogao je 
komandant kompanije da okrivljenoga »vojnički kazni«, ali ne da mu 
određuje »pedeset udaraca štapom i uopće takvu kaznu kao što je 
udaranje po glavi i trbuhu...«! Ovdje je karakteristična napose i od- 
redba tog patenta prema kojoj je »oficirima i redovima pod prijetnjom 
najteže kazne zabranjeno da vojnička dobra prodaju, da ih kao legate 
predaju mrtvoj ruci ili ugovorno drugima odstupaju, jer oni nisu pravi 
vlasnici, nego samo njihovi plodouživaoci . . .« 

Dok je kapetanima i višim komandantima bilo dozvoljeno da na kra- 
jiškom području drže mesnice i gostionice, dotle je Krajišnicima namet.- 
nuta dužnost robote. Kako su dotle krajiški komandanti očito pretje- 
rivali s pozivanjem Krajišnika na ovaj prinudni rad, to je ovim Paten- 
tom pobliže regulirano ovo »pravo na robotu«. Prema tim propisima 
morao je svaki Krajišnik da »uz vlastitu prehranu« godišnje radi tri 
dana (»rabote«), a kapetanu da dovezu 36 hvati drva za gorivo. Bez 
znanja višeg komandanta nije smio nijedan oficir da »osim izvanredno 
nužnih reparatura« njegova stana traži još neke druge radove »nepla- 
ćeno«.5 

Dakle, sada su se uveli u Vojnu krajinu oni tereti koje Krajišnici dotle 
nisu poznavali (osim kod oficirskih uzurpacija). Nije čudo stoga što 
je iste godine buknula u Posavini krajiška buna protiv komandi zbog 
ovih tereta, napose zbog troškova oko nabavke moniure, vojnih rekvi- 
zita, te naročito zbog »rabote« oficirima i dr.5* 


Teško stanje naroda na krajiškom području, česte zloupotrebe i na- 
silja od strane tuđinskih oficira, surove kazne, naročito javno batinanje 
odraslih ljudi, koje im je ubijalo društveni ugled i grubo ih ponižavalo, 
svakovrsno iscrpljivanje Krajišnika kulučenjem i mnogovrsni načini iz- 
rabljivanja pored sve otvorenijega obespravljivanja dovelo je (naročito 
u Slavoniji) do jedne društvene pojave, koja je za tadašnje prilike u 
Vojnoj krajini bila naročito karakteristična. 


Hajdučija se javlja na području Vojne krajine s ukidanjem pređašnje 
krajiške autonomije i uvođenjem oštrog vojnoupravnog režima s poveća- 
nom bezobzirnošću oficira nad Krajišnicima. U prvome razdoblju Voj- 
ne granice hajdučije uglavnom nije ni bilo. Domaći starješine općina 


50 Fr. Vaniček, cit., knj. 1, str. 246. 

ši Odredba $-a 18. Khevenhiillerova patenta (Fr. Vaniček, cit., knj. I, str. 250). 

52 Odredba $-a 22. istog patenta (Vaniček, cit. knj. I, str. 251). 

53 Isto, odredba 6 32. 

54 Naročito žestoka pobuna Krajišnika bila je u Posavini. Kada generalkomanda 
sama nije mogla ugušiti ovu pobunu, ona je u pobunjenički kraj uputila karlovačkog 
mitropolitu i protu iz Šida, koji su (prema izvještaju) išli od kuće do kuće i umiri- 
vali Krajišnike. (O tome: Khevenhiillerov izvještaj dvoru o uzrocima pobune na pod- 
ručju Slavonske krajine; akti Vojne granice, godine 1740, Nr. 909 u Ratnom arhivu 
u Beču.) 

i izabrani komandanti uopće imali su više ugleda među narodom, prema 
tome i moći da suzbiju kakve pokušaje protivne ustaljenom društvenom 
redu na ovome području. Ali otkako je s ovoga područja uklonjena 
samouprava i na mjesto izabranih domaćih ljudi imenovani većinom 
stranci, prilike su se pogoršale i Krajišnici su zapadali u sve teži polo- 

Za tuđince je služba na području Vojne krajine bila slična pro- 
gonstvu. A kada su se već jednom ondje oni našli, tada su nastojali isko- 
ristiti sve mogućnosti koje im je pružao njihov povlašteni položaj vojnih 
starješina. Ti tuđinci kao oficiri ponašali su se prema Krajišnicima ne- 
rijetko bezobzirno, što je izazivalo živu reakciju među Graničarima, 
koji su bili ponosni na svoje ratničko svojstvo i tražili da se s njima po- 
stupa kao s »carskim ljudima«. Oficiri su međutim nerijetko prelazili 
preko toga i svojim grubim odnošenjem prema Krajišnicima mnogoga 
od njih prinudili na istupe koji su se kvalificirali kao prekršaji vojne 
discipline. Uzme li se da je za manje prekršaje discipline bila (sve do 
1780.) dozvoljena i tjelesna kazna batinanjem, razumljivo je što su se 
nerijetki od takvih prestupnika odmetnuli od svojih vlasti, jer je to u 
danim prilikama bila jedina mogućnost da se izbave od javnog sramoće- 
nja. K tome su pridolazila i raznovrsna otimanja dobara, što je sve pri- 
donosilo tome da su se nerijetko Krajišnici odmetnuli od vlasti i postali 
hajduci. 

Dok je krajiška komanda u svojim izvještajima o hajducima u njima 
gledala samo prestupnike, koje treba najoštrije kazniti i zato ih je sve- 
strano i uporno progonila, dotle je narod na krajiškom području o hajdu- 
cima većinom imao i drugo mišljenje. Hajduci su bili odmetnici, ali od 
vlasti koja je gonila krajiški svijet, koja je nerijetko svojim postupcima 
sama pridonosila za to odmetanje ljudi od kuće u šume. Nisu bili rijetki 
slučajevi da je krajiški narod više osuđivao preuzetnog oficirskog siledži- 
ju negoli hajduka, kojega je ovaj otjerao u šumu. Konačno, treba napo- 
menuti da su hajduci pomagali siromašni narod, a osvećivali se zulum- 
ćarima u Krajini. Tako je dakle krajiški narod većim svojim dijelom gle- 
dao na pojavu hajđučije kao na nuždom izazvani korektiv za nasilničke 
zloupotrebe krajiške komande i njenih oficirskih članova. Ke 

Hajdučija se pojavljuje na novo oslobođenim graničnim područjima, 
naročito u Lici i Slavoniji. Kako je ova pojava preotela maha, to se i 
sam bečki dvor našao prinuđenim da pokuša likvidirati ovu pojavu. Na- 
kon što je carska istražna komisija prethodno u Slavoniji i Srijemu ispi- 
tala stanje u samoj Krajini i dvoru podnijela o tome izvještaj, vladar je 
1736. objavio tzv. Patent o hajdučiji (»Rauberpatent«) s normama o su- 
zbijanju hajdučije.55 

Nakon uvodnog poziva na sve pripadnike Vojne krajine, da pomognu 
nastojanje vlasti kako bi se hajduci pohvatali, napose da pomažu u otkri- 
vanju odbjeglih, njihovom prokazivanju i neposrednom učestvovanju u 
hvatanju, u patentu se objavljuje tzv. »Generalpardon«. Objavila se nai- 
me amnestija za sve hajduke, ako se odmah prijave svojim mjesnim vlasti- 


55 Fr. Vaniček, cit., knj. 1, str. 470. 


ma i prestanu hajdukovati. No ako bi i dalje produžili s hajdukovanjem, 
zaprijećeno im je smrtnom kaznom vješanjem. 

No ono što posebno prikazuje krajiške vrhovne komandante, to su, 
pored ostaloga, mjere koje predviđa ovaj patent o hajdučiji protiv po- 
rodica i drugih pomagača odbjeglih hajduka. Ovim je aktom predviđeno 
da se odmah imaju uhapsiti žene, djeca i roditelji hajduka, koji se ne 
pokore Patentu, te ako se oni (hajduci) za četrnaest dana od objave tog 
akta ne prijave vlastima, onda će se njihovi najbliži protjerati iz Krajine, 
njihove kuće će se porušiti, a na njihovom mjestu će se postaviti stup 
sramote s imenom hajduka i navodom njegovih djela. Konfiscirat će se 
i sva njihova imovina. 

Onom hajduku koji se bude koristio amnestijom i vratio u mjesto svog 
boravišta, te ako oda kojeg od svojih drugova, njemu će se dati i poseb- 
na nagrada od 50 for. No koliko je i sama vlast malo vjerovala u uspjeh 
ovog patenta, vidi se i po tome što je istodobno izdana (za Krajišnike) 
zabrana nošenja oružja, osim ako idu u pratnji funkcionera, dok će se 
oficirima i Graničarima, te putnicima s oružjem, izdati za to posebna 
dozvola. 

Haidučija je razotkrivala kakvo je stanje tada vladalo na krajiškom 
području. Zato su u uvjetima nezaštićenosti Krajišnika a samovolje kra- 
jiških komandi i zaredali oružani ustanci. Da ie stanje u zapadnoj Sla- 
voniii bilo veoma teško, na to pored ostalog ukazuje i zahtjev pobunje- 
nih Krajišnika iz okoline Suboce (1742) da se njihovo područje priključi 
Varaždinskom generalatu, jer su vjerovali da će im tamo biti lakše. 

Iz Khevenhiillerovog Regulamenta proizlazi da je (naročito prema 
njegovim tzv. »Relacijama« iz 1744) stanovništvo Slavonske granice još 
bilo »pomiješano«, napose da se u Posavini pored naseljenih Graničara 
nalazilo i poneko vlastelinsko naselje (npr. oko Đakova i dr.). Bečki 
dvor je nastojao da se takva područja unificiraju u potpuno krajišničke 
predjele. Na tome se nastojalo otkupima i drugim pravnim poslovima 
tako da se područje Vojne krajine postepeno širilo. 

Prema spomenutom Regulamentu stanovništvo ovog krajiškog područ- 
ja bilo je podijeljeno na četiri »klase«, i to: tri klase obuhvaćale su ob- 
veznike krajiških vojnih odreda, a četvrtu su sačinjavali oni izvan vojne 
obaveze, koji nisu bili sposobni za vojnu dužnost ili se kao kasniji dose- 
lienici bavili (dozvolom komande) obrtom i trgovinom. Istom prilikom 
bila je za spomenuto područje Slavonije utvrđena i kvota zemljišta koja 
pripada svakom Krajišniku. Tako se na području Brodske regimente do- 
dijelilo svakom Krajišniku pješaku po 13 jutara zemlje, dok je husarima 
ta kvota povećana za četiri jutra. 

Od naročitog je značaja Regulament od 29. juna 1747, kojim je Kra- 
jišnicima zabranjeno otuđivanje i opterećivanje zemlje, koju su dobili 
od vladara, jer da oni »nisu vlasnici nego samo uživaoci«. 


Uporedo s takvim oduzimanjem dotadašnjeg prava vlasništva htjelo 
se prividno olakšati tadašnje stanje Krajišnicima. Tako je naređeno da 
se »što je moguće više štedi Krajišnike kod određivanja kuluka«. No kako 

je ta pošteda praktički izgledala, na to ukazuje i zaključak komisije vojne 
uprave, koja je zasjedala 31. oktobra 1736. u Koprivnici (za oba gene- 
ralata) i regulirala »pravo na robot«, i to tako da je »robotovanje« bilo 
dopušteno, ali »kao izuzetak pod nadzorom jednog podoficira, ako ku- 
luči 10 ljudi, a ako ih ima oko 50 onda jednog višeg oficira ...« Uza to 
naređeno je da se ne smije u Krajini obaviti ni jedno vjenčanje bez pret- 
hodne dozvole komande. 

Česte pobune Krajišnika naročito oko polovine XVIII vijeka primorale 
su bečki dvor da unese neke reforme u krajiški sistem. U vezi s time 
došlo je do nekih mjera vrhovne krajiške komande za vladavine Marije 
Terezije, koje neki historičari nazivaju uvođenjem humanitarnih eleme- 
nata u uređenje Vojne krajine. Tako je sa reskriptom od 25. januara 
1763. naređena »restrikcija« kod izricanja tjelesnih kazni nad Krajišni- 
cima. i to tako da se one imaju izricati i primjenjivati samo kod »naro- 
čitih slučajeva«. Ovo je izričito bilo predviđeno za kaznu batinanja. Ma- 
rija Terezija ovim reskriptom ukazuje na štetnost ovakvih kazni, kojom 
se difamira »carski vojnik« i zato se mora strogo voditi računa o tome 
kada i kako će se izricati i izvršavati ova kazna. U vezi s time objav- 
ljena je 1764. tzv. Daunova kaznena normala. Njom se nastoji uvesti ka- 
kav takav pravni red u postupanju s Krajišnicima. Ovim se aktom za 
buduće zabranjuje tući Krajišnika, naročito se zabranjuje uobičajene 
udarce nogama (»Fusstritte«), bijenje štapovima po glavi, prsima, no- 
gama. Tzv. »mrtva šiba«%# ima se određivati samo u naročito teškim 
slučajevima povrede vojne discipline i drugih prestupa, a za to treba 
posebna odluka ratnog suda. Ali time batinanje nije bilo sasvim uklonje- 
no iz krajiških vojnih odreda. Komande i oficiri naređivali su i dalje ba- 
tine, iako nešto rjeđe negoli dotle. 


Dalji stepen centralističke reorganizacije ovoga područja predstavljalo 
je tzv. »kantonalno uređenje Vojne krajine«. U težnji da se u potpunosti 
likvidiraju elementi stare autonomnosti Vojne krajine, te ona reorga- 
nizira kao strogo vojnička administrativna oblast koja će biti u punom 
skladu s centralističkim tendencijama kasnofeudalne monarhije, bečki 
dvor je 1787. propisao tzv. Cantonalregulativ. 


Ovim Kantonalnim regulativom pravno je normirana ne samo organi- 
zacija vojnoupravnih vlasti na tome području nego i njen ekonomski 
osnov, te društveni odnosi prema novim, izmijenjenim prilikama. Ovim 
regulativom organizirana je Vojna krajina kao jedinstveno vojnoupravno 
područje, gdje su svi njezini organi vlasti međusobno centralistički po- 
vezani vertikalnom zavisnošću po načelu nadređenosti i podređenosti 
nižih organa prema višim i vrhovnim. 


Čitava Vojna krajina ostala je i ovim Kantonalnim regulativom pod 
vrhovnim rukovodstvom Dvorskog ratnog vijeća uz neposredno ruko- 
vodstvo krajiških generalata. Izvršena je manja teritorijalna izmjena, ali 


56 »Mrtvom šibom« nazivalo se trčanje kažnjenoga kroz »ulicu« od 200 vojnika 

od kojih je svaki sa batinom morao udariti osuđenika kuda bi stigao i koko god 
je jače mogao (»Gassenlaufen«). 

naročite su promjene propisane u vojnoadministrativnom organizacionom 
pogledu. Tzv. »kanton« predstavljao je osnovu za administrativno-teri- 
torijalnu i funkcionalnu roerganizaciju Vojne krajine. Pod »kantonom« 
razumijevalo se dio krajiškog teritorija, koji predstavlja jedinstvenu eko- 
nomsku i vojnoupravnu cjelinu (ali je integralni dio jedinstvenog pod- 
ručja Vojne krajine), te iz koga se ima određivati određeni broj vojnih 
obveznika. Vojna dužnost krajišnika bila je i tu glavni kriterij za ovu 
reorganizaciju. Kantonom je rukovodio pukovnik (kao komandani kra- 
jiške regimente). Svaki kanton dijelio se na dva »distrikta«, a distrikti 
su se dalje dijelili na tri ratne čete (»Feldkompagnien«).57 Njima su 
upravljali kapetani s područnim, njemu podređenim oficirima. Svaka 
krajiška »kumpanija« dijelila se na općine, čije je starješine potvrđivala 
nadležna krajiška komanda. 

Cjelokupni vojnoadministrativni organ bio je organiziran po vojnobi- 
rokratskom principu. Ovdje više nije bilo mjesta niti za autonomiju, a 
niti za izbornost organa vlasti. Sve funkcionere u Vojnoj krajini odsad 
je imenovala komanda, oni su njoj odgovarali i ona ih je prema potrebi 
i svom nahođenju i opozivala, odnosno premještala. S tom reorganizaci- 
jom postepeno je iz Vojne krajine nestajalo domaćeg starješinskog (ofi- 
cirskog) elementa, a ovamo su sve više nadolazili stranci. 


Gradske općine ili »komuniteti« predstavljali su prividan ostatak ne- 
kadašnje lokalne autonomije. Nje je nestalo u okviru krute vojničke cen- 
tralizacije i povezanosti nižih organa prema višim kao naredbodavnim 
rukovodstvima. Dotadanji tzv. »komuniteti III klase« (Vinkovci, Mitro- 
vica, Nova Gradiška i dr.) prestali su funkcionirati kao samostalne au- 
tonomne upravne jedinice i uključile su se u okvir kantonalnog općin- 
skog sistema. Kod preostalih »komuniteta« vlast magistrata bila je sve- 
dena na neposrednu kontrolu krajiških vojnoupravnih oficira, te su ovi 
magistrati postali samo ekspozitura krajiške komande, a njoj su oni i 
odgovarali kao njezini eksekutivni organi. U magistratima formalno su 
postojale dvije vrste funkcionera, naime postavljeni i izborni. Prvi su 
bili imenovani izravno od krajiške komande i djelovali su kao njezini 
funkcioneri, a drugi su tek formalno bili birani iz redova građanstva, 
ali je i njihov izbor potvrđivala krajiška komanda. Gradski načelnik bio 
je imenovan. Tako je, dakle, izgledala ova nova gradska uprava. 


Pravosuđe je od sad čvršće povezano s krajiškom komandom, jer su 
iz njega odstranjeni prijašnji autonomni elementi, a u sudove postav- 
ljeni krajiški oficiri, pretežnim dijelom stranci.% Prvostepeni sud po 
gradovima bio je magistrat, u nižim sudovima zadržani su tzv. Gerichts- 
beisitzer, ali oni nisu imali porotnički karakter, te je i tu uklonjen stari 
porotnički karakter sudovanja iz prve razvojne etape Krajine. Drugo- 
stepeni sudovi bili su generalati, odnosno za Slavoniju krajiška koman- 


57 Sa tzv. Landsturmdivisionen. 
58 Ukinut je sada i tzv. »Osmosud« s porotom. 
5% Jer je njemački jezik bio službeni »za sve vojne poslove«, dakle i u sudovima. 

da u Petrovaradinu. Vrhovni sud za Vojnu krajinu bilo je Dvorsko ratno 
vijeće. 

Pravo je pretrpjelo isto tako krupne izmjene. Suci, većinom tuđinci, 
nisu poznavali narodnih pravnih običaja. Postupalo se uglavnom po 
vojnom statutarnom pravu, a praznine su krajiški sudovi dopunjali po 
austrijskim propisima, regulativima i naredbama krajiških komandi. 

Tzv. Grenzgrundgesetz od 7. augusta 1807. obilježio je Fr. Vaniček 
kao »naročitu prekretnicu ka poboljšanju« stanja na ovom području. No 
već lelimičan pregled ovog posljednjeg krajiškog kodeksa iz ove (druge) 
razvojne periode pokazuje da se to za nj nipošto ne može kazati. I ovaj 
je zbornik normi donio vladar, bez obzira i osvrta na Sabor kao vrhovno 
tijelo za tadašnju Kraljevinu Hrvatsku i Slavoniju. Grenzgrundgesetz 
podijeljen je, naime, na odsjeke, od kojih svaki pravno regulira zasebnu 
pravnu granu, ali su svi odsjeci zajedno sačinjavali jedinstvenu sistemat- 
sku cjelinu. Prema tome ima osnova da se za taj Grenzgrundgeseiz kaže 
da je on bio kodeks krajiškog prava. 

U prvom odsjeku govori se o pravima na nekretninama. Tu se izričito 
normira da na području Vojne krajine postoji vojno-lenski sistem. Pri 
tome je utvrđeno da Krajišniku pripada — »koristovno vlasništvo«,' ali 
pod uvjetom da Krajišnik obavlja svoje vojne dužnosti. Po pravilu ne- 
kretnine mogu sticati samo seljaci vojnici, a ne i ostali nevojnički sta- 
novnici Krajine. Tzv. provincialisti i građanska lica na području Krajine 
mogu samo iznimno sticati nekretnine na području Krajine, i to — »iz 
osobitih obzira prema trgovini« i to da trgovci i obrtnici nabave gradili- 
šte za izgradnju magazina i tvornica. Oficiri, činovnici i svećenici mogu 
posjedovati ovdje samo stambene zgrade. Zabranjeno je inače predavati 
nekretnine u zakup.# 

Regulativom bio je propisan i maksimum krajiškog zamljišnog posjeda, 
ali norma nije bila podjednaka za čitavo krajiško područje. Tako je za 
Varaždinsku i Slavonsku granicu propisan maksimum krajiške »sesije« 
od 24 jutra oranice, 10 jutara livade. Osnovno dobro Krajišnika nazivalo 
se »baštinskom imovinom« (»Stammgut des Grenzhauses«) i ono je po 
pravilu bilo neotuđivo, te se na njegove dijelove nije dozvoljavalo ni 
založnopravno opterećenje. Ali komanda je dozvoljavala Krajišniku da 
svoj »Stammgut« proširi krčevinama. Takova novo stečena nepokretna 
imovina zvala se »Uberland« i ona je mogla biti predmetom pravnog 
prometa. 

Krajiška komanda prikazivala se ovim »Grenzgrundgesetz« kao fak- 
tor koji se brine za gospodarski uspon ovoga područja. Zato je posto- 
jalo više razloga. U prvome redu bečki dvor je nametnuo Krajišnicima 
dužnost plaćanja monture i vojnih rekvizita, te mu je za to trebalo osi- 
gurati sredstva. Osim toga bečki dvor je htio da Krajišnik kao vojnik 


$0 »...Das wahre Militirlehen...« 
$1 »Das Nutzeigenthum«. 
2 Tzv. koristovni zakup (»Nutzpfand«), dakle ugovor o plodoužitku, 


bude materijalno opskrbljen i njegova porodica osigurana sredstvima dok 
je on kao vojnik na vojnoj dužnosti. Zato je ovim regulativom, pored 
ostaloga, bilo propisano da će se nemarnom kučćegospodaru oduzeti ze- 
mljište koje tri godine uzastopce nije bilo obrađeno i ako bez uspjeha 
protekne naknadni rok koji mu bude dan za obradu nekretnine. 


Iz ovog regulativa proizlazi da i zakonodavac tu smatra zemljoradnju 
kao osnovno sredstvo za proizvodnju, a ostale privredne grane dopušta 
samo kao dopunske i iznimne. U vezi s tim regulativom uslijedio je za 
područje Vojne krajine niz propisa o unapređenju ekonomskog života na 
ovom području. 

U težnji za boljim gospodarskim razvojem Krajine bečki dvor je 80-tih 
godina XVIII vijeka uputio ovamo više svojih komisija, koje su imale 
proučiti agrarnopravne odnose i gospodarske potrebe Krajine. Tako je 
baron Beck, izaslanik Josipa II po obilasku Krajine, pored ostaloga, pred. 
ložio a dvor je naredio da se na ovome području osnivaju Krajiški žitni 
magazini. Iz njih bi se u slučaju gladi narod opskrbljavao žitom, a inače 
bi se za slučaj potrebe pojedincima mogle dati i pozajmice žita od žetve. 
Za te magazine Krajišnici su morali odvajati kod žetve određeni njen dio 
kao svoj doprinos za tu kolektivnu ustanovu. Krajiška komanda preuzela 
je na sebe i brigu za nabavku boljega sjemena, koje se razdavalo selja- 
cima. Tako je oko 1760. u Krajinu uveden krumpir, s čijom je obradom 
(kao i s kukuruzom) bilo dosta muke, dok se seljaci Krajišnici nisu 
navikli na ovu novinu. Uprava Vojne krajine brinula se (prvenstveno 
iz vojničkih interesa) za bolji uzgoj stoke, a naročito konja. Za marlji- 
vije gospodare bile su predviđene i gospodarske nagrade. Krajiška ko- 
manda brinula se i za poboljšanje kola, kako bi se unaprijedio zaostali 
promet robe i ljudi, što je bilo od naročite važnosti za krajišku vojsku. 
U tradiciju Vojne krajine spadalo je unapređivanje voćarstva, Komande 
su naređivale sađenje korisnih voćaka, naročito i uzduž javnih putova 
(glavnih cesta). Pri tome vodilo se obzira i o razvitku svilarstva, što je 
bilo razvijeno naročito po tadašnjoj Slavoniji.#* Posebnu pažnju posveći. 
vale su krajiške komande šumarstvu, naročito na području Slavonije. Ali 
i tu valja istaći da je mnogo štete ovdje učinila korupcija krajiških fak- 
tora, koji su mjestimično i povremeno neracionalno iskorištavali krajišku 
šumu. 

Poljoprivreda je pored svega nastojanja komande i samih Krajišnika 
ipak zaostajala. Razlozi tome bili su koliko u čestim preprekama obrade 
zemljišta zbog vojne dužnosti Krajišnika, a zatim i zbog zastarjelih go- 
spodarskih poljoprivrednih oruđa. Još uvijek su prevladavali drveni plu- 
govi i brane, a s takvim oruđem nisu se mogli tada još postići napredniji, 
bolji rezultati. 

Obrt i trgovina stajali su pod nadzorom krajiške komande. Obrtni ce- 
hovi bili su obavezni za proizvođače i krajiška komanda pazila je da 


#8 Po ukidanju Vojne krajine svilarstvo je prestalo. Vjerojatno će biti da je za to 
postojao ekonomski, a ne koji drugi razlog. Svilarstvo se seljaštvu kasnije nije ispla- 
ćivalo i zato se njime više nije bavilo (poslije 1882). 


32 


obrtnici i trgovci budu pravilno razmješteni po krajiškim naseljima, a ne 
koncentrirani u samo jednom mjestu. Obrtom su se bavili većinom stran- 
ci, koji su dobivali posebne povlastice. Za dozvolu vršenja obrta i trgo- 
vine dozvolu je davala generalkomanda. Propise o tome donio je ovaj 
»Grenzgrundgesetz«. Obrtom se mogao baviti »svaki Krajišnik... bez 
ikakva ograničenja« ($ 42), ali ako mu to dozvoli komanda, jer je on u 
prvome redu bio — »seljak-vojnik« ($ 37). »Grenzgrundgesetz« je pro- 
pisivao, naime, da se Krajišnici mogu baviti »i drugim privrednim gra- 
nama«, ali samo — ukoliko to ne bi bilo »na štetu njihove vojne dužno- 
sti« ($ 46). 

U trećem odsjeku ovog Zakonika govori se o kućnim zadrugama. Stav 
zakonodavca za Vojnu krajinu prema kućnim zadrugama vidi se naročito 
iz odredbe $ 55. gdje se kaže: 

»Da bi gospodarstvo graničarskih domova u odsustvu muškaraca mo- 
glo neprekinuto da se odvija, zato je neophodno potreban zajednički ži- 
vot većeg broja ljudi u istoj kući ili u zadruzi.«** Starješinstvo kućne za- 
druge (prema ovom krajiškom zakoniku) pripadalo je najstarijem muš- 
kom članu ovog kolektiva, a — »pod njegovim rukovodstvom njegova 
žena ili ako ona za to nije podesna, onda druga najstarija žena, vrši po- 
treban nadzor nad ženskim zadrugarima i nad vođenjem kućanstva .. .« 
($ 57). Dokle god postoji zadruga, svi zadrugari imaju podjednako pravo 
na imovinu zadruge ($ 64). Pri nabavci ili prodaji nekretnina, njihove 
zamjene, uzimanja u zakup itd. starješina zadruge mora imati pristanak 
zadrugara ($ 68). U slučaju spora u zadruzi odluka pripada krajiškoj ko- 
mandi. Ni starješina zadruge, niti koji zadrugar ne može na području 
Vojne krajine imati svoju zasebnu imovinu, svoj »osebunjak« ($ 72). 
Diobu zadruge može dozvoliti krajiška komanda, ali pod strogim zakon- 
skim uvjetima (6 78). 

U četvrtom odsjeku (»O vojničkom pozivu Krajišnika«) govori se o 
vojnim dužnostima odraslih muških pripadnika Vojne krajine. Pri tome 
je karakteristična odredba 6 91, gdje se kaže: ». .. Cjelokupno za oružje 
sposobno ljudstvo obavezno je prema tome ne samo da brani zemaljsku 
granicu nego također i da odlazi i izvan zemlje na službu njegovog veli- 
čansiva«. Tu se poicrtava svojstvo Krajišnika kao vojnika »regularca«. 
On se dakle ne tretira više kao graničar, iako mu je takav naziv i dalje 
ostao u naredbodavnim i drugim regulativnim krajiškim aktima. 

U petom odsjeku (»O erarskim i općinskim radovima«) pravno su ure- 
đene obveze Krajišnika na robotu ili rabotu. Regulativ ovdje pobliže raz- 
vrstava robotu, koju Krajišnik mora vršiti besplatno ($ 105. i slij.). Čini 
se kao da se ovim propisom namjeravalo ograničiti dotadašnju proizvolj- 
nost pri opterećenju Krajišnika besplatnom rabotom, ali se to olakšava- 
nje ne može primijetiti. Dovoljno će biti ukaže li se ovdje na nesraz- 


* Zato je npr. u Saboru Hrvatske u raspravljanju o Zakonu o kućnim zadrugama 
nekoliko saborskih članova iznijelo mišljenje kao da su kućne zadruge nastale pod 
utjecajem vojnokrajiških komandi za feudalizma. 

mjerno veliki broj normi o »roboti« ($$ 105-138), pa da se uoči upravo 
izrabljivački karakter ovih propisa. 

U šestom odsjeku (»O zemljišnim porezima«) normirane su javne daž- 
bine, koje je Krajišnik morao plaćati za svoj zemljišni posjed. Svoje- 
dobno, kada je bečki dvor trebao vojnu snagu za obranu graničnoga po- 
jasa, habsburški vladari su oslobađali naseljenike od javnih dažbina i 
obećavali im mnoge sloboštine. Nakon prestanka turske opasnosti, dvor 
nameće Krajišnicima javne dažbine bez obzira na davna obećanja. U 
$ 139. ističe se da su ovi nameti određeni radi pokrića »unutrašnjih po- 
treba granice«. Ali naredni propisi ovog regulativa ($$ 140 i 146) raz- 
otkrivaju pri tome pravu tendenciju bečkoga dvora. Dvor je naime ovim 
regulativom dosta neprikriveno prebacio sve glavnije terete Vojne kra- 
jine na same Krajišnike. Nije bio dovoljan dosadašnji krajišnički danak 
u krvi, već sada su morali plaćati i monturu i vojne rekvizite i hranu 
za dane na vježbama i kod vojnih pokreta, kao i davati doprinose za 
održavanje krajiških utvrđenja i drugih obrambenih postrojenja. Pr- 
votnim privilegiranim »graničarima« toliko se obećavalo, a sada su Kra- 
jišnici kao »regularci« ne samo morali ratovati po evropskim bojištima 
nego i pridonositi materijalne žrtve za održavanje Vojne krajine. 

U sedmom odsjeku (»O industriji i zaštitnom porezu«) pokazalo je 
Dvorsko vijeće da želi ekonomski unaprijediti ovaj dotle veoma zaostali 
kraj. Zakonodavac naime (u odredbama iz 6$ 147—154) propisuje razne 
mjere za podizanje ne samo poljoprivrede nego i razvitak robnonovčane 
privrede u ovom kraju, a napose manufakturu i obrt. I iz tih normi 
proizlazi da bečki dvor nije stanovite pravno-ekonomske koncesije uči- 
nio iz ljubavi prema narodu Vojne krajine, nego prvenstveno iz fiskalnih 
interesa bečkoga dvora. Razvitkom i ovih privrednih grana išlo se sva- 
kako za tim da se Vojna krajina i ekonomski uzdigne iz svoje zaosta- 
losti, ali istodobno da se kroz to dođe i do značajnijih fiskalnih prihoda. 

U vezi s ovim Regulativom uslijedio je niz kasnijih akata o pravnom 
i ekonomskom uređenju Vojne krajine, a svi ti akti nosili su na sebi 
pečat vojnobirokratskog centralizma, kojim se u potpunosti s ovoga pod- 
ručja uklonilo ostatke pređašnjega uređenja ovoga područja. 

U pogledu razvitka Vojne krajine u ovom razdoblju može se iz nave- 
denoga zaključiti: 1) da je u toj drugoj razvojnoj etapi Vojne krajine 
ovdje potpunoma uklonjena dotadašnja autonomija i da se mjesto nje 
razvio krajiški vojnobirokratski centralizam; 2) da je radikalno izmije- 
njen dotadašnji pravni položaj Krajišnika, jer on je (mjesto pređašnjeg 
»graničara«) sada pripadnik carske vojske, te se smatrao za »regularca«; 
3) da je istodobno prestalo dotadašnje puno vlasničko pravo Krajišnika 
na njihovu zemlju, napose pravo opterećivanja i otuđivanja njihovih ne- 
kretnina, te da je od ovih reformi zemlja proglašena za »carsku«, a 


* Krajišnici su se na ove terete tužili i u Saboru 1848. godine tražeći njihovo 
ukinuće. 


% Tek su carskim patentom od 7. maja 1850. ovi tereti za Krajišnika ukinuti i 
prebačeni na državu. 

Krajišniku se priznavalo samo tzv. »koristovno vlasništvo« sa pravom 
na posjed i plodoužitak, ali bez prava na otuđenje posjedovanoga zem- 
ljišta; 4) da je istodobno Krajišnik kao »regularae« postao u većoj mjeri 
ograničen u svojoj pravnoj i poslovnoj sposobnosti, jer ne samo što nije 
mogao sklapati pravne poslove u pogledu posjedovanoga »carskog« zem- 
ljišta nego je skučeno još više njegovo pravo promjene zanimanja i pre- 
seljenja u druge krajeve, ali je Krajišnicima ipak bilo dozvoljeno skla- 
pati pravne poslove samo za tzv. »Uberland«, naime za krčevine, no 
ukoliko mu je isto dozvolila njegova krajiška komanda. 

U ovoj drugoj etapi razvitka Vojne krajine ona je dakle bila organi- 
zirana kao vojno-lensko područje sa vojno-birokratskom centralističkom 
organizacijom i Krajišnikom kao pripadnikom regularne carske vojske. 
Kroz to se vrijeme s Krajišnikom u tom vojnobirokratskom režimu po- 
stupalo kao s vojnikom pod vojnom disciplinom, koji je od rane mladosti 
podložan vojnoj komandi i čije je zapovijedi bio dužan bespogovorno 
izvršavati. Taj pogoršani pravni položaj Krajišnika u ovome periodu 
izazvao je veći broj krajišničkih pobuna, koje su završavale nejednako. 
Gdje je lokalni karakter pojedinih pobuna dopuštao, krajiška komanda 
je te ustanke surovo i nemilosrdno ugušivala, ali gdje je pobuna zahvatila 
šire područje i kada je veće mnoštvo pobunjenih krajišnika prijetilo 
ozbiljnije interesima dvora, tu je krajiška generalkomanda bila prinuđena 
na kompromise. No u svim tim oružanim akcijama na području Vojne 
krajine vidjelo se da krajiški narod teško podnosi zulume vojnobiro- 
kratske uprave i da ustaje na oružje kad god mu to dozvoljavaju prilike 
i mogućnosti za poboljšanje svoga teškog položaja. Svi ti ustanci raz- 
otkrivali su da vojnobirokratski teror nad ovim krajiškim svijetom nije 
kod Krajišnika ubio slobodarsku volju i da je krajišnička težnja za oslo- 
bođenjem vrlo često i tada ispoljavana. 


Treća etapa razvitka Vojne krajine razotkriva, s jedne sirane, zaoštra- 
vanje krajišničkih akcija i nastojanja za oslobođenjem od krajiškog vojno- 
birokratskog režima, a na drugoj se strani vide taktički potezi bečkog 
dvora da što je moguće duže otkloni neophodnost koja se nametala, 
naime da konačno prestane ovaj anahronizam kakva je bila Vojna kra- 
jina poslije 1848. godine. 

Koliko god je bečki dvor nastojao da vojnokrajiško područje izolira 
od hrvatskog provincijala, u tom svom nastojanju nije mogao, barem ne 
u potpunosti, uspjeti. Političko previranje koje je naročito od 30-tih go- 
dina XIX vijeka sve više zahvatalo hrvatski provincijal, odražavalo se sve 
to vidnije i na području Vojne krajine. Nije to bilo jedino u nacionalno- 
političkom pogledu, odnosno težnji za oslobođenjem Hrvatske od tuđin- 
ske vladavine, a naročito od velikomađarskog pritiska, nego i u soci- 
jalno-političkom pogledu, naime s obzirom na oslobođenje seljaštva od 
dotadašnjih feudalnih stega. Pokreti seljaka kmetova na području pro- 
vincijala odjeknuli su i u Vojnoj krajini, gdje su Krajišnici sve to otvo- 
renije počeli zahtjevati ukinuće Vojne krajine i njihovo oslobođenje od 
vojnih stega. 

Veliki revolucionarni prekretnički događaji na Zapadu, naročito ve- 
lika francuska revolucija, kao i kidanje feudalizma i jačanje buržoaskih 
elemenata u izvanaustrijskim zemljama imali su živ odjek i na području 
Vojne krajine. Krajišnik se nije ni prije ropski pokoravao krutoj vojno- 
birokratskoj vladavini, on sei ranije protivio batinanju i drugim grubim 
represivnim, nečovječnim mjerama na ovome području, a revolucionarni 
prevrat u 1848. godini ovdje se čuo kao poziv Krajišnicima za pokret 
na njihovo puno oslobođenje. 

Evo kakvo je stanje vladalo u Krajini uoči ovih revolucionarnih pre- 
kretničkih dana, koji su 1848. već snažno zahvatili hrvatski provincijal. 
Zagrebački list »Slavenski jug« piše 18. augusta 1848, uz ostalo, i ovo: 


>... Krajišniku još ne služi država za sredstvo, već je on sredstvo 
države, ili bolje rečeno Austrije, koja je njega i nadalje osudila, da za 
sve krvni harač plaća i da joj bude i nadalje slijepo oruđe uvođeniju 
njemačke centralizacije. 

Krajina još stenje pod stogodišnjim Belagerungs-Žustandom, tj. u Kra- 
jini još bajoneti gospoduju, a osuđena je da će za uzdarje svoga po- 
žrtvovanja i nadalje te blagodati novog austrijanskog života uživati. 

U Krajini se jošte sve, staro i mlado, bez iznimke i iste žene po 
Kriegsrechtu sude, dapače i sama djeca... 

... Da, da, krajišnik je najjadnije i najkukavnije stvorenje pod ovim 
suncem . .. 

...Svagdje i svuda u Krajini još uvijek gadna njemština zdravi na- 
rodni duh truje, kuži, gnjavi i tare... 

... U Krajini po školama još nam uvijek odurna i omrznuta njemština 
našu nevinu i punu nade mladež demoralizira . . .«$$ 


Krajiška komanda nije mogla zaustaviti snažno previranje, koje je od 
martovskih dana 1848. zahvatilo čitavu Vojnu krajinu. Na svima stra- 
nama po Krajini govorilo se o potrebi ukidanja vojničke uprave i prisa- 
jedinjenju ovog područja Hrvatskoj. Krajišnik više nije bio voljan da 
podnosi vojničku disciplinu, da mora upotrebljavati njemački jezik u 
odnosu prema vlastima, da i ono malo krajiških škola ostane i dalje 
sredstvom germanizacije, da Krajišnik i dalje bude podvrgnut svakovr- 
snim teretima od »rabote« do obaveze na »foršpana« i dovlačenja drva 
oficirima itd. Krajišnik je odlučno postavljao svoje zahtjeve za oslobo- 
đenjem. 

O tome pored mnogih drugih vijesti s područja Vojne krajine piše 
zagrebački »Slavenski jug« dalje i ovo: 

»... Narod pako naš hoće Trojednu Kraljevinu i Vojvodinu, složnu i 
jedinu — bez ikakvog vojničkog posebnog Kronlanda — na temelju za- 
ključaka svojih narodnih sabora i skupština, na temelju potpune politične 


87 Tako npr. juna 1808. na području Srpsko-banatske krajine (oko Bele Crkve) i dr. 


#8 »Slavenski jug«, br. 118 od 18. augusta 1849. Pobliže o tome Vaso Bogdanov, 
»Društvene i političke borbe u Hrvatskoj 1848/49«, Zagreb 1949, str. 117-119. 

i narodne ravnopravnosti, na temelju slobodoumnih i duhu vremena 
odgovarajućih inštitucija . . .«$ 


S poznatom narodnom skupštinom, koja je u Zagrebu 25. marta 1848. 
javno istakla zahtjev za demokratizacijom zemlje, istodobno je i apel 
za priključenjem Vojne krajine »Trojednoj Kraljevini Hrvatskoj, Slavo- 
niji i Dalmaciji«7* našao živog odjeka po čitavoj Vojnoj krajini. Na či. 
tavom krajiškom području zaredale su narodne skupštine, na kojima su 
Krajišnici otvoreno i odlučno zatražili da se ukine vojnobirokratski kra- 
jiški režim i ovo područje priključi provincijalu.7! Nije bilo nikakve 
sumnje o stavu Krajišnika prema vojnom režimu na tome području. Kra- 
jišnici više nisu htjeli Krajine i taj zahtjev postajao je sve odlučniji i sve 
oštriji. 

U takvim prilikama došlo je i do saborskih izbora 1848. U tzv. Prvi 
građanski sabor pored virilista i izabranih predstavnika provincijala ušlo 
je i 44 izabranih zastupnika s područja Vojne krajine. Konzervativni 
krugovi u Hrvatskoj, a naročito bečki dvor, pretpostavljali su da će voj- 
nički predstavnici iz Krajine biti kočnica suviše slobodarskom poletu 
tada naprednih građanskih elemenata i da će se ti Krajišnici moći i u 
Saboru držati pod starim »soldačkim zaptom« i istupati onako kako to 
bude odgovaralo komandama. Međutim, Krajišnici u Saboru pokazali su 
se solidarnim sa čitavim krajiškim narodom, te je većina njih istupila 
u Saboru otvoreno i potpuno odlučno. 

U Saboru su Krajišnici razotkrivali težak svoj život i tražili prestanak 
tog režima, ali je konzervativni dio članova toga Sabora zagovarao pro- 
duženje Vojne krajine. Kad su krajišnički zastupnici zahtijevali da se 
opozove krajiška vojska iz Italije, ban Jelačić se protivi tome prijedlogu. 
»Imademo mi dosta vojske kod kuće — rekao je 11. juna 1848. u Saboru 
Jelačić — moja gospodo, ne dirajmo za sada tu stvar...« Kada su sabor- 


$9 Slavenski jug«, br. 206. od 3. prosinca 1849. 

7% U Zagrebu na toj Skupštini građani su pored ostalog istakli: »... Zahtijevamo od 
pravednosti kralja našega slijedeće: 

...3. Krepko i novo sjedinjenje u svakom smislu naše po zakonu i dogodovštini 
k nama pripadajuće kraljevine Dalmacije s kraljevinom hrvatskom i slavonskom, kao 
također i cijele naše vojničke granice glede političkog upravljanja... 

...18. Svake vrsti narodna vojska, kad ne ima izvanjskoga rata, neka ostane kod 
kuće... a graničari, koji se nalaze u Italiji da se odmah kući povrate. 

...26. Svaki krajišnik neka uživa kao slobodan čovjek jednaka prava i slobodu s 
ostalim stanovnicima trojedne kraljevine. 

27. Neka se u granici općine varoške i seoske urede na slobodnom temelju, s tim 
pravom da mogu same sebe upravljati i da se urede po starinskom načinu, a na no- 
vom temelju sadašnje slobode.« 

(Državni arhiv SR Hrvatske u Zagrebu, akti iz 1848; V, Bogdanov, cit., str, 156-157). 

71 O tomu niz dokumenata u Državnom arhivu SRH u Zagrebu iz 1848. godine. 
izvode odatle objavio je V. Bogdanov, cit., str. 121-128. 


72 Od 44 krajiških saborskih članova 32 su se potpuno otvoreno izjasnila protiv 
vojnobirokratskog krajiškog režima, a ostalih 12 zastupnika zauzimalo je izvjestan 
kompromisan stav, ali su konačno i oni hili suglasni s ostalima sa zahtjevom da se 
krajiško područje prisajedini Hrvatskoj. 

ski članovi pokušali braniti kralja (od prigovora da ne pristaje na na- 
rodne zahijeve), krajiški zastupnik Matić (na sjednici Sabora 1. jula 
1848) kaže uz ostalo: 


»... Car naš hoće cjelokupnost monarhije, hoće uzdržanje i sjajnost 
prijestolja. Ali on ne priznaje zakonitost Sabora našeg. Ma kako bi ga 
priznao, kad ne može. Dosta je, ako ga sami (mi) priznajemo, jer kad je 
kralj nemoćan, treba da sam narod na kormilo stupi...« »... Oni nam 
ondje nalažu, da oružje položimo, a onda udri po nama! Ali mi se od 
njihove?* kao ni od švapske politike prevariti ne damo... .«7* n 

U pitanju ukinuća Vojne krajine sukobili su se napredni građanski i 
krajiški zastupnici s konzervativnom grupom oko bana Josipa Jelačića. 
Između odlučnih krajiških zastupnika naročito se isticao natporučnik 
Dimitrije Orelj, koji se s nekolicinom svojih drugova suprotstavljao ba- 
novom dinastičkom oportunizmu i konzervativcima oko nje.75 U vezi s 
pitanjem o ukinuću Vojne krajine konačno je pobijedila konzervativna 
struja oko bana Jelačića, te je 13. juna 1848. donesen saborski zaključak, 
članak XXVI, »0 ustavu Krajiškom i polašticah Krajine«. 


U ovom saborskom članku Sabor je zaključio: 


»... Ovaj zakon po izrečenom načelu polašticah izrađen ima se kao 
prijelaz na ustavni temelj do obćeg uređenja ciele domovine u mirnije 
vrieme smatrati, po njemu Krajina upravljati i tako u svom posebnom 
svojstvu samo u organični savez s provincijalom pod vrhovnim prabitelj- 
stvom ovih kraljevinah stupiti... 


U 6 1. ovog Zak. članka normirano je: »Vojnička krajina ostaje ne- 
razdruživi dio trojedne kraljevine Hrvatske, Slavonske i Dalmatinske . . .« 


5 obzirom na tadašnje suprotnosti između habsburške dinastije i veli- 
komađarskih elemenata bilo je izgleda da se ostvare želje Krajišnika i 
Vojna krajina prestane. Za to je govorilo i opće stanje na području Vojne 
krajine, a naročito što je krajiška vojska u tadašnjoj Austriji predstavlja- 
la najjaču organiziranu vojnu silu, dok je nasuprot tome Austrija tada bi- 
la sva rastrojena svojim unutrašnjim suprotnostima. Bilo je dakle moguć- 
nosti da se ukine Vojna krajina, jer bečki državni vrhovi ne bi to tada ni 
mogli spriječiti. Ali što oni tada nisu mogli ostvariti, postigli su to s po- 
moću svojih eksponenata u Hrvatskoj, prvenstveno s pomoću bana Je- 
lačića. Sabor je spomenutim zak. člankom XXVI — 1848. zadržao Vojnu 


78 Misli se na Mađare i generala Hrabrovskog, koji je pozivao Krajišnike da se 
smire. 

74 »Novine dalmatinsko-hrvatsko-slavonske« br. 68, od 1. jula 1840. sa saborske 
sjednice od istog dana. 

75 Kao što je s osnovom istakao Vaso Bogdanov (cit., str. 113 i slij.) tadašnje 
malobrojne novine u Hrvatskoj nisu donosile vijesti o radikalnijem istupanju kra- 
jiških zastupnika i drugih saborskih članova za ukidanje Vojne krajine. Pobliže po- 
datke o tome iznio je V. Bogdanov (u cit. knjizi, naročito str. 196. i slij.), a zanim- 
ljive podatke donosi o tome i Krunoslav Tkalac u svom članku »Politički rad Mijata 
Stojanovića 1844-1849, njegovi pogledi na važnije političke događaje do 1881. godi- 
ne«, obj. u »Godišnjaku ogranka Matice hrvatske Vinkovci«, br. 5 za 1966/67, str. 
317-340. 

krajinu, ali je karakteristično da taj saborski zaključak (makar da je 
bio povoljan po dinastičke interese) vladar nije sankcionirao, nego je 
prelazeći preko njega (kao da nije bio ni donesen) vladar 7. maja 1850. 
objavio svoj patent kao tzv. »Temeljni zakon za Hrvatsko-slavonsku i 
Banatsko-srpsku Vojnu krajinu«. Po tome Zakonu imala se vladati Vojna 
krajina sve do 1873. kada je on u znatnom dijelu izmijenjen. 

»Temeljni zakon za Vojnu krajinu« od 7. maja 1850. regulirao je po- 
ložaj i organizaciju Vojne krajine polazeći od Temeljnog zakona za 
Vojnu krajinu od 1807. i pozivajući se na austrijski oktroirani ustav od 
4. marta 1849. Revolucionarna 1848. godina prinudila je austrijskog vla- 
dara na izvjesne koncesije, ali ne i na napuštanje svih tadanjih anahro- 
nističkih uredaba, a naročito ne i na ukidanje Vojne krajine. 

Pregledom pojedinih odredaba ovog Temeljnog zakona za Vojnu kra- 
jinu (od 1850) razabire se da je kroz njega otvoreno ispoljena apsoluti- 
stička i centralistička politika bečkoga dvora, potpuno suprotna svima 
dotadašnjim krajišničkim zahtjevima za ukidanje Vojne krajine. Evo 
kako je pitanje Vojne krajine bilo regulirano po ovom patentu! 

U uvodnom dijelu ističe se da je Vojna krajina »neodjeljivi sastavni 
dio Austrijske _ monarhije«, te da ona ima »posebnu upravu i zastup- 
stvo«.7% Stoga je izričito normirano u 6 3. ovog patenta da — »ustanova 
Vojne krajine ostaje u svojoj prvobitnoj organizaciji i u pogledu ratne 
i vojne administracije kao sastavni dio carske vojske podređena je iz. 
vršnoj carskoj vlasti.«"" Patentom se inače deklarira da pripadnici Vojne 
krajine" »imaju ipak svoju posebnu upravu i zastupstvo« — »eine freie 
Gemeindeverfassung«, ukoliko je ta općinska samouprava u skladu s in- 
teresima ustanove Vojne krajine. 


Na osnovi toga donesen je za Vojnu krajinu 1862. Zakon o općinama, 
po kojima Krajišnici mogu birati svoju općinsku upravu, ali izbor po- 
tvrđuje komandant krajiške regimente. Ne odobri li izbor, onda se on 
mora obnoviti." Sve općine sačinjavale su jedan kotar (>Bezirksge- 
meinde«), koji je bio pod kontrolom komande kumpanije ($ 64). Svi 
zaključci općinskih uprava, kao i kotara, zavisili su dakle od dispozicije 
vojnih vlasti. To je uglavnom važilo i za gradske uprave. 

Vojna uprava na krajiškom području bila je prema ovom patentu i 
regulativu od 1851. organizirana na dva glavna krajiška područja: Hr- 


79 6 2. Patenta od 1850: »... Die Militiirgrenze und das gleichnamige Provinzial 
bilden zusammen ein Landesgebiet, haben jedoch ihre besondere Verwaltung und 
Vertrettung«. 

77. U $ 3. stoji: »Das Institut der Militirgrenze wird in seiner urspriinglichen Or- 
ganisation aufrecht erhalten und bildet in Ansehung des Waffen — und Militir-admi- 
nistrationsdienstes als ein integrierender Bestandtheil des Reichsheeres der vollziehen- 
den Reichsgewalt unterstellt...« 

"* Zakonodavac i ovdje uporno ostaje pri tradicionalnom nazivu »Militirgrenze«. 

7% Na svakih 1000 stanovnika u mjestu bira se po jedan odbornik, ali ne više od 
šest ($ 6). Po $ 23. patenta »die Wahle der Ortsvorstiinde, als auch der Ausschuss- 
m&nner« potvrđuje komanda regimente, kako za prvi, tako i za naredni izbor. Izborni 
rezultat zavisio je dakle od dispozicije komandanta regimente. 

vaisko-slavonska granica imala je deset regimenti, a Srpsko-banatska gra- 
nica četiri regimente i čajkaški bataljun. 

Službeni jezik na čitavom krajiškom području bio je i prema ovom 
patentu njemački,#! ali se dopuštala i upotreba domaćega (»Die Landes- 
sprache«), i to na sudovima i u školskoj nastavi. 

Normirajući (u HI odsjeku) »prava i dužnosti pripadnika Vojne gra- 
nice« u ovom se patentu prvenstveno ističe (u $ 9) podređenost Kra- 
jišnika zakonima vojske za prekršaje vojne prirode (»fiir Militarverbre- 
chen«), a u svima drugim odnosima »općim zakonima« (»den allgemeinen 
Gesetzen«), a njih propisuje vrhovna uprava za ovo područje. Inače se 
u $ 10. ističe da i dalje ostaju »neizmijenjeno« sve dotadašnje uredbe 
o Vojnoj granici, te da su Krajišnici obavezni vršiti vojnu dužnost »u 
zemlji i izvan nje u miru i ratu« (in und ausser dem Lande nach Frieden 
und Kriege) i brinuti se za održavanje graničnih ustanova, a za to oni 
dobivaju posjede, koji se priznaju i njihovim potomcima kao istinsko 
vlasništvo .5? 

Priznajući krajišničkim zadrugama njihovo pravo vlasništva i na ne- 
kretnine, patent proglašuje to pravo uvjetnim, jer je to pravo uvjetovano 
vojnom dužnošću pripadnika Vojne krajine kao »regularca«. Sa posjedom 
nekretnina — kaže se u narednom 12. paragrafu patenta — na Granici je 
povezana vojna dužnost« (»ist die Waffenpflicht verbunden ...«). Ta 
dužnost prelazi na svakog trećeg stečenika nekretnine.Š* Zato na pod. 
ručju Vojne krajine, po pravilu, ne može steći vlasničko pravo na ne- 
kretnine nitko drugi osim vojnih obveznika, a samo iznimno ($ 13) do- 
pušta se patentom da krajiška generalkomanda dozvoli trgovcima i in- 
dustrijalcima izgradnju magazina i sl. Pravo vlasništva nad nekretnina- 
ma patent priznaje inače po pravilu krajiškim kućnim zadrugama. Kra- 
jiške nekretnine i ovaj patent dijeli u dvije pravne kategorije: baštinu i 


5% Na području Hrvatsko-slavonske »granice« bile su regimente: Lička (br. 1), 
Otočačka (br. 2) Ogulinska (br. 3), Slunjska (br. 4), Varaždinsko-Križevačka (br. 5), 
Varaždinsko-Đurđevačka (br. 6), Prva banijska regimenta (br. 10), Druga banijska re- 
gimenta (br. 11), Brodska regimenta (br. 7) i Gradiška regimenta (br. 8). Na tom 
krajiškom području imali su pravo krajiških općina (»Militireommunititen«): Bje- 
lovar, Brod, Ivanić, Karlobag, Kostajnica i Petrinja. 

Na području Srpsko-banatske krajine bile su (1848) ove regimente: Petrovaradin- 
ska (br. 9), Njemačko-banatska (br. 12), Rumunjsko-banatska (br. 13) i Srpsko-ba- 
natska (br. 13) sa Čajkaškim bataljonom, a pravo »komuniteta« imali su: Karlovci, 
Pančevo, Bela Crkva i Zemun. 


*L In der Militirgrenze ist die Sprache des Militirdienstes jene des Reichsheeres« 
$S 7). 

82)... Dafiir erhalten die Grenzcommunionen alle ihre rechimissigen Besitzungen 
und ihre Nachkommen als wahres bestindiges Eigenthum« (6 10. patenta). 


8 ,)...Alle liegenden Giiter der Grenzbewohner sind gegen Erfihlung der ge- 


sammten Grenzobliegenheiten vollstindiges Figenthum der Grenzcommunionen, wel- 
ches insofern Beschrinkungen unterliegt, als solehe in den nachfolgenden Paragraphen 
festgesetzt sind ...« ($ 11. patenta od 1850). Patent smatra subjektom prava krajišku 
kućnu zadrugu. 


A U 6 12. stoji dalje: »... es wird daher von Jedermann diese Verpflichtung durch 
den Erwerh eines solehen Besiizes iibernommen«. 

novu tečevinu ili tzv. »Uberland«. Kao baština smatraju se sve nekret- 
nine koje su prvotno već uvedene u zemljišnu knjigu kao nekretnine 
određene krajišničke kućne zadruge. Ta su zemljišta po pravilu neotuđiva 
i od njih se samo u iznimnim slučajevima može hipotekarno opteretiti 
jedna trećina procijenjene sveukupne vrijednosti (»baštine«). Te se ne- 
kretnine mogu otuđiti samo onda ako je inače osigurano izdržavanje za- 
druge i ako to bitno ne utječe na redovan njezin gospodarski život 
($ 16). Nekretnine nazvane kao: »Uberland« (napose krčevine i sl.) 
mogu se bez ikakvih ograničenja i otuđiti i opteretiti (stav 2, 6, 16). 


Pašnjaci postaju vlasništvo općina ($ 17). Svakome krajiškom doma- 
ćinstvu pripada srazmjerno pravo na ispašu. Šume su u državnom vla- 
sništvu, ali se Krajišniku priznaje pravo da za kućnu upotrebu dobije 
stanoviti dio drva za gradnju i za ogrjev ($ 18). 


Kućnu zadrugu ovaj patent regulira kao seosku srodničku proizvo- 
đačku zajednicu vlasništva i domačinstva ($ 22). Ona je pravna osoba, 
koju po pravilu predstavlja najstariji muški?5 član, vojni obveznik ($ 22). 
Vlasnička prava na krajiške nekretnine toliko su nerazdjeljivo povezana 
s vojnom dužnošću Krajišnika da je zadruga dužna (u roku od 2 godine) 
prodati svoje »baštinsko« nepokretno imanje, ako u njoj ostane samo 
žena. a njezin muž (za koga se ona uda) ne poipada pod vojnu dužnost. 
Kućna zadruga je vlasnički kolektiv, kojim rukovodi kućni starješina, 
ali koji je odgovoran čitavoj zadruzi, naročito u pogledu važnijih imo- 
vinskopravnih poslova ($$ 31-38). Patent je dozvolio diobu kućnih za- 
druga, ali uz uvjet da ostane osiguran egzistencijalni minimum Krajiš- 
niku, vojnom obvezniku. i da diobu dozvoli mjesna nadležna krajiška 


komanda (6 39). 


Vojna dužnost obvezuje sve muške stanovnike Vojne krajine, koji na 
ovom području imaju nekretnine a u stanju su da »nose oružje« ($ 51). 
Krajišnici su pripadnici redovne carske vojske ($ 52) i njihova vojna 
dužnost počinje s navršenom 20. godinom života ($ 54). Krajišnici su i 
po ovom patentu morali vršiti svoju vojnu dužnost »im eigenem Com- 
pagnie-Bezirke« besplatno ($ 57). 


Politička podjela Vojne krajine prema ovom patentu ostala je (prema 
$ 67. patenta) striktno u skladu s vojničkom organizacijom na regimen- 
te, bataljune i kompanije. Najniža je administrativno teritorijalna je- 
dinica općina, a više općina sačinjavaju »Compagniebezirk« ($ 68), sve 


85 >Bleibt nur noch ein einziges Weib im Hause und heiratet dasselbe einen Mann, 
der sich nicht den Grenzobligkeiten unterzieht, so muss es das unbewegliche Vermč&gen 
innerhalb zweier Jahre an Grenzer veriussern...« ($ 23. patenta). 

86. Prema odredbi $ 53. ovog patenta svaka se regimenta sastojala od 2 bataljuna, 
koje su imale 12 kompanija; svaki rezervni bataljun sastojao se od četiri kompanije, 
a dvije banijske regimente i Rumunjsko-banatska regimenta svaka po dvije kompa- 
nije, dok su Varaždinska, Slavonska, Srpsko-banaiska i Njemačko-banatska imale po 
jednu diviziju lake konjice, Titelski bataljon šest, a jedan rezervni bataljon četiri 
kompanije. 

su podređene komandi teritorijalno pripadne regimente," a ove general- 
komandi. Vrhovno naredbodavno pravo i u pogledu civilne uprave ima 
vrhovna komanda vojske. 

Protiv produžavanja Vojne krajine i nakon 1848. ustala je odlučno i 
jedna grupa Krajišnika zastupnika u tadašnjem Prvom građanskom sa- 
boru, koja je (na čelu sa spomenutim Dimitrijem Oreljem) uputila 6. 
jula 1848. u Zagrebu banu Jelačiću veoma oštru predstavku, i u njoj 
su, pored ostaloga, iznijeli i ovo: 

»... Mi zastupnici naroda graničarskog uvidili smo jučer sa žalostju, 
da se na predlog nekoliko gospode verwaltungs-oficirah ona bureaukra- 
tička administracija, tj. unutarnje upravljanje granice, još za sad ostavit, 
i graničarima samo neka polakšanja dati misle, dok se domovina ne 
obezbedi. To će toliko reći, da graničar svoju konštitucionalnu slobodu 
i sigurnost cijele trojedne kraljevine najprije izvojevati mora. 


87 Izvan ovih postojale su kao zasebne krajiške gradske općine (»Militiircommuni- 
taten«) s relativnom samoupravom, ali su i one bile pod neposrednom kontrolom od 
strane vojnih komandi (6 66. patenta). 

8 Prema krajiškim oficijelnim statističkim podacima Vojna krajina imala je tih 
godina 578 četvornih milja, a od toga je na Hrvatsko-slavonsku granicu otpadalo 
357.60, a na Srpsko-banatsku 221, kv. m. Prema popisu stanovništva na krajiškom 
području bilo je 1869. 1,175.000 stanovnika, od čega je bilo na Hrvatsko-slavonskoj 
granici 739.990, a na Srpsko-banatskoj 386.220 stanovnika. Svih sedam hrvatsko-sla- 
vonskih »komuniteta« imalo je 1869. svega 13.999 stanovnika — Pančevo 9000, Zemun 
7000 stanovnika itd. Prema tabeli, koju navodi Fr. Vaniček u cit. djelu (knj. IV, 
Wien 1875, str. 376) stanovništvo u tadašnjoj Vojnoj krajini bilo je ovako podijeljeno 
prema regimentama: 


HRVATSKO-SLAVONSKA GRANICA: 
46.402 muških 


Lička regimenta & površinom od 50,44 kv. m. 87.345 stan., a 
Otočačka regimenta s površinom od 52,57 kv. m. 79.440 stan., a 41.724 muških 
Ogulinska regimenta s površinom od 46.00 kv. m. 85.500 stan., a 44.080 muških 
Slunjska regimenta s površinom od 24.33 kv. m. 69.698 stan., a 35.132 muških 
Varaždinska (Križevačka) 

regimenta s površinom od 28.00 kv. m. 62.745 stan., a 30.917 muških 
Varaždinska (Đurđevačka) 


_ regimenta s površinom od 36.91 kv. m. 91.304 stan., a 45.054 muških 
Brodska regimenta s površinom od 38.59 kv. m. 75.323 stan., a 37.037 muških 
Gradiškanska regimenta s površinom od 33.52 kv. m. 59.477 stan., a 29.243 muških 
s površinom od 22.91 kv. m. 68.913 stan., a 35.791_muških 
s m a 


površinom od 25.24 kv. m. 59.507 stan., a 29.747 muških 


Prva banijska regimenta 
Druga banijska regimenta 


SRPSKO-BANATSKA GRANICA: 


Petrovaradinska 

regimenta s površinom od 59.59 kv. m. 77.780 stan., a 39.780 muških 
Srpsko-banatska 

regimenta s površinom od 43.00 kv. m. 84.495 stan., a 42.870 muških 
Titelski bataljon s površinom od 16.00 kv. m. 31.711 stan., a 15.903 muških 
Rumunjsko-banatska 

regimenta s površinom od 60.06 kv. m. 96.414 stan., a 48.546 muških 
Njemačko-banatska 

regimenta s površinom od 42.35 kv. m. 95.827 stan., a 47.687 muških 

Gospodo! Zar još niste uvidjeli nuždu, da se granica reformirati mora 
i da baš od same te reforme spasenje domovine naše zavisi?! Graničar 
hoće najprije da zna, zašto kerv proleva, pa kad vidi, da su mu stari 
bureaukrati sa njihovom sistemom još na vratu ostali, onda mora sud- 
binu proklinjati, da u vrijeme slobode sviuh europejskih narodah on sam 
kao graničar još dulje okove nositi mora. 


Ti su okovi, kao što rekosmo, sadašnja administracija ili bolje reći 
dvogub despotizam od strane starješinah feldštanda i verwaltunga. Dok 
se ovi graničari s vrata ne uklone, dotle ostaje on rob, a kad ga opsto- 
jateljstva vremena probude, i on sam sebe izrabljivao bude, onda će go- 
spodo anarhija nestati, koja celu domovinu upropastiti može. 


... ako se naše pravedne želje ne ispune, onda ćemo znati što ćemo 
raditi, da bi se paklene sisteme oslobodili i dokazat ćemo zaista celoj 
Evropi, da smo i mi za reformu dozreli i da si ne damo sa malenkostima 
oči zalepiti.. .«8% 

Dok su takav stav prema vojnokrajiškom režimu zauzimali naši Kra- 
jišnici, a oni su očito govorili prema javnom mišljenju naroda Krajine, 
dotle su reakcionarni elementi, na prvomu mjestu ban Jelačić, podu- 
zimali niz mjera da se Vojna krajina zadrži, makar da je to 1848. već 
bio anahronizam kao jedinstveni ostatak ukinutog već feuđalnog siste- 
ma u Evropi. Habsburgovci su za održavanje Krajine imali svoje inte- 
rese i planove, ali što da se kaže za mamelučki stav ljudi oko bana 
Jelačića?! 

Bachov apsolutizam je samo zaustavio, ali ne i ugušio ogorčenje na- 
roda Vojne krajine zbog produživanja ovog vojno-birokratskog anahro- 
nizma. Kada se poslije tzv. Listopadske diplome (kraljev manifest od 
20. listopada 1860. o obnovi »ustavnog poretka«) sastala banska konfe- 
rencija (u Zagrebu, 26. novembra 1860), niti njezini učesnici, ti »pre- 
pokorni i vazda vjerni podložnici« (kako su se sami nazvali u svojoj 
zahvalnici na kraljev akt, 11. decembra 1860)" nisu mogli sasvim mimo- 
ići ni pitanje ukinuća Vojne krajine. Oni su na to ukazali tek veoma 
oprezno, kada su pozivajući se na precedent s Prvim građanskim sabo- 
rom (od 1848) zamolili vladara — »neka bi Vaše apoštolsko veličanstvo 
blagoizvoljelo premilostivo odrediti da se vojnička krajina hrvatsko-sla- 


% Dokument se nalazi u Državnom arhivu SR Hrvatske u Zagrebu, među sabor- 
skim spisima iz 1848. pod oznakom IIl/11l, objavio ga je u cijelosti Vaso Bogdanov 
u cit. djelu, str. 206-207. 


9% Ban Jelačić se požurio da onemogući odjek istupa krajiških narodnih zastupnika 
Dimitrija Orelja i njegovih 28 saborskih drugova Krajišnika. Jelačić je 9. jula 1848. 
naredio komandama Gradiškanske, Brodske i Petrovaradinske regimente neka plijene 
Oreljeve letke i neka poduzmu mjere kako bi se narod umirio od onoga što je na- 
stalo »... von Orelj verdammten Operate eine solche Richtung gegeben habe, welche 
die Grenzfrage, wie besagt, zur vollen Zufriedenheit, allen Ablegaten Ičste.. .« 

(Dokument u spisima Državnog arhiva SRH u Zagrebu, objavljen u cjelini od V. 
Bogdanova, cit., str. 208-209.) 


% »Spisi saborski Sabora Kraljevinah Dalmacije, Hrvatske i Slavonije od god. 
1861.«, svezak 1, Zagreb, 1862, str. XXIV, 

vonska, koja je po naravi i zakonu cjelokupni dio ove kraljevine, ni- 
pošto nit s ikakvih obzirah nemimoiđe pri sazivanju i sastavljanju sa- 
bora hrvatsko-slavonskoga .. .«? No usprkos tom prijedlogu i nasuprot 
snažnom previranju na području Vojne krajine, ipak bečki dvor nije 
odmah pokazao pripravnost da na narednom saboru (od 1861) sudjeluju 
i predstavnici naroda Vojne krajine. 


U Saboru Hrvatske od 1861. većina njegovih članova pokazala je od- 
lučnost u pogledu sudjelovanja krajiških zastupnika u radu ovog Sa- 
bora. Zato je već na 9. sjednici tog Sabora donesen zaključak da se od 
kralja zahtijeva — »neka odrediti blagoizvoli, da se svekolika hrvatska i 
slavonska vojnička krajina, kao cjelokupni dio matere domovine, već 
na ovaj sabor slobodnim posve izborom pozove, i ustavne institucije da 
se na njih odmah protegnu. . .«% Kralj je na to 9. maja 1861. (otpisom 
br. 707) dozvolio izbor i sudjelovanje Krajišnika u tom Saboru. Sabor 
je to uzeo na znanje svojim člankom XXI, koji ima to državnopravno 
značenje, što se ozakonilo vladarevo priznanje da je Vojna krajina sastav- 
ni dio teritorija »Trojedne kraljevine«, kako to izlazi iz kraljevog re- 
skripta, gdje on »dozvoljava« da krajiški zastupnici »učestvuju u rieše- 
nju državno-pravnih pitanjah, koja ovome saboru nadleže, i koja se 
jednako tiču tako teritorija provincialnoga kano i Krajiškoga ovih kralje- 
vinah.«?+ 

Kada su krajiški izabrani zastupnici stigli u Sabor (što je posebno 
utvrđeno u saborskom članku XXIV sa 19. saborske sjednice) Krajiški 
zastupnici su odmah podnijeli vladaru predstavku o ukinuću Vojne kra- 
jine, što je i Sabor preporučio svojim člankom XXXVI (sa 41. i 42. 
sjednice).? To je već uznemirilo krajišku komandu, jer se pokazalo da 
ona nastoji odvratiti krajiški narod od zahijeva za ukidanjem vojno- 
birokratskog režima. Sabor je tim povodom (na svojoj 51. sjednici) do- 
nio zaključak, kojim se (člankom XLIV) izabire saborski odbor »za izra- 
đenje osnove o redovitom zastupanju vojničke krajine«. Pošto se razvila 
živa politička akcija za ukinuće Vojne krajine, intervenirao je u prilog 
dvorske politike prema ovom pitanju i Josip Šokčević, tadašnji ban 
Hrvatske. On je 8. augusta 1861. kao general naredio krajiškim sabor- 
skim članovima da bezodvlačno napuste Sabor i da se vrate u Krajinu. 
Sabor je na to odmah protestirao smatrajući da je ban Šokčević time 
»protuustavno« postupao i »povrijedio historijsko državno pravo Tro- 
jedne kraljevine«. Šokčević se izgovarao da je morao postupiti po vla- 
darevom nalogu, a on »niti je dužan, a niti vlastan saboru priobćivati 
previšnje odluke ili odpise .. .« Međutim ovaj je Sabor donio (na svojoj 
67. sjednici) članak LXXIV »0 ukinuću Hrv.-slavonske Vojničke kra- 
jine i uređenju njezinom na ustavno«. U tom je članku Sabor istakao 
slijedeće: 


9% Isto, str. XL. 
% Isto, str. 15. 
% Isto, str. 25. 
5 Isto, str. 36. 

»... Pošto hrvatsko-slavonska vojnička krajina sačinjava cjeloviti dio 
jedne kraljevine, te kao takov imade isto pravo na prastari i podpuni 
ustav trojedne kraljevine Dalmacije, Hrvatske i Slavonije, kao što i ostalo 
iste kraljevine tielo, pošto je hrv.-slavonska vojnička krajina neustavnim 
načinom, da usprkos protestacijama naših saborah od ostaloga tiela iro- 
jedne kraljevine dalmatinsko-hrvatsko-slavonske odkinuta, pošto su i 
pređi njegovoga veličanstva sada vladajućega našega kralja nezakonito 
odciepljenje vojničke krajine od ostaloga tiela kraljevine dalm.-hrv.-sla- 
vonske, te uzkraćenje Vojničkoj Krajini po zakonu pripadajućeg joj 
prastarog dalm.-hrv.-slavonskog ustava priznali, te više putah dokinuće 
nezakonitoga ovoga stanja u vojničkoj krajini po glasu čl. 11, 12.: 1608., 
ičk. 39: 1635., čl. 56. 1 63.: 1647., &l. 113. 1 116.: 1715., čl. 18.: 1792., 
zatim rezolucije kralj. od 10. srpnja 1703. i 24. siečnja 1704., obećali, 
to sabor trojedne kraljevine zaključuje: 


$ 1. Sustav Hrvatsko-slavonske vojničke krajine ukida se za uvjek. 


$ 2. Prastari i podpuni ustav trojedne kraljevine dalm. hrv. slavonske 
proteže se ovim na zemljište, koje sačinjava hrv. slavonsku vojničku 
krajinu +. .< 


Ali kralj nije sankcionirao ovaj saborski zaključak. Uzalud su »prepo- 
nizni i vazda vjerni zastupnici Krajine na saboru kraljevinah Dalmacije, 
Hrvatske i Slavonije«** posebnom predstavkom na kralja (iz Zagreba 5. 
maja 1861) apelirali na neophodnost ukinuća dotrajalog krajiškog vojno- 
birokratskog režima,“ bečki dvor je ostajao uporan u svome stavu: da 
Vojna krajina ima i dalje ostati. 


% Tako su se na spomenutoj predstavci potpisali članovi ovog Sabora iz Vojne 
krajine. 

% U toj Predstavci kažu krajiški zastupnici, uz ostalo, i ovo: 

>... Cjelokupnost kraljevine dalmatinsko-hrvaisko-slavonske zahtieva ne samo teri- 
torijalnu, nego i zajednicu državnoga života, kao što je nekoć postojala, a godine 
1848. opet je obnovljena: ali ove cjelokupnosti, ovoga jedinstva neima među Krajinom 
i njezinom materom zemljom; nam se zabranjuje i viećati o njem, a kamo li ga 
izvesti... 

Prvotno zvanje krajišnikah bijaše samo obrana njihove zemlje od Turčina. No 6 3. 
Grenzgrundgesetza kaže da je od sada svakolika Krajina cjelovit diel carske vojske; 
dakle malo i veliko, žena i djeca, kljasto i staro, sve se to kod nas broji u vojsku, sve 
potpada pod vojni zakon. Stoga smo mi u vjekovitom obsadnom stanju, i što se 
drugdje nameće kao kazan za nemir i bunu, to je kod nas usried mira i pokoja nor- 
malno stanje. 

$ 7. istoga zakona naređuje da je njemački jezik uredovni u vojničkih poslovih, 
no buduć da je po prvašnjem paragrafu u Krajini sve vojska, to se dakle i svi po- 
slovi u vojno područje vuku, a narodnom našemu jeziku nigdje traga u javnosti... 

Vojnička Krajina sa svojih 1,082.000 stanovnikah daje odsjekom 60.000 vojnikah. 
Prema tomu je svaka 18. glava vojnik. Ako se od broja svega stanovništva odbiju 
ženske glave, djeca, staro i kljasto, to onda osobito u ratno vrieme, od dvojice jedan 
mora u vojsku, od trojice dvojica itd. 

Da se prema ovomu razmjeru u ostaloj monarkiji novači, imala bi austrijanska dr- 
žava preko dva milijuna vojske. Ali se u drugih austrijanskih zemlja jedva svaki 140. 
u vojsku piše... Prema drugim austrijanskim zemljam imala bi dakle Krajina samo 
jedno 10.000—15.000 vojnikah postaviti. Krajina dakle daje šest puta više vojske nego 
ostale austrijanske zemlje, zato i gine u ratu uviek šest puta više krajišnikah nego 

Odgovarajući na saborsku predstavku kralj Franjo Josip je 8. novem- 
bra 1861. odrješito istupio — on je taj Sabor raspustio. U pogledu sa- 
borskog zaključka o ukinuću Vojne krajine, vladar je odbio da sankcio- 
nira taj saborski zaključak, koji prema tome nije dobio zakonsku snagu. 
O tome Franjo Josip ističe Saboru i ovo: 


. Prelazeć sad na posebne točke predloženih nam prepokornih 
predstavkah, scienimo da prije svega moramo i sad kraljevskom našom 
rieči osigurat vjernosti vaše, da smo mi zemljište današnje hrvatske i 
slavonske vojničke krajine, po primjeru slavnih naših predšastnikah, 
kao i po naših vlastitih, više puta ponovljenih previšnjih asekuracijah, 
vazda smatrali i da ćemo ga smatrati i u napredak za cieloviti sastavni 
dio trojedne naše kraljevine. 

Ali vojnička sistema, obstojeća sada na onom zemljištu, usljed koje je 
ono u obziru administrativnom oddieljeno od kompleksa matere zemlje, 
ne samo u pog gledu jakosti ukupne države, nego osobito i u pogledu po- 
litičnoga značenja i narodne budučnosti iste naše premile kraljevine, još 
je uviek od tolike važnosti, da nam nije drugo od potrebe nego samo 
opomenuti na to i vjernosti će vaše udilj vidjeti, kako malo i okolnosti 
politične i vlastiti interesi matere-kraljevine savjetuju na to, da se sad 
onom sistemom bud kako stane bitno drmati. 

Ništa manje, kakogod mi važnomu onomu zemljištu nikad nismo uz- 
kratili otčinske svoje brižljivosti, tako i sad, nije tomu davno, povodom 
prepokorne predstavke zastupnikah krajiških, koju bijahu poduprle i 
vjernosti vaše, u krilu ratnoga našega ministarstva, u pogledu povlasti- 
cah, koje bi se imale podieliti mnogozasluženoj Krajini, bismo odredili 
viećanja, kojih će uspesi, tako se nadamo, zadovoljit primjerne želje 
naših krajišnikah, ukoliko je to u sadašnjih okolnostih ukoliko samo 
moguće . . .«95 

Bečki dvor je dakle pitanje ukinuća Vojne krajine ostavio za buduća 
»viećanja«, čiji će rezultati zavisiti »ukoliko (to bude) samo moguće. . .« 
Izvještačeni diplomatički stil kraljevskog reskripta nije mogao prekriti 
svu himbenost i zlonamjernost bečkoga dvora u pogledu prestanka Voj- 
ne krajine. Prožet do srži anahronističkim legitimizmom i konzervativ- 
nošću, bečki dvor je providnim frazama nastojao prekriti inače provid. 


ostalih Austrijanacah. A nije ovo prazan račun, već je dokazano da je mađarski i 
talijanski rat godine 1848. jedno 30.000 udovicah ojadio i 50.000-60.000 sirotah u crno 
zavio. Tako se evo ovim prekomjernim davanjem vojnikah ne samo sila porodicah 
tamani, nego buduć u ratu propada cviet od naroda, i naše se pleme tamani prema 
ostalim austrijanskim narodima, ubija se naša narodna snaga, pa ovako o našem trošku 
druga se plemena šire i jačaju. 

To je uzrok, da se stanovništvo Krajine ne umnožava, dapače ga sve to više ne- 
staje. Nas je bilo god. 1847. do blizu 1,100.000. Po pravilih štatistike imalo bi nas 
sada biti preko 1,244.000 dušah, a nas imađe 1,074.000, dakle za 170.000 glavah ma- 
nje nego što račun nosi. To je zaista strašna krvarina, a mi ju ne plaćamo od jučer, 
nego od 300 godinah!.. .« 

(»Spisi saborski Sabora kraljevinah Dalmacije, Hrvatske i Slavonije od god. 1861«, 
svezak II, str. 211-220.) 


% »Spisi saborski ...«, cit., svezak III, str. 287-294. 

ne svoje namjere: održati Vojnu krajinu dokle god to bude moguće. 
Tako je od 1848. u čitavoj Habsburškoj monarhiji već bio ukinut feuda- 
lizam, ali je u svojoj specifičnoj formi on ipak ostao u krajiškom vojno- 
-birokratskom režimu. 

U državnopravnom smislu bilo je upravo napadno, što bečki dvor 
uopće nije poricao teritorijalnu državnopravnu pripadnost Hrvatsko-sla- 
vonske vojne krajine tzv. »Trojednoj kraljevini«. Priznajući da je ova 
Vojna krajina sastavni dio Kraljevine Dalmacije,?? Hrvatske i Slavonije, 
dvor je faktično vršio uzurpaciju prava na Vojnu krajinu i odcijepio 
je ovo područje iz državnog sklopa, čiju je cjelovitost i sam formalno 
naglašavao. Paradoksalno je pri tome da je bečki dvor unatoč svojim 
kvaziustavnim aktima, kao što su bili Oktobarska diploma iz 1860. i 
Februarski patent iz 1861. kontinuirano kršio državno pravo Kraljevine 
Hrvatske i Slavonije. Kralj Franjo Josip postupao je pri tome s obzirom 
na pravilo — »princeps legibus solutus«. Dok je spomenutim aktima stav- 
ljao u izgled »ustavnost«, vladar je produžavanjem vojno-birokratskog 
režima Krajine ovdje provodio svoj apsolutizam. Krajiški režim razot- 
krivao je i specifičan oblik naročitog kolonijalnog upravljanja ovim pod- 
ručjem. U vojnokrajiškom birokratskom režimu stjecali su se svi rele. 
vantniji elementi kolonijalne uprave. Tu je naime provođeno iserpljiva- 
nje ovoga područja i u ljudskom i u materijalnom pogledu. Dvor je u 
Vojnoj krajini masovno podvrgavao stanovnike vojnoj i ratnoj dužnosti, 
a k tome prinuđivao ih je da oni sami (više ili manje) snose i troškove 
vršenja tih vojnih obaveza. Tomu su pridolazili i drugi oblici izrabljiva- 
nja usporedo s potpunim obespravljivanjem ovog naroda pod izgovorom 
održavanja vojne discipline. U klasnom pogledu uređenje Vojne krajine 
razotkrivalo se kao specifična vojno-birokratska ustanova kasnog feuda- 
lizma, koji se ovdje održavao i nakon ukinuća feudalizma u toj monar- 
hiji. Takvo uređenje Vojne krajine davalo je ogromne i vojne i političke 
koristi vladajućoj skupini u Habsburškoj monarhiji. Zato se oni i nisu 
htjeli odreći tih koristi i ukinuti Vojnu krajinu. 


No ipak je konačno nestalo Vojne krajine. Vladarskim rješenjem od 
8. juna 1871. uvedena je na krajiško područje građanska uprava. No i 
to je postepeno išlo, te je istom 1873. proglašeno tzv. »razvojačenje 
Vojne krajine«. Ali je ipak trebalo gotovo osam godina dok je Vojna 
krajina i formalno ukinuta. Ona je prestala postojati 1. januara 1882. 
godine. Tada je Vojna krajina reinkorporirana Kraljevini Hrvatskoj, Sla- 
voniji i Dalmaciji, te je od tada ona njezin integralni dio. 


Zašto je konačno došlo do ukinuća Vojne krajine? Poslije likvidacije 
turskog ekspanzionizma prema Zapadu, polovinom XVIII vijeka, bilo 
je jasno da je Vojna krajina očigledni anahronizam. Njezina prvobitna 


% 1 taj oficijelni naziv za Hrvatsku bio je u suprotnosti s faktičnim stanjem i po- 
ložajem Hrvatske. Jer Dalmacija je usprkos Hrvatsko-ugarske nagodbe (zak. čl. I od 
1868) sačinjavala sastavni dio državnog teritorija Hrvaiske ($ 66. iste nagodbe), ona 
je de facto (ali i de jure — po odredbi Austro-ugarske nagodbe od 1867) bila u sa- 
stavu Austrije kao države članice dualističke Austro-Ugarske. 


osnovna zadaća (obrana graničnog područja od turske invazije) bila je 
svršena. Ali Vojna krajina je ipak ostajala i dalje, čak štaviše njezino 
unutrašnje uređenje reformiralo se u strogo centralističku vojno-biro- 
kratsku oblast. Konačno je 1882. prestala postojati s obzirom na niz 
svjetskopolitičkih i unutrašnjopolitičkih razloga. Među objektivnim fak- 
torom, koji je 80-tih godina XIX vijeka išao u prilog ukinuću Vojne 
krajine bilo je u prvome redu svjetsko političko stanje. Austro-Ugarska 
nije na svojim granicama više imala opasnosti od oružanih invazija, a na 
Berlinskom kongresu uspjelo je njenim vrhovima da dobije i međuna- 
rodni mandat za okupaciju Bosne i Hercegovine. Postalo je upravo dra- 
stičnim održavanje Vojne krajine nakon okupacije Bosne i Hercegovine 
i taj anahronizam više je štetio njenom ugledu velesile negoli je kori- 
stio. U vojničkom pogledu to uređenje više nije bilo neophodno, jer je 
moderna organizacija redovne vojske u potpunosti nadomještala ono 
što je nekada bilo veoma probitačno za vrhove habsburške dinastije. U 
političkom pogledu umjesto krajiškog vojnorepresivnog instrumenta za 
unutrašnji poredak habsburški vrhovi razvili su nove elemente svoje 
represivne vojno-policijske službe. Ni tu dakle više nije bilo razloga za 
održavanje Krajine. U unutrašnjopolitičkom pogledu produžavanje Voj- 
ne krajine izazivalo je sve otvorenije ogorčenje kako u redovima kra- 
jiškoga naroda, tako i na jugu ove monarhije, te je ukidanje Vojne kra- 
jine i za te vrhove konačno predstavljalo više koristi negoli produžava- 
nje tog anahronističkog ostatka habsburškog kasnofeudalnog kvaziko- 
lonijalnog uređenja. 


19% Unijaćenje (a historijski izvori pokazuju da je to bio oficijelni habsburški kurs 
prisilnoga pokatoličavanja Srba u feudalnoj Hrvatskoj) zahvatilo je naročitoga maha 
od polovine XVII do polovine XVIII vijeka. Na tome su radile naročito krajiške više 
komande i zagrebački nadbiskup, pri čemu su se napose isticali jezuiti. Poznata je ma- 
kinacija sa srpskim manastirom Marča, gdje su udruženi krajiški komandanti i zagre- 
bački biskup potkraj XVII vijeka poduzeli niz represivnih mjera da prigrabe taj 
srpsko-pravoslavni manastir i da ga pretvore u stolicu unijatskoga biskupa. Postoji niz 
dokumentarnih potvrda o nasilnom katoličenju Krajišnika, što je dovelo i do znatnih 
promjena na području Žumberka i okolici Križevaca, gdje su stvorene današnje unijat- 
ske sredine. Za vladavine Marije Terezije unijaćenje se nastavilo u Krajini, ali s ma- 
njom žestinom negoli dotle. Tek liberalni Josip II zaustavlja ovaj pohod zakašnjelih 
križara protiv srpskih Krajišnika. 

No u tom prisilnom katoličenju srpskih Krajišnika katolički njihovi drugovi Kra- 
jišnici nisu imali udjela. Bilo je i tada izvjesnih pokušaja da se među katoličkim i 
pravoslavnim Krajišnicima razvije netrpeljivost i vjerska mržnja. No historijski izvori 
opravdavaju tvrdnju da u Vojnoj krajini nikada nije bilo kakvih vjerskih ili i nacio- 
nalnih sukoba. Činjenice potvrđuju da su Krajišnici (i katoličke i srpsko-pravoslavne 
vjeroispovjesti) živjeli u slozi, te da među njima nije dolazilo do kakva političkog 
gloženja. Njima su zajednički bili životni interesi i oni su se zajednički za njih borili. 

Neslogu među njima pokušavaju unijeti i probuditi istom kasniji, većinom tuđinski 
elementi. Već 1848. godine Sabor Hrvatske bio je prisiljen da suzbija glasine kao da 
se »ban povlašiti hoće« i Sabor jednodušno (zajedno sa Krajišnicima!) odlučno suz- 
bija takve tuđinske makinacije. Slično su Krajišnici istupili i u Saboru od 1861, a 
fakta pokazuju da na području Vojne krajine nije tada bilo hrvatsko-srpskih sukoba 
i da tek u novije doba (napose od banovanja grofa Dragutina Khuena Hedervaryja, 
1883-1903) pokušava se između bivših Krajišnika ubaciti sjeme razdora. Historijat 
Vojne krajine međutim pokazuje jasno da je ovdje zdrav narodni duh i životni smisao 
onemogućavao tuđinske pokušaje razdvajanja naroda. 


48 


* * 


Danas je Vojna krajina daleka prošlost. Pa ipak njezina historija ima 
i izvjesno praktično značenje za suvremenost. Kakva je naime njezina 
baština? Općenito se do sada govorilo da je vojnokrajiško uređenje pri- 
viklo naš narod ovoga područja na urbanističku organizaciju, na vojno- 
disciplinsku »urednost« itd. No sve su to bile smišljene propagandistič- 
ke fraze u cilju održavanja dinastičkog habsburškog legitimizma. Nije 
baština Vojne krajine u tome što nam je to ustrojstvo ostavilo ovdje 
ušorene ulice i neku urbanističku pravilnost izgradnje krajiških naselja 
itd. Daleko je značajnije za suvremeni narod Jugoslavije u tome što nam 
život u Vojnoj krajini ukazuje na dvije činjenice koje su i danas rele- 
vantne. U prvom redu tu je historijski potvrđeno slobodarstvo krajiškog 
naroda. Vjekovima se on borio i odupirao tuđinskoj vlasti, koja mu je 
bila nametnuta. To dokazuje i niz krvavih oružanih pobuna u prošlosti 
Krajine. A tom je linijom narod nekadašnje Vojne krajine krenuo i 1941. 
u borbu za oslobođenje od osovinskih zavojevača. U tome je prva potvrda 
životne snage i pozitivnosti ovog razvitka. Druga je činjenica u historij- 
ski potvrđenom čuvanju bratstva i jedinstva Hrvata i Srba. Iako je u 
Vojnoj krajini bilo tuđinskog nastojanja da se hrvatski i srpski Kraji- 
šnici zavade i zakrve,!% oni su kroz vjekove živjeli u slozi i bratskim od. 
nosima. A ta baština nije ni danas malen doprinos Krajine! 

Vaso BoGapaANov 


PROBLEM RJEŠENJA HRVATSKOGA PITANJA 
IZVAN OKVIRA HABSBURŠKE MONARHIJE 
NA POČETKU PRVOG SVJETSKOG RATA 


(Prilog historiji oslobođenja južnoslavenskih zemalja) 


Pitanje rješenja hrvatskoga pitanja u okvirima ili izvan okvira Habs- 
burške Monarhije postavilo se kao važan politički problem u Hrvatskoj 
na samom početku nacionalnih pokreta za oslobođenje i ujedinjenje u 
prvim decenijima devetnaestoga stoljeća. Pitanje odnosa Hrvatske prema 
Monarhiji nalazit će se u središtu hrvatske politike u ovim periodima 
historijskoga razvoja: u doba ilirskoga pokreta; godine 1848; za Hrvat- 
skoga sabora iz 1861; u vrijeme donošenja Hrvatsko-ugarske nagodbe iz 
1868. i antinagodbenjačke borbe sedamdesetih i osamdesetih godina de- 
vetnaestoga stoljeća; u Hrvatskom narodnom pokretu 1903/4; za prvog 
balkanskog rata; u pokretu revolucionarne nacionalne omladine. 


Na pitanju ostvarivanja slobodne i samostalne Hrvatske u okvirima ili 
izvan okvira Monarhije došlo je do polarizacije hrvatske politike i do 
formiranja dviju osnovnih struja u njoj: jedne radikalne, antiaustrijske 
i antimađarske, i druge austrofilske, mađaronske i oportunističke struje. 
Glavni predstavnik prve struje, koja se u krajnjoj liniji borila za rješe- 
nje hrvatskoga pitanja izvan okvira Monarhije, bila je Stranka prava do 
godine 1893. (dok se nalazila pod Starčevićevim vodstvom), a od po- 
četka dvadesetog stoljeća Frano Supilo i revolucionarni omladinski po- 
kret. Manje ili više dosljedni i otvoreni nosioci druge struje do prvog 
svjetskog rata bile su ostale građanske stranke u Hrvatskoj: Narodna, 
Unionistička (mađaronska), Samostalna narodna, Čista stranka prava 
(frankovci), srpska Samostalna i Radikalna stranka, oportunističko vod- 
stvo Hrvatsko-srpske koalicije, naročito poslije raskida sa Supilom, Hr- 
vatska pučka seljačka, i neke druge, neznatnije stranačko-političke 
grupacije. 

Od samog početka pitanje u okvirima ili izvan okvira nije imalo samo 
uže, hrvatsko nego i šire, južnoslavensko značenje, jer se puno oslobo- 
đenje i ujedinjenje svih južnoslavenskih naroda moglo realizirati samo 
izvan okvira habsburškoga carstva, 

Raščišćavanje odnosa između Hrvatske i Austro-Ugarske javlja se u 
novom, krajnje akutnom obliku neposredno poslije izbijanja prvog svjet- 
skog rata. 

Hrvatski politički emigranti (budući osnivači Jugoslavenskoga odbora 
u Londonu) na čelu sa Supilom i Trumbićem, našavši se godine 1914. u 
inozemstvu, izvan domašaja austro-ugarskih vlasti i cenzure, poveli su 
organiziranu, sistematisku akciju za puno oslobođenje svih južnoslaven 


skih narođa i za njihovo ujedinjenje u novoj suverenoj državi izvan okvi 


ra Habsburške Monarhije. 


Osnivači Jugoslavenskoga odbora mogli su svoju propagandu za ruše- 
nje Monarhije i za izvojevanje potpune nezavisnosti južnoslavenskih ze- 
malja od Austro-Ugarske da vode otvoreno. Nasuprot tome, uvjeti za 
protivaustrijsku djelatnost u Hrvatskoj i u ostalim našim zemljama pod 
Monarhijom bili su daleko nepovoljniji zbog uvođenja pooštrene cenzure 
i opsadnoga stanja nakon sarajevskog atentata i izbijanja austro-srpskoga 
rata. 


Zajedno s jačanjem ogorčenja u narodu protiv austro-ugarske države 
i protiv rata jačala je i volja za otejepljenjem Hrvatske i ostalih južno- 
slavenskih zemalja od Habsburške Monarhije. Takvo raspoloženje sve 
se više manifestiralo u neprijateljskom držanju pripadnika naših naroda 
i na fronti i u zemlji prema svemu što je austro-mađarsko.! 

Usprkos svim preprekama, to raspoloženje je sve jače dolazilo do iz- 
ražaja i u javnom političkom životu i u jednom dijelu legalne opozicione 
štampe. Stjecajem stranačko-političkih okolnosti glavni predstavnik te 
antiaustrijske i antimađarske struje u Hrvatskoj postala je Starčevićeva 
stranka prava, koja se poslije svog definitivnog raskida s Čistom stran- 
kom prava (frankovci) vratila na antinagodbenjačke, antihabsburške po- 
zicije Antuna Starčevića? Pri tom su predstavnici starčevićanaca i u sa- 
boru (do njegova raspuštanja) i u svom organu Hrvatu (do njegove de- 
finitivne zabrane 29. III 1915) sve odlučnije zastupali rješenje hrvat- 
skoga pitanja izvan okvira Habsburške Monarhije. 


Paralelno s isticanjem uvjerenja da za hrvatski narod »bez potpune 
narodne slobode ne može biti govora ni o kakvom napretku«, starčevi- 
ćanci su sve dosljednije i otvorenije zastupali stajalište da se Hrvatska 
ne može više pouzdati ni u kakva obećanja austro-mađarskih vlastodrža- 
ca, niti vjerovati u mogućnost rješenja hrvatskoga pitanja promjenom 
dualističkog državnopravnog sistema unutar Monarhije. Proglašujući ilu- 
zornima i jalovima sva dotadašnja državnopravna saborska natezanja o 
historijskim, zakonitim pravima Hrvatske u odnosu na Ugarsku i na 
Austriju, starčevićanci su kao jedino uspješno sredstvo za ostvarenje slo- 
bode hrvatskoga naroda počeli propagirati nove metode borbe, ističući 


1 Vidi o tome V. Bogdanov: »Nacionalno-političko razaranje Habsburške monar- 
hije iznutra u prvom svjetskom ratu«, Forum, broj 7-8, za god. 1966. 

2 V. Bogdanov: »Starčevićeva stranka prava prema oslobođenju i ujedinjenju južno- 
slovenskih naroda u toku prvog svjetskog rata«, Jugoslavenski Odbor u Londonu. U 
povodu peđesetogodišnjice osnivanja. Izdanje JAZU, Zagreb 1966. 

neophodnu potrebu da se Hrvati ugledaju na one narode koji su se 
oslobodili od Austrije i ujedinili u vlastite suverene države zahvaljujući 
jedino primjeni otvorenog, revolucionarnog, oružanog suprotstavljanja 
Habsburškoj Monarhiji. 


U tom pogledu od osobite su važnosti ovi starčevićanski saborski go- 
vori i napisi Hrvata: 


Osuđujući oportunističku, popustljivu politiku saborske većine, Hr- 
vatsko-srpske koalicije, narodni zastupnik Starčevićeve stranke prava i 
odgovorni urednik starčevićanskog organa Dragutin Hrvoj je, prema 
izvještaju Hrvata, na saborskoj sjednici od 8. VII 1914. izrazio ovo sta- 
jalište: »Oštro žigoše politiku koalicije, koja je svojim popuštanjem i 
kukavičlukom spustila se na niže grane nego li stari mađaroni. Pravi više 
isporedba naših prilika sa prilikama Italije, koja u zadnje doba silno 
napreduje. Dolazi do zaključka da bez potpune narodne slobode ne može 
biti govora o nikakvom napretku... Svjestan narod može sve postići, 
što hoće, ako je nepokolebiv i hrabar. Talijani su došli do slobode, jer 
se nijesu bojali dolaziti u tamnice ni pod krvnički mač ili vješala. I ma- 
đarskih je deset generala u Aradu bilo obješeno, pa su te žrtve Ugarskoj 
donijele koristi i slobodu. Da je Malija imala u saborima ovakve većine, 
kao što su u ovom saboru, ne hi nikada do slobode došla.« (Hrvat od 


8. VII 1914) 


Radi propagiranja novih starčevićanskih shvaćanja o putu i načinu 
oslobođenja Hrvatske, Hrvat četrnaest dana kasnije ovako interpretira 
Hrvojev saborski govor u svom broju od 22. VII 1914: »Žalim, što ovdje 
nema odličnoga zastupnika varaždinskoga, koji voli isticati pripadnost 
našu prema Ugarskoj i gojiti simpatije prema magjarskom plemenu i na- 
zrijevati u nagodbi zenicu oka našega, koju moramo čuvati svom našom 
pomnjom. Pa on za svoje nazore postizava i pozornost u javnosti pot- 
krijepljujući svoj nazor time, što kaže: pa da i jest ta nagodba takova, 
kako ju vi prikazujete, kako ćete ju promijeniti, kad ju čuva 800.000 
bajuneta? Sva monarkija tu stoji. i njezina vojska i njezina ekonomska 
snaga iza te nagodbe. To je temeljni zakon, u koji se ne smije dirati, jer 
ako se dira on, raspade se monarkija na komade, a naročito propada 
hrvatski narod. A ja velim, da će ga Magjari i bez toga staviti na onaj 
niveau, na kom stoji nesretni slovački narod... Prije svega što se tiče 
tobožnjeg stabiliteta tih temeljnih zakona, moramo kao inteligentni ljudi 
znati, da je taj stabilitet jedna vrlo velika relativnost. Ta uzmimo samo 
stotinu godina razvoja naše monarkije ovamo, pak ćemo vidjeti, da su 
se temeljni zakoni naše monarkije deset puta promijenili .,. Ako su se ti 
ustavi deset puna promijenili, ti temeljni zakoni zemlje, i ako kraj toga 
nije propala naša monarkija, ne znam, zašto bi propala naša monarkija, 
kad mi Hrvati i kada drugi narodi u ovoj monarkiji više manje svi idemo 
za tim, da se promijeni temeljni zakon države i po jedanaesti put, i to 
na način, da bude sretan narod hrvatski i drugi narodi ove monarkije, 
koji su do sada nezadovoljni. 

Hrvati sami jamstvo za svoje oslobođenje 


A kako ćeš ti to provesti, pitate me? Ja sam si svjestan potpunoma te- 
žine i tegoba i svih zapreka, koje stoje tomu na putu, ali kao čovjek, 
koji sam pratio politički razvoj i u drugih naroda, znadem, da ne ima 
zapreka, koje ne bi mogao narod, koji je svjestan svoje zadaće, koji je 
energičan i snažan, odstraniti, da postigne svoj cilj. Kakve sve zapreke 
nisu stajale na putu oslobođenju magjarskog i talijanskog naroda? 12 
magjarskih generala kod Arada bilo je povješano, a u Italiji imali su 
krvnici svaki dan okrvavljene ruke, pa ipak je talijanski narod unatoč 
tih svih zapreka i nasilja došao do onoga stanja u kojem se od godine 
1861. i danas nalazi... Ja sa svoje strane imadem čvrsto uvjerenje, da će 
doći do promjene temeljnih zakona u monarkiji, da će se početi lo- 
miti... Za to nam je garancija svijest hrvatskog naroda, koja se hvala 
Bogu počela dizati, za to vidim garanciju u stranci prava kojoj imadđem 
čast pripadati i kojoj ne bi ni jedan član prezao se ni najveće žrtve do- 
prinijeti, da se to postigne, za to mi je garancijom i općeniti razvitak 
prilika kako u monarkiji tako i izvan monarkije. Napose što se tiče pri- 
lika u našoj monarkiji, nismo nezadovoljni jedino mi Hrvati: eno na vrata 
bečkoga burga udaraju Česi, eno ni Poljaci nisu zadovoljni, eno i braće 
Slovenaca, koji se s nama Hrvatima u svim kulturnim i političkim pita- 
njima poistovjetuju, eno Rusina, a eno u Ugarskoj tri do četiri milijuna 
potlačenih Rumunja, koji su do sada bili pasivna masa, ali su postali 
danas faktor, pred kojim i jedan Tisza drhće. Sve je tu u našoj monar- 
kiji nezadovoljno i svi mi hoćemo, da se odstrani današnje nesnosno sta- 
nje i da se naša monarkija postavi na nove temelje, po kojima bude 
svakomu njezinomu narodu njegov kulturni i narodni individualitet 
uščuvan i mogućnost njegovoga narodnoga kulturnoga napretka zajam- 
čena.« 


Pošto je konstatirao da su ranije i pravaši polagali nade u osobu pri- 
jestolonasljednika, za koga se vjerovalo da je antidualistički raspoložen 
i da će se založiti za ukidanje nagodbenjačkog stanja i za poboljšanje 
položaja Hrvatske, Hrvoj je u nastavku u vezi s time rekao: »Ja ne 
spadam medju one ljude, koji bi pogodjeni ovakovim činom, kakav se 
je zbio ove dane u Sarajevu, izgubio svu nadu, i da bi sve nade u buduć- 
nost spajao samo s jednom osobom. Za mene kao učenika dra Ante Star- 
čevića, nema za uspjeh narodne borbe i za realizovanje pravaškog pro- 
grama nikakova drugoga jamstva nego samo Bog i Hrvati!" Kod toga 
ostajem, ja i moja stranka.« 


5 Osnovna i veoma često upotrebljavana pravaška parola Bog i Hrvati imala je — 
po autentičnom tumačenju i samog Antuna Starčevića i kasnijih prvaka Starčevićeve 
stranke prava — ovo značenje: o sudbini hrvatskoga naroda imaju odlučivati samo 
bog i Hrvati, a pošto je bog na nebu, a Hrvati na zemlji, to znači da jedino oni sami 
imaju upravljati Hrvatskom, i da se nijedna druga strana sila, a naročito bečka i pe- 
štanska vlada, nema miješati u određivanje narodne politike u Hrvatskoj. 

U nastavku tog svog govora, izražavajući raspoloženje hrvatskoga pu- 
ka protiv nagodbenjačke podložnosti Hrvatske Austro-Ugarskoj, Hrvoj 
je rekao: »...što bi n. pr. doživio zastupnik krapinski, ili koji drugi, 
da je, recimo, u Krapinskim Toplicama stao zagovarati nagodbenjačko 
stanovište... Uvjeren sam da će, recimo, suseljanin gospodina zastup- 
nika varaždinskoga iz Zaboka ili iz Gubaševa imati kud i kamo više 
snage da podnese progone, kad dodje tiranski sustav Magjara sa progo- 
nima, nego će ga imati vaši izbornici u Varaždinu:* ti će se klanjati ma- 
gjarskom sistemu, izdavati će se kao dobri unioniste, a moj izbornik 
iz Gubaševa ili iz Zaboka radje će se dati strijeljati nego li da se tomu 
sistemu pokloni! (Tako je. — Zast. Babić-Gjalski: Računamo sa prilika- 
ma.) Jest, baš zato, jer računamo s prilikama, zato mi Starčevićanci vo- 
dimo ovakovu wpolitiku, pa se nadam, da ćemo imati uspjeha i uvjeren 
sam, u koliko imate osobnog ponosa, da ćete i vi pristati uz nas. Da vi 
koalirci niste godine 1906. na nesreću otišli u Peštu i da niste u Pešti 
proklamirali onu nesretnu deklaraciju, i da se niste potpuno predali na 
milost i nemilost Košutu; ne znam, ne bi li se bili temelji monarhije već 
onda uzdrmali, ne bi li bio puno bliže čas ostvarenju pravaškog programa 
nego li je danas.« 


Povezivanje realizacije starčevićanskog programa i ostvarivanje težnji 
za slobodom hrvatskoga naroda sa rušenjem temelja Habsburške Mo- 
narhije — Hrvoj je u tom istom svom saborskom govoru od 8. VII 1914. 
ponovno istakao ovim riječima: »Prilike u našoj domovini daju nam 
nadu, da ćemo mi pravaši sa svojim političkim zahtjevima prodrijeti; a 
naročito su prilike u cijeloj austro-ugarskoj monarhiji takove, te nas 
u toj nadi utvrdjuju. Nije davno, što su se držale sjednice delegacija 
i sjednice Richsrata; ja, kako pomno pratim rad u tim političkim za- 
konodavnim tijelima, naročito sam zapamtio tri značajne izjave. Bez 
sumnje, dr. Kramarž po svome socijalnom položaju, po svojoj intelektu- 
alnoj potenciji i po iintegritetu svoga karaktera jedan je od prvih ljudi 
u češkom narodu. A znate, što je on kazao? ,,Ova monarhija se u ovom 
obliku održati ne može, neminovno mora doći vrijeme pretvorbe i ona 
se mora razviti onako, kao Švicarska, kao ravnopravni savez kulturnih 
naroda". Istu je misao izrekao Šušteršić, on je ovu istu misao Kramaržo- 
vu o švajcarizaciji monarhije izrekao u bečkom Reichsratu: ,,Naša mo- 
narhija mora da postane jedna monarhična Švicarska u srcu Europe". I 
treći, ne manje glasoviti češki zastupnik Klofač, izjavio se isto tako: I li 
će se monarhija razviti u onom pravcu kao Švicarska, kao domovina 
svojih ravnopravnih i zadovoljnih naroda, ili monarhije ne bude." To 
isto, što kažu ova trojica, to isto kažemo i mi pravaši.« 


“ Hrvoj želi tu da istakne golemu razliku između seljačkih birača kakvi su u selu 
Gubaševu i Zaboku, koji i na biralištu, usprkos javnom glasanju, otvoreno i smiono 
ustaju protiv mađaronske vladavine, — i gradskih birača, koji su u golemoj većini 
činovnici i zbog toga zavisni i pokorni vladi (napom. V. B.). 

Hrvoj i na saborskoj sjednici od 10. VII 1914. govori »o narodnosnom 
načelu koje je ujedinilo i oslobodilo Italiju, Srbiju, Bugarsku i Grčku, a 
i Njemačku« (Hrvat od 11. VII 1914). 

Kad koalicionaš Roje 8. VII 1914. brani u saboru oportunističku, na- 
godbenjačku politiku Hrvatsko-srpske koalicije riječima: »Ja sam realan 
političar i računam s onim što postoji i što ne mogu da promijenim sve 
kad bih i htio«, starčevićanac Hrvoj mu dovikuje: »Tako nisu govorili 
oni koji su ujedinili Italiju... .l« (Hrvat od 9. VII 1914) 

Neka vrsta starčevićanske solidarnosti čak i s atentatima protiv hr- 
vatskih banova kao eksponenata austro-ugarske vladavine nad Hrvat- 
skom — sadržana je u članku Barun Skerleiz: Amtsmiide?!, objavljenom 
u Hrvatu od 15. VJI 1914: »... Osim toga čovjek u današnje vrijeme 
nije na banskoj stolici više siguran života, pa makar imao oko sebe sto- 
tine Mraovića? i Bedekovića!* Dojčić,“ Schiifer,* Hercigonja, to su sve 
mementi, koji čovjeka sile, da se ogleda za manje škakljivim, makar i 
nešto tvrđim stolcem, nego li je banski.« 

Starčevićanci su borbu za puno oslobođenje od Austrije propagirali 
na najrazličitije načine. Pored političkih članaka i saborskih govora oni 
su, izigravajući cenzuru, tu borbu dosljedno poticali i nekrolozima, i sta- 
rim slobodarskim stihovima. 

U tom pogledu je među ostalim karakterističan i nekrolog »f Ivan 
pl. Zaje«, objavljen u podlistku Hrvata od 18. XN 1914, koji sadržava 
između ostalog: 


»Još si zvao: 
U boj, — u boj! 
Mač iz toka braćo! 
Nek dušman zna 
Kako mremo mi! 


A ostavio si nam utjehu: 
Da rodu spas će sinut, 
Raspršit ropstva dim.« 


Odlučna borba protiv Monarhije i primjer talijanskog i drugih na- 
roda koji su zahvaljujući takvoj borbi ostvarili svoje oslobođenje i uje- 
dinjenje — a taj primjer treba da slijede i Hrvati — propagira se i u 
mjestimično  zaplijenjenom nekrologu Ivanu Ružiću, objavljenom na 
uvodnom mjestu Hrvata od 22. I 1915, gdje se o tom starčevićanskom 


5 Šef zagrebačke policije (napom. V. B.). 

$ Tadašnji policijski činovnik u Zagrebu (napom. V. B.). 

7 Stjepan Dojčić je na sam rođendan Franje Josipa 18. VIII 1913, izvršio atentat 
na kraljevskog komesara baruna Skerlecza, tadašnjega bana (napom. V. B.). 

5 Tada se nalazi pod optužbom zbog pokušaja atentata na baruna Skerlecza (na- 
pom. V. B.). 


? Optužen zajedno sa Sehiiferom, kao njegov saučesnik (napom. V. B.). 

prvaku iznosi između ostalog: »Bio je jedan od onih pravaških korjeni- 
ka, koje su kroz sve vrijeme Khuenova režima u Hrvatskoj cjelokupnim 
svojim držanjem tudjincu tiraninu Khuenu pokazivali, da se drže one 
stoičke: frangar, non flectar! Možeš me skršiti, slomiti: ali pokloniti ti 
se neću! ... Študirajući u inozemstvu, u Njemačkoj, i to baš u doba kad 
je ratom od g. 1870/71. kulturni rad njemačkih duševnih heroja donio 
prve svoje zamašne političke plodove, promatrajuć njemački narodni 
život, došao je mladi tada dr. I. Ružić do čvrsta uvjerenja, da i hrvatski 
narod mora poći istim onakvim putem i doći do istih onakovih političkih 
stečevina, do državne svoje slobode i narodne neodvisnosti, do kakve 
je došao i njemački narod. Takav pravac i takvu zadaću namjenjivalo je 
hrvatskomu narodu tadašnje pravaštvo Eugena Kvaternika i dra. Antuna 
Starčevića, pak je zato dr. Ružić uz njih svim žarom svoje mladenačke 
duše prionuo. Taj proces tim se lakše u njegovoj duši razvio i dovršio, 
što je on poznavajući onodobnu političku literaturu talijansku i francu- 
sku, vidio jedan sličan pojav u političkom preporodu talijanskoga na- 
roda, koji je imao za posljedak ujedinjenje Italije. U Parizu, gdje je mladi 
Ružić neko vrijeme studirao, bili su Italija i tadašnje talijanstvo kao 
štićenici francuski predmetom posebnih živih simpatija francuske javno- 
sti. Što je bilo moguće izvesti u Italiji i Njemačkoj, preporoditi i poli- 
tički ujediniti narod, zašto da ne bude moguće u Hrvatskoj? mislio si je 
mladi tada Ružić. 5 takvim idejama i osjećajima vratio se on u Hrvat. 
sku; tim idejama ostao je on vjeran i odan do svoje smrti.« 


I u uvodniku Hrvata od 13. I 1915. revolucionarna oslobodilačka borba 
Talijana protiv Austrije, koja je dovela do oslobođenja i ujedinjenja 
Italije, ističe se kao primjer na koji treba da se ugleda i Hrvatska u 
svojoj borbi za puno oslobođenje od Habsburške Monarhije. 


Za nevjerovanje u austrijska obećanja i u mogućnost pravednog rje- 
šenja hrvatskoga pitanja u okvirima Habsburške Monarhije od osobite 
važnosti je ovaj uvodnik Hrvata od 28. I 1915: 


»Žnačajno pisanje 
Zagreb, 28. siječnja 1915. 


Povodom posjeta austrijskoga nasljednika Karla Franje Josipa u nje- 
mačkom glavnom stanu napisao je njemački list »Die Information« čla- 
nak, koji zaslužuje posebnu pažnju. Govor je u onom članku o odnošaju 
između Austrije — Ungarije i Njemačke. Glede toga piše spomenuti 
list... »Njemačka posmatra i ocjenjuje monarkiju s njezinim mnogo- 
ličnim narodnosnim konglomeratom kao jednu cjelinu. Nikada nije 
zaboravljala, kako velike zasluge za jakost i bo- 
gatstvo monarkije valja priznavati svakoj poje- 


dinoj narodnosti, dakle i slavenskoj...!« 


Na ovo neobično pisanje bečkoga lista dobro primjećuje tršćanska 
Edinost: »... Da se je također na visokim odlučujućim mjestima uvijek 
i glasno govorilo i također osvjedočujućim činjenicama poivrđivalo ovo, 


51 


što sada posebice naglašuje list Information o zaslugah svih naroda za 
monarkiju ... da se je, velimo, to sve dogodilo: mnoga neugodnost bila 
bi prišteđena narodima monarkije, — ali i njoj samoj!« 

Mi se sa specifično hrvatskoga stanovišta potpuno slažemo ovim iz- 
vodima uglednoga slovenačkoga glasila. Dodajemo samo ovo: »Načela, 
izražena u citiranom pisanju spomenutoga bečkoga lista glede unutrašnje 
politike monarkije odgovaraju posvema načelima izraženim u poznatoj 
listopadskoj diplomi. Svatko pak znade, da ta diploma, ni što se tiče 
državnopravne ni što se tiče narodnosne strane, nikada u život privedena 
nije bila.. .« 

Slično stajalište se propagira i u uvodniku od 11. II 1915: »... U unu- 
tarnjoj politici monarkije ne vidimo, da su se prilike toliko promijenile, 
da bismo mogli računati na preinačenje strukture ove države. Predsjed- 
nik mađarskog ministarstva izjavio je o novoj godini, da je za ovoga 
rata dualizam prošao vatrenu kušnju, iz koje je izašao pobjednikom. 
Dualizam je po Tiszinu govoru sada jači nego ikada, i za rasprave o 
državnopravnim pitanjima da nije vrijeme. Imenovanjem baruna Buriana 
ministrom vanjskih posala potvrđena je i zapečaćena gornja Tiszina iz- 
java. Češki političar Kramarž rekao je, da su Mađari uzeli sada politiku 
monarkije u svoje ruke i da su oni za nju odgovorni. To je sasvim 
točno. A dok je tako, unutrašnjih promjena ne će biti, te je i posve su- 
višno i bezuspješno poduzimati ikakvu državnopravnu akciju.« 

Predstavnici Starčevićeve stranke prava su i u saboru i u štampi us- 
trajno zastupali stajalište da će hrvatski narod ostati potlačen i obes- 
pravljen u Monarhiji sve dotle dok bude postojao dualistički sistem, koji 
podjarmljuje Hrvatsku Ugarskoj i Austriji i koji dvjema vladajućim na- 
cijama, njemačkoj i mađarskoj — koje predstavljaju manjinu — osigurava 
hegemonističku vladavinu nad svim narodima Monarhije, koji sačinja- 
vaju većinu njena stanovništva. Izražavajući u naprijed navedenom uvod- 
niku uvjerenje da je sasvim iluzorno očekivati ukidanje tog dualističkog 
sistema, list je ukazivao čitaocima kako se Hrvati ne mogu nadati po- 
stizanju svoje slobode u okviru Monarhije unutrašnjom promjenom 
državnopravnog uređenja. 

U broju 504 od 6. III i u broju 505 od 8. III 1915. Hrvat objavljuje 
članak dra Ive Vedriša »Hrvatski ministar ili dalmatinsko-hrvatsko-sla- 
vonski ministar«. U članku se raspravlja o historijskom državnom pravu 
Hrvatske u odnosu na Ugarsku i o hrvatskim pravima na osnovi Na- 
godbe. 

Na svršetku članka (u broju 505) objavljen je ovaj komentar redak. 
cije Hrvata: »Respektiramo talenat, pravničku spremu i mar g. pisca... 
No dodajemo odmah kao pravaši i hrvatski rodoljubi, da glede ocjene 
ugarsko-hrvatske nagodbe i svega, što je s njom spojeno, ostajemo kod 
svega onoga, što je o nagodbi i nagodbenjaštvu svojedobno pisao i go- 
vorio blagopokojni dr. Ante Starčević. Četrdeset godina nagodbene prak- 
se najboljim je dokazom, da su Starčevićev sud i ocjena bili ispravni. 

Ne suptilne pravničke distinkcije i teorije, nego živa svijest naroda i na 
toj svijesti osnivajuća se politička djelatnost naroda jest onaj elemenat, 
koji tvori narodna prava i k boljoj budućnosti privodi narod... .« 

Starčevićansko pobijanje svake nade u mogućnost poboljšanja hrvat- 
skog položaja pod Austro-Ugarskom i rušenje svih iluzija koje su podrža- 
vali austromađarski vlastodršci i režimski hrvatski političari, kako hr- 
vatski narod zbog njegovih žrtava podnesenih u ratu očekuje nakon svr- 
šetka rata bolja budućnost u okviru Habsburške Monarhije — izazvalo je 
već u proljeće 1915. zabrinutost i uznemirenost kod privrženika posto- 
jećeg vladavinskog poretka, tako da su neki među njima i javno reagi- 
rali na takvu antidržavnu agitaciju starčevićanaca, nastojeći, bez uspjeha, 
da je suzbiju. Pored mnogobrojnih napisa u frankovačko-klerikalnoj 
štampi to je došlo do izražaja i na sjednici upravnog odbora bjelovarsko- 
križevačke županije od 12. III 1915, na kojoj je odbornik dr M. pl. 
Strižić rekao u vezi s time i ovo: »Naravno je, da narod, i onaj dio nje- 
gov, koji se već toliko mjeseci bori pod najtežim prilikama i uz neopisivo 
oskudijevanje, i onaj dio koji je ostao na domovima te i ovdje osjeća 
tegobe ove velike vojne, velim naravno je, da će tolika prolivena krv 
i tolike žrtve donijeti koristi barem za budućnost naroda. Opravdana je 
ta nada i opaki je posao onih, koji već sada iz kojekakvih motiva žele 
potkapati vjeru naroda u takovu nađu ...« (Vidi Jutarnji list od 14. 
HI i Hrvat od 15. HI 1915. — kurziv V. B.) 

Izgrađujući svoju koncepciju o južnoslavenskom ujedinjenju — koja 
će, razvijena do svoje krajnje konzekvencije postati identična s nacio- 
nalnom politikom Jugoslavenskoga odbora u Londonu — Starčevićeva 
stranka prava morala je da svlada teško, negativno nasljeđe prošlosti. 

Na početku ovog razdoblja još se ponekad javlja svehrvatsko shvaćanje 
narodnog jedinstva, po kome svi Južni Slaveni čine jedan jedinstven, 
hrvatski narod, koje shvaćanje je nastalo u drugoj polovici devetnaestog 
stoljeća kao protuteza svesrpskoj varijanti, koja je zastupala koncepciju 
da su svi naši narodi samo dijelovi jednog iedinstvenog, srpskog naroda. 
Pravaško reagiranje na Vukovu formulaciju narodnog jedinstva Srbi svi 
i svuda — tezom da su svi južnoslavenski narodi, pa i Srbi, u stvari Hr- 
vati, javljalo se, doduše sasvim rijetko još i u ovo doba. Tako se u 
članku Progoni i hapšenja govori o progonima »onog dijela hrvatskog 
naroda, koji se voli nazivati srpskim imenom« (Hrvat od 24. VIL 1914). 

Isto se tako na tvrdnju velikosrpskih građanskih političara da Hrvata 
nema, da kao nacija ne postoje, jer su zapravo i svi oni samo Srbi kato- 
ličke vjere, i da je hrvatstvo protusrpska izmišljotina Austrije — još i 
tada, sasvim izuzetno, uzvraća veliko-hrvatskom protutvrdnjom: da Srba 
nema, da su oni Hrvati pravoslavne vjere i da je njih, radi razbijanja 
jedinstvenog hrvatskog naroda, izmislila Austrija kao glavni neprijatelj 
hrvatstva. Tako je, na primjer, narodni zastupnik Majer na saborskoj 
sjednici od 8. VII 1914. ustvrdio da je »srpski narod stvorila austrijska 
politika« (Hrvat od 9. VII 1914). 


Predsjednik Starčevićeve stranke prava dr Mile Starčević je četiri 
mjeseca prije rata u svom saborskom govoru od 18. III 1914. još zastupao 
staro pravaško državnopravno stajalište, po kome u Hrvatskoj nema dru- 
gog političkog naroda osim hrvatskog.!? 

Još u srpnju u nekim člancima se Srbi nazivaju grčkoistočnjacima — 
čak i onda kada se o njima piše pozitivno i ustaje u njihovu obranu 
(vidi u Hrvatu od 25. VII 1914. članak Zar metropolita Branković uap- 
šen?). 

Kada su poslije sarajevskog atentata Srbi u Monarhiji bili izvrgnuti 
drastičnim progonima, starčevićanci su ih jednodušno uzeli u obranu!! 
i, u vezi s time, obustavili oštrinu dotadašnjih napadaja čak i na režim- 
ske srpske političare, koji su i nakon atentata vodili politiku privrženosti 
mađarskoj vladi. To izbjegavanje bilo kakvog napadanja na srpstvo star- 
čevićanci su provodili svjesno i dosljedno. Svoju polemiku sa Svetoza- 
rom Pribićevićem na saborskoj sjednici od 10. VII 1914. starčevićanac 
Hrvoj prekida izjavom da bi on »Pribićeviću još mnogo toga imao ka- 
zati, ali mu patriotizam ne dopušta, da ga u ovoj situaciji, u kojoj se 
Pribićević sada nalazi, napada« (Hrvat od 11. VII 1914). 

S obzirom na to našli smo u starčevićanskoj štampi u čitavom tom 
periodu samo jednu oštriju osudu postupka Srpske štamparije u Zagrebu, 
koja je jedan svoj cirkular iz srpnja 1914. štampala samo ćirilicom i 
njemački. »Kako se to« — piše tim povodom starčevićanski list — može 
dojmiti svakog poštenog Hrvata, to si možete misliti, a kako istom jed- 
noga stranca, kada vidi tekst isključivo ćirilicom i njemački ispisan. Taj 
stranac bit će odmah na čistu, da u Hrvatskoj živa samo Srbi i 
Nijemci...!« (Hrvat od 17. VH 1914). 

Pojedini predstavnici Starčevićeve stranke prava znali su se još i u 
srpnju 1914. revoltirati protiv onog »jugoslavenstva« što ga propovije- 
daju režimski političari. Neki, sasvim rijetki konzervativni elementi, 
kakav je bio župnik Cenkić, izražavali su još početkom srpnja nadu »da 
sa Franjom Ferdinandom nije pala u groh ideja ravnopravnosti i slobode 
svih naroda monarkije« (Hrvat od 9. VII 1914): — ili su još imali nekih 
iluzija o mogućnosti trijalističkoga preuređenja Austro-Ugarske, kojim 
bi se uz austrijsku i mađarsku uvela i samostalna hrvatska državnopravna 
jedinica: »Treba da i novi prijestolonasljednik ... da svi odlučujući fak. 
tori monarkije uvide, da najsigurniji štit i oslon za habsburšku monar- 


10 Vidi Stenografski zapisnici Sabora... petogodište 1913-1918, svezak II, str. 389. 
i 392. — Obrazlažući to svoje historijsko, državnopravno stajalište. M. Starčević se 
poziva na Politov govor, održan u Hrvatskome saboru 11. XI 1861. »I sam sada živući, 
hvala Bogu, dr M. Polit-Desančić na 11. studenoga 1861. za rasprave o Subotićevom 
predlogu, rekao je: ,U političkom pogledu svi stanovnici Hrvatske sačinjavaju hrvat- 
ski narod."« (Isto, str. 389). — Značajno je da je uz Polita i glavni predstavnik Srba 
Svetozar Miletić u Hrvatskome saboru iz god. 1865-1867. zastupao isto shvaćanje o 
hrvatskom političkom narodu. (Isporedi V. Bogdanov, Historija političkih stranaka 
u Hrvatskoj, nav. dj., str. 744), 

14 Vidi V. Bogdanov »Starčevićeva stranka prava prema oslobođenju i ujedinjenju 
južnoslovenskih naroda u toku prvog svjetskog rata«, Jugoslavenski odbor... nav. 


djelo, str. 27—163. 

hiju jest na jugu oživotvoreno samostalno hrvatsko državno tijelo« (Hr- 
vat od 6. VIL 1914). Ali to su tada već bili sasvim izuzetni glasovi u 
starčevićanskoj štampi, koji će ubrzo ne samo sasvim nestati nego će 
takva shvaćanja predstavnici Starčevićeve stranke prava i otvoreno po- 
bijati. Kad zastupnik Zagorac na saborskoj sjednici 11. VII 1914. iznosi 
kako je pokojni Franjo Ferdinand navodno rekao nekom istarskom po- 
litičaru »da je škandal ono što se u Ugarskoj događa... jer je vidio da 
hrvatski narod ne treba izazivati, jer bi taj narod mogao biti potpora 
monarkiji«, — starčevićanac Došen ga prekida ovom upadiconi: »To smo 
i bili, pa šta imađemo od toga?« (Hrvat od 13. VII 1914). 

Krčeći put novim međunacionalnim odnosima i zalažući se za zbliža- 
vanje Hrvata i Srba i za uspostavu sloge i jedinstva južnoslavenskih na- 
roda, starčevićanci su morali suzbiti i ukloniti i ono nepovjerenje koje 
su srpski građanski političari svojom mađaronskom politikom, služeći 
ugnjetačkoj vladavini bana Khuena, decenijima izazivali kod slobodarski. 
antimađarski i antiaustrijski opredijeljenih Hrvata. 

Starčevićanci su nastojali to postići s jedne strane objavljivanjem 
mnogobrojnih svjedočanstava o herojskom suprotstavljanju pripadnika 
srpskoga puka zajedničkim austro-mađarskim tlačiteljima, a s druge stra- 
ne su predstavnici Starčevićeve stranke prava u ovom periodu objektivno 
razotkrivali one uzroke koji su u prošlosti izazivali razdor između Hr- 
vata i Srba i utvrđivali one uvjete koji vode do hrvatsko-srpskog zbli. 
ženja i jedinstva. 

U tom pogledu je značajan uvodnik Hrvata od 3. VII 1914, u kome 
se, na jednoj strani, utvrđuje historijska činjenica da je glavni uzročnik 
hrvatsko-srpskog sukoba bilo služenje srpske građanske činovničke inte- 
ligencije Khuenovu dvadđesetogodišnjem porobljavanju Hrvatske — dok 
se. na drugoj strani, s isto takvom historijskom tačnošću ističe da je do 
zbliženja između Hrvata i Srba došlo onda kada su se u Hrvatsko-srp- 
skoj koaliciji pod Supilovim vodstvom združili Hrvati i Srbi u borbi za 
slobodu Hrvatske protiv ugnjetačke austro-mađarske vladavine, 


U uvodniku se dalje razlaže kako je tako uspostavljeno zbliženje i 
sloga između Hrvata i Srba počelo opet da se ruši i da rađa ponovnim 
međusobnim razdorom onoga trenutka kada je koalicija, napustivši Su- 
pilovu slobodarsku protivaustrijsku borbu, pod vodstvom srpskih gra- 
danskih političara, povela oportunističku politiku pokoravanja bečkoj 
i peštanskoj vladi. 


Osuđujući tu politiku podržavanja podložnosti Hrvatske prema Ugar- 
skoj koju na inicijativu svojih srpskih vođa Koalicija nastavlja i poslije 
sarajevskog atentata uvodnik razotkriva njeno razorno, ubitačno djelo- 
vanje na međusobno zbližavanje i slogu, ističući da takvo režimsko dr- 
žanje koaliraca na strani ugnjetača Hrvatske neminovno onemogućava 
svaki rad na ostvarivanju hrvatsko-srpskog jedinstva. Uvodnik završava 
ovim riječima: »Samo izvolite nastaviti, gospodo koalirski Srbi; tim pu- 
tem bez sumnje ćete unaprediti misao narodnog jedinstva Srba i Hrvata; 
vaše mađaronstvo je za to najpodesnije sredstvo. . .« 


61 


Takva egzaktna analiza uzroka razjedinjavanja na jednoj i uvjeta 
sjedinjavanja na drugoj strani pružala je jasnu perspektivu daljeg po- 
zitivnog razvoja hrvatsko-srpskih odnosa, utvrđujući jednu od osnovnih 
historijskih istina da je zajednička borba za slobodu nezaustavljivo zbli- 
žavala i spajala južnoslavenske narode, a da je, nasuprot tome, njihovu 
slogu i jedinstvo najvećma razaralo nastojanje jednog naroda da negira 
nacionalna prava i da uguši slobodu drugog naroda. 

Starčevićanska opredijeljenost za oslobodilačko južnoslavensko rje- 
šenje hrvatskoga pitanja došla je do izražaja u ovim, s obzirom na cen- 
zuru manje ili više otvorenim stavovima, sadržanim u saborskim govo- 
rima zastupnika Starčevićeve stranke prava i u njenu glavnom organu. 


U broju od 6. VII 1914. Hrvat u članku pod naslovom »O reciprocitetu 
hrvatskog sveučilišta« prenosi bez komentara pisanje Sidslavische 
Rundschaua; članak raskrinkava neravnopravnost Hrvatske u Monarhiji 
i na području školstva, a pruža i primjer starčevićanskog propagiranja 
protiv austrijskog jugoslavenstva u danima neposredno poslije sarajev- 
skog atentata: »... Austrijska vlada drži, da bi bilo vrlo štetno po dobro- 
bit austrijske države, kad bi u Zagrebu zajedno studirali svi Južnosla- 
veni, jer da bi onda među njima postale odveć snažne političke veze... 
U tom su obziru s vladom potpuno solidarni austrijski Nijemci kao i 
ugarska vlada.« 


Starčevićanski list već u srpnju 1914. ustaje u obranu progonjenih, 
jugoslavenski orijentiranih pisaca i javnih radnika, protestirajući protiv 
njihova nezakonitog hapšenja i vršeći u izvjesnom smislu propagandu 
listova koji se zalažu za narodno jedinstvo. 


U tom pogledu su karakteristična ova dva napisa Hrvata: 

»Izgon novinara g. M. Marjanovića. Za vrijeme Cuvajevog komesarija- 
ta bio je izagnan iz Zagreba na 10 godina g. Marjanović. Nakon dvije 
godine dozvolilo mu je redarstvo povratak u Zagreb. Jučer ga je pak 
opet odsudilo na izgon, jer da nije izvršio uvjeta, pod kojima mu je bo- 
ravak u Zagrebu dopušten. 


Kakva su ovo vremena? Da li smo pod komesarijatom ili ustavnom 
erom? Koja je razlika od Cuvajevog i ovakovog Skerleczovog režima?« 


(Broj od 17. VII 1914.) 


»Progon Milana Marjanovića. Zamoljeni smo da uvrstimo: Izgon M. 
Marjanovića iz Zagreba ne će ni u čem zaustaviti daljnje redovito izla. 
ženje neovisnog političkog lista Narodno Jedinstvo, koji on izdaje i ure- 
đuje. List će u svakom slučaju i dalje izlaziti i biti vođen u istom pravcu 
uz suradnju M. Marjanovića, te drugih političara i suradnika. U ostalom 
i pitanje samoga izgona M. Marjanovića, određenog prije premetačine, 
obavljene u stanu i upravi lista, nije još definitivno riješeno, pošto su 
poduzeti koraci, da se čitava afera pročisti. Do sada pak nije ni preme- 
tačina ni istraga ništa iznijela, što bi moglo dati povoda oblastima za 
daljnji postupak, a zaplijenjeni materijal je već i od strane policije po- 
vraćen.« (Broj od 20. VII 1914.) 


62 


U članku Naši iseljenici ističe se jedinstveno protivaustrijsko držanje 
Južnih Slavena u Americi: »U Argentini objavljen je popis pučanstva. 
Tom su prigodom Hrvati, Slovenci i Srbi vrlo pazili, da ih se ne upiše 
kao Austrijance, kako se to kod prijašnjih popisa činilo.« (Hrvat od 17. 
VII 1914.) 

Značajno je i ovo starčevićansko propagiranje nove hrvatske politike 
u Bosni, koja se zalaže za zajednički, složan rad sa Srbima. To je utoliko 
važnije što su hrvatsko-srpski stranačko-politički odnosi poslije sarajev- 
skog atentata bili u Bosni najvećma zatrovani. 

»Nova hrvatska stranka u Bosni. Novi hrvatski zastupnik za izborni 
kotar Ljubuški-Stolac dr. Petrović održao je na Ilijino skupštine u 
svom kotaru na kojima je zastupao stanovište Srba glede otkupa kmeto- 
va, dok su hrvatski i muslimanski klub na protivnom stanovištu. Zaklju- 
čeno je na skupštinama osnovati novu hrvatsku pučku stranku, koja će 
stajati na principu obligatnog otkupa kmetova.« (Hrvat od 23. VII 1914.) 

Za starčevićansko shvaćanje o hrvatsko-srpskim međunacionalnim od- 
nosima značajna je okolnost da Hrvat u broju od 6. VII 1914. donosi bez 
ikakvog komentara rezoluciju Jugoslavenske nacionalističke omladine, 
donesenu na njenoj beogradskoj skupštini neposredno poslije sarajevskog 
atentata (2. VII 1914), koja sadržava između ostalog: »... omladina se 
vrlo veseli, što ispadi frankovaca nisu bili odobreni od cjelokupnoga 
hrvatskoga dijela južnoslavenskoga naroda; omladina pozdravlja sve Hr- 
vate, Slovence i Srbe, koji trpe od nečuvenih i neopravdanih navala, te 
su zadržali svoj ponos.« 

Starčevićanac dr Majer je 8. VII 1914. izjavio u svom saborskom go- 
voru između ostalog: »Kad Srbi nisu više htjeli da se bore protiv Hrvata, 
onda ih je Austrija počela goniti. Austrijska politika uređena je po na- 
čelu: gnjeti i jedne i druge, a posljedica te krive politike je sarajevski 
atentat.« (Hrvat od 9. VII 1914.) 

U toj Majerovoj izjavi ne ističe se samo da je položaj ugnjetenih Hr- 
vata i Srba u Monarhiji potpuno istovetan u odnosu na Austriju nego 
se sa strane predstavnika Starčevićeve stranke prava prvi put izriče mi- 
sao da je sarajevski atentat njihovo zajedničko djelo, u kojem je došao 
do izražaja i srpski i hrvatski revolt protiv nacionalne potlačenosti južno- 
slavenskih naroda u Austro-Ugarskoj. 

Za starčevićanski stav prema oslobođenju i ujedinjenju od osobite 
važnosti je govor narodnog zastupnika Stjepana Zagorca, održan u Hr- 
vatskome saboru 11. VII 1914. Zagorac je tom prilikom rekao između 
ostalog: »...borba za ustav u ovom sistemu, koji je učinio iz našega 
ustava fikciju je iluzorna..., Čita broj Narodnih Novina u kojem je pro- 
glašen komesarijat. Uz ovakovu politiku monarkije kojom se neprestano 
uvađaju absolutizmi i komesarijati, odista ne preostaje ništa drugo — nego 
atentat i borba revolverom... Komesarijatima i policajnim mjerama u 
Bosni postići će se posve obratno od onoga, što se misli postići. (P a- 
velić: Sad osnivaju vojne krajine u Bosni). Na jugu monarkije podu- 
zimaju se ovakove mjere, jer se kaže, da se našla jedna struja, koja hoće 

da se mi sjedinimo sa kraljevinom Srbijom. A kada bi se našla ovakova 
struja, ne bi bilo ni čudo, jer u ovakovim prilikama lahko mogu ljudi 
doći na iđeju, da izvan monarkije traže svoj spas. Ali neka znadu oni u 
Beču, da se ovakovi pokreti ne dadu vješalima ugušiti. Hrvati su bili uvi- 
jek lojalni, ali će doći novi naraštaj, s novim idejama, koji će pitati nas 
starije: »Pa koji su plodovi te vaše lojalnosti?« Ljude se dade ubiti, ali 
ideje ne... Ako se nad našom domovinom i nadviju oblaci, oni će biti 
potjerani burom i onda će opet sinuti sunce našoj domovini. Zato treba 


da ustrajemo u borbi.« (Hrvat od 13. VII 1914. — kurziv V. B.)1? 


Starčevićansko afirmiranje narodnog jedinstva južnoslavenskih naroda 
došlo je do izražaja u to prvo vrijeme nakon sarajevskog atentata i u 
objavljivanju stavova jednog od najuglednijih hrvatskih političara i pri- 
vrženika Starčevićeve stranke prava u Istri, narodnoga zastupnika Vje- 
koslava Spinčića, koji je u svom govoru, održanom u Poljicima 13. VII 
1914, rekao o međunacionalnim odnosima Hrvata, Srba i Slovenaca, iz- 
među ostalog i ovo: »... Poslije potresnoga čina, koliko je nas u monar- 
kiji, treba da se čim gušće stisnemo u redove, da to lakše odolimo nava- 
lama tuđih naroda na naš narodni život, na naše bivstvo, jer su ti na- 
rodi poslije toga prežalosnoga čina postali proti nama žešći, nego li bi- 
jahu prije«. (Hrvat od 16. VII 1914.) 

Za starčevićansko stajalište prema rješenju hrvatskoga i južnoslaven- 
skog pitanja značajan je uvodnik objavljen u Hrvatu od 18. VII 1914. 
pod ironičnim naslovom U Tiszi je spas. 

Osuđujući oportunističku politiku vodstva Hrvatsko-srpske koalicije, 
koje se u strahu od progona stavilo poslije sarajevskog atentata sasvim 
u službu predsjednika mađarske vlade grofa Tisze, uvodnik ustaje protiv 
onih režimskih političara koji se zalažu za ujedinjenje južnoslavenskih 
naroda pod Austro-Ugarskom. Starčevićansko protivljenje takvom ujedi- 
njenju izraženo je na ovome mjestu uvodnika: »...sudeći po izjavama 
prvih njezinih ljudi u saboru, gg. Rojca i dra Badaja, slavna hrvatsko- 
srpska koalicija nazrijeva u grofu Tiszi providencijalnog muža, od koje- 
ga da se je za budućnost mnogo nadati glede saniranja spornih ugarsko- 
hrvatskih odnošaja. Jedno ovdješnje, koaliciji vrlo sklono glasilo pošlo 
je dapače tako daleko, da je pred nekoliko dana ustvrdilo, da bi taj 
Tisza, obdržavajući vjerno načela nagodbenog zakona od god. 1868, mo- 
gao na njegovu temelju ujediniti sve Jugoslavjane u monarkiji! Kako li 
je neki svijet u Hrvatskoj čedan i s malim zadovoljan!« 

U tom pogledu je značajan i nekrolog objavljen u podlisku Hrvata od 
18. IX 1914. pod naslovom Dr Franjo Marković, koji sadržava između 
ostalog: »... Ideal Strossmayerov, da hrvatstvo uzme u svoje ruke kul- 
turno vodstvo ujedinjenih južnih Slavena, u koju svrhu osnovana je i 
Jugoslavenska Akademija u Zagrebu, prigrlio je svom dušom dr Franjo 
Marković i poradio svim svojim umnim silama, da se postignuće toga 
cilja pospješi... čitav njegov kulturni rad prožet je izrazitom patriot. 


12 Zagorčev govor je u cijelosti objavljen u Stenografskim zapisnicima sabora... 
nav. djelo, str. 1491-1494. 

skom tendencijom. Pristajao je ipak uz Strossmayer-Mažuranićevu stran- 
ku (obzoraše), držeći da ona nastavlja hrvatski preporod zapošet ilirskim 
pokretom i misleći da ona najbolje odgovara njegovim slavenofilskim 
osjećajima. Dakako, da za političke pogrješke obzoraša Marković nije 
odgovoran .. .«13 


A kada se, zbog opsadnog stanja i cenzure, za slavensku i južnoslaven- 
sku stvar drukčije agitirati nije moglo, onda se pribjegavalo štampanju 
oglasa ili objavljivanju »nedužnih« stihova u podlisku Hrvata. 


Tako broj od 12. XII 1914. na čelu četvrte stranice donosi ovaj oglas: 
»Stranim putnicima do Trsta preporuča se dobro znani Hotel Balkan 
jedini slavenski hotel u Trstu... sastajalište svih Slavena, svi slavenski 
časopisi na raspolaganju.« 


Propagiranje potpunog oslobođenja svih južnoslavenskih zemalja mo- 
'že se naslutiti i iz stihova objavljenih u podlisku Hrvata od 24. XII 
1914. Taj podlistak je cenzura tako okljaštrila da mu je us veći broj sti- 
hova brisala čak i polovicu naslova, koji glasi Hrvatskim pradjedovi- 
ma — — — (ostalo zaplijenjeno). Ali i preostali stihovi, i mjesto gdje su 
prekinuti intervencijom cenzure, nedvoumno svjedoče o tome s kakvom 
su tendencijom štampani. Evo nekoliko od tih preostalih stihova: 


Baš ko i negda vama 
upravo isto nama 

sa neba sunce sije; 

ali ne zrije, ne grije, 

jao! doma nam istog: 
cijelog, slobodnog, sretnog. 


Našim zar žilam druga krv struji, 
neg što je negda grijala vas, 
vremena suprot bjesnoj oluji 
izvojštiti da si možemo spas, 
nego sveđ drjemljuć mrivila sanak 
vapimo žudeć skori uranak .. 

O, dajte, oci, nek svet vam glas 
od blize smrti očuva nas, 

nek od Balkana do Sinjeg mora 
jeka zaječi vašega zbora: — — — 
(slijedi dvadesetak bijelih, zaplijenjenih stihova). 


Za odnos glavnih nosilaca protivaustrijske politike u Hrvatskoj prema 
rješenju hrvatskog pitanja u okvirima ili izvan okvira Monarhije — zna- 
čajna je ona posredna podrška koju starčevićanci od samog počeika pru- 
žaju politici Frana Supila i Trumbića u inozemstvu. 


18 Podlistak je potpisan inicijalima B. J.. a autor mu je dr Blaž Jurišić (napom. 


V. B.). 

Svoju solidarnost s akcijom protivaustrijske političke emigracije iz 
Hrvatske, koja će na čelu sa Supilom i Trumbićem osnovati Jugoslaven- 
ski odbor u Londonu, Starčevićeva stranka prava će izraziti već povodom 
prvog javnog istupa te emigracije, koja je u vezi s jednim govorom 
predsjednika mađarske vlade grofa Tisze o držanju Hrvata na strani 
Habsburške Monarhije — objavila u talijanskoj štampi ovu Izjavu s pot- 
pisom Hrvatski odbor u Rimu: 


»Hrvati u inostranstvu, koji su se srećnim slučajem na vrijeme mogli da spase od 
tamnice ili progona, kojima austrougarske vlasti u raznim oblicima sprečavaju pred- 
stavnike hrvatskoga naroda da na hrvatskom zemljištu iskažu svoje prave osjećaje, 
odlučno prosvjeduju pred licem prosvijećene i slobođumne Evrope protiv podvala 
grofa Tisze, koji želi da zavede evropsku javnost o pravomu stanju stvari u Austro- 
Ugarskoj i o pravim osjećajima kojima je prožet hrvatski narod.* 

Potpisani odbor Hrvata prije svega izjavljuje, da će ostati potpuno bezuspješan 
pokušaj grofa Tisze, da odvoji stvar hrvatskoga naroda od stvari srpskoga naroda. i 
da ne će ništa koristiti pritisak. koji se sađa vrši na predstavnike i na sam narod u 
Hrvatskoj. Mi izjavljujemo da iz svečanih izjava hrvatskoga sabora proizlazi, da se 
Hrvate i Srbe smatra jednim istim narodom, koji imađe jedne iste ideale, koji je jedan 
i nedjeljiv po svetom jedinstvu materinske zemlje, krvi i jeziku, a koji je bio poci- 
jepan jedino djelovanjem onih, koji su dosađa ravnali sudbinom jednoga dijela toga 
naroda. 

Hrvatski odbor prosvjeduje protiv rata, koji je poduzet protiv Srbije i Crne Gore, 
tih životnih dijelova našega naroda; prosvjeduje protiv pohvala zbog heroizma, ljubavi, 
požrtvovanja i samoprijegora, koje pohvale iz ustiju grofa Tisze zvuče kao ckrutna 
uvreda za hrvatski narod. Evropa, kojoj agenti austro-ugarski lažno prikazuju stanje 
stvari, treba da svaku manifestaciju, vojničku ili građansku, koja se pripisuje Hrvati- 
ma na teritoriju austro-ugarskom, smatra iznuđenim nasiljem na tijelu i na savjesti 
Hrvata. Vjerni predajama djedova, Hrvati su uvijek naglašavali volju, da žive slobodni 
i nezavisni, i usprkos časovitih nesporazumaka i sporova između Hrvata i Srba, koji 
sporovi su bili od daleko manje oštrine, nego sporovi između Bavaraca i Prusa u Nje- 
mačkoj. Hrvati su stalno proglašavali istovetnost svojih posljednjih ciljeva s posljed. 
njim ciljevima srpske braće. 

Sadašnji je rat madžarski i austrijski rat, ali nipošto hrvatski ili slovenski rat. A 
baš sada, kad od Tilsita do Kotora. Njemačka i Austrija, vojujući sjedinjenim silama. 
stopljene u jednu vojsku, proglasuju istovetnost njihovih političkih programa, hrvai- 
ski rodoljubi svjesni najviših interesa Slovenstva, koje predstavljaju danas Rusija, 
Srbija i Crna Gora, počinili bi svjesno narodno samoubijstvo, kad bi od svoje vlastite 
volje odobrili mrcvarenje srpskoga naroda. 

Potpisani odbor izjavljuje, da bi se čitavi hrvatski narod, kad bi bio slobodan da 
irkaže pravu svoju misao, podignuo jednodušno protiv okrutnoga i uvredljivoga poziva, 
da se bori za svoje vjekovne tlačitelje, ili čak zajedno sa stoljetnim dušmanima Ju- 
goslovenstva Turcima, tim bičem kršćanstva, za koje su baš Hrvati prolili potoke krvi 
i zadobili častan naziv Predziđe kršćanstva", Kad su Srbi u slavnom balkanskom 
ratu pobijedili Turke, Hrvati su to pozdravili neiskazanim još oduševljenjem, kao da 
su i sami tim ratom bili oslobođeni. A sa najvećom boli morala je cijela Hrvatska. 
izuzev nekoliko plaćenika i zavedenih, gledati bombardovanje Beograda, u kojemu su 
prij? dva vijeka bili carski orlovi Eugena Savojskoga pozdravljeni kao osloboditelji. 

Ova dva događaja, oslobođenje Beograda od Turaka i sađanje bombardovanje Beo- 
grada, i Hrvatima najbolje dokazuje, kako je Austro-Ugarska postala od oslobod/te- 
ljice razarateljica narodnoga jedinstva Srba i Hrvata. 


* Ugarski ministar predsjednik grof Stjepan Tisza rekao je u peštanskom par- 
lamentu u mjesecu decembru ove riječi: »Naša hrvatska braća dala su u ovome ratu 
takav primjer junaštva, ljubavi, požrtvovanja i samoprijegora, da je takovo nj hovo 
ponašanje postalo izvorom ljubavi, povjerenja i poštovanja prema njima u srcima svih 
dobrih Madžara i Austrijanaca.« 

Hrvati teže za narodnim preporodom na osnovima građanske slobode i političke 
nezavisnosti i unatoč toga što su prisiljeni, da svoje sinove šalju u ovaj pogani rat, 
očekuju sa nestrpljenjem i pouzdanjem rasap njihovih tlačitelja, koji i sada, uvred- 
ljivim pohvalama grofa Tisze kušaju da hrvatsko pleme podčine sebi i dalje, denunci- 
rajući ga, potlačena i nevina, preziru prosvijećenih i slobodumnih naroda.«! 


Ne može se utvrditi da li je i kada redakcija Hrvata bila upoznata 
s Izjavom Trumbićeva Hrvaiskog odbora u emigraciji — mogućnost ta- 
kvog upoznavanja je postojala preko talijanske štampe, koja je tada još 
dolazila u Austriju — ali se po svemu onome što je Hrvat pisao u vezi 
s Tiszinim pohvalama može sa sigurnošću utvrditi da su starčevićanci 
zauzeli stajalište koje je bilo identično sa Trumbićevom Izjavom. 

Prvo reagiranje starčevićanskog lista na Tiszin govor objavljeno je u 
uvodniku Hrvata od 1. II 1915. pod naslovom Tisza o Hrvatima i Hr- 
vatskoj. 

Najveći dio toga uvodnika je prenošenje Tiszina govora prema Pester 
Lloydu, a samo početnih tridesetak redaka sadržavaju tekst što ga je 
napisalo uredništvo Hrvata. Taj kratak tekst redakcije karakterističan 
je po tome što je na tri mjesta ispunjen zaplijenjenim bjelinama, ali 
usprkos tome je u njemu jasno izraženo antitisinsko, protumađarsko sta- 
jalište starčevićanaca. Taj tekst glasi: 


»U Budimpešti su počeli priređivati tzv. ,savezničke koncerte" na 
kojima bi imali sudjelovati prvi umjetnici, a čisti dohodak ići će na 
jednake dijelove _pripomoćnom ratnom fondu svih saveznika, za sada 
dakle Austro-Ugarskoj, Njemačkoj i Turskoj. 

Prvi takav koncert, kojega je od sudjelujućih umjetnika otvorio gla- 
soviti češki guslač Kubelik, oženjen s jednom mađarskom groficom, 
bio je u peštanskoj glazbenoj akademiji u subotu a uvod mu je dao sam 
grof Stjepan Tisza sa svojim predavanjem koje je za nas u toliko 
zanimljivije, što u ovo šest mjeseci rata, u kojem je vremenu Tisza — — — 
(zaplijenjeno nekoliko riječi) govorio, nikad nije naročito spomenuo 


14 Dokumenti o postanku Kraljevine Srba, Hrvata i Slovenaca 1914-1919. Sabrao 
ih Ferdo Šišić, Zagreb 1920, str. 12—14. 

Donoseći navedeni proglas, Šišić ga datira sa »Rim, u decembru 1914«, uz napo- 
menu da ga objavljuje »iz originalnog koncepta« i da je »Izjava ova izašla u Corr.ere 
dela Sera, a potom i u drugim talijanskim novinama«. U drugoj svojoj napomeni, 
koja je naprijed navedena ispod crte uz sam tekst Izjave, Šišić tvrdi da je Izjava 
Hrvatskog odbora odgovor na govor što ga je Tisza održao »u peštanskom parlamentu 
mjeseca decembra«. 

M. Paulova u navedenom djelu (str. 31) piše da su pomenutu izjavu »emigranti 
na početku g. 1915« objavili kao odgovor Tiszi. »Do toga je« — iznosi dalje Paulova 
— »došlo ovako: Tisza je u svom novogodišnjem govoru u ugarskom parlamentu dne 
1. siječnja 1915. u nakani da djeluje na inostranstvo isticao lojalnost Hrvata. Stoga je 
veličao junaštvo hrvatskih četa nastojeći sasvim prozirno da tako omete nakane Srbije 
i težnje samih Hrvata i njihove emigracije za oslobođenje i ujedinjenje... .« 

Čini se po svemu da Ššićeva tvrdnja kao i ona Paulove nije tačna što se tiče 
mjesta i vremena gdje je i kada je održan Tiszin govor, pa je u vezi s time netačno 
i datiranje objavljivanja Izjave Hrvatskoga odbora. Tisza nije taj svoj govor održao 
»u peštanskom parlamentu mjeseca decembra«, nego na prvom takozvanom »saveznič- 
kom koncertu« u peštanskom Glazbenom zavodu 30. januara 1915. (Vidi uvodnik 
Hrvata: »Tisza o Hrvatima i o Hrvatskoj«, objavljen u broju od 1. II 1915). 

Hrvata i Hrvatske, naprotiv, služio se je takvim frazama — — —(slijede 
dva bijela zaplijenjena retka) da su mnogi kod nas držali, te grof Tisza 
uvrštava u isti svoj koš Hrvate i Hrvatsku, što je izazivalo u hrvatskoj 
javnosti svakakovo razpoloženje, ali nikad takovo, da bi — — (slijedi jedan 
zaplijenjeni redak) moglo naći svoju jeku i u narodnoj štampi.« 

Antimađarska intonacija je dana i interpretaciji izvještaja  Pester 
Lloyda, iz koje izlazi da su Tiszin govor imali razloga da pozdravljaju 
čestim usklicima Eljen samo prisutni mađarski slušaoci, prije svega zato 
jer je sadržaj Tiszina govora očito bio uperen protiv interesa hrvatskoga 
naroda. 

U broju od 3. II 1915. Hrvat objavljuje članak pod naslovom Grof 
Tisza i barun Skerlecz, u kome je cenzura propustila samo objavljivanje 
telegrama omrznutog mađaronskog bana Skerlecza, u kome on čestita 
Tiszi na njegovu govoru od 30. 1, a Tisza mu isto tako brzojavno odgo- 
vara. Osim ta dva telegrama pretcenzura je u tom članku ostavila još 
samo ovaj tekst: »I poluslužbeni Budapesti Hirlap osvrće se na nedavni 
govor grofa Tisze o Hrvatima, pa veli: Ministar predsjednik je izrekao 
govor, koji bi imao da nađe odjeka u cijeloj zemlji, dapače i preko njezi- 
nih granica. Ministar je hvalio hrvatske vojnike, koji su po njegovom 
mnijenju dostojni drugovi mađarskih vojnika, a tada je preskočio s ove 
teme na škakljivi teritorij mađarsko-hrvatskog pitanja« — — Sve drugo 
je, preko tri četvrtine članka, zaplijenjeno. 

Ali i samo objavljivanje Skerleczova telegrama je prešutno govorilo 
čitaocima da se Tiszinim govorom u Hrvatskoj oduševljava samo u Hr. 
vatu ranije nebrojeno puta uglavljeni eksponent mađarske ugnjetačke 
vladavine i, uz Tiszu i ostale peštanske vlastodršce, glavni nerijatelj slo- 
bode hrvatskoga naroda. Isto su tako dva bijela zaplijenjena stupca ne- 
dvojbeno svjedočila o negativnom, neprijateljskom stavu starčevićanaca 
prema grofu Tiszi i njegovim sračunatim pohvalama o tobožnjoj hrvat- 
skoj lojalnosti i privrženosti Habsburškoj Monarhiji. 

6. II 1915. Hrvat na prvoj stranici objavljuje članak Vilag o dojmu 
Tiszina govora u Hrvatskoj. I taj članak je mjestimično zaplijenjen, a 
njegov zaključni dio glasi: »List govori onda o političkom položaju Hr- 
vatske i dolazi do zaključka, da koli Hrvati, toli i drugi naši Slaveni ne 
imadu iščekivati uvjete za njihov razvitak iz Srbije ili Beograda, u opće 
od nikuda, nego jedino u okviru zemalja svete krune ugarske.« 

I tu je ezopovski jezik Hrvata progovorio jasno svojim čitaocima: kad 
Mađari, neprijatelji i tlačitelji Hrvatske tvrde da Hrvati ne treba da oče- 
kuju bolju budućnost u povezanosti s faktorima izvan Habsburške Mo- 
narhije, nego »jedino u okviru zemalja svete krune ugarske«, onda je 
to značilo da se hrvatski narod treba da orijentira baš u suprotnom prav- 
cu i da očekuje svoju slobodu izvan tih austro-ugarskih okvira. 

Svoju solidarnost s Trumbićevim odborom u emigraciji Hrvat je uspio 
da izrazi i u svom broju od 13. II 1915. Tu se najprije objavljuje članak 
pod naslovom »Hrvatski odbor« u [taliji, koji sadržava između ostalog: 
»Iz jučerašnjega Pester Lloyda saznajemo, da Hrvati, koji se nalaze u 

Italiji, davaju izjave, kojih međutim točni i pravi sadržaj iz pisanja 
Pester Lloyda ne razabiremo, pa se prema tomu ne možemo o njima ni 
izjavljivati, a za naše čitatelje priopćujemo samo ono, što Pester Lloyd 
piše. Taj Pester Lloydov odlomak u rubrici Jedan dan svjetskoga rata, 
s podnaslovom Mitijski odbor hrvatskih emigranata, glasi: 


»U talijanskim listovima obilazi sablast po bijelom danu. Odbor hr- 
vatskih emigranata objelodanjuje u talijanskim listovima grozomornu 
polemiku proti najnovijem govoru grofa Tisze, u kom se toplim i čuv- 
stvenim riječima naglašuje na bojnim poljanama sadašnjega rata utvr- 
đeno i u povjesnoj tradiciji obaju naroda ukorijenjeno bratstvo na 
oružju među Hrvatima i Mađarima. Odbor silom hoće, da to nije istina. 
On izjavljuje. da je oprijeka između srpskog narodnoga ideala, kako 
se je utjelovilo u krvavoj srpskoj propagandi, i između hrvatske ideje — 
mađarski izum. Što je u istinu hrvatsko, to se osjeća solidarnim sa srp- 
stvom Narodne Odbrane, te smatra ovaj rat pokušajem, da se podjarmi 
ono slavenstvo, koje mora da nalazi u Rusiji svoju najsavršeniju evolu- 
ciju i svoju zaštitu... Svi se hrvatski političari nalaze u zemlji, te se 
jednodušno i bez svake rezerve izlažu za borbu, što ju vodi Ugarska i 
monarkija proti Rusiji i Srbiji. Prebrojimo li glave ljudi, koji su ikada 
nešto vrijedili u javnom životu Hrvatske, tad će najviše jedna samo fa- 
liti: glava gospodina Supila. On je pripovijedao, da je Hrvat, ali kad je 
buknuo rat na Srbiju, postalo mu je prevruće u domovini, te je umak- 
nuo u inozemstvo. Očito je, da je znao zašto je za njega bolje, ako bo- 
ravi vani. Samo on može biti onaj »hrvatski odbor«; ta u onoj bomba- 
stičkoj polemici protiv govoru grofa Tisze, što ju je čitavi hrvatski na- 
rod primio sa zahvalnim odobravanjem, čuju se zvuci, što ih poznamo 
kod one zagonetne osobe. koja je za kratko vrijeme mogla u hrvatskom 
javnom životu igrati onako neslavnu ulogu. Hrvatski narod nema nika- 
kovoga posla s tim čovjekom, koji je u tako sudbonosni čas odmaglio u 
tuđinu, te već tim prekinuo svaku nit, koja je opstojala među njim i 
hrvatskim narodom. Gospodin Supilo je posvema osamljen, on je jedina 
sramotna iznimka, koja potvrđuje sjajno pravilo. Nijedan drugi Hrvat 
nije mu se pridružio, a ako talijanski listovi označuju njegov osamljeni 
glas kao glas reprezentativnoga zastupstva cjelokupnoga hrvatskoga na- 
roda, tad je to u najboljem slučaju dokaz svjesne i hotimične pristrano- 
sti, kojoj se imade opreći i najmanji trag bonae fidei. . .« 


A na istoj stranici tog istog broja od 13. II 1915. Hrvat donosi i ovaj 
napis kojim se pobijaju tvrdnje Pester Lloyda i afirmira Hrvatski odbor: 
»Hrvatska kolonija u Rimu. Prema vijestima milanskog Corriere della 
Sera rimska kolonija Hrvata dosta je brojna, te u zadnje vrijeme poka- 
zuje dosta djelatnosti. Sa Hrvatima rađe skupa i naša braća Slovenci.« 


Za starčevićanski stav prema Tiszinim izjavama karakteristično je i 
ovo pisanje Hrvata od 15. II 1915, objavljeno u rubrici Politički pre- 
gled: »Nakon stanke od puna tri dana, jučer je nastavio, a čini se i 
svršio peštanski Az Est donašanjem utisaka hrvatskih političara, što 
ih je kod nas proizveo poznati Tiszin govor... Međutim ono nekoliko 

redaka što ih stavlja u usta zast. Peršiću... dokazuje, da je to raz- 
govaranje moralo proći kroz više cenzura, a najmanje kroz cenzuru sa- 
moga pisca, koji je zašutio sve, što mu nije konveniralo, napisao pak 
što od zast. Peršića nije ni čuo! 

Prema Az Estu zast. Peršić (jedan od vođa Starčevićeve stranke 
prava — napom. V. B.) bi imao reći: »Ako je Tisza dvista tako pametan 
čovjek, kao što to kažu i kako izgleda, tad će provesti ono. da Hrvatska 
i Ugarska živu u miru. Ugarska bez Hrvatske ne može da bude, uprav 
tako, kao ni Hrvatska bez Ugarske. Jedna je na drugu upu en» (U isti. 
nu je bilo rečeno: da Ugarska treba više Hrvatsku. nego li lievatska 
Ugarsku, jer mi smo na moru). Za šest mjeseci ratu, jedva je pala riječ 
o Hrvatskoj. Tisza ju je doduše više puta spomenuo, ali samo među na- 
rodnostima. (Rečeno je bilo, da se čitavih šest mjeseci rata Hrvatska nije 
ni spominjala, kao da je nema; prem je Tisza u to vrijeme više put pro- 
govorio, ali tako, kao da nas izjednačuje sa ugarskim narodnostima). 
Dobro se doima da se je posebno bavio s nama. (To nije bilo rečeno. ali 
je bilo rečeno, zašto je Tisza po mnijenju zast. Peršića posebno o Hrva- 
tima i Hrvatskoj progovorio, s čime je onda mađarski novinar polemi- 
zirao, no toga Az Est, kao i ostalo nije priopćio).« 


Svoje nevjerovanje u iskrenost simpatija mađarskih vlastodržaca pre- 
ma hrvatskom narodu Hrvat je izrazio i u ironično napisanom članku 
Mađari neka vole Hrvate, koji se završava ovim riječima: »Mađari neka 
vole Hrvate, tako im se sada poručuje. — Vidit ćemo, hoće li na ovakove 
poruke misliti i poslije rata, a što je glavno, njih se držati i prema njima 
postupati!« (Broj od 17. II 1915). 

Na Tiszine i ostale austromađarske hvalospjeve Hrvatima i njihovoj 
tobožnjoj odanosti i vjernosti Austro-Ugarskoj, koje su sad u vladinim 
krugovima i u režimskoj štampi nenadano počele pljuštati s očitim ciljem 
da se opovrgnu i razbiju tvrdnje Hrvatskog odbora u Rimu o stvarnom 
antiaustrijskom i antimađarskom raspoloženju hrvatskoga naroda i o 
njegovoj potpunoj solidarnosti sa Srbijom i s oslobodilačkim težnjama 
južnoslavenskih naroda — odgovara se i u uvodniku Hrvata od 25. 1I 
1915. pod naslovom Pohvalnice. Početni, prvi pasus toga uvodnika, koji 
sadržava otvoreno izrugivanje tim pohvalama peštansko-bečkih vlasto- 
držaca, glasi: »Mi smo Hrvati osobito sretan narod. U najnovije doba stali 
smo neočekivano dobivati pohvalnicu za pohvalnicom. Kao da se natječu, 
tko će nam ih više i ljepših dati.« U narednih dvadesetak redaka poziva- 
ju se mjerodavni faktori Monarhije da, ako ozbiljno misle ono što g0- 
vore, povuku konzekvence prema onima koji već mjesecima denunciraju 
pripadnike hrvatskoga naroda kod državnih vlasti. »Bila bi sad dužnost 
onih, ka kojima su te denuncijacije dolazile i koji su ih po svojoj duž- 
nosti (možda i proti svojoj volji) morali slušati i registrirati, — bila bi, 
velimo, dužnost tih čimbenika, da ogavne denuncijante pobacaju van, 
čim se prvom zgodom opet na njihovim vratima pojave. Ogavna čeljad 
neka već jednom oćuti, da se njezin posao ne može naplaćivati inače, 
nego li prezirom.« 

Sve ostalo, preko tri četvrtine teksta ili punih sedamdeset redaka je 
u tom uvodniku zaplijenjeno. 


Odgovor Tiszinim pohvalama hrvatskih vojnika predstavlja i ovaj zbog 
cenzure uvijeno napisan članak Hrvata od 27. HI 1915, koji sadržava 
između ostalog: »Što se tko od rata nada? Čudnovato, s kime god čo- 
vjek govori, kojegod novine okrene, domaće ili vanjske, tuzemne ili ino- 
zemne, gotovo svuda susreće neku nadu na bolja vremena poslije rata... 
pa stoga nije čudo, kad se sve nada, da se nadaju i naši stari unionisti, 
ili kako smo ih u normalna vremena zvali — mađaroni. — Da je tako, 
svjedoči nam razgovor grofa Štefice Erd&dya sa urednikom peštan- 
skih novina A Nap, koji razgovor nalazimo preveden u jednom sarajev- 
skom listu i glasi: 

»Mislim, da vam je poznato, da sam ja član takozvane starounionisti- 
čke grupe, a kao takav zagovornik sporazuma i bratstva između Hrvat- 
ske i Ugarske. Baš zato čitao sam s veseljem govor grofa Stjepana Tisze, 
u kojem izriče Hrvatima priznanje... Što se tiče rata, s veseljem mo- 
žemo vidjeti, da u tom pogledu vlada među narodima monarhije potpuno 
i savršeno jedinstvo. Svi se junački i hrabro bore za zajednički interes 


i za domovinu... vojska naša i njemačka ubiru prekrasne uspjehe, pa 
ne dvojim da će konačno hiti pobjeda naša... Sadašnjoj hrvatsko-srp- 


skoj koaliciji, kako vidimo, ponestaje u zemlji popularitet i upliv... 
Grof Stjepan Tisza, ako i nadalje namjerava njegovati hrvatsko-ugarsko 
bratstvo, neka stupi u saobraćaj sa starim unionistima, neka traži s nji- 
ma kontakt. Tu imade izvrsinih političara, koji su na čistu o tom, što je 
zajednički interes za Hrvatsku i Ugarsku. Otvoreno govoreći u govoru 
Tiszinom čitali smo sbliženje k starim unionistima. 

Nitko ne zna. rekoh, kada će biti kod nas budući izbor. Držim mo- 
gućim, da će u skoroj budućnosti nastati grupacije i da će stari 
unioniste postati sposobni, da preuzmu vladu. Ova- 
kova grupacija, po mojem mnijenju, bila bi u stanju, da uz njegovanje 
hrvatskih i ugarskih interesa stvori stabilnu situaciju.« 

Po Hrvatu se, dakle, Tiszinim izjavama veseli, oduševljavajući se za 
sporazum i bratstvo s Mađarima, jedan od najkompromitiranijih i naj- 
omrznutijih predstavnika starih mađarona, grof Erd&dy. Iznošenje same 
te činjenice znači da su svi neprijatelji mađarona i njihove politike 
podjarmljivanja Hrvatske Ugarskoj — i protiv Tisze i protiv zajednice 
s Mađarskom. 

Za reagiranje Starčevićeve stranke prava na sračunato austro-mađar- 
sko isticanje tobožnjeg junaštva hrvatskih vojnika — od osobite važnosti 
je članak Mađarska politika i hrvatska junaštva, objavljen u Hrvatu od 
18. III 1915. Taj članak je karakterističan iz dva razloga. Prvo po tome 
što je u njemu zaplijenjeno zaključnih petnaestak redaka, gdje je bez 
dvojbe bilo izneseno negativno stajalište redakcije prema pohvalama Što 
ih tendenciozno izriču glavni neprijatelji i porobljivači hrvatskoga na- 
roda; a drugo po onome što je u tim izjavama austro-mađarskih politi- 
čara. publicista i vojskovođa uredništvo istaklo posebnim razmakn u- 

tim ili debljim slovima. Ako se pažljivo pročitaju tako istaknuta mje- 
sta, onda se u njima mora jasno uočiti upozorenje hrvatskim čitaocima 
da se u čitavoj toj halabuci predstavnika vladajuće, ugnjetačke nje- 
mačko-mađarske nacije Hrvatska tretira kao provincija južne Mađarske, 
čime joj se negira čak i ona državnopravna samostalnost zagarantirana 
Nagodbom; da austro-mađarska komanda na najteže i najpogibeljnije 
sektore ratišta svjesno i planski baca Hrvate iBošnjake; da je 
glavni cilj rata što ga Habsburška Monarhija vodi protiv Srbije i njenih 
saveznika — još veće i još potpunije porobljavanje Hrvatske i Balkana; 
i da zdušno ratovati na strani Austro-Ugarske znači onemogućiti slobodu 
i ujedinjenje slavenskih naroda i boriti se za pobjedu Mađara nad njima 
neprijateljskim nemađarskim narodima i za uspostavu i učvršćenje je- 
dinstvene, hegemonističke mađarske države. 


Pošto je u uvodu donesen telegram austrijskog generala Dankla za- 
grebačkom gradonačelniku Holjeu, gdje se veliča držanje hrvatskih četa 
na ruskom ratištu, u nastavku članka objavljuje se ovaj tekst: »Najugled- 
niji mađarski novinar Rakosi držao je u Pešti ratno predavanje, kako 
su sada tamo u modi, pa rekao med inim: Samo takav rat imade 
smislai vrijedan je strašnih žrtava, koji paralelno teče 
sa interesima naše zemlje. Za Ugarsku imade ovaj rat tri interesa: Go- 
spodarski, narodni i interes dinastije. Ova tri interesa vode našu politiku 
u miru i u ratu. 5 toga već danas moramo razmišljati, kakve ćemo poli- 
tičke smjerove i ciljeve provoditi po svršetku rata, kakova ćemo sredstva 
upotrijebiti da ih provodimo, koje ćemo politiške smjerove trpjeti, a 
koje ćemo progoniti i kakovim ćemo sredstvima jedne podupirati, a druge 
uništavati. U ovom je ratu mađarski vojnik povukao na sebe pozornost 
čitavoga svijeta. Mađarski je narod u ovom ratu počeo iz nova živjeti. I 
zato smo morali da se zapitamo, što će slijediti poslije rata? Kako se 
mora razviti sudbina našega naroda nakon rata, pa bilo kakvi mu drago 
uvjeti mira? Ugarska je zatvoren teritorij, a otvara se prema jugu. Zato 
treba da gledamo na jug i kadgod želimo pogledati u svoju budućnost, 
naš pogled pada na jug. No međutim osvrnimo se na Austriju. Austrija 
je oko Mađarske granice konglomerat, koji je međutim upravo tako, kao 
i mi zatvorena na tri strane. Austrija ne može misliti na to, da bi pošla 
osvajati u Njemačku, niti da bi pošla protiv Talijanske, a ni na to, da 
bi pošla osvajati na Istok. 


Austrija nema nikakvog drugog puta nego da kroz Ugarsku pođe na 
Balkan. 


Pesti Hirlap u svome izvještaju o rusko-austrougarskim bojevima na 
jednom mjestu piše slijedeće: »Rusi međutim nisu popustili i pošto im je 
stiglo pojačanje, navalili su jučer poslije podne tri puta u gustim redo- 
vima, ali su bili suzbijeni uz teške gubitke u svojim redovima. Mi smo nji- 
hove navale uvijek suzbili i vojno zapovjedništvo vrijednost ovih uspjeha 
naših vojnika vanredno cijeni, jer imenuje pukovniju, koja je svojom 
hrabrošću suzbila daleko brojnijega neprijatelja. Ova pukovnija nosi ime 
generala Dankla. Njegova se vojska sada bije na sjevernoj točki austro- 

ugarske fronte u Poljskoj. Ova pukovnija, koja nosi ime generala Dan- 
kla, imade svoje sjedište u južnom dijelu Ugarske u Ža- 
grebu. Naša 53. pukovnija slavi hrvatsku hrabrost, što nipošto ne iz- 
nenađuje, jer kad valja provaljivati do posljednjeg 
časa izdržati onda se šalju napred uvijek Mađari, Hrvati, 
Bošnjaci i Tirolci.« 

I Apponyi je držao ratno predavanje u kojem je med inim ka- 
zao: 

»Pogledamo li na bojno polje, moramo razabrati, da na austrougar- 
skom bojnom polju čine glavnu snagu monarkije Mađari. Nije mi ni na 
kraj pameti, da time omalovažavam bojne zasluge alpinskih četa Hrvata, 
Bosanaca. Ali kad će se pitati, tko je najviše branio monarkiju, tada će 
stajati u prvom redu Ugarska. 

Jedinstvena mađarska narodna država 

Ako promotrimo političku stranu rata, tada opažamo, da monarhija 
samo s toga razloga odgovara svojoj zadaći na bojnom polju, jer imade 
jedinstvenu ugarsku državu. One pojave, što se pojaviše u drugoj poli 
monarhije, kod nas se pojavljahu samo sporedno. U tome je sadržana 
jedna velika nauka, da je hiljadugodišnja uredba Ugarske bila neosvojiva 
naprotiv razarajućim narodnostima. Logički dakle slijedi, da se ove ured- 
be Ugarske moraju još više gojiti i oživljavati i nastavljati. To su lo- 
gične premise, no hoće li se i posljedice ovih premisa izpuniti, to ne 
znam. Ali što ćemo pokazati u napredovanju više snage, to će se prije 
ispuniti ono, što želimo. Mađari se dakle moraju boriti za pobjedu na 
život i smrt, jer se radi o životu i smrti Mađara. 

Svatko je uvjeren, da se rat nije mogao mimoići, jer je izazvan akci- 
jom, koja je odavna išla za tim, da se ujedini čitavo Slavenstvo. Mi Ma- 
đari, stojimo pred velikom alternativom: ili uništenje Mađara, ili port- 
puna izgradnja historijske samostalne i jedinstvene mađarske narodne 
države! ...« 


Borbi Frana Supila i Jugoslavenskog odbora protiv talijanskih aspi- 
racija na hrvatske zemlje pruža podršku ovaj veoma značajan uvodnik 
Hrvata: Italien riistet — Italija se sprema. Taj uvodnik, koji je objavljen 
nekoliko mjeseci prije sklapanja Londonskog ugovora i u kome je pret- 
cenzura zaplijenila dvadeset i pet redaka, sadržava između ostalog: »Isti- 
na, kao kulturan narod mi Hrvati cijenimo kulturu talijansku, cijenimo 
kod Talijana njihov patriotizam i požrtvovnost, divimo se njihovom na- 
rodnom i političkom preporodu, što su ga uz heroička lična pregaranja 
izveli njihovi velikani u XIX vijeku: ali pod Italiju, pod njezino poli- 
tičko, gospodarsko i kulturno gospodstvo ne ćemo da idemo, Svaki na- 
predak i uspjeh Italije i talijanstva na istočnoj obali Jadrana znači za 
nas Hrvate politički, narodni i gospodarski nazadak. Mi želimo s Talija- 
nima živjeti u miru i prijateljstvu, jer nas na to i jedne i druge upućuje 
napokon i sam geografski položaj; u radu njihovih preporoditelja Nic- 
colinia, Massimo D'Azeglio, Cavoura i drugih nazrijevamo primjer, kako 
treba da i mi postupamo, ako hoćemo da postignemo svoj politički i 

narodni preporod: ali pod vlast i gospodstvo Italije i talijanstva ne ćemo. 
Tko god bi nas rado pod tu vlast spremiti, taj je naš neprijatelj i protiv 
toga ćemo se do zadnjega daha života boriti. A napokon i prosvijetljeno 
javno mnijenje, ako ispravno shvaća probitke talijanstva, kako je, čini 
se, početkom ovog rata barem za neko vrijeme počelo shvaćati, napustit 
će svoje zahtjeve i pretenzije na zemlje, koje su po prirodnom i povije- 
snom pravu svojina hrvatskoga naroda. To javno mnijenje u Italiji uvi- 
djet će valjda i samo, da i mi Hrvati imamo ne samo pravo, nego upravo 
dužnost braniti sebe, svoj nacionalni značaj i teritorijalni integritet 
svoje zemlje u ime onih istih principa, koji su stvorili i današnju mo- 


dernu Ntaliju .. .« (Hrvat od 13. I 1915.) 


Zajednički interesi Hrvata, Srba i Slovenaca i naglašavanje jedinstve- 
nog južnoslavenskog suprotstavljanja imperijalističkim presizanjima Ita- 
lije — ističu se i u članku Talijani /; Dalmacija. Članak u kome se uglav- 
nom prenosi antiimperijalističko pisanje Gaetana Salveminija u rimskom 
listu. Messaggeru početkom novembra 1914, sadržava između ostalog: 
»Odlučna se protivnost, što je mora svaki pametan Talijan pokazati 
protiv apsurdne težnje, da se Dalmacija učini talijanskom zemljom, rađa 
iz razloga, što izvire iz činjenica, koje se ne mogu opovrći, pa makar svi 
stari i mladi autoriteti bili protivni. To su oni razlozi, koji opravdavaju 
mišljenje starih, a uništuju fantazije savremenih talijanskih publicista. 


Prvi je od tih razloga, da Dalmaciju danas nastavaju u postotku još 
većem, nego prije pedeset godina, Hrvati i Srbi... Dalmacija, pripojena 
Italiji, ne će izazvati protiv Talijana samo neprijateljstvo Hrvata i Srba, 
koji budu pod talijanskim gospodstvom, nego cijeloga slavenskoga pu- 
čanstva sve od Koruške do Srbije. 


Kada bi [Italija zauzela i Trident i Trst i Istru, teško bi se zavadila 
s Nijemcima, te bi trebalo dosta vremena neuzdrmanoga gospodstva da 
pobijeđeni malo po malo prihvate fait acompli. Ako tomu pridoda Dal. 
maciju, steći će Italija uz neprijateljstvo Nijemaca također mržnju južnih 
Slavena. »Bismo li bili tako moćni, da izdržimo pritisak dvaju neprija- 
telja zajedno?« — pita u »Messaggeru« Gaetano Salvemini...« (Hrvat 


od 20. H 1915.) 


Karakterističan je i ovaj poziv upućen Talijanima u feljtonu Hrvata 
od 3. HI 1915: »... Neka taj (talijanski) narod sad poradi, da se i drugi 
svijet, osobito Hrvati, njihovi susjedi, pak i ostali slavenski narodi do- 
mognu blagodati slobode i svakoga napretka; neće li oni, da ih stigne 
prijekor i kazna, koja neminovno stizava sve one, koji iz sebičnosti zlo- 
namjerno rade o tuđoj nesreći i propasti. To imamo da kažemo Talija- 
nima u ovo veliko i sudbonosno vrijeme. S. K.« 

IvAN OČAK 


JUGOSLAVENSKI INTERNACIONALISTI 
U SSSR-u POSLIJE GRAĐANSKOG RATA 


Uvod 


Kao što je poznato iz literature! za vrijeme prvog svjetskog rata u Ru- 
siji se našlo preko dvije stotine hiljada Jugoslavena, bivših ratnih zaro- 
bljenika austrougarske vojske. Dio tih ratnih zarobljenika sudjelovao je 
1916-1917. godine u dobrovoljačkim odredima koji su bili organizirani 
u Odesi i borili se na Dobrudžanskom frontu, a većina je ratnih zaro- 
bljenika ostala na privrednom frontu, to jest radila na ruskim njivama 
i u tvornicama. I jedni i drugi — i zarobljenici i dobrovoljci — postepeno 
su se uključivali u revolucionarni život Rusije. A kad je izbila oktobar- 
ska revolucija u Petrogradu i drugim krajevima Rusije, mnogi su zaro- 
bljenici aktivno učestvovali u njoj. Poslije napada inozemnih intervenata 
i bjelogardista 1918. godine na prvu državu radnika i seljaka, na Sovjet- 
sku Rusiju, u redovima crvenogardista, a zatim u regularnim jedinicama 
Crvene armije, u svim krajevima i na svim frontovima nepregledne Ru- 
sije, borilo se nekoliko desetina hiljada Jugoslavena, bivših ratnih zaro- 
bljenika. Svakako da su oktobarska revolucija i građanski rat ostavili ne- 
izgladiv utisak kako na te mase koje su bile neposredni učesnici tih do- 
gađaja, tako i na one ratne zarobljenike koji su iz raznih razloga bili 
samo njeni promatrači. Od najsvjesnijih elemenata ovih Jugoslavena već 
početkom maja 1918. godine bila je organizirana jugoslavenska komuni- 
stička grupa u sastavu Ruske komunističke partije (boljševika), RKP(b). 
Ta je organizacija bila stvorena najprije u Moskvi, a zatim se brzo pro- 
širila na sve krajeve Rusije i Turkestana, gdje su bile koncentracije Ju- 
goslavena, i na jedinice Crvene armije, u kojima su se oni borili. Pored 
jugoslavenskih komunističkih organizacija i pored članstva Jugoslavena 


! Vidi: Jugoslovenski dobrovoljački Korpus u Rusiji 1914—1918. Izd. » Vojno delo«, 
Beograd, 1956. g. a također M. /I. OuaK: IOrOCIABAHCKuEe MHTEPHALMOHAJIUCTBI 
B Gopb6e 3a IIOGejy coseTckojt Bjacrni B Poceumu (1917-1921) MocKkBa, M3x. MIY, 
1966 r. 4 Ip. 

u Ruskoj komunističkoj partiji (holiševika) najveći dio masa Srba, Hrvata 
i Slovenaca u Rusiji pripadao je nepartijskoj revolucionarnoj organiza- 
ciji > Jugoslavenskom sovjetu radničkih i seljačkih deputata.? 


Učešće nekoliko desetina hiljada jugoslavenskih radnika i seljaka — 
bivših ratnih zarobljenika — u revolucionarnom pokretu u Rusiji, a naro- 
čito u oktobarskoj revoluciji i građanskom ratu na strani ruskog proleta- 
rijata, a također i stvaranje revolucionarnih organizacija Srba, Hrvata 
i Slovenaca, predstavlja svakako jednu od najslavnijih stranica interna- 
cionalne solidarnosti Jugoslavena i Rusa. Ta je stranica u posljednje vri- 
jeme dosta razjašnjena u sovjetskoj historiografiji. 

U posljednje je vrijeme i sovjetsku i jugoslavensku historiografiju za- 
interesiralo pitanje o sudbini jugoslavenskih internacionalista, tj. uče- 
snika oktobarske revolucije i građanskog rata u Rusiji, o tome šta je s 
njima bilo poslije svršetka građanskog rata. Sada se više ne može govo- 
riti da to pitanje nije nitko u historiografiji razmatrao, iako još uvijek 
možemo tvrditi da se nalazimo tek na početku odgovora na njega. 

Međutim, već u prvim radovima na tu temu postavljena su i definirana 
osnovna pitanja, tj. pitanje povratka internacionalista u domovinu (B. 
Hrabak), pitanje njihova uključivanja u revolucionarni pokret zemlje 
(D. Škorić), u zelenom kadru i u februarskom ustanku (F. Čulinović). 
Ali osnovnu brigu historiografija je obratila na pitanje pripreme bivših 
zarobljenika oko povratka iz Rusije, a manje se bavila glavnim — djelat- 
nošću povratnika u zemlju i, prije svega, njihovim učešćem u revolucio- 
narnom pokretu u domovini. Ali ima još jedno pitanje u vezi s ovom 
temom koje još dosad uopće nije dodirnuto, ili ako i jeste, vrlo malo — 
to je pitanje sudbine tih jugoslavenskih internacionalista, koji se nisu 
vratili u domovinu, a ako su se i vratili, morali su uskoro da je napuste 
i da ponovno emigriraju u SSSR i da se tu uključe u rad na izgradnji 
socijalizma na raznim poljima njegove djelatnosti. 


* M. 1. Odak: FDrocaaBaHckue CoBeTbi B Poccux B 1919-1921 rr. ,,Bonpocbi 
ucrOopuu", Ho 6, 1966. r. 

3 Ako se razmatra to pitanje kroz prizmu utjecaja i odjeka oktobarske revolucije na 
jugoslavenske zemlje, onda će spisak radova sovjetskih i jugoslavenskih biti dosta velik. 
Ali neposredno pitanja povratnika iz Rusije i njihova učešća u revolucionarnom po- 
kretu u zemlji dodirnuta su tek u nekim novijim radovima. To su: Drago Škorić, Uloga 
povratnika iz ruskog zarobljeništva u razvoju događaja u Hrvatskoj potkraj godine 
1918, »Starine«, broj 46, Zagreb, 1956; Dr Ferdo Čulinović, Odjeci Oktobra u jugosla- 
venskim krajevima, Zagreb, 1957; Dr Bogumil Hrabak, Dolazak organiziranih povrat- 
nika iz Sovjetske Rusije u Jugoslaviju 1918-1919. godine, »Historijski institut Slove- 
nije«, Zbornik, No 4, 1966; M. ][. Ovak. IOTOCJIIABAHCKME ,,BO3BDALIEHLIBI 13 Poc- 
cuu. C6. ,YuacTue Tpynaninxca 3apyG6exKHbix crpaH B OKTAGpbeCKOJ( PEBOJIIO- 
uuu", MockBa, 1967; Hukoga IlormoBuu, FOrocJaBckme KOMMYHUCTBI B Poccuu u 
MX NOJTOTOBKA K PEBOJIOLNMOHHO TeATEJIBHOCTU HA ponuHe B 1918-1921 ronax, 
MocKBa, 1967, (Ha rpasax pyKOIMCH NJI yqaCTHUMKOB ceccuu); Ceprue NumMurpu- 
eBuu. Benukaa OKTAGPBCKAA COLMAJIMCTKHOECKAA DEBOJIOLHA M DAZBATNE KJIAC- 
COBO/ GOPEGEI M DEBOJLOLIMOHHOTO IBIMIKEHMA HA IOTOCIIABEHCKMX TEPMTOPMAX 
B XOJE NepBOš#i MUPOBOJI HMIIEPMAJIMCTAHECKOI BOHBI M B TOJIBKO UTO CO3/AHOM 
OGBOJAHEeHHOM IOTOCJIABCKOM ToCyzqapcTBe. MocKBa, 1967 (Ha IpaBax pyKorucn 
ZJIH Vu4AaCTHMKOB Ceccum). 

Tema o djelovanju jugoslavenskih internacionalista u $SSR-u poslije 
građanskog rata svakako je veoma interesantna, kako s političkog gledi- 
šta, tj. utjecaja oktobarske revolucije, tako i s naučnog stajališta. Ona 
je važna ne samo zbog toga što otkriva malo poznatu siranicu o sudbini 
jugoslavenskih revolucionara, nego i zbog toga što ona upoznaje čitaoca s 
izvanrednom stranicom sovjetsko-jugoslavenskih revolucionarnih veza iz- 
među dva rata, tj. u vrijeme kad nikakvi zvanični odnosi između SSSR-a 
i Kraljevine Srba, Hrvata i Slovenaca nisu postojali; konačno, ona je 
važna još i zbog toga što karakterizira i potvrđuje sovjetski i jugoslaven- 
ski proletarski internacionalizam. Prema tome, ovaj rad je posvećen pi- 
tanju onih Jugoslavena koji su poslije građanskog rata ostali u SSSR-u, 
u zemlji za koju su se nekoć borili na frontovima građanskog rata zajed- 
no s ruskim proletarijatom. 


S obzirom na to što literatura o toj temi tako reći ne postoji, ovaj je 
rad napisan prema arhivskoj građi raznih sovjetskih arhiva, prije svega 
Centralnog državnog arhiva Sovjetske armije (CGASA), Centralnog dr- 
žavnog arhiva oktobarske revolucije (CGAOR) i Centralnog državnog 
arhiva narodne privrede SSSR-a (CGANH SSSR). Pored toga, iskorišćena 
je privatna arhivska građa i mnogobrojni nepublicirani memoarni izvori 
bivših jugoslavenskih internacionalista, a također i izjave i ankete živih 
svjedoka tih događaja ili njihove najbliže rodbine. 


1. Zašto se dio jugoslavenskih internacionalista nije vratio u domovinu 


Građanski rat u Sovjetskoj Rusiji završen je 1921. godine. Poslije 
njega Sovjeti su počeli s obnovom zemlje i privrednom izgradnjom. Ve- 
liki dio Jugoslavena, bivših ratnih zarobljenika, a među njima i učesnika 
oktobarske revolucije i građanskog rata, počeo se vraćati iz Rusije u 
domovinu u toku 1918. i čak do 1921. godine. Jedni su se žurili u domo- 
vinu da čim prije prenesu veliko revolucionarno iskustvo dobiveno od 
ruskih boljševika. To se uostalom najbolje vidi iz mnogih izjava i zakle- 
tava koje su oni davali vraćajući se u domovinu. U jednoj od mnogobroj- 
nih izjava upućenih sovjetskim organima koji su pomagali vraćanju go- 
vori se: »Mi vam se zahvaljujemo za veliko znanje koje smo dobili od 
vas, za vašu solidarnu pomoć kojom ste nam omogućili da i mi produži- 
mo vašu veliku stvar do konačne pobjede — uništenja kapitalizma i ostva- 
renja komunizma u svim našim krajevima na Balkanu i Evropi... Mi 
vam obećavamo da se nećemo primiriti i da ćemo djelovati do posljednjeg 
daha, dogod i posljednji kapitalistički tiran nestane sa naše zemlje. Sa 
tim iskustvom i znanjem koje ste nam vi dali mi se vraćamo sa usklikom: 
Neka živi slobodna komunistička Rusija! Živjeo Sovjetski komunistički 
savez, na čelu sa velikim vođom Vladimirom Iličem Lenjinom!«* 


* LeHTpaJpHPlii napruiiHeli ApxuB HHcTuTyTa Mapkcu3Ma-JIeHuHu3Ma Ipu 
IIK KIICC (zasernie HHIAMMJI), gp. 17, on. 1, m. 422, I. 64. 

Oni su pri odlasku izjavili: »Mi odlazimo našim rođacima da im po- 
mognemo rasplamsati plamen revolucije, da pokažemo put ka slobodi 
našoj braći koja još ne znaju šta je to sloboda i ko je to proletarijat.«5 

Drugi zarobljenici žurili su se natrag u domovinu da se čim prije sa- 
stanu i zagrle sa svojim roditeljima, ženama, braćom i sestrama. 

Ali i jedni i drugi, bez obzira da li su to oni htjeli ili ne, objektivno su 
uplašili svojim povratkom vlast novoformirane države — Kraljevine Srba, 
Hrvata i Slovenaca. 

Kada su se već početkom 1918. godine počele vraćati prve grupe 
Jugoslavena u domovinu, austrougarska vlast je odmah, još na granici, 
poduzela potrebne mjere. Već 1. januara 1918. godine mađarsko mini- 
starstvo unutrašnjih poslova poslalo je hrvatskom banu tajni nalog. U 
tom nalogu bilo je rečeno da se u Rusiji vodi revolucionarna propaganda 
među zarobljenicima. »Prilikom njihovog povratka — isticalo se u nalogu 
— mi ćemo osjetiti sve to.«# Ministar traži da se poduzmu stroge mjere 
i naređuje: »... naređujem policiji i njihovim organima u oblasti da oba- 
vijeste o svakom sumnjivom slučaju i odmah do daljeg naređenja predu- 
zmu odlučne mjere za zabranu raspaćivanja revolucionarnih ideja.«7 Sli- 
jedeći praktični korak bilo je organiziranje na svim pograničnim prije- 
lazima — u Sloveniji, Hrvatskoj i drugim rejonima kroz koje su se vraćali 
bivši ratni zarobljenici iz Rusije — specijalnih policijskih komisija. Te su 
komisije imale zadatak da ispitaju i utvrde »političku odanost« povrat- 
nika. 

Komandant IV armijske oblasti imao je svog specijalnog predstavnika 
u Budimpešti. Taj je predstavnik vršio ispitivanje. U njegovu izvještaju 
od 26. februara 1919. godine rečeno je: »Ovih će dana da stignu nevelike 
grupe bivših ratnih zarobljenika austrougarske vojske iz Rusije; većina 
njih su Srbi i Hrvati koji se vraćaju kućama. Po dobivenim podacima 
neki od njih su pristaše boljševika i imaju namjeru rasprostraniti te 
ideje u našim krajevima. Molim da se preduzmu mjere.«? 

U Državnom arhivu Hrvatske nalazi se velika količina poimenih spi- 
skova povratnika iz Rusije. Može se reći da su svi zarobljenici spomenuti 
u tim spiskovima prošli istragu. U jednom dokumentu ministarstva unu- 
trašnjih poslova od 11. IV 1921. god. govori se da je ministarstvo još 
prije naredilo da se poduzme neophodna kontrola nad licima i njihovim 
kretanjem, jer nije isključeno da se među njima nalazi i mnogo boljše- 
vičkih agenata i propagatora boljševičkih ideja.? 

Povratnici su podvrgavani sistematskom pregledu i političkoj istrazi. 
Oni koji su izazivali sumnju, ili su o njima već postojali raniji podaci, 
bacani su u zatvore i pritvore. Takav odnos vlasti prema povratnicima 


5 ,BcemupHnaa peBosnonua'". Ho 34. 12. XII 1918. 

5 Vidmar J. Josip. Prilozi građi za povijest 1917—1918. g. (s osobitim osvrtom na 
razvoj radničkog pokreta i odjeka oktobarske revolucije kod nas) »Arhivski vjesnik«, 
sv. [, 1958. (dalje: AV 1, 1958), str. 47, Dokum. No 20. 

7 AV [, 1958, str. 47, dokum, No 20. 

8 AVI, dokum. 12 i dr., str. 43-44. 

% Državni arhiv Hrvatske, F. P RZV, 1921, bez broja. 

bio je prirodan za antinarodnu vlast i s obzirom na utjecaj koji je okto- 
barska revolucija imala na one koji su se vraćali, i na proleterske mase 
svih zemalja, pa i Kraljevine Srba, Hrvata i Slovenaca. 

Osobito je bio težak položaj povratnika koji su u Rusiji aktivno uče- 
stvovali u revolucionarnom pokretu, postali članovi partije, a naročito 
onih koji su bili u Crvenoj armiji. Najstrašnije za njih bilo je to što su 
policija i žandari bili dobro informirani o radu povratnika u Rusiji. Naj- 
više podataka o njihovu revolucionarnom radu u Rusiji vlasti su dobile 
od samih povratnika. Jedni su povratnici baš time htjeli da operu svoje 
»grehove«, a drugi su vidjeli u tome početak svoje nove karijere. Sve se 
to može vidjeti najbolje iz knjige »Komunisti«, koju je sastavilo »za 
službenu uporabu« ministarstvo unutrašnjih poslova Kraljevstva SHS 
1921. godine. U toj su knjizi odštampane biografije mnogih povratnika, 
pa čak i onih internacionalista koji se nisu uopće vratili u domovinu. 


O jednom od onih koji se nisu vratili u domovinu napisano je 1920. 
godine pod br. 1573 slijedeće: »Cvijić!? — Srbin iz Hrvatske. Sada se na- 
lazi u Rusiji, gdje je član mnogih boljševičkih i revolucionarnih komite- 
ta. Krajem mjeseca maja 1919. god. oipravio je znatan transport komuni- 
stičke literature iz Rusije u razne evropske zemlje. Vrlo je opasan. Fa- 
natik. Lični opis: srednjeg rasta, koštunjav, lica blijeda, nemirna pogleda, 
nervoznog kretanja, star 31-32 godine... .«!! Sličnih karakteristika o Ju- 
goslavenima koji se nisu vratili bilo je mnogo. 


Čini se da je baš ovaj neprijateljski odnos nove vlade prema povratni- 
cima kao i glas o istragama i hapšenjima na granici i u zemlji bio glavni 
razlog nevraćanja mnogih bivših zarobljenika natrag u domovinu. Osim 
toga, neki Jugoslaveni crvenoarmijci dobro su pamtili prijetnje bivših 
oficira još iz Jugoslavenskog dobrovoljačkog korpusa u Odesi, koji su im 
obećali da će se osvetiti zbog bježanja iz korpusa, zbog simpatija za ruske 
boljševike, zbog učešća u Crvenoj armiji. Baš te razloge spominju u svom 
pismu!? i izjavama bivši dobrovoljci Bosanac S. P. Ivić, koji se borio u 
Prvoj kavalerijskoj armiji, S. M. Buđonog i M. A. Pavlov (Rodionović) 
iz Vojvodine, koji se borio na Ukrajini u IV Crvenoj armiji, E. M. Čop, 
koji je još u Dobrovoljačkom korpusu u Odesi bio osuđen na smrt, stre- 
ljan, ali je čudom uspio da se spasi. Ti su razlozi svakako imali svoju 
osnovu, jer se najveći dio oficira bivšeg Jugoslavenskog dobrovoljačkog 
korpusa u Odesi poslije povraika kućama uvrstio u redovnu vojsku Kra- 
ljevine Srba, Hrvata i Slovenaca ili namjestio u državnom aparatu. 


Jedan dio internacionalista nije se vratio zbog toga što je smatrao da 
im je revolucionarna i partijska obaveza da pomognu mladoj državi rad- 
nika i seljaka — Sovjetskoj Rusiji — u borbi za pobjedu i učvršćenje so- 
vjetske vlasti. U međuvremenu se učvršćuje nova vlast, i u Jugoslaviji se 


"0 U ruskim dokumentima njegovo je prezime Cvejić. 


11 »Komunisti«, Izd. Ministarstva unutrašnjih poslova, Beograd, 1921. 
12 Vidi pismo S. P. Ivića — 1. D. Očaku od 27. III 1967. god. 

stvaraju uvjeti za izgradnju socijalizma te se i oni kasnije uvrštavaju u 
tu izgradnju. 

Međutim, bili su i drugi razlozi. Njih nam raskriva korespondencija 
Vojvođanina Mihajha Grbanova, koji se nalazio na radu Črezvičajne ko- 
misije u Čeljabinsku. U telegramu koji je on primio iz Moskve od Cen- 
tralnog jugoslavenskog biroa pri CK RKP(b) 2. maja 1920. godine bilo 
je rečeno: »Javite da li pristajete na odlazak u Jugoslaviju na partijski 
rad, ili ostajete u Rusiji na partijskom radu«.!3 Na ovo je Grbanov odgo- 
vorio odlučno: »Vaš prijedlog otputovati na partijski rad u Jugoslaviju 
ja primam, isto tako primam da ostanem ovdje u Rusiji. U stvari, ne 
sviđa mi se neodlučnost vašeg Centralnog organa partije i smatram da je 
sasvim suvišno pitanje »hoćeš li ili nećeš putovati u Jugoslaviju«. Nema 
sumnje, ako interesi RKP i interesi proletarijata kao cjeline traže, tada 
Centralni organ ne treba da pita svog člana specijalno, nego će naprosto 
narediti: »ti moraš putovati i točka«. Prema tome, ja se slažem sa vašim 
prijedlogom da putujem u Jugoslaviju ...«!4“ Moglo se očekivati da je 
nakon toga Grbanov otputovao u Jugoslaviju. Međutim, iz koresponden- 
cije koja je slijedila vidi se drugo. Naime, kad je on pokazao telegram 
svom neposrednom načelniku, taj mu nije dopustio da ide. Evo što je 
morao odgovoriti M. Grbanov: »...S obzirom na to što ja sada služim 
u Črezvičajnoj komisiji kao odgovoran radnik (isljednik), ja sam otišao 
svom predsjedniku komisije, dao mu telegram i izjavio da hoću da putu- 
jem u Moskvu. Predsjednik je na to napisao da se ne slaže i da me ne 
može otpustiti ni Črezvičajna komisija kao ni Gubernijski komitet partije. 
Zbog toga vas molim da izradite od CK RKP da me on odmah pozove 
u Moskvu.«!5 Uskoro je stiglo traženje iz Moskve, ali je na to Črezvičajna 
komisiji odgovorila: »S obzirom na velik nedostatak u suradnicima i na 
osobito odgovoran rad M. Grbanova otpustiti ga ne možemo. Gubernijski 
partijski komitet Velikodvorski.«1$ 


Grbanov je i kasnije molio da ga puste u zemlju. Ali nije dobio dopu- 
štenje.!7 

Među jugoslavenskim internacionalistima u Rusiji bila je dosta velika 
grupa takvih koji su se krajem 1918. godine i kasnije vratili u domo- 
vinu, ali su poslije nekog vremena bili prisiljeni da emigriraju natrag u 
SSSR ili u Mađarsku. U toj grupi bili su jedni od najviđenijih internacio- 
nalista — Gustav Barabaš, Vladimir Ćopić, Ivan Matuzović, Robert Val- 
goni, Nikola Kovačević, Marko Mesić, Roman Filipović, Vukašin Mar- 
ković i drugi. Svi su oni kasnije zajedno s onima koji su ostali u SSSR.u 
učestvovali u izgradnji socijalizma i radili u raznim internacionalnim or- 
ganizacijama. 


18 TIIIAAMJI, &b. 17, om 1, m. 498 1 6. 
14 Ibidem, 1. 7. 

15 Ibidem. 

16 Ibidem, 1. 8. 


M. Grbanov je poginuo ljeti 1921. godine u uralskom mjestu Bredi u borbi s bjelo- 
gardijskim bandama (Vidi: ,IIyTb Mapuua", 7. XI 1957). 

Spomenuti internacionalisti vratili su se u Jugoslaviju ili individualno, 
ili u grupi, s određenim zadacima, jer su bili komunisti — članovi jugo- 
slavenske komunističke grupe. Oni su se vratili s uvjerenjem da će u 
Jugoslaviji uspjeti brzo organizirati to isto što je bilo u Rusiji, jer je 
situacija u to vrijeme i u Jugoslaviji bila revolucionarna. Ali desilo se da 
su oni mogli vrlo kratko vrijeme raditi ili na organizaciji KPJ ili po nje- 
nu zadatku nakon njene organizacije 1919. godine; ili su od početka 
bili proganjani i morali su se vrlo brzo vratiti natrag u Sovjetski Savez. 
Među prvim emigrantima u SSSR-u bili su Milan Ćopić i Vukadinović. U 
karakteristici Milana Ćopića, koju je dobio u Beogradu 29. septembra 
1920. godine od sekretara CK KPJ Filipa Filipovića, bilo je napisano da 
je M. Ćopić stvarno član KPJ i da mora da »emigrira iz Jugoslavije da bi 
izbegao kaznu buržujskog suda zbog komunističke propagande .. .«15 


Vukadinović, koji je emigrirao u SSSR, u Moskvi je napisao slijede- 
ću »Izjavu« u Centralni jugoslavenski biro pri CK Ruske komunističke 
partije (boljševika): »Ja sam se vratio u Rusiju zbog toga što sam ranije 
duže vremena bio u Crvenoj armiji, gdje sam upoznao slobodni život 
slobodnih radnika i seljaka. Poslije povratka u Jugoslaviju vidio sam što 
radi buržoazija u južnim krajevima s radničkom klasom i osjetio sam 
koliko mi je prijeko potrebna komunistička naobrazba da bih mogao 
lakše da se bavim agitacijom, tj, da vodim borbu protiv buržoazije za 
konačnu borbu za slobodu proletarijata. Zbog toga sam se vratio natrag 
u Rusiju, jer sam znao i uvjerio se da jedino u Rusiji mogu da dobijem 
takvu naobrazbu.«!? Iz ove se »Izjave« vidi zašto se konkretno Vukadi- 
nović morao vratiti, ali znajući stav vlasti prema svim povratnicima, a 
osobito bivšim crvenogardejcima, nije teško zaključiti da je on bio pri- 
moran da se vrati. U tom su smislu značajniji kasniji slučajevi. Marko 
Mesić (1895-1964) iz Sarajeva našao se u ruskom zarobljeništvu 1915. 
godine. Školu revolucionarne borbe započeo je u logoru ratnih zaroblje- 
nika u Voronježu, a produžio u Crvenoj gardi i armiji na frontovima 
građanskog rata na Caricinskom i u borbi s dašnackim bandama. U ja- 
nuaru 1918. godine on je bio primljen u RKP(b). Kasnije je radio sa 
sekretarom CK RKP(b) J. Stasovom. O svom povratku u Jugoslaviju 
pisao je sam M. Mesić kasnije u svojoj biografiji: »U maju 1922. godine 
ja sam se vratio u domovinu kao bivši austro-ugarski zarobljenik. Znajući 
kakav bijeli teror bjesni u Kraljevini SHS, ja sam pobjegao iz salivnog 
logora za bivše zarobljenike u Beču i nelegalno sam se prebacio u Jugo- 
slaviju. Nastanio sam se u Zagrebu, gdje sam i započeo aktivno raditi u 
NRPJ (Narodnoj radničkoj partiji Jugoslavije), bio sam zadužen za izda- 
vanje lista »Borba« i »Organizovanog radnika« za Hrvatsku. Istovremeno 
sam bio član CK Saveza trgovačkih i bankarskih radnika i predsjednik 
sekcije bankarskih činovnika. Mnogo puta me je na tom radu hapsila 
policija. Za vrijeme premetačine našli su mi na tavanu 2 sanduka bro- 
šura Lenjina: »Imperijalizam kao viši stadij kapitalizma«. Za istupanje 


18 TIILAMMJI o. 549, or. 6, 7. 665, Jr. 1. 
2% INIIAMMJI, &. 17, om. 1, g. 499, g. 94. 


G RAD I. ODJELA 8! 


ha sindikalnoj konferenciji, gdje sam morao razobličavati predstavnike 
Druge internacionale i njene rukovodioce Velsa i Zasenbaha u prisustvu 
predstavnika policijskog agenta Rimera — trebao sam biti uhapšen. Ali 
da bih izbjegao hapšenje, morao sam u oktobru 1924. godine da emigri- 
ram nelegalno u SSSR... .«?% Mesić je ranijih godina više puta vidio Le- 
njina, pa je zbog toga istupao na traurnom mitingu na dan njegove smrti 


u Zagrebu. 


Slična je bila sudbina i Gustava Barabaša, Hrvata iz Velike Gorice.?' 
Za vrijeme građanskog rata u Rusiji 1918. godine Barabaš je bio načel- 
nik štaba IV ukrajinske Crvene armije, a 1919. godine, poslije rasfor- . 
miranja tog štaba, on je komandirao 2-om Ukrajinskom ustaničkom divi- 
zijom, a poslije toga bio je načelnik Internacionalne divizije. U drugoj 
polovini 1919. godine Barabaš se vratio u domovinu u nadi da će moći 
primijeniti svoje veliko revolucionarno iskustvo. Ali odmah po povratku 
bio je uhapšen.?? U spomenutoj policijskoj knjizi »Komunisti« pod brojem 
55 napisano je o Barabašu slijedeće: »Barabaš Gustav — bankarski činov- 
nik iz Požege (Slavonija);** u Rusiji prešao iz srpskog dobrovoljačkog 
korpusa**“ sa ostalim disidentima — boljševicima; bio načelnik štaba 36. 
sovjetske divizije na frontu Kijev-Kremenčuk; a 1919. imenovan za ko- 
mandanta internacionalne vojske u Rusiji. U drugoj polovini 1919. god. 
doputovao preko Poljske kući u Požegu. U Rusiji je radio zajedno sa 
Vlad. Ćopićem i Nik. Kovačevićem.«?5 


Iako ovi policijski podaci imaju mnogo nedostataka?“ (tako je netočan 
podatak o mjestu rođenja, treba da je Velika Gorica, zatim točan naziv 
korpusa u to vrijeme bio je jugoslavenski, broj divizije 46 i ona se zvala 
»Ukrajinska ustanička« itd.), ipak suština je bila točna — učešće u gra- 
đanskom ratu u Rusiji. 


O G. Barabašu za to razdoblje postoje još neki podaci. O njemu je bilo 
rečeno u pismu B. Jelića iz Beograda od 25. VI 1920. god., njegova druga: 
»Moja domovina me je primila tako što me je uhapsila kao i našeg Gusta- 
va Ludvigovića (po ocu Barabaša I. O.) Mi smo se sreli u zatvoru. . .«?7 


#0 M. Mesić. Autobiografija. Rukopis u arhivu autora ovog rada. 


21 Gustav Barabaš (1889-1938). O njemu vidi: M. I. OuaK, TOrocJaBaHcKue uH- 
TEDHALMOHAJIMCTRI ..., CT. 208. 209, 228, 254, 255, 258. 


2? I[eHTpaJIBHBI/1 TOCynApCTBEHHBIA AapxXuB OKTAGDBCKOJA pPeBOJIONUJ YCCP 
(skraćeno HTAOPYCCP), wb. 2, om. 1, 1. 770, 221. 


*3 Gustav Barabaš stvarno je živio neko vrijeme još do prvog svjetskog rata u Po- 
žegi. Ali rodio se u Velikoj Gorici. Sada njegov rođeni brat Koloman živi u Umagu 
(Istra). ; 

*4 Korpus je oficijalno zvao Dobrovoljački korpus Srba, Hrvata i Slovenaca. 

25 »Komunisti« Ministarstvo unutrašnjih poslova Kraljevine SHS, Beograd, 1921, 


br. 55. 


2 Vidi točnije raniji period djelatnosti G. Barabaša kao i biografske podatke 
M. A. Odak. IOTOCIABAHCKHME MHTEPHALMOHAJIMCTBI . . ., CTD. 228, 254, 259, 298. 


21 LTAOPYCCP, &Đ. 2, om. 1, 1. 770, Jr. 221. 

O stanju u kojem su oni bili Jelić piše: »Barabaš je bolestan, sada leži i 
nije u stanju da piše. Njemu su konfiscirali sav imetak, kao i meni, pa 
smo sad bijednici. Bijednici smo u materijalnom, ali ne u duhovnom po- 
gledu«.# 

U dokumentima koji se čuvaju u Državnom arhivu Hrvatske susreću 
se često podaci o policijskom nadzoru nad njim." Barabaš se vratio u 
SSSR 1923. godine. 

Evo što je o povratku Vukašina Markovića, koji je bio u Rusiji jedan 
od organizatora Jugoslavenske komunističke grupe, napisala kraljevska 
policija na osnovu podataka od 1919. i 1921. godine: »Lekar, rodom iz 
Crne Gore. Đak ruske boljševičke škole. Komesar za jugoslavenska pita- 
nja u Rusiji. Fanatičan boljševički agitator. Jedan od osnivača jugosla- 
venske partije u Rusiji i član jugoslavenskog sovjeta u Moskvi. Pre krat- 
kog vremena vratio se iz Rusije i na saslušanju priznao da je prisan pri- 
jatelj Trockog. Bio je upozoren da ne vrši agitaciju kod nas, ali on je 
ipak celu noć posle svog dolaska proveo među rođacima pričajući im i 
hvaleći ruski boljševički režim. Kada je uzet na odgovor, izjavio je da 
mu se ne sme ništa dogoditi, jer da su naši građani koji su još u Rusiji 
uzeti kao taoci za njegovo slobodno kretanje po našoj Kraljevini. Sada se 
Marković nalazi u pritvoru kod Uprave grada Beograda. Inače bolestan 
tip.. .430 

Bez obzira na neke netočnosti u ovom policijskom dokumentu (npr. 
V. Marković nije bio član Jugoslavenskog sovjeta u Moskvi i dr.), iz do- 
kumenata se vidi da je policija budno pazila na V. Markovića kao i na 
druge komuniste koji su se vratili iz Rusije. Iz ove izjave vidi se takođe i 
to kako je policija imala bogate informacije o onima koji se vraćaju ili 
će se vratiti u domovinu. 

Bila je još jedna dosta velika grupa jugoslavenskih internacionalista 
koji se nisu vraćali kući, jer su služili u Crvenoj armiji. To se u prvom 
redu tiče onih koji su bili na komandnim dužnostima i smatrali su da im 
je dug da ostanu u vojsci dok su potrebni i dok sovjetska zemlja ne bude 
očišćena od posljednjih neprijateljskih ostataka. Takvih je bilo dosta i 
oni su aktivno produžili služenje u redovima Crvene armije, radeći na 
njenu rastu i borbenosti. 

Poslije završetka građanskog rata mlada država radnika i seljaka po- 
čela je socijalistički preobražaj. Razvijao se on u izvanrednim uvjetima. 
Unutrašnji položaj Sovjetske Rusije bio je neobično težak. Privreda je 
bila razorena od imperijalista, građanskog rata i inozemne vojne inter- 
vencije. Privreda Sovjetske Republike bila je dovedena do nivoa carske 
Rusije u drugoj polovini XIX vijeka. Željeznice i uopće saobraćaj bili su 
paralizirani. Rudnici su bili potopljeni, a većina je tvornica mirovala, ili 
su bile na vrlo niskom nivou produkcije. Poljoprivredna proizvodnja bila 


?8 Ibidem, 1. 222. 

2% Državni arhiv Hrvatske, Pr. ZV — 6-14 4924/1921. 

% »Komunisti«, Ministarstvo unutrašnjih poslova Kraljevine SHS, Beograd, 1921, br. 
865. 


83 


je gotovo niža nego u carskoj Rusiji. Sve je to izazvalo strašnu oskudicu 
najelementarnijih sredstava za život. Sovjetska Rusija u to vrijeme na- 
lazila se u teškoj privrednoj krizi. V. I. Lenjin je još krajem 1920. g. 
pisao: »... Mi ćemo biti uništeni ako ne pobijedimo u obnovi naše pri- 
vrede.«*! U martu 1921. godine, na X kongresu SKP (b), V. I. Lenjin je 
predložio da se prijeđe na novu ekonomsku politiku u zemlji. Ta je po- 
litika imala ne samo veliko unutrašnje nego i vanjskopolitičko značenje. 
Sovjetska zemlja rješavala je pitanje svoje obnove. 

Da bi se riješile sve te zadaće — likvidirala privredna zaostalost i izgra- 
dile osnove socijalizma — bile su potrebne godine požrtvovnog rada, uje- 
dinjenih ekonomskih, političkih i vojnih snaga sovjetskih republika. U 
decembru 1922. godine, na I kongresu Sovjeta, bio je organiziran Savez 
Sovjetskih Socijalističkih Republika na principu dobrovoljnosti, zaštite 
nacionalnog suvereniteta svake sovjetske republike, kao klasičan primjer 
Lenjinova rješenja nacionalnog pitanja. 

Stvaranje SSSR-a pomoglo je sovjetskim republikama da se učvrste u 
vojnom, diplomatskom i privrednom pogledu. To je stvorilo mogućnosi 
ujedinjenja ekonomskog potencijala za izvršenje planova i oslobođenje 
od privrednih teškoća. V. I. Lenjin je pokazao da u Sovjetskom Savezu 
postoje svi uvjeti za potpunu izgradnju socijalističkog društva. Dugo se 
vodila oštra borba oko Lenjinova principa o mogućnosti pobjede socija- 
lizma u SSSR-u. No partija je uspjela pobijediti sve protivnike tog prin- 
cipa. Da bi svladala sve unutrašnje i vanjske neprijatelje, sovjetska se 
zemlja morala stalno brinuti za svoje oružane snage. 


2. Jugoslavenski internacionalisti u izgradnji Crvene armije 


Sovjetska je zemlja bila opkoljena kapitalističkim državama, koje su 
nastojale uništiti proletersku diktaturu. Neprijatelj je pokušao iskoristiti 
teško ekonomsko stanje u zemlji. Komunistička je partija poslije građan- 
skog rata :zvršila demobilizaciju u armiji, a istovremeno je poduzela mjere 
za usavršavanje svojih oružanih snaga, pozivala je sovjetski narod da 
učvršćuje svoju obrambenu moć, da povisi revolucionarnu budnost i voj- 
nu sposobnost radi zaštite socijalističke domovine. U to vrijeme V. I. Le- 
njin je naglašavao: » Treba imati na umu da je nad nama uvijek opasnost 
od eventualnog napada«.*? Pored toga, treba znati da sovjetska zemlja 
nije bila potpuno očišćena od neprijatelja. Japanski imperijalisti produ- 
žavali su napade na Dalekom istoku, na turkestanskom frontu u Sred- 
njoj Aziji produžavale su se borbe s basmačima. Armija je stalno usavr- 
šavala svoj komandni sastav. Za vrijeme obnove zemlje poboljšalo se i 
povećalo naoružanje armije. 

Na X kongresu Ruske komunističke partije (boljševika) u martu 1921. 
godine, u specijalnoj odluci o vojnim pitanjima, govorilo se o nephodno- 


#1. B. M. JIeuun, Cou. T. 31, crp. 468. 
** B. M. JIemuH, Cou. T. 33, cTp. 22. 

sti jačanja proleterskog sastava i osiguravanja postojanog kadra*š u Cr- 
venoj armiji. Istovremeno se naglašavalo da je potrebna, s jedne strane, 
demobilizacija starijih godišta, ali, s druge strane, tražilo se da se pobolj- 
ša partijski i proleterski sastav armije, a također da se poboljšaju eko- 
nomski uvjeti armije. Pored toga, naglašavala se neophodnost čuvanja 
političkog aparata armije formiranog za vrijeme građanskog rata. 


Partija je i na idućim kongresima postavljala pitanja učvršćivanja bor- 
bene moći i izgradnje Crvene armije. Zbog toga je na XI kongresu SKP 
(b) 1922. godine bila primljena specijalna »Odluka o pitanju učvršćenja 
Crvene armije«. U njoj se naglašavalo da je »... unatoč svim privrednim 
poteškoćama armija zahvaljujući nastojanju svih svojih svjesnih eleme- 
nata, povisila za prošlu godinu svoje kvalitete. . .«** I dalje: »... Kon- 
gres smatra neophodnim da se i dalje neumorno radi na svestranom po- 
višenju borbene moći Crvene armije... .«%5 


Sve to govori o najvećoj brizi sovjetskih organa za jedno od najvažni- 
jih pitanja sigurnosti SSSR-a — borbu za izgradnju i učvršćenje redova 
Crvene armije. 


Među mnogim jugoslavenskim internacionalistima, koji su ostali i po- 
slije građanskog rata u Crvenoj armiji i čija je najiskrenija želja bila da 
pomognu toj armiji koja ih je naučila da ratuju za interese radnika i se- 
ljaka i koja se u novim uvjetima morala izgrađivati — bili su Genadije 
Marković, Danilo Srdić, Radoslav Batageli, Emil Čop i mnogi drugi po- 
znati i još nepoznati Jugoslaveni. Evo nekih podataka o njima. 


Prvi je od njih dosada nepoznati jugoslavenski internacionalist, Srbin 
Genadije Marković.55 Kada se u Rusiji završio građanski rat, Marković 


3 ,KIICC B Pe30JP0LMAX M DEIIEHMAX CBE3ZNOB, KOHĐDEDEHIJMHA M IIJIEHYMOB 
IK", HacTE nepBas, Ms3nanue cezebmoe, MocKBa, ,FocnonuTu3naT', 1953, crp. 648. 


"4 Ibidem, str. 648. 


35 Ibidem, str. 649. 


36 Podaci o Genadiju Markoviću, kao i on sam, pronađeni su tek posljednjih dana. 
Evo tih podataka. Rodio se 1894. g. u Srbiji, navodno u selu Mihajlovcu. U svim doku- 
mentima G. Markovića, pa i u njegovoj legitimaciji, piše da se rodio 1900. godine. Ti 
se podaci ne podudaraju s činjenicama iz njegove kasnije biografije. U razgovoru G. 
Marković je priznao da je iskazana godina izmišljena i spomenuo 1894. godinu. Slično 
je bilo i s Markovićevim imenom »Genadij«, koje nije rasprostranjeno u Srbiji. Mar- 
ković objašnjava da su ga kod kuće zvali »Dima« — vjerojatno od Dimitrije. Prema tome 
pitanje mjesta kao i godine rođenja za sada ostaju neriješeni. Kao mladić učestvovao 
je dobrovoljno 1913. g. u balkanskom ratu protiv Turske, a 1914. g. protiv Austrije. 
Godine 1915. bio je poslan preko Francuske u Rusiju. Borio se u redovima ruske car- 
ske armije, gdje ga je i zatekla velika oktobarska revolucija. U toku 1919-1920. g. bo- 
rio se u sastavu Internacionalnih odreda Crvene armije, u kavaljerijskom odredu koji 
se zvao Stenjka Razin, na Uralu u odredu Nikole Kaširina, Medvedova, na Poljskom 
frontu protiv bandi Mahnoa i Karasja. Za herojsku borbu i učešće u tim okršajima 
Marković je bio nagrađen najvećom nagradom tih vremena — ordenom Crvene zastave. 
(Vidi: IleHTpaJibHbIt TocynapcTBeHHblii ApxuB CoBeTekošjt Apmuu (skraćeno 
UHTACA), s/a 285755. Ilocay>KHoši JgucT; NeHTpaJibHagr reHcuomHag Komucena 
CoBera MUHUCTPOB PC&CP (skraćeno IIIK), JInuHoe zeno Ho 22736 MapkoBuu 
I. C.; Myseš ropoga TamGoBa, JImuHoe zego T. C. MapkoBnua. 

je bio poslan u sastavu 1. brigade 15. divizije na Ukrajinu, a u ljetu 1922. 
godine u Srednju Aziju u fergansku oblast na turkestanski froni.*7 Taj je 
front u to vrijeme imao specifičan karakter među drugim frontovima 
građanskog rata, u prvom redu zato što su uvjeti ratovanja ovdje bili iz- 
vanredno teški i, zatim, zato što su se tu borbe vodile sve do 1930. go- 
dine, tj. u vrijeme kada je u Sovjetskoj Rusiji davno već vladao mir. 


Osam godina nalazio se G. Marković na tom frontu. Njegova je jedinica 
ovdje bila primorana voditi svakodnevne žestoke borbe s bandama basma- 
ča. Jedinica je, pored toga, morala voditi sistematski političko-odgojni 
rad. Crvena armija je u tim kompliciranim političkim i geografskim uvje- 
tima bila i provodnik lenjinske nacionalne politike, pomažući narodnim 
masama u borbi protiv mjesnih feudalaca kao i u organizaciji sovjetske 
vlasti u tim krajevima. G. Marković je svojim ličnim kvalitetama odgo- 
varao postavljenim zadacima, zbog čega je i bio poslan na taj teški front. 
To se vidi iz karakteristike koju je dobio prilikom atestacije 1923. go- 
dine. U karakteristici je bilo napisano: »Zdrav je, energičan, hrabar, do- 
vitljiv i domišljat; u borbenim uvjetima osjeća se bolje nego u kasarni, 
ratnu vještinu znade i voli, uživa velik autoritet, zna da se odnosi prema 
crvenoarmejcima, uzdržljiv je i flegmatičan, ali mu je slaba opća nao- 
brazba. Potpuno odgovara dužnosti koju zauzima.«5 


G. Marković je bio u to vrijeme na dužnosti komandanta kavaljerijskog 
diviziona. U februaru 1924. godine Marković je učestvovao u bici u Alaj- 
skoj dolini, a i nedaleko od tvrđave Skobeljevo, gdje su na kraju bile 
pobijene snažne basmačke bande Maksuma. U toj se bici Marković odli- 
kovao te je dobio za nju drugi orden Crvene zastave.*% Kasniji mjeseci i 
godine prošli su mu u beskonačnim bitkama s basmačkim bandama u 
suhandarjinskoj oblasti, a također s bandama Plotnika u semipalatinskoj 
oblasti. Godine 1926, Marković je bio imenovan za komandanta eskadro- 
na u sastavu 84. konjaničkog puka. Neobično teška bila je jedna od po- 
sljednjih bitaka za Markovića. To je bila bitka u kojoj je bila uništena 
banda horezamskog basmača na čelu s Džunaid-kanom u pješčanoj pu- 
stinji Kara Kuma u novembru 1927. godine. To je upravo bila i posljed- 
nja krupna bitka s basmačkim bandama. Ova bitka je kasnije opisana u 
djelima komandanta 8. konjičke brigade J. Meljkumova* i komandanta 
84. puka A. Borisova.“! 


Ova je operacija započela 27. oktobra poslije dugog i brižljivog pripre- 
manja. U njoj su učestvovali 83. i 84. konjički pukovi osme brigade. Glav- 
no breme palo je na 84. konjički puk i to na I eskadron, kojim je koman- 


87 TIIIK, JInunoe neno, Ho 22736, Jr. 4. 

# ZITACA, n/n 285-755, s. 116 06. 

% LITACA, b. 4, ori 3, g. 2176, gr. 395. 

% A. MeabKkyMOB. TypKkecTannubi, M. BoeHuszarT. 1960. r. 


“1 A. BopucoB. Iloxog KOHHOŠI FPynilbI 8-01 KaBAJEePNIACKOH Gpuranbi B Kapa- 
KyMCKyIO IJyCTBIHIO B 1927 r., M. TocynapcrBeHoe u3nareneerBo 1932. 

dirao Aleksandar Lučinski,#? i na III, kojim je komandirao Genadije Mar- 
ković. Osamdeset četvrti puk, koji je išao za petama bandama koje su 
bježale, uspio je da ih stigne tek 5. novembra. Tri dana i tri noći vodila 
se žestoka borba u teškim uvjetima bez vode, bez hrane, za ljude i za 
konje. Neprijatelj j je bio dostignut u rejonu izvora Alta Kuja. Evo što je 
o tom napisao komandant brigade J. Meljkumov: »Došavši do udobne 
granice ... Lučinski je naredio eskadronu da sjaši i počeo bitku. 


Od glavnih snaga se odijelio eskadron i galopom je pošao u lijevo. U 
to su se vrijeme pojavili naši avioni i počeli su bombardirati basmačke 
položaje. Lučinski je počekao dok je eskadron Markovića duboko zaobi- 
šao desno krilo Džunaid kana i dao komandu: »Na konje!« Zatim se spu- 
stio s brda u dolinu i tako je eskadron ušao u mrtav prostor, raširio se 
i došavši do suprotne strane doline spremio se na napad... Kad je čuo 
»Ura!« I eskadrona, bacio se u bitku i III eskadron Markovića. Izbačena 
s vrha i raspršena, banda Džunaid-kana počela je bježati. Ali nisu se 
uspjeli dugo održati ni na drugim mjestima. Ponovni nalet avijacije i mi- 
traljeski vod Berzika koji je zašao za leđa basmačima završio je s razbi- 
janjem neprijatelja... 

Kada se 9. novembra puk približavao Izvoru, avion »Ju-13« bacio je 
zastavicu s naređenjem Revolucionarnog vojnog sovjeta srednjeazijatskog 
vojnog okruga. U naređenju upućenom komandantu puka Borisovu re- 
čeno je: »Revolucionarni vojni sovjet i Srednjoazijatski vojni okrug ushi- 
ćeni su herojskim napredovanjem 84. konjaničkog puka u nečuveno teš- 
kim uvjetima, u bezvodnoj pustinji Kara Kuma... Po dolasku puka u 
Tašauz predlažemo vam da odmah predložite za odlikovanje ordenom 
Crvene zastave sve komandire koji su se odlikovali u ovoj bici, političke 
radnike i crvenoarmejee puka. RVS srednjoazijatskog vojnog okruga želi 
puku da uspješno i s najmanje gubitaka završi ovaj izvanredni marš. Po- 
zdrav svim borcima! 


Komandant Srednjoazijatskog vojnog okruga Avksjentevski, član RVS 
Zelenski, Ippo«. 


Za ovaj izvanredan marš u Kara Kumu između mnogih vojnika, ko- 
mandira i političkih radnika, bili su odlikovani ordenom Crvene zastave 
Borisov, Lučinski i Marković, koji je dobio treće revolucionarno odliko- 
vanje. 


Osamdeset četvrti kavaljerijski puk takođe je bio nagrađen revolucio- 
narnim ordenom Crvene zastave.“ 


Armijski general A. A. Lučinski sada dopunjuje J. Meljkumova.#5 U bi- 
ci je bio jedan vrlo kritičan momenat kad je njegov eskadron bio opko- 
ljen i da nije došao Marković sa svojim eskadronom sigurno bi svi pogi- 


4? A, A. Lučinski sađa je armijski general. 
G. S. Marković primio je odlikovanje — treći orden Crvene zastave 22. februara 
1929. g. (Vidi ITACA, o. 4, or. 3, 1. 3189, g. 288 06). 

“4 4 A. MeneKyMOB,Oper. cit. str. 258-259. 

$% 1 A. MerekyMOB,Oper. cit. str. 258-259. 

nuli. U ovoj je bici Marković bio teško ranjen, ostao je ležati na polju, a 
konj mu je otišao dalje. Spasili su ga borci iz eskadrona A. A. Lučinskog. 
Tako su se dva komandanta odužila jedan drugom.5 


Poslije ovog teškog ranjavanja, Marković se nalazio u bolnici cijelu go- 
dinu dana. Nakon liječenja poslan je natrag u Srednjoazijatsku kavalje- 
rijsku školu kao komandant eskadrona.#7 


U proljeće 1929. godine G. Marković je dobio novu specijalnu zadaću. 
Specijalna operacija bila je negdje na avganistanskoj granici i u njoj je 
Marković komandirao ujedinjenim kavaljerijskim divizionom. Taj je di- 
vizion ulazio u oveću jedinicu kojom je komandirao poznati komandant 
Permjakov. Ova operacija ušla je u povijest kao »Gorvardska operacija«. 
I zbog nje je Marković bio predložen za odlikovanje.*3 


To je bila posljednja operacija u kojoj je Marković učestvovao. Uskoro 
je on u sastavu 56. puka 14. konjaničke divizije bio prebačen u ruski grad 
Tambov. 


Iz dokumenata se vidi da je G. Marković od 1918. do 1929. godine ra- 
tovao na deset frontova: i protiv bijelih Čeha na Jekaterinskom frontu, 
1919. g. na Kolčakovskom, i protiv bandi Plotnikova u semipalatinskoj 
guberniji, protiv bandi Anenkova i Mahno na Ukrajini, 1921-1922. godi- 
ne protiv bandi Antonova u tambovskoj oblasti, a 1922-1924. g. u fer- 
ganskoj oblasti protiv basmača, kao i od 1925-1926. g. u sahrizjabskom 
rejonu u Srednjoj Buhari protiv basmača, zatim 1926. g. u suhrandarjin- 
skoj oblasti, a 1927. protiv Džunaid-kana u Kara Kumama i 1929. godine 
u južnom Turkestanu.#? 


Godine 1932. Marković je bio demobiliziran zbog liječenja, a zatim se 
nastanio u Tambovu, gdje i sada živi kao penzioner. 


Na Turkestanskom frontu u izvanredno teškim uvjetima bila su osim 
Markovića još dvojica Jugoslavena — Batagelj Radoslav i Cvejić Jakov. 


“* Uzeto iz pričanja autoru armijskog generala A. A. Lučinskog i G. Markovića u 
martu 1967. god. 

“7 Evo što je o tome napisano u pismu koje je bilo upućeno Glavnoj upravi Crvene 
armije 18. oktobra 1931. godine: »Prijedlog SAVO (Srednjeazijatski vojni okrug — I. 0.) 
za odlikovanje 1929. godine orden Crvene zastave nije bio potvrđen od Centralnog iz- 
vršnog komiteta SSSR-a.« 

8 Kao što se vidi iz »Službenog lista« G. S. Markovića, on je bio odlikovan slijede- 
ćim ordenima Crvene zastave: 1. broj 10535, 2. broj 15566, 3. broj 1106 (izgubljen), 
4. broj 15885 (vidi: IIIIK, IIOCIIyaKHOSI JIMCT, JI. 3). 

Kao što se vidi iz raporta koji je pisao 13. marta 1928. godine komandant 84. kava- 
ljerijskog puka G, S. Marković u štab 8-e samostalne turkestanske brigade, on je već 
tada imao ordene broj 10535 i broj 1106 koji je bio izgubljen. To potvrđuje i legitima- 
cija koju je dobio 14. oktobra 1929. godine u gradu Ostrogožsku kao komandant eska- 
drona 57. horupanskog kavaljerijskog puka 10. majkopske divizije koja je nosila ime 
KIM. U ovoj je legitimaciji napisano: »Dva ordena Crvene zastave pod brojem 10535 
i 15566 i treći pod brojem 1106 je izgubljen. Nagrađen je za bitku protiv basmača... 
Odlikovan ordenom Crvene zastave pod brojem 15885. Dao Prezidijum Centralnog iz- 
vršnog komiteta SSSR 13. VII, a potvrdio protokolom broj 85 dana 22. marta 19209. 
godine.« Osim ordena Marković je 1929. godine nagrađen od uzbekistanske vlade ko- 
njem »Huseinom« i parabelumom. 

* IIIAHMJI, JinuHoe nego Ho 22736, I. C. MapkoBmuua. 

Slovenac Batagelj Radoslav." S obzirom da nije, ili je vrlo malo po- 
znata biografija Batagelja, ukratko ćemo je napomenuti. Poslije izlaska 
iz Dobrovoljačkog korpusa, otišao je u Crvenu gardu u Ukrajini. U re- 
dovima crvenogardista borio se u Kijevu u »Arsenalu« protiv petljurov- 
skih bandi, a zatim je ratovao u Jekaterinoslavu i Harkovu. Član Ruske 
komunističke partije postao je u proljeće 1918. godine. U ljetu i jeseni 
te iste godine učestvovao je u bitkama protiv bijelog češkog korpusa oko 
Samare, a zatim protiv bijelih bandi Dutova. Od kraja 1918. pa do 1920. 
godine, kao što se to vidi iz njegova »Službenog lista«,5! borio se na Za- 
kavkaskom frontu. Ovdje je bio na dužnosti člana štaba operativnog odje- 
ljenja Zakaspijskog fronta, a takođe član frontovskog suda. U maju 1919. 
godine Batagelj je postavljen za predsjednika Armijskog suda istog fron- 
ta, a u martu 1920. godine za člana kolegijuma Revolucionarnog vojnog 
tribunala. U tom svojstvu bio je i na Turkestanskom frontu do 1923. go- 
dine, a poslije, sve do 1926, bio je član kolegijuma Revolucionarnog voj- 
nog tribunala Kavkaskog korpusa na Umani.#? 


Na istom Turkestanskom frontu bio je i prije spomenuti Jakov Cvejić 
iz Hrvatske. Član Ruske komunističke partije postao je 1918. godine. 
Poslije završetka građanskog rata u Rusiji bivši komandant brigade Cve- 
Jić bio je na raznim odgovornim dužnostima u Crvenoj armiji. Kad se 
zakomplicirala situacija u Turkestanu, Cvejić je u štabu Turkestanskog 
fronta bio imenovan za člana kolegijuma 2. odjeljenja Revolucionarnog 
vojnog tribunala. Na toj dužnosti vršio je razne zadatke i bio poslan kao 
predsjednik preko vojnog tribunala u borbi s basmačima u ferganskoj do- 


$* Batagelj Radoslav. U ruskim dokumentima napisano je njegovo prezime Batageli 
Radoslov Radoslovovič (vidi: HITACA, JInuHoe zeno Ho 240-646). Rođen je 1893. 
godine u Gorici. U zarobljeništvu u Rusiji je od 1915. godine. Služio je kasnije do 
1917. godine u Jugoslavenskom dobrovoljačkom korpusu u Odesi. Ovdje je završio 
podoficirsku školu. 

"1 ITACA, JImnunoe neso Ho 240-646, Jr. 270. 

5? TITACA_o. 4, or. 1, 1. 121, i također ,CnpaBka FAY or 9. 2. 1965 r." 

5 Jakov Cvejić rodio se 1890. godine u Glini (Hrvatska). Bio je stolar. U februaru 
1905. g. emigrirao je u SAD »trbuhom za kruhom«. Ovdje je ostao do 1911. godine. Kad 
je počeo rat 1914, Cvejić je bio mobiliziran u austrougarsku armiju, a 1915. g. već se 
predao u rusko zarobljeništvo. Služio je do početka 1917. god. u Jugoslavenskom kor- 
pusu u Odesi. U martu 1917. g. bio je uhapšen zbog revolucionarne propagande, a u 
septembru oslobodio ga je komitet 5. armije. Od toga momenta učestvovao je u revo- 
lucionarnom pokretu i u Crvenoj gardi u Kijevu, Jekaterinoslavu u borbama protiv 
petljurovskih bandi, njemačke vojske i belogardističkih odreda u Samari. U ljetu 1918. 
g. Cvejič je bio izabran za komandira mitraljeskog voda na Orenburškom frontu. Kra- 
jem 1918. g. bio je poslan na Ašhabadski front. Ovdje je zauzimao razne dužnosti. U 
septembru 1919. g. bio je komesar Andižanskog garnizona i nešto kasnije vojni komesar 
1. ferganske kavaljerijske brigade. Od ljeta 1920. g. do početka 1921. g. bio je ko- 
mesar 6. pješadijske brigade, a zatim je bio poslan za člana Revolucionarnog vojnog 
tribunala Turkestanskog fronta. (Vidi: TITACA, numuHoe nemo Ho 240-645, g. JI. 
266-266 06.) K tome se vremenu odnosi i slijedeća karakteristika njegova partijskog 
rada: »Za osobit energičan i odani partijski rad drug Cvejić Jakov Petrovič slavljen 
je, a njegovo je ime upisano na Crvenu dasku 1. jula 1921. godine kao heroja partij- 
skog rada« (Ibidem). 

lini.5* Godine 1923. postao je član kolegijuma Vojnog tribunala XIII pe- 
šadijskog korpusa na tom istom frontu. Tu je vojnu dužnost vršio do po- 
četka 1924. godine kad je obolio i bio upućen na liječenje u Moskvu. 
Kratko vrijeme poslije bolesti vršio je dužnost načelnika Centralnog mu- 
zeja Crvene armije u Moskvi. A od novembra 1924, pa do septembra 
1926. godine Cvejić je bio član kolegijuma Vojnog tribunala Zapadnog 
vojnog okruga. Na tome se završava vojna karijera jugoslavenskog in- 
ternacionaliste Cvejića. 


U drugim konjaničkim jedinicama Crvene armije služio je bivši koman- 
:dant brigade, Srbin iz Like Danilo Srdić.5 On je u toku 1921. i 1922. go- 
dine sa svojom brigadom čistio sovjetsku zemlju od bjelogardista i raznih 
bandi. Zatim je prešao u 3. brigadu 4. lenjingradske konjičke divizije, a 
kasnije u 7. samarsku diviziju. Godine 1926. njemu je bila napisana sli- 
jedeća karakteristika: »Drug Srdić ima čvrst karakter i odlučan toliko 
koliko je to potrebno stvari. Odličan je rukovodilac, administrator, inici- 
jativan je, domišljat. Svi koji znadu Srdića govore o njemu kao o čo- 
vjeku vanredno hrabrom (komandant 3. korpusa Timošenko, načelnik 
7. divizije drug Korobov), discipliniran je. S podređenima je strog, ali 
uzajamnih odnosa pravilnih. 


U društveno partijskom radu učestvuje — politički je razvijen odlično 
— pravilno se orijentira u pitanjima partijske izgradnje. Bezuvjetno može 
da bude komandant i komesar divizije, treba da napreduje u službi izvan 
svakog reda.«?7 


Poslije ove karakteristike Srdić je postao komandant i komesar 7. i 12. 
konjičke divizije. Na 10-godišnjicu Prve konjičke armije bio je odlikovan 
drugim ordenom Crvene zastave. Nekoliko godina kasnije, 1j. 1930. go- 
dine, bio je poslan u Višu vojnu akademiju »M. V. Frunze« zajedno s pro- 
slavljenim sovjetskim vojskovođom S. M. Buđonijem i drugim poznatim 
komandantima Crvene armije. Poslije završene akademije 1932. godine 
Srdić je postao komandant 4. konjičkog korpusa. Njegov rad je u to vri- 
jeme bio karakteriziran na ovakav način: ». ..ima bogato praktično isku- 
stvo kao komandant utvrđeno teorijskim znanjem dobivenim u Akade- 
miji. Pitanje upravljanja vojskom znade dobro organizirati u štabu i ra- 
spodijeliti rad štabnog aparata. Tehničke jedinice upotrebljava pravilno. 
Izvedena završna ispitna vježba i odredno proučavanje pokazalo je da 
je potpuno osvojena metodika i organizacija obuke rukovodećim kadrom 
i vojskom. Karakterne kvalitete su mu dobro razvijene. Istrajan je, uz- 
držljiv i inicijativan. Politički je dobro razvijen. Akademski kurs je za- 


54 JIuunbiić apxuB gouepu lismeuua H. HI. Iseuu. IlapruiiHaa Kaprouka Ho 
394272. 


“JImuHbiit apxuB H. 1. Ilsenu ,TpynoBošt cimcog". 


% TYKMO, JImuHoe neno Ho 287313, JI. >. Cepnuua, g. 10. Vidi o njemu: M. I. 
OuaK. Namugo Cepnuu - Kpacuplit komaHnziup. Moskva, 1964: M. Marić — I. Očak. 
Jugosloven Srdić erveni general, Beograd 1965. 


57" TYKMO, , JIvuHoe nego Ho 287313 1. bb. Cenuuua". 

vršio uspješno. Svojim znanjem i pripremom dostojan je dužnosti koman- 
danta korpusa. . «58 

U periodu 1935-1937. godine Srdić je komandirao 3. kavaljerijskim 
korpusom Bjeloruskog vojnog okruga. 


Maršal SSSR-a S. M. Buđoni kasnije se veoma visoko izrazio o D. F. 
Srdiću: »I meni i drugima koji su znali Srdića ostat će čitavog života u 
pameti lik ovog prekrasnog druga, izvanredno uzdržljivog i skromnog 
čovjeka, hrabrog i darovitog komandira, koji je sav svoj život posvetio 
borbi za sovjetsku vlast daleko od svoje rođene Srbije.«? 

Godine 1936. D. Srdić je bio izabran za člana CK KP Bjelorusije i čla- 
na Centralnog izvršnog komiteta Republike. 

U februaru 1937. godine komandant Bjeloruskog vojnog okruga I. P. 
Ubarević potpisao mu je posljednju karakteristiku. U njoj je bilo napisa- 
no: ».. . Za leđima ima dvije velike kampanje: imperijalistički i građan- 
ski rat, komandirao je pukom i brigadom. Odlikovan je dva puta orde- 


nom Crvene zastave ... Politički je spreman vrlo dobro ... Inicijativan 
je. smion u rješavanju, karakteran je, ne obazire se kada prima smione 
odluke ... Beskonačno je odan sovjetskoj vlasti i partiji . . .«60 


Uskoro poslije ovog — a to je bilo 15. juna 1937. godine — D. F. Srdić 
je uhapšen, a 28. jula iste godine pao je kao žrtva klevete i despotizma. 
Sada mu je ime opet vraćeno u red imena heroja i izgrađivača Crvene 
armije. 

Čop Emil je do 1924. godine bio u vojsci i služio kao komandant puka 
i kao komandant artiljerije.! Poslije demobilizacije on je bio neko vri- 
jeme na partijskom radu, a zatim je tokom 12 godina bio u Oblasnoj upra- 
vi milicije najprije kao zamjenik načelnika, a zatim kao načelnik Oblasne 
uprave milicije s generalskim činom. Godine 1937. bio je uhapšen, a ka- 
snije penzioniran. Sada živi u Čeljabinsku kao penzioner. 

Iz ovog, iako nevelikog i veoma neiscrpljenog spiska jugoslavenskih 
internacionalista koji su ostali na radu u Crvenoj armiji, vidi se jasno 
da su mnogi bivši srpski, hrvatski i slovenski radnici i seljaci koji su osta- 
li u SSSR-u i poslije građanskog rata zauzimali visoka mjesta u Crvenoj 
armiji — od komandira eskadrona i voda do komandanta korpusa.# Sam 
taj fakt dosta jasno karakterizira ulogu Jugoslavena u Crvenoj armiji za 
to vrijeme. 


58 Ibidem. 

*% C. M. Byredabi. IlpoiigeHHpit nyre, MockBa, Boenusnar, 1958, crp. 104. 
Buđoni pod Srbijom smatra Jugoslaviju, jer je poznato da je Srdić rođen u Lici u Hr- 
vatskoj. 

%*% /. 1. Odak. KomKop /I. bb. Cepnumu. ,,BOeHHO-HCTODH4ECKHM KypHAaJP 1966 
Ho 8, cTp. 128. 

%1 O njegovu učešću u oktobarskoj revoluciji i građanskom ratu vidi: M. II. Ouax. 
IOTOCIABAHCKHE MHTEPHANMOHAJIMCTBI B GOpBGe 34 noGeny CoBeTckoik BJACTU B 
Poceuu (1917-1921 rr.), MockBa, M3-Bo MTIY, 1966. 

#% Iz razgovora s članovima porodica spomenutih znamenitih Jugoslavena — ruko- 
vodilaca u Crvenoj armiji — sa ženom D. Srdića Antoninom Saveljevnom, sa kćerkom 
3. Cvejića Nelom Jakovljevnom kao i drugima — može se napraviti zaključak da su i 
Srdić i Cvejić i mnogi drugi govorili i maštali o povratku u domovinu. 


, 

3. Na partijskom i sovjetskom radu 


Poslije završetka građanskog rata Sovjetska je Rusija započela s obno- 
vom zemlje i socijalističkom izgradnjom. To je bila velika i katkad još 
teža zadaća nego ona koju je rješavao građanski rat. Trebalo je izgraditi 
porušenu i razorenu privredu i postaviti osnove socijalističkog društva, 
započeti kulturnu revoluciju u prvoj radničko-seljačkoj državi. Od uspje- 
šnog završetka socijalno-ekonomskog preustrojstva, od izgradnje teške 
industrije, od uspjeha u izgradnji poljoprivrede, kooperiranja sela i iz- 
gradnje kolhoza, od svega toga je zavisila pobjeda socijalizma. 


Otežavalo je ovu zadaću neiskustvo radničko-seljačkih kadrova pri- 
vrednog i državnog rukovodstva. Na kraju, otežavala je izgradnju neo- 
bično teška i nepodesna međunarodna situacija. 


Osobito teška zadaća legla je na leđa Komunističke partije Sovjetskog 
Saveza. Komunistička partija Sovjetskog Saveza bila je priznati i auto- 
ritativni rukovodilac i organizator sveg ideološkog i privrednog života, 
učitelj mladih neiskusnih kadrova, koji su bili određeni da rješavaju pre- 
obrazbu zemlje i društva. 


Socijalističko preobražavanje svršavalo se u mnogonacionalnoj državi 
i to je stvaralo nove poteškoće. Baš zato je važnu ulogu igralo pravilno 
lenjinsko rješavanje nacionalnog pitanja. Sila mlade države bila je ne 
samo u uvjerenju, svjesnosti cilja, širokih radnih masa, u požrtvovnosti, 
nego i u toj velikoj pomoći koju je sovjetski proletarijat dobivao od 
svjetskog proletarijata, od internacionalne pomoći. Istovremeno mlada 
sovjetska država naglašavala je svoj internacionalizam i time što su u 
njenu partijskom i državnom aparatu, u njegovoj izgradnji socijalizma 
učestvovali uz radnike i seljake sovjetskih nacionalnosti i predstavnici 
trudbeničkih masa mnogih zemalja. isti oni koji su se za vrijeme gra- 
đanskog rata borili s njima rame uz rame, U ovom smislu Sovjetski Sa- 
vez je osjetio ruku pomoći ne samo međunarodnog proletarijata, koji mu 
je pomagao svojim revolucionarnim, radničkim, štrajkaškim pokretima 
u korist SSSR-a, nego i u punoj podršci inozemnog proletarijata, koji je 
učestvovao u građanskom ratu i odlučio poslije rata da u mirnoj izgrad- 
nji produži borbu za sovjetsku vlast, za socijalističko društvo. 


U red graditelja socijalizma u SSSR-u uključili su se između ostalih i 
bivši, jučerašnji jugoslavenski internacionalisti. Oni su isto tako kao i 
ruski i drugi radnici i seljaci zamijenili pušku za plug, rat za mirni rad. 
Iako oni svojim nevelikim brojem ne zauzimaju značajno mjesto i neka 
su se oni »utopili u sovjetskoj stvarnosti«, neka su oni postali građani 
SSSR-a, ne treba ipak zaboraviti da su oni žrtvovali i svoju prvu domo- 
vinu, svoju porodicu u ime pobjede socijalizma u SSSR-u, a s time u per- 
spektivi i u svojoj dalekoj zemlji. A to nije malo. Baš to je izraz njihova 
internacionalizma, njihove socijalističke svijesti. 

U okviru ovog rada nemoguće je dati ni konačni broj, ni sve primjere 
ni najkarakterističnije slučajeve. Ali je moguće, ipak, barem na nekoliko 

primjera, na nekoliko radnih biografija, pokazati i proanalizirati učešće 
jugoslavenskih internacionalista u partijskoj i sovjetskoj izgradnji, u iz- 
gradnji socijalizma u sovjetskoj zemlji. 

Poslije završetka partijskog rada u Sibiru među Jugoslavenima Roman 
Filipović# bio je pozvan 1921. godine u CK RKP (b) i poslan u Partijsku 
školu. U 1924. godini on je s uspjehom završio školu i po partijskoj di- 
rektivi je otputovao na partijski rad u industrijski Donbas. U toku 1924. 
i 1925. godine Filipović je bio rukovodilac organizatorskog sektora Kre- 
matorskog rajonskog Komiteta SKP (b). Ali je zbog bolesti morao pro- 
mijeniti klimu te je bio upućen u Odesu. Ovdje je primio dužnost sekre- 
tara partijske organizacije 2. Državne tipografije. Iz partijske karakte- 
ristike koju je dobio 8. maja 1926. godine od sekretara rajonskog komi- 
teta vidi se da je Filipović bio na posljednjoj dužnosti do februara 1926. 
godine. Zatim je u karakteristici rečeno: »Rad svoj razumije. Umije da 
organizira posao. Uzdržljiv je, discipliniran je. Politički je razvijen. Može 
biti iskorišćen na propagandističkom radu«.#* U toku 1926. i 1927. go- 
dine Filipović je bio sekretar partijske organizacije u državnoj elektrani 
koja je nosila ime Klassona u gradu Noginsku, a od 1927. do 1928. on je 
bio u tvornici Bohimtresta No 12 na odgovornom radu. U tom se periodu 
bavio agitacijom i bio je delegat rajonskih i oblasnih partijskih konfe- 
rencija. 


Međutim uskoro — 1928. g. Filipović je bio pozvan u Komintern i odre- 
đen za ilegalni rad u Jugoslaviji. Njegov odlazak u Jugoslaviju pao je u 
to vrijeme kada je velikosrpska reakcija pokušala terorom i diktaturom 
ugušiti i najmanji pokret masa. To je bilo za vrijeme ubistva u Narodnoj 
skupštini hrvatskih poslanika i proglašenja vojno monarhističke diktatu- 
re. Filipović je u Jugoslaviji uskoro bio izabran za sekretara Oblasnog 
komiteta KPJ Bosne i Hercegovine. Istovremeno bio je izabran za dele- 
gata na IV Kongres KPJ u Drezdenu. U januaru 1929. godine bio je se- 
kretar oblasnog komiteta za Srbiju. Ujedno je bio član trojke koja je po 
odluci Kongresa provodila ponovnu registraciju članova desne frakcije 
u KPJ. — Uskoro — 9. februara — R. Filipović je bio uhapšen i zaivoren 
u Glavnjaču. Ža vrijeme prevođenja u Novi Sad, Filipović je uspio da 
pobjegne. Uskoro je opet bio u Moskvi te ga CK SKP (b) šalje ponovno 
na partijski rad. Ovaj puta on je naznačen za rukovodioca jugoslavenske 
grupe u komunističkom Univerzitetu irudbenika Istoka (KUTV). Ali već 
u januaru 1931. godine poslan je na studije u Historijsko-partijni institut 
Krasne profesure (najviša partijska škola u to vrijeme). Kao student Kra- 
sne profesure Filipović je istovremeno predavao u KUTV historiju SKP 
(b). Sa trećeg kursa Historijsko-partijskog instituta Krasne profesure u 
februaru 1933. g. po mobilizaciji CK SKP (b) Filipović je upućen na rad 
u Polit odjel Glikstaljske Mašino-traktorne stanice (MTS) u Moldaviji. 


% Filipović Roman (1894-1941. g.), Srbin iz Vojvodine. U Rusiju je došao kao ratni 
zarobljenik. Član je RKP (b) postao 1918. g. 


%& Vidi: Dokumenti u Arhivi žene R. Filipovića — O. J. Gubareve. Dokumenat »Oeje- 
na rađa«. 

MTS je bila nova ideološka organizacija na koju je partija obraćala ve- 
liku pažnju. Ovamo su upućivani i najbolji kadrovi. Njegov rad kao ru- 
kovodioca Polit odjela MTS bio je visoko ocijenjen od sekretara Moldav- 
skog oblasnog Komiteta partije L. Obušnina. U karakteristici koja je na- 
pisana 18. II 1934. godine naglašeno je da je »... Filipović kao načelnik 
Polit odjela Glikstaljske MTS dobro pokazao sebe... .«$ Poslije rada u 
Polit odjelu MTS od januara 1935. godine i do juna 1935. on se nalazio na 
dužnosti instruktora za poljoprivredu Sjevernog Kavkaza (Krajkoma), a 
zatim kao sekretar Nevinomiskog rajonskog Komiteta SKP (b). U augustu 
1935. godine njegov je rad bio okarakteriziran ovako: on je »u partijsko- 
ideološkom smislu dosljeđan komunista, čvrsto provodi generalnu liniju 
partije, odan je partiji, u teoretskom smislu spreman, discipliniran. Kao 
partijac aktivan.«#$ 

Na partijskom je radu u Moskvi bio i Nikola Kovačević.#" On se vratio 
u Moskvu 1927. godine po odluci CK KPJ posle vrlo intenzivnog partij- 
skog rada i mnogobrojnih zatvora i progona u Jugoslaviji. Ispočetka je 
bio poslan u Međunarodnu lenjinsku školu zajedno sa sekretarom CK 
Đurom Đakovićem. Poslije trogodišnjeg učenja N. Kovačević je bio po- 
slan na rad u Krestinterna kao referent. Istovremeno je predavao na ju- 
goslavenskom sektoru KUNMZ (Komunistički Univerzitet nacionalnih 
manjina Zapada) historiju SKP (b). Poslije likvidacije Krestinterna u 
1933. godini N. Kovačević je bio poslan na rad u Profinternu kao refe- 
rent Balkanske sekcije. Zatim je on radio na liniji sindikata. Neko je vri- 
jeme N. Kovačević radio zajedno s Dimitrijem Georgijevićem u upravi 
Koževno-obučarskog kombinata »Industrija«.# Kasnije je Kovačević bio 
direktor tog kombinata. Kombinat je ulazio u invalidski kooperativni sa- 
vez. Tri godine je bio rukovodiocem tog Saveza Nikola Kovačević, sve 
do odlaska po direktivi Kominterna u Španiju da učestvuje u građanskom 
ratu. 


Na partijskom radu u raznim sovjetskim ustanovama bili su Pavlov Mi- 
hail, Vladimir Čopić i drugi. Pavlov je bio tridesetih godina sekretar par- 
tijske organizacije na izgradnji najveće biblioteke u SSSR-u, biblioteke 
koja nosi ime V. I. Lenjina. Vladimir Čopić 1925. godine bježao je iz poli- 
cijske bolnice u SSSR. Od 1925. godine radio je u Kominterni. Od 1926. 
do 1927. godine bio je partijski sekretar u Meždunarodnoj partijsko školi 
u Moskvi.?" Zatim je po odluci CK KPJ postao student te škole. Poslije 
završetka 1930. godine bio je poslan kao organizacioni instruktor Izvrš- 
nog komiteta Komunističke internacionale u Čehoslovačku gdje je radio 


$ Lični arhiv O. J. Gubarove. 

* Ibidem. 

57. O njemu vidi: 1, D. Očak, Ibidem. 

% Autobiografski podaci Nikole Kovačevića. Rukopis str. 6, Arhiv autora. 

% O V. Čopiću vidi: Matija Uradin, Prilog za biografiju Vladimira Čopića, »Senjski 
zbornik«, Gradski muzej Senj, 1965; M. /I. Odak. AsroGuorpabna IOrocnaBeKkoro 
KOMMyHHCcTa BjanumMupa Hormnua. ,,CoBerckoe CJraBaHoBeneHnue', MockBa, 1967, 
Ho 2. ' 

7% CPAJML. 

1930-1931. godine. Poslije hapšenja i protjerivanja u Njemačku V. Čopić 
se u 1932. godini opet vraća u Moskvu na rad u Komintern. Zatim radi 
u emigraciji u Austriji kao član politbiroa CK KPJ. U ljetu 1934. godine 
bio je predstavnik KPJ u Kominterni.“! Početkom 1937. godine po od- 
luci Kominterne odlazi preko Pariza u Španiju. 

Na kompliciranom sovjetskom radu — gradeći socijalizam na raznim 
mjestima velike sovjetske zemlje radili su mnogi bivši jugoslavenski in- 
ternacionalisti. Evo nekih njihovih radnih biografija. 

Vladimir Nikić7? poslije ranjavanja u borbi protiv bijelih Čeha ljeti 
1918. godine bio je poslan na partijski rad. Izabran je za sekretara Fede- 
racije inozemnih komunističkih grupa kod Saratovskog gubernijskog ko- 
miteta RKP (b). Uskoro je bio pozvan u Moskvu i imenovan za člana iz- 
vanredne ovlaštene komisije Centralne uprave za evakuaciju naseljenja — 
za reevaknaciju zarobljenika i izbjeglica prvog svjetskog rata za teritorij 
oslobođen od Kolčaka na crti Perm—Jekaterinburg-Čeljabinsk. Poslije 
reorganizacije spomenute komisije Nikić je bio imenovan za zamjenika 
načelnika Permske Gubernske uprave za evakuaciju naseljenja (»Gube- 
vak«), na kojoj je dužnosti radio do 1. aprila 1920. god. Poslije toga Nikić 
je bio postavljen u Taškentu za zamjenika Osobitog ovlaštenog »Centro- 
evaka« Ruske Sovjetske Federativne Socijalističke Republike (RSFSR). 
Na ovom sovjetskom radu Nikić je bio do početka 1923. godine kad je 
likvidiran »Centroevak«. Zatim je on prešao na rad u Komesarijat poljo- 
privrede. Ovdje je radio četiri godine na različitim dužnostima: opuno- 
moćenik bivše Turkestanske republike; u Narodnom Komesarijatu poljo- 
privrede Uzbekistanske 55R: zamjenik šefa oblasnog odjela poljoprivre- 
de; u Narodnom Komesarijatu poljoprivrede Tađistanske SSR — šef obla- 
snog odjela i član kolegija i na kraju zamjenik narodnog komesara.73 Od 
septembra 1927. do oktobra 1930. godine Nikić je radio u Centralnom 
Izvršnem komitetu Uzbekistanske SSR, šef financijskog odjela, a zatim 
komercijalni direktor i zamjenik predsjednika Centralne dječje komisije. 
Slijedećih nekoliko godina Nikić je radio u Komisiji Sovjetske kontrole. 
Odavde je otišao zbog slabog zdravlja na raspored CK KP (b) Uzb. Od 
marta 1934. Nikić je upravitelj Uzbekistanskog tresta (industrije) riže i 
tjestenina. Poslije reorganizacije Narodnog komesarijata mesnate indu- 
strije produžio je ovdje rad kao načelnik uprave do maja 1935. Poslije 
ove dužnosti imenovan je za člana Vrhovnog suda Uzbekistanske SSR. 
Do kraja godine bio je na ovoj dužnosti te je poslije toga imenovan za za- 
mjenika načelnika Uprave Narodne ekonomske evidencije Uzb. SSR. Ne- 
ko vrijeme je bio referent — konsultant Presidiuma Uzbekistana, zatim 
direktor proizvoda Srednjoazijatskog odjelenja »Draguljarske trgovine« i 
zatim načelnik Uprave za uređenje i rekonstrukciju gradova. Osim toga 


“LM. Uradin. Ibidem, str. 149. 


7? Vladimir Nikić (1894-1958). U Rusiju je došao kao zarobljenik austrougarske 
vojske. Poslije oktobarske revolucije postao je crvenoarmejac. Član RKP (b) postao je 
početkom 1918. godine. (Vidi: I. D. Očak. Ibidem, s. 163, 164 i dr.) 


78. Autobiografija V. M. Nikića. Arhiva autora. 

imenovao ga je CJK Sovjeta Uzb. SSR za predsjednika državne kvalifi- 
kacione komisije i za člana Administrativne — teritorijalne komisije Pre- 
zidiuma CJK Sovjeta Uzb. SSR.7* 

Od 1937. do 1950. godine Nikić je bio biran za člana CK Sindikata 
službenika državnih ustanova. Za vrijeme otađbinskog rata u SSSR-u Ni- 
kić je bio upravnik državne banke i kredita u Narodnom komesarijatu 
financija Uzb. SSR. Od 1946. do odlaska u penziju u 1950. godini Nikić 
je bio zamjenik predsjednika CK MOPR-a?5 Uzb. SSR. Prema tome on je 
kao što je to sam naglasio radio 30 godina na partijskom i sovjetskom 
državnom radu na kojemu je sakupio bogato iskustvo.7# 

Za besprijekoran rukovodeći rad 1944. godine u čast XX godišnjice 
Uzbekistanske socijalističke republike nagradio ga je Vrhovni sovjet za 
aktivno učešće u socijalističkoj izgradnji počasnom diplomom.?? Za svoj 
ustrajni rad od Vrhovnog Sovjeta SSSR-a Nikić je dobio dvije počasne 
diplome i medalju za počasni rad. 

Na socijalističkoj izgradnji radio je Marko Mesić. O svom radu u 
SSSR-u poslije povratka iz Jugoslavije 1924. godine M. Mesić je pisao: 
»Prvo vrijeme sam radio po zadatku CK RKP (b) u Birou vanjske trgo- 
vine Centrosojuza. Krajem 1925. bio sam imenovan za upravnika poljo- 
privrednog Sojuza u Lenjingradskoj oblasti. Ovamo su ulazili: Hljebo- 
centar, Traktorcentar, Stočarski sojuz i dr. Poslije trogodišnjeg rada na 
toj dužnosti mene su predložili na dužnost opunomoćenog predstavnika 
Maslocentra u Parizu. Čekao sam dugo francusku vizu koja mi je na kra- 
ju bila otkazana te sam bio poslan po partijskoj mobilizaciji na studije 
na račun partijske tisuče u Lenjingradski politehnički institut. Završio 
sam ga 1934. godine s diplomom inžinjera mehanike. 

Prvo vrijeme sam radio kao inžinjer specijalnog mašinskog projekti- 
ranja, a kasnije sam postao načelnik gradnje tvornice za popravak mo- 
tora u gradu Puškinu koja se podizala na osnovi bivše carske garaže. Po- 
slije završenja tvornice postao sam njen direktor. U 1936. godini bio sam 
represiran, a 1956. godine potpuno rehabilitiran i vraćen u Partiju sa 
stažom od momenta stupanja u partiju, tj. od januara 1918. godine. . .«75 

Kao što se vidi iz »Ličnog dosjea Barabaša«, on je poslije vraćanja 
1923. godine u Sovjetski Savez isto radio na izgradnji socijalizma. U Šum- 
skom eksportu SSSR bio je na visokim dužnostima: član uprave, a zatim 
zamjenik načelnika. Poslije u toku nekoliko godina bio je trgovački pred- 
stavnik SSSR-a u Italiji. Početkom 30-tih godina prešao je u Narodni Ko- 
mesarijat šumarstva. Tu je bio načelnik financijskog odjela Narodnog ko- 
mesarijata. U 1933. godini njegov je rad okarakteriziran na slijedeći na- 
čin: »Vrlo je iskusan u šumarskim poslovima, i vrlo dobro poznaje vanj- 
ska tržišta (osobito dobro zna tržišta na području Sredozemnog mora). 


"4 Autobiografija V. M. Nikića 1940. godine. Arhiv autora. 

"5 MOPR = Međunarodna organizacija pomoći revolucionerima. 
7 Vidi: ,3asBjeHmne" s UKBKII(8). Arhiv autora. 

77 JIxuHoe nego B. M. HuKyrua. Arhiv autora. 

"" ABro&worpabua M. Mecuua. PyKOIIuCb. Arhiv autora. 

Inicijativan je i iskusan administrator, tačan u izvršenju rada.«7? Osim 
toga, Barabaš je bio neko vrijeme zamjenik načelnika inozemnog odjela 
Tassa (Sovjetskog telegrafskog agentstva). Životni put Barabaša presje- 
čen je 1937. godine kada je pao kao žrtva perioda kulta ličnosti. 1956. go- 
dine bio je posmrtno rehabilitiran. 

Uspješno je radio na izgradnji sovjetskih ribarskih kolhoza Hrvat Mi- 
bajlo Tomac." O njegovu radu kao krupnog sovjetskog specijalista do- 
kazuje karakteristika koja mu je bila izdana u Ministarstvu ribarske in- 
dustrije SSSR-a 1951. godine: »Drug Tomac M. A. rođen 1887, g., član 
SKP (b) od 1920. godine imao opći radni staž 50 godina, a u ribarskoj 
industriji radio od 1930. godine besprekidno u toku 20 godina — ispočetka 
kao načelnik organizacionog sektora ribarskog kolhoznog centra, a zatim 
je na dužnosti načelnika organizacionog odjela Uprave ribarskih kolhoza 
Ministarstva ribarstva Istočnih rajona. Poslije ujedinjenja Ministarstva 
Tomac je na dužnosti zamjenika načelnika organizacionog odjela Uprave 
ribarskih kolhoza. 

Drug Tomac je izučio do savršenstva osobitosti ribarskog kolhoznog 
sistema i jedan je od najkvalificiranijih radnika Ministarstva u oblasti or- 
ganizacione izgradnje kolhoznog sistema. 

Drug Tomac je neobično točan, discipliniran i marljiv radnik. 

Sva svoja znanja i iskustvo on prenosi na trudbenike Uprave i ribar- 
skog kolhoznog saveza. Njegove direktive i instrukcije u pitanju organi- 
zacione izgradnje uvijek su se odlikovale dubokim sadržajem, točnošću 
i logikom. 

Drug Tomac pripada grupi starih boljševika koji postojano rade na po- 
višenju svoje naobrazbe i odgoju mladeži u duhu beskonačne odanosti in- 
teresima partije Lenjina — Staljina. 

Drug Tomac aktivno učestvuje u društvenom i partijskom životu ko- 
lektiva, on je agitator. 

Drug Tomac je politički razvijen . . .« 

Ovi primjeri nisu bili pojedinačni. Mnogi su bivši jugoslavenski inter- 
nacionalisti svojim trudom pridonosili svoj obol u izgradnju socijalizma u 
SSSR-u. Oni su zajedno s ruskim i drugim narodima Sovjetskog Saveza 
vodili borbu sa izvanrednim poteškoćama koje je morao da prebrođuje 
SSSR, prva zemlja socijalizma. 

Srbin iz Vojvodine Đorđe Pušić, koji je za vrijeme građanskog rata 
ratovao u Ukrajini, poslije građanskog rata radio je u Ukrajini kao orga- 
nizator prvih kolhoza. 

Hrvatica iz Livna Jelisava Berković borila se za vrijeme građanskog 
rata kao medicinska sestra na raznim frontovima. Poslije rata ona je za- 
vršila medicinski institut i radila kao liječnik u bolnicama i klinikama. 


81 


7% Ibidem. 

8% Mihajlo Tomac (1887-1958) bio je za vrijeme građanskog rata u Rusiji u Sibiru. 
gdje je ratovao na strani Crvene armije. U 1920. godini pozvan je u Moskvu, gdje je 
uskoro postao sekretar Jugoslavenskog centralnog biroa u CKRKP (b) (o niemu vidi: 
M. ZA. Ovak. IOrocanaBaHCKMe UHTEPHALMOHAJIMCTBI ..., CTP. 168, 169, 170). 

81. IITAHXCCCP, o. JimuHoe neso M. A. Tomna. 

Slovenac Janez Košir za vrijeme građanskog rata borio se u Turke- 
stanu. Poslije rata je bio zamjenik predsjednika Kirgiske Sovjetske repu- 
blike. Anton Radić poslije građanskog rata radio je kao krupni financij- 
ski specijalist. Osim toga on se bavio literaturom, napisao je nekoliko 
knjiga novela i romana i postao je član Saveza sovjetskih pisaca Stavro- 
poljskog kraja. Poznati heroj građanskog rata u Rusiji koji se proslavio 
u Mađarskoj kao komandant Internacionalističkih jedinica Ivan Matuzo- 
vić poslije rata bio je direktor krupnog hljebnog kombinata u Moskvi. 
Milan Kodrnja, bivši komandant puka, poslije rata je radio kao sindikalni 
radnik. 

Kad bi se produžilo ovo nabrajanje, ispao bi ozbiljan spisak. Ali sve 
rečeno dozvoljava da se zaključi da su jugoslavenski internacionalisti i 
poslije rata produžili svoj internacionalni dug pomažući i gradeći socija- 
lističko društvo u SSSR-u. I tu su novu svoju mirnu zadaću oni vršili s 
istim elanom kao i kad su se borili na polju građanskog rata za prvu u 
svijetu državu radnika i seljaka. 


4. Jugoslavensko internacionalno zemljaštvo 


Pored učešća jugoslavenskih internacionalista u Crvenoj armiji na par- 
tijskom sovjetskom radu, bivši jugoslavenski internacionalisti radili su u 
raznim nacionalnim i internacionalnim organizacijama. Jedna od prvih 
takvih organizacija sastavljena od inozemaca, a među njima i Jugoslavena, 
zvala se je »Internacionalni klub«. Ti klubovi su nicali u takvim velikim 
gradovima kao što su Moskva, Lenjingrad, Odesa i dr. Krajem 1921. go- 
dine, kada su prestale u Sovjetskoj Rusiji raditi inozemne komunističke 
grupe RKP (b) i inozemni Sovjeti radničkih i seljačkih poslanika, poslije 
masovne demobilizacije iz Crvene armije stranih radnika i seljaka, »In- 
ternacionalni klubovi« postale su jedine organizacije oko kojih su se po- 
čeli sakupljati bivši internacionalisti, a kasnije i emigranti. Ti su klubovi 
postali jedina forma nacionalnog sakupljanja internacionalista. Ovdje 
su se internacionalisti susretali, slušali predavanja na materinjem jeziku, 
upoznavali političku situaciju, osobito u svojim krajevima, i provodili su 
kulturno-prosvjetni rad. U klubovima su vođene političke diskusije, 
uglavnom o položaju u zemljama internacionalista. 

Krajem dvadesetih godina predsjednikom Moskovskog internacional- 
nog kluba bio je Andrejev (to je pseudonim, čini se, Jugoslavena). U tim 
se klubovima čula narodna riječ i narodna pjesma. To je bila neke vrste 
organizacija inozemnog zemljaštva. Ona je bila bliska oficijalnoj organi- 
zaciji MOPR (Međunarodna organizacija za pomoć političkim emigranti- 
ma). Istina, ti se klubovi nisu bavili pitanjima socijalnog osiguranja svo- 
jih članova, nego su sakupljali inozemne mase na bazi političkog i kul- 
turno-prosvjetnog rada. 

Krajem dvadesetih i početkom tridesetih godina počele su u SSSR-u 
da niču nove internacionalne organizacije koje su dobile ime zemljaštva. 
Zemljaštvo je bila široka organizacija, koja je sakupljala »zemljake«, tj. 

ljude koji su se borili u jednom kraju. Tako je niklo zemljaštvo — Čari- 
cinsko, Uralsko, Ukrajinsko, Daljnoistočno, Srednjoazijsko, Čapajevsko 
i dr. Među tim zemljaštvima je 1929. g. organizirano i Inozemno zemlja- 
štvo (Interzemljaštvo). Centar oko kojeg su se organizirale zemljaške or- 
ganizacije bio je Centralni dom Crvene armije (CDCA) u Moskvi. Ali su 
se i u provinciji pri oficirskim klubovima počela organizirati razna zem- 
ljaštva, a među njima i inozemna. Prve grupe zemljaštva pojavile su se 
1929. godine u Moskvi. Prva organizacija imala je svega 51 člana. Godine 
1930. bilo je već 10 grupa sa 1790 članova, a 1933. godine bile su 33 gru- 
pe sa 3.144 člana. Kao što se vidi zemljaštvo je brojčano stalno bilo u 
porastu. 

Zemljaštvo je razradilo za svoj rad specijalnu »Instrukciju o zemljaš- 
kim grupama za pomoć učesnicima građanskog rata«.#* U članu 1. te in- 
strukcije rečeno je: »Aktivnim članovima zemljaških grupa mogu biti ne- 
posredni učesnici građanskog rata (crvenogardisti, crvenoarmejci, crveni 
partizani, rukovodeći sastav Radničkoseljačke crvene armije) koji su izra- 
zili saglasnost da će aktivno pomagati Centralnom muzeju Radničkose- 
ljačke Crvene armije u razradi i populariziranju historije građanskog 
rata.« 


U članu 2. se konkretno govori o organizaciji grupa: »Zemljaške grupe 
su organizacije društvene, a stvaraju se ako se skupi najmanje 10 ljudi, 
koji su se dobrovoljno ujedinili kao organizacija ili društvo učesnika gra- 
danskog rata«.5% 


Spomenute grupe organiziraju se u centru, tj. u Moskvi, a također i u 
provinciji, gdje postoje klubovi Crvene armije. Grupe biraju biroe, koje 
utvrđuje naučni savjet Muzeja Radničkoseljačke crvene armije (RSCA). 
Grupa radi po određenom planu. Na osnovu »Instrukcije« određeni su 
ciljevi i zadaće inozemnih zemljaških grupa. One su definirane na slije- 
deći način: »1) skupljanje, razrada i sistematizacija materijala iz historije 
građanskog rata; 2) neposredno učešće u radu na dokumentima po za- 
datku Muzeja RSCA; 3) rad na historiji građanskog rata kao oružanoj 
borbi proletarijata pod rukovodstvom SKP (b) i o neposrednom učešću u 
rukovodstvu oružanim revolucionarnim snagama V. [. Lenjina.«5 Svako- 
dnevna praksa diktirala je i druge zadatke, koje je organizacija zemlja- 
štva morala rješavati. 


Na samom početku svoje djelatnosti bilo je organizirano Inozemno 
zemljaštvo, kao organizacija bivših inozemnih učesnika oktobarske revo- 
lucije i građanskog rata. Ovo zemljaštvo izabralo je svoj rukovodeći or- 
gan — Biro inozemnih zemljaštava, koje se skraćeno nazivalo Interzem- 
ljaštvo. Po podacima koje posjedujemo, a odnose se na 1932. godinu, u 
Inozemnom zemljaštvu u Moskvi bilo je začlanjeno 400 članova, a na 


# IITACA, db. 28361, or. 1, 1. 27. g. 35. 
#58 Ibidem, 1. 28. 

54 Ibidem. 

85 Ibidem. 

periferiji još više — 800 članova.“ Interzemljaštvo je imalo i svoje speci- 
fične zadaće. Tako je ono, pored opće zadaće jednake za sva zemljaštva 
da priprema i sakuplja dokumentarni materijal za historiju građanskog 
rata, imalo i svoju zadaću: »...2) Prijevod djela marksizma-lenjinizma 
na strane jezike; 3) odgoj članova zemljaštva u duhu marksističko-lenjini- 
stičke nauke; 4) pomoć inozemnim komunističkim partijama.«*7 To su 
bile veoma važne zadaće. Iz ovih se točaka vidi da je glavno za strane 
komuniste bilo marksističko-lenjinistička naobrazba i pomoć svojim ko- 
munističkim partijama. U to vrijeme je to bio zaista važan politički za- 
datak, osobito kad se uzme u obzir opći nivo inozemnih radnika i stanje 
u pojedinim zemljama. 


Već od samog početka djelatnosti Interzemljaštva u njegovu su sastavu 
počele nicati inozemne sekcije. Tako su se uskoro pojavile mađarska i ru- 
munjska sekcija, a nešto kasnije i jugoslavenska. Istina, Jugoslaveni su od 
početka rada zemljaških organizacija ulazili u pojedine ruske teritorijal- 
ne organizacije. Tako je Gustav Barabaš ušao u organizaciju zemljaštva 
Druge ustaničke ukrajinske divizije, jer je, kao što je poznato, 1919. go- 
dine bio načelnik te divizije. G. Barabaš je zajedno sa svojim bivšim ko- 
mesarom J. Mincem (sada poznatim historičarom i akademikom) organi- 
zirao to zemljaštvo i bio član biroa tog zemljaštva.? Sličan je slučaj bio 
i sa M. N. Andrijevićem (Andrejevim), koji se borio za vrijeme građan- 
skog rata u Sibiru te je ušao u Sibirsko zemljaštvo. J. Cvejić je bio član 
Turkestanskog zemljaštva. 


Jugoslavensko zemljaštvo — točnije jugoslavenska sekcija internacional- 
nog zemljaštva kod Centralnog doma Crvene armije (CDCA), kao što se 
to vidi iz protokola br. 1, bila je organizirana 17. oktobra 1932. godine u 
Moskvi. Na prvoj sjednici Jugoslavenskog interzemljaštva?? učestvovali su 
slijedeći jugoslavenski internacionalisti: J. Cvejić, D. Georgijević, J. Ma- 
tuzović, M. Kodrnja, M. Pavlov, R. Filipović, M. Todorović. Na ovoj 
prvoj sjednici članovi su bili informirani o značenju organizacije jugo- 
slavenske grupe internacionalista. S informacijom o tom pitanju istupio 
je J. Cvejić. Osim toga bio je organiziran Biro. U Biro su bili izabrani: 
J. Cvejić, D. Georgijević, J. Matuzović, M. Kodrnja i M. Pavlov. Za odgo- 
vornog sekretara bio je izabran D. Georgijević. Zatim je bilo odlučeno 
da će J. Cvejić, J. Matuzović i D. Georgijević u roku od pet dana razraditi 
plan rada Jugoslavenskog interzemljašiva. 


% IITACA, db. 28361, ori. 1, 1. 21. 

%7 ITACA, o. 28361, or. 1, m. 21, g. 19. 

% Ibiđem, ori. 1, 1. 1002, gr. 4. 

* LTACA, o. 28361, or. 2, m. 166, Jr. 18. 

% Ibidem. U spisku se spominje i Bučik. Kao što se vidi, on nije Jugoslaven, ali se 
nije dalo utvrditi tko je on. U grupu su postojano prilazili jugoslavenski internaciona- 
listi. Godine 1934. u njoj su bili osim spomenutih Jugoslavena još: V. Marković, A, An- 
drejević, E. Berković, D. Srdić, R. Valgoni, (pseudonim Buligin), N. Kovačević (pseu- 
donim Čudnovski), S. Majer, N. Zorić, Čani, A. Muftić, Latić, N. Radaković, M. Tomac, 
G. Pušić, Stojković, Žunić, Ašerović, Drezgić, Ferjančić, Miljukov, Smiljanić, Korončić. 
Stanimirović, Vukadinović. 

Pokraj toga Cvejić je dobio zadatak da radi u partizanskoj komisiji 
zemljaštva, a Kodrnja u propagandnom odjelu (masovnom odjelu) zem- 
ljaštva. Za organizacioni rad Jugoslavenskog zemljaštva odgovorao je M. 
Pavlov (Rodionović). 


Do označenog roka bio je razrađen plan rada Jugoslavenske grupe za 
oktobar — novembar.?! 


Prezime ; Rok 
predavača referata 


Tema & Tko će govoriti 


) O učešću jugoslavenskih | 
Barabaš | 30. X interbrigada u Ukrajini 
1917, 1918. i 1919. god. 


Pavlov, Kodrnja, Filipo- 
vić, Čudnovski?? i dr. 


O učešću Jugoslavena u ' 
Valgoni 5. XI : Kolčakovskoj armiji i | Latić, Georgijević i dr. 
prelaz u Crvenu armiju 


' ; NE 
| Sadura, Stojković, Cvejić, 


Čudnovski 11. XI O Kijevu i Samari CHE Beorrijević 5 dr: 
Kudedja 17. XI i 0 učešću Jugoslavenske | 
' čete u Voronježu i 
po a ; javdjavenaki odredi u da m. 
Cvejić | 23. XI | Ukrajini i u Turkestana Čudnovski i Matuzović 
O učešću Jugoslavenske 


Muftić | 29. XI čete kursanata u Tambo- | Latić, Žunić, Valgoni 
| vu 


Taj je plan ulazio zapravo kao sastavni dio tih zadaća koje je Jugosla- 
venska grupa postavila pred sebe. Kasnije je on bio konkretiziran na sli- 
jedeći način: 1. Organizacija sabiranja materijala i dokumenata po arhi- 
vima, muzejima i s periferije (Odesa, Kijev, Harkov, Staljingrad, Sibir 
itd.); 2. Završiti obradu materijala za dva toma Historije građanskog rata 
u toku 1934. godine; 3. Obrada materijala za izdavanje zbornika na na- 
cionalnom jeziku; 4. Produžiti s referatima-sjećanjima učesnika građan- 
skog rata, organizacija komunističkih ćelija itd.;... 6. Zaključiti socija- 
lističke dogovore s jednom od grupa Interzemljaštva kao i individualne 
dogovore međusobno u grupi o pitanju izbora materijala; 7. Uspjeti or- 
ganizirati zemljaštva (grupe) u Crvenopartizanske i Crvenogardijske or- 
ganizacije i pomoć drugovima u tome ako na io imaju pravo; 8. Uvući 


" TITACA, db. 28361, or. 2, m. 166, Jr. 19. 


? Čudnovski — pseudonim Nikole Kovačevića. 

u rad grupe sve internacionaliste koji žive u Moskvi, dati im posao. Uči. 
niti to i s drugovima u provinciji; ... 10. Organizirati predavanja u klubu 
Političkih emigranata o učešću Jugoslavena u građanskom ratu... .<?3 


Ovaj je program obuhvaćao uglavnom propagandni rad. Kako se vidi 
iz toga, prvorazredna praktična zadaća jugoslavenske (kao, uostalom, i 
drugih nacionalnih grupa) bila je sakupljati historijski i arhivski mate- 
rijal za stvaranje Historije građanskog rata. U tom je smislu i bio done- 
sen 9. maja 1933. godine specijalan zaključak. U njemu je rečeno: sabi- 
ranju materijala iz Arhiva pristupit će slijedeći drugovi: a) iz Instituta 
Karla Marksa — Engelsa i Lenjina — drugovi: Čudnovski, Matuzović, Geor- 
gijević; b) iz Vojno-historijskog arhiva: Stanković, Cvejić, Barabaš; c) iz 
Sibirskog zemljaštva: Andrejević; d) Mađarska grupa: Matuzović; e) iz 
Čapajevskog zemljaštva: Stanković; f) iz Ukrajinskog zemljaštva: Geor- 
gijević, Malahovski; g) Severnog Kavkaza: Kodrnja. . .% 


Kao što se vidi iz privrednog plana i zaključka o radu zemljaštva, nje- 
mu je predstojalo da vodi velik posao na polju propagande bogatog isku- 
stva stečenog za vrijeme građanskog rata. 


Prvi dio dokumenata trebalo je sakupiti, obraditi i predati za prvi tom 
u Centralnu komisiju Historije građanskog rata već 20. maja 1933. g. 
Takav rad bio je na dnevnom redu gotovo na svim sjednicama Jugosla- 
venske grupe. To je bio svakodnevni rad. Međutim, interesantno je po- 
gledati kako je jugoslavensko zemljaštvo shvaćalo svoju političku zadaću. 
To je očito ako se pregleda rad sjednice zemljaštva od 5. maja 1933. go- 
dine. Na sjednici koja je bila posvećena 15-godišnjici organizacije Jugo- 
slavenskih odreda Crvene armije i 4-godišnjice pogibije u Jugoslaviji ge- 
neralnog sekretara CK KPJ Đure Đakovića govorili su predsjednik Ju- 
goslavenskog zemljaštva Cvejić Jakov, vođa mađarskih komunista Bela 
Kun i predstavnik KPJ iz Jugoslavije Dimitrijević. U ime jugoslavenskih 
internacionalista — emigranata u SSSR-u J. Cvejić definirao je zadaću or- 
ganizacije Jugoslavenskog zemljaštva: »Mi moramo kao partizani, kao 
učesnici oktobarske revolucije u Rusiji, kao učesnici građanskog rata i 
osvajači Oktobra postati tim hrptom koji će skupiti oko sebe mladež, is- 
kovati aktivne borce spremne svakog momenta na zaštitu Sovjetskog Sa- 
veza, borce koji su sposobni svakog momenta krenuti na Zapad da oslo- 
bode od ugnjetavanja, od kapitalizma svoju braću«.% To je bila politička 
zadaća jugoslavenskih internacionalista koji su radili u zemljaštvu. Kao 
što se vidi, iz te izjave izlaze dvije političke zadaće: prva — zaštita SSSR-a 
i druga — oslobođenje svoje braće u Jugoslaviji. Te zadaće izlazile su s 
jedne strane iz internacionalizma zemljaštva i, s druge strane, poznava- 
nja situacije u Jugoslaviji. Naime, jugoslavenski internacionalisti bili su 


% TITACA, db. 28361, or. 2, 7. 166, JI. 6 06. 

%4 Ibidem, ori. 3, 7. 895, g. 13. 

%5 ITACA Db. 28361, ori. 3, 1. 888, Jr. 6. (Treba međutim naglasiti, da je prema 
stavu Komunističke partije Jugoslavije oslobođenje radnog naroda ove zemlje imalo 
biti [i bilo je!) rezultatom uglavnom snaga Jugoslavije ne negirajući pri tome utjecaj 
Oktobra; primj. redaktora). 

dobro upoznati sa situacijom u Jugoslaviji. Znali su da je u Jugoslaviji 
1929. godine bio izvršen državni udar kojeg je rezultat u Jugoslaviji bio 
proglašenje vojno-monarhističke diktature. 

Često je na sastancima zemljaštva bilo organizirano informiranje o po- 
Iožaju u Jugoslaviji. Tako je na sastanku od 5. maja 1933. godine pred. 
stavnik KPJ Mitrović istupao s referatom o položaju u Jugoslaviji. Mi- 
trović je povezao zadaće KPJ s korišćenjem iskustva partizanske borbe 
u početku građanskog rata u Sovjetskoj Rusiji, Ukrajini i Sibiru i buduće 
zadaće Jugoslavena u SSSR-u. Bela Kun je istakao da je zadaća jugo- 
slavenske emigracije, bivših učesnika građanskog rata, da »... organizi. 
raju postojanu materijalnu pomoć i da organiziraju ideološku pomoć 
zemlji od emigracije.«?7 On je dao primjer bivših mađarskih internacio- 
nalista koji sada mogu da posluže kao primjer prvoboraca u organizaciji 
materijalne i ideološke pomoći komunističke partije.9% Bela Kun se obra- 
tio s pozivom jugoslavenskim emigrantima da uzmu primjer u organiza- 
ciji materijalne pomoći i primjeni revolucionarnog iskustva onima koji 
se bore protiv vojno-monarhističke diktature u zemlji, za komunističku 
partiju u narastajućoj borbi, za diktaturu proletarijata, za sovjetsku 
vlast.?? 

Praktički, jugoslavenska grupa je sistematski organizirala govore i ste- 
nografiranje sjećanja bivših učesnika građanskog rata i oktobarske revo- 
lucije.!%% Taj je rad ispadao s jedne strane kao rezultat sakupljenih doku- 
menata. S druge strane, on je imao neocjenjivu vrijednost osobito za bu- 
duće generacije, kojima je time sačuvan najbolji uvid u ono što su napra- 
vili Jugoslaveni i čime su se istakli u Rusiji za vrijeme poznatih histo- 
rijskih događaja. 

Pored tog rada Jugoslavensko zemljaštvo se angažiralo i u drugome. 
Ono se aktivno brinulo o daljem teoretskom rastu svojih članova. Jer, 
kao što je poznato, većina internacionalista, s obzirom na uvjete u kojima 
su se nalazili, nije dobila sistematsko obrazovanje. Zbog toga je rukovod- 
stvo grupe mnogo puta vostavljalo pred višim organima pitanje i davalo 
prijedloge o nadoknadi za ono što nije učinjeno ranije u smislu studiranja. 
U jednom oficijalnom pismu, koje je grupa poslala višim instancama, 
predlaže se da se pošalje »aktivne borce i organizatore specijalnih jugo- 
slavenskih odreda za vrijeme građanskog rata: a) u Višu vojnu akade- 
miju, i to drugove: Matuzovića, Georgijevića, Kodrnju i Cvejića; b) u 
školu starijih komandanata drugove: Pavlova, Stojkovića, Andrejevića i 
Drevina.!91 


*%€ TITACA db. 28361, or. 2, g. 166, g. 14. 

97 Ibidem, or. 3, 7. 888, Jr. 12. 

% Tbidem. 

*% Ibidem, 1. 13. 

0% Kao rezultat te djelatnosti do sada su sačuvane u Centralnom arhivu Sovjetske 
armije u Moskvi sl. sjećanja bivših jugoslavenskih internacionalista: D. Srdića, D. Geor- 
gijevića, J. Matuzovića, J. Cvejića, N. Kovačevića, G. Barabaša, V. Markovića, M. Pa. 
vlova, M. Kodrnje, D. Sadure, A. Muftića, Latića, Stanimirovića, Stojkovića i dr. 

9 Sigurno se radi o Drezgiću — bivšem učesniku građanskog rata, koji je poslije 
rata stigao u Jugoslaviju i radio kao inžinjer u Ministarstvu saobraćaja u Beogradu. 

To se pitanje pokretalo više puta. Kako se vidi iz dokumenata, ruko- 
vodstvo je prihvatilo prijedlog, jer je već na sjednici zemljaštva 13. au- 
gusta bilo postavljeno pitanje sastavljanja karakteristika za kandidature 
onih koji su bili određeni za Višu vojnu akademiju. Tom prilikom bilo je 
i određeno na kakve će smjerove ili odjeljenja oni biti preporučeni. Pre- 
poruke su bile slijedeće: 

1) Cvejić J. — na administrativno-gospodarski 

2) Georgijević D. V. — na administrativno-snabdjevački 

3) Matuzović J. P. — na komandatsko-politički 

4) Pavlov M. A. — na inženjerno-tehnički. 


U zaključku je rečeno da njihove dokumente treba »čim prije poslati 
u Glavnu upravu Revolucionarnog vojnog sovjeta.«!% Iz dokumenata koji 
su nađeni ne vidi se da li su svi spomenuti Jugoslaveni bili poslati i kuda 
su bili upućeni. Iz sačuvanih dokumenata J. Cvejića1% vidi se da je on od 
septembra 1932. do 1. januara 1934. god. bio student industrijskog odje- 
ljenja Viših kurseva rukovodilaca planske privrede na Večernjoj akade- 
miji za planiranje. Može da se pretpostavi da su i drugi kandidati bili po- 
slani na studije. 

Važno mjesto u djelatnosti Jugoslavenskog zemljaštva zauzimale su ve- 
ze i saradnja s KPJ. To je zapravo bilo pitanje veze sa zemljom i korišće- 
nje revolucionarnom pokretu u zemlji. Zbog svog značenja to je pitanje 
bilo postavljeno na dnevni red na sjednici 9. oktobra 1933. god. Kako 
se vidi iz protokola te sjednice, bilo je zaključeno da se pošalje u Ko- 
mintern spisak s adresama svih članova Jugoslavenske grupe Interzemlja- 
štva.!% To je zapravo bilo urađeno po traženju Kominterna. Da bi se 
predstavnik KPJ upoznao s radom jugoslavenskog zemljaštva, bilo je od- 
lučeno da se grupa poveže s predstavnikom KPJ u Izvršnom komitetu 
Komunističke internacionale, da se odredi internacionalna sila koja će 
pomagati u razradi materijala koji bi se u obliku popularne literature 
izdavali na jezicima naroda Jugoslavije. Isto tako se predlagalo da pred- 
stavnik politemigranata!% učestvuje na nekim sjednicama na kojima će 
biti referati i sjećanja. Pored toga, primljen je prijedlog da se materijali 
jugoslavenske grupe — takvi kao što su stenogrami i sjećanja — šalju za 
korišćenje jugoslavenskim studentima — komunistima u Komunistički uni- 
verzitet naroda Zapada (KUNZ). Veoma važna je bila još jedna odluka, 
koja u stvari karakterizira dubinu odnosa KPJ s Jugoslavenskim inter- 
zemljaštvom. Evo tekst protokola: 

»Čuli: informaciju predstavnika KPJ o potrebi mobilizacije novčanih 
sredstava od Jugoslavena putem obustave od plaće najmanje 2%01% mje- 


12 TITACA, db. 28361, or. 3, g. 888, Jr. 12 u om. 2, 1. 166. 

1 Vidi: ,CBMJgeTeJIBCTBO TIIJIAHOBMKA-3KOHOMHCTa"'. Arhiv obitelji Cvejić u kćer- 
ke Cvejiča Ale Jakovljevne koja sada živi u Moskvi. 

14 TITACA, o. 28361, or. 1, m. 165 gm 1. 

105 Kao što se vidi iz ovog, članovi jugoslavenske grupe — internacionalisti razliko- 
vali su se od emigranata. Prvi su bili ti koji su ostali poslije građanskog rata u SSSR-u, 
a drugi oni koji su emigrirali u SSSR. 

16 U tekstu protokola je napisano 2 $ % što je svakako pogrešno. 

sečno; sakupljena će sredstva biti predana na novine ,,Proleter?.. .£07 U 
vezi s tim prijedlogom odmah je donesena slijedeća odluka: »S prijed- 
logom predstavnika KPJ složiti se, istovremeno predložiti Birou da od- 
redi druga koji će odgovarati za sakupljanje novca s time da se provede 
odgovarajući rad s drugovima i time utanači sve i regularno novac pre- 
daje predstavniku KPJ i IKKJ«.!%% Kao odgovorni za sakupljanje novca 
određeni su odlukom zemljaštva M. Kodrnja i M. Pavlov. 

Za ostvarenje »postojane veze emigranata sa učesnicima građanskog 
rata« — kako je to istaknuto u odluci sjednice — zadužen je odgovorni se- 
kretar zemljaštva D. Georgijević.!!9 

O vezama internacionalista s komunističkom emigracijom svjedoči još 
jedan fakat. Za pisanje i redakciju Historije građanskog rata na osnovi 
sakupljenih materijala postojala je specijalna redakciona komisija. Ta se 
komisija bavila i pitanjem prijevoda literature na jezike naroda Jugosla- 
vije. U tu redakcionu komisiju ušli su predstavnici emigranata-komunista 
i zemljaštva. Od prvih su u Komisiju ušli predstavnici Kominterna — ju- 
goslavenski komunisti Boško Bošković (on je bio sekretar CK KPJ — F. 
Filipović) i Gregor. Od Jugoslavenskog zemljaštva u Komisiju su ušli: D. 
Srdić, G. Barabaš, M. Kodrnja, J. Cvejić, J. Matuzović i N. Kovačević. 
Uži komitet te komisije sačinjavali su: Bošković, Gregor i Cvejić.!!! 

Nema sumnje da je ova suradnja u oblasti materijalne pomoći, a ta- 
kođe i agitacije i propagande u korist KPJ, određivala aktivni odnos biv- 
ših učesnika građanskog rata prema revolucionarnom i komunističkom 
pokretu u zemlji, činila ih sastavnim dijelom tog pokreta, 

Jugoslavenska grupa interzemljaštva imala je i drugih briga. Jedna od 
njih je bila borba za poboljšanje svog materijalnog položaja. U tom smi- 
slu je svakako karakterističan rad oko primanja u društvo bivših crveno- 
armejaca i crvenih partizana, tj. uručenje članovima »legitimacije bivših 
crvenoarmejaca i crvenih partizana«. Na sjednici od 16. marta 1934. go- 
dine primljena je u vezi s time slijedeća odluka: »Izraditi da se primi 
grupa crvenoarmejske i crvenopartizanske organizacije i u tom smislu 
pomagati svim onim drugovima koji imaju zakonsko pravo na začlanjenje 
u te organizacije.«!!? Treba naglasiti da primanje u spomenuto društvo 
(što se vršilo uručenjem legitimacije) nije bio formalan akt. Kao što je 
poznato, članstvo tog društva i legitimacija označavalo je ne samo poli- 
tičko priznanje bivših zasluga, nego je davalo članovima, kao i njihovim 
porodicama, velike privilegije (na primjer u oblasti poljoprivrede, stam- 
benoj — pravo dobiti stan izvan reda i većeg razmjera, medicinsku po- 
moć, obuku djece itd.). Rad u ovoj oblasti dao je rezultate — mnogi inter- 
nacionalisti dobili su to počasno zvanje.!13 


197 IITACA, &b. 28361, or. 1, m. 165, Im. 2. 

108 Ibidem. 

1% Ibidem, 1. 6. 

119 Ibidem, 1. 8. 

11 Ibidem, 1. 6. 

112 TITACA, cb. 28361, or. 2, z. 166, JI. 6. 

113 Cvejić J. je postao član te organizacije i dobio je legitimaciju br. 4366 od 9. IX 
1935. god. 

Rad jugoslavenskog zemljaštva bio je podređen velikom cilju. Inter. 
nacionalisti su nastojali da se spreme za izvršenje velikog političkog za- 
datka u domovini. Tom cilju je bio podređen sav rad Jugoslavenske gru- 
pe. Ali Jugoslavenskoj grupi nije bilo suđeno da izvrši taj zadatak, jer je 
uskoro — 1935. godine — morala da završi svoj rad. Ona je obustavila svoj 
rad kao i druga internacionalna zemljaštva. 

Evo što je rečeno u dokumentima o obustavljanju rada inozemnih zem- 
ljaštava. 


U dokumentu koji je potpisao načelnik Političke uprave Radničkose- 
ljačke crvene armije (RSCA) Gamarnik, načelnik Centralnog doma Crve- 
ne Armije (CDCA), muzeja i Kultodjela Političke uprave Radničkoseljač- 
ke crvene armije u vezi sa završetkom rada zemljaštva rečeno je: »Pred- 
lažem da se likvidiraju sva zemljaštva koja postoje kod muzeja RSCA. 
Sva imovina, arhivi, novčana sredstva likvidiranog zemljaštva treba da se 


daju muzeju RSCA .. «114 


Na bazi tog naređenja u toku prve polovine 1935. godine bila su likvi- 
dirana sva zemljaštva. Internacionalno zemljaštvo još je neko vrijeme ra- 
dilo. U jednom izvještaju u vezi s time rečeno je: »Internacionalno (zem- 
ljaštvo) (na osnovi podataka koje posjedujemo) sakuplja se još u Inter- 
nacionalnom klubu — Leontjevski pereulok. Njime rukovode Gabro i Iva- 
ni. Njemačka grupa Štillera sastaje se kod njega kod kuće — sekretar je 
tog zemljaštva Hrist. Sva djela su zapečaćena i nalaze se u muzeju. Vjero- 
vatno arhivi postoje i u stanovima.«115 


U izvještaju koji je bio napisan u vezi s likvidacijom zemljaštva daje 
se ovom visoka ocjena za njegov rad. Tu su i naveđeni neki motivi zbog 
kojih je zemljaštvo bilo rasformirano. Kao uzrok se navode politički raz. 
lozi. Između ostalog fakat protivurječja između bivših učesnika građan- 
skog rata i emigranata u vezi s veoma važnim pitanjem: gdje mora da 
djeluju komunisti — u emigraciji, tj. u SSSR-u, ili kod sebe kod kuće.!!$ 
O tom, kao i mnogim drugim pitanjima, postojala su dva gledišta. Iz do- 
kumenata se ne može uloviti u čemu su glavne razlike u njihovu gledištu. 
Na kraju potrebno je da se kaže da je dalja djelatnost zemljaštva kao i 
interzemljaštva bila onemogućena i metodama kulta, koje su se sve više 
i više u praksi osjećale. Najbolji dokaz tome je i to da je velika većina 
članova zemljaštva bila u toku 1936-1939. godine represirana. 


Jugoslavensko interzemljaštvo bilo je posljednja organizaciona forma 
djelovanja Jugoslavena — bivših učesnika građanskog rata u Rusiji — kao 
nacionalne organizacije. Nema sumnje da je ta organizacija odigrala po- 
zitivnu ulogu u smislu teoretskog rasta njenih članova i da je kao nacio- 
nalna organizacija pridonijela svoj obol u razvitku revolucionarnog po- 
kreta u Jugoslaviji. 


114 TITACA, cp. 28361, or. 1, 1. 5, g. 58. 
115 Ibidem, 1. 142. 
146 Ibidem, or. 1, m. 27, gt. 36. 

U zaključku značajno je osvrnuti se još na jednu borbenu stranicu ži- 
vota jugoslavenskih internacionalista koji su ostali u SSSR-u — na njihovo 
učešće u borbi protiv fašizma braneći još jednom na bojnom polju prvu 
zemlju socijalizma SSSR. 

Krajem tridesetih godina fašistička Njemačka i Italija ohrabrene »neu- 
tralnim« držanjem velikih imperijalističkih zemalja pomogle su u Španiji 
dočepati se vlasti fašistima generala Franka. U građanskom ratu u Špa- 
niji, koji je trajao od 1936. do 1939. godine, na strani republikanaca uče- 
stvovali su mnogi inozemni radnici i seljaci. Međunarodnom fašizmu bila 
je ovdje suprostavljena međunarodna solidarnost komunista i progresiv- 
nih ljudi raznih zemalja. 


U pomoć španskim republikancima bili su poslani i jugoslavenski do- 
brovoljci. Među Jugoslavenima koji su pošli da se bore protiv fašizma 
krenula je iz SSSR-a grupa od 70 emigranata Jugoslavena, U toj su grupi 
po direktivi Kominterna bili poslani u Španiju i mnogi internacionalisti, 
a među njima: Vladimir Čopić, Dimitrije Georgijević, Roman Filipović, 
Nikola Kovačević i drugi. Svi su oni bili upućeni u Španiju krajem 1936. 
ili početkom 1937. godine. Vladimir Čopić je u Španiji postao čuveni ko- 
mandant XV Internacionalne brigade. Brigada je bila sastavljena od En- 
gleza, Amerikanaca i Jugoslavena. 

Na odgovornoj dužnosti u rukovodstvu obavještajne službe interbriga- 
dista bio je Filipović Roman. I drugi internacionalisti — Nikola Kovače- 
vić i Dimitrije Georgijević — također su bili na odgovornim i vojnim i 
partijskim dužnostima. Pomoć internacionalista španskim borcima bila 
je dragocjena. Oni su donijeli svoje veliko iskustvo još iz vremena gra- 
đanskog rata u Rusiji i s partijskog ili sovjetskog rada u Sovjetskom Sa- 
vezu. 


Poslije završetka građanskog rata većina internacionalista koji su otišli 
u Španiju iz Sovjetskog Saveza vratila se natrag u SSSR. Prvi od njih je 
stigao u SSSR Vladimir Čopić, koji je već početkom 1939. godine išče- 
znuo kao žrtva »kulta ličnosti«. Ostali internacionalisti su se ubrzo opet 
uključili u partiju i sovjetski rad. Nikola Kovačević nije uspio da se vra- 
ti u SSSR, nego je poslije Španije bio u logoru u Francuskoj, otkud je 
bježao u partizane, borio se kao francuski frontijer i na završetku rata 
uspio učestvovati i u narodno-oslobodilačkoj borbi u Jugoslaviji. 

Kada je u 1941. godini bio napadnut Sovjetski Savez od njemačkih fa- 
šističkih horda i kad je započeo otadžbinski rat naroda SSSR — među nje- 
govim prvim borcima i braniocima bili su mnogi jugoslavenski interna- 
cionalisti, isti oni koji su u godinama građanskog rata branili tekovine 
oktobarske revolucije. 

Mnogi od internacionalista nisu dočekali te teške dane za sovjetsku 
zemlju. Ali oni koji su ostali, smatrali su da im je opet mjesto u redovima 
zaštitnika sovjetske zemlje i već prvih su se dana prijavljivali na front. 

Roman Filipović, iako teško bolestan, bio je jedan od tih koji je prvih 
dana otišao dobrovoljno u narodnu vojsku — tzv. opolčence. Kako se vidi 
iz dokumenta potvrđenog od bivšeg načelnika Politodjela 5. frunzenske 

divizije, Roman Filipović se prijavio dobrovoljno u Narodnu vojsku u julu 
1941. godine. Ratovao je kao komesar izvidničkog bataljona.!!7 Na duž- 
nosti komesara bataljona poginuo je u novembru 1941. godine herojski 
braneći u žestokoj bici Moskvu. 


Slična je bila sudbina drugog internacionaliste — Radoslava Batagelja. 
On se isto odmah u početku rata prijavio u Sovjetsku armiju. Odmah je 
bio imenovan za načelnika štaba bataljona. Batagelj nije imao sreću da 
dočeka pobjedu. On je herojski poginuo u novembru 1942. godine kao 
kapetan Sovjetske armije. 


Dimitrije Georgijević bio je isto u Sovjetskoj armiji. Ali kada je 1943. 
godine započela organizacija 1-e Jugoslavenske brigade u SSSR-u, on je 
bio imenovan za njena komesara. S tom brigadom vratili su se u Jugo- 
slaviju 1944. godine mnogi internacionalisti. D. Georgijević je sretno za- 
vršio rat i umro 1963. g. u Beogradu kao general-potpukovnik Jugosla- 
venske narodne armije.!!3 


U redovima Sovjetske armije štitili su sovjetsku državu mnogi inter- 
nacionalisti. Navest ćemo još samo nekoliko imena. Genadij Marković, 
iako teški invalid, prijavio se 1943. godine na front. Bio je imenovan za 
načelnika ešalona dobrovoljaca. Ali je poslije prvog bombardiranja bio 
ponovno izbačen iz stroja.!!? Mihajlo Pavlov (Rodionović) kao komesar 
bataljona — kapetan Sovjetske armije došao je u Jugoslaviju 1944. godine. 
Završio je rat u jedinicama Narodnooslobodilačke armije Jugoslavije. 


Od prvog dana otadžbinskog rata u redovima Sovjetske armije bila je 
jugoslavenka Jelisava Berković. Kao vojni liječnik major Sovjetske ar- 
mije J. Berković je bila ranjena 1943. godine, izgubila je oko. Ali je po- 
slije liječenja opet produžila rat. Na kraju rata bila je poslana kao pred- 
stavnik Sovjetske armije u Jugoslavensku narodnooslobodilačku armiju. 


Prema tome jugoslavenski internacionalisti koji su ostali u SSSR-u, 
ostali su dosljedni borci za mir, za socijalizam, potvrdivši ne jedamput 
u borbi i ratu svoju vjernost tim idejama za koje su se borili u oktobar- 
skoj revoluciji i građanskom ratu. 


17 Vidi: ,,CrnpaBka" ApxuB xeHpbi - O. E. TyG6apeBo#. 

H8 Sin Georgijevića je poginuo 1944. godine kao oficir Sovjetske armije. 

59% Sva porodica G. Markovića bila je na frontu — žena Raisa bila je bolničarka do 
kraja rata, a stariji sin Aleksej poginuo je 1943. godine nedaleko Voronježa kao stariji 
lajtnant Sovjetske armije. 

ViNKO IVANČEVIĆ 


DUBROVČANI NA SAJMU U SENIGALLIJI 
U 18. st. 


Pomorsko-trgovačke veze Dubrovnika sa Senigallijom, lukom na sje- 
verozapadnoj obali Jadrana, postojale su od davnine. U ono rano doba 
dubrovačke pomorske trgovine kad je Dubrovnik sklapao ugovore s Pi- 
som (1169), Ravennom (1188), Anconom (1199) i drugim gradovima 
sklopio je g. 1231. ugovor i s lukom Senigallijom.! Oblast Marche, zaleđe 
Ancone i Senigallije, bila je odvajkada žitorodan kraj iz kojeg se vjekovi- 
ma izvozilo žito morem u razne države, prvotno u druge krajeve Italije. 
njezine zapadne luke, zatim u Španjolsku. A i Dubrovnik je otamo uvozio 
žito za svoje potrebe. U spomenutom prijevozu žita vrlo često nalazimo 
zaposlene dubrovačke brodove, osobito u kasnije doba. Već iz 1556. ima- 
mo vijest da je ankonsko vijeće odobrilo dubrovačkim brodovima koji uđu 
u luku Anconu sa žitom koje su krcali u Senigalliji za Dubrovnik da ne 
moraju platiti trećinu ni četvrtinu, kako to plaćaju drugi brodovi.“ Veze 
Dubrovnika sa Senigallijom već je proučavao Vekarić,* a Luetić je iznio 
nekoliko podataka za 17. st.“ Ovdje ću se ograničiti samo na veze koje 
su postojale između ta dva grada u 18. st. 


U Senigalliji se redovito svake godine održavao sajam. Glavni dan saj- 
ma bio je 22. srpnja, tj. dan sv. Magdalene, pa se sajam zvao Fiera di 
Santa Maria Maddalena, Ali kako bi se privukli trgovci da na vrijeme 
dovezu robu i da je lakše mogu prodati, povlastice koje je pružala vlast 
vrijedile bi određeno dulje razdoblje. Gonfalonijeri sajma slali su vladi 
u Dubrovniku oglase (notificazione) s molbom da ih objavi i izlijepi. Ta- 
kve tiskane objave sačuvale su se u Historijskom arhivu u Dubrovniku 
za neke godine od 1705. pa do 1803. u ukupnom broju od 42 primjerka 


! V. Foretić, Nekoliko pogleda na pomorsku trgovinu Dubrovnika u srednjem vi- 
jeku, Zbornik Dubrovačko pomorstvo, Dubrovnik 1952, str. 120. 

2 M. Natalucci, Ancona attraverso i secoli, Vol. IL, Citta di Castello 1960, str. 133. 

3 S. Vekarić, Pelješki jedrenjaci, Split 1960, na više mjesta. 

41]. Luetić, Brodovlje Dubrovačke Republike XVII stoljeća, Dubrovnik 1964, str. 
93, 97—99, 156. 

različitog sadržaja (komada ima više, jer za neke godine ima dva, ai tri 
komada). Za pet godina sačuvano je samo pismo spomenutih gonfaloni- 
jera da šalju objave, ali se one nisu sačuvale. Posljednje je takvo pismo 
bez sačuvane tiskane objave iz g. 1806. U početku 18. st. povlastice za 
sajam trajale su 13 dana, tj. od ponoći 13. VII do uključivo 26. VII, a 
kasnije je to produljeno na 18 dana (od ponoći 13. VII do 31. VII). Go- 
dine 1784. osim od ponoći 13. VII do 31. VII sajam je trajao daljih 19 
dana u mjesecu rujnu, tj. od 9. IX do 27. IX. Roba koja je te godine sti- 
zala morem, i to iz zabranjenih mjesta (to su ona mjesta za koja je pro- 
glašen kontumac), nije mogla biti primljena u luci Senigalliji, nego nakon 
obavljenog kontumaca u Anconi. Godine 1787. sajam je trajao 40 dana, 
tj. od 1. VII do 9. VIII, i za trajanja sajma bile su oslobođene uvozne i 
izvozne carine lanene i svilene tkanine i kalanke. Nije bilo oslobođeno 
carine olovo i željezo, neobrađeno i obrađeno. Spomenute godine bili su 
oslobođeni pristojbe i putnici koji su morskim putem dolazili u Senigal- 
liju. Godine 1796. rok od uobičajenih 19 dana bio je produljen za još 
20 dana, tj. do 20. VIII. Iduće godine 1797, produljen je rok trajanja na 
neodređeno vrijeme, tj. do potrebe. Spomenutim objavama gonfalonijeri 
su pozivali strane i domaće trgovce, i to — kako kažu — one na kopnu 
i one na moru, da sudjeluju s robom na tom slavnom i starom sajmu. 
Uvjeravali su ih da će biti dobro primljeni, da će se s njima dobro po- 
stupati, da će biti zaštićeni zakonima i da će uživati uobičajene usluge, 
povlastice i oslobođenja.# 

U želji da sajam ima što bolji uspjeh vlada je davala povlastice ne samo 
trgovcima — domaćim i stranim — nego i domaćem pučansivu. Tako je 
vlada kasnijih godina dala Senigalliji neke povlastice za potrošnju robe 
u gradu za cijelu godinu, a ne samo za trajanja sajma, dakle isto onako 
kako su to već uživali gradovi Ancona i Civitavecchia, dvije važne luke 
u Papinskoj Državi. Jedino je carinsko oslobođenje za tkanine, svilu, ka- 
lanku i slične tiskane tkanine, bilo vremenski ograničeno, tj. samo na dan 
sajma. Okolni stanovnici Senigallije mogli su se u ograničenim količina- 
ma, do vrijednosti od tri škude, opskrbljivati bez plaćanja carine salac- 
com (vrsta posoljene haringe koja se uvozila iz sjeverne Evrope), tunom, 
srdelom, bakalarom, haringom, sirom i rižom. Po tom malom popisu vi- 
dimo da je riba, i to posoljena, tada bila važna živežna namirnica za to 
pučanstvo.7 

Da bi se sporovi u trgovačkim poslovima što prije svršavali, u drugoj 
polovici 18. st. ustanovljen je u Senigalliji poseban sajamski sud (Con- 
solato di fiera). Taj sud je u mjesecu srpnju g. 1786. raspravljao preko 


5 Prep. 18. st. 3205, 65-107; isto 3112, 38, 51. Ako nije drugačije naznačeno, sve su 
signature iz Historijskog arhiva u Dubrovniku. 

* Priliv ljudi na sajam bio je toliki da se broj od oko 6.000 stanovnika, koliko ih 
je Senigalija imala prema popisu iz g. 1708, u danima sajma povisio na 12.000. Dakle, 
stanovništvo bi se podvostručilo. M. Mazzanti Bonvini, H consolato di fiera a Senigallia 
1716-i861, Poseban otisak iz Fasc. n. 9 dei Quaderni storici delle Marche, Urbino 
1968, str. 5. 

7 Prep. 18. st. 3112, 38 prilog. Avvisi... 19. st. 625/XXII, 1-5. 

200 sporova.“ S obzirom na podrijetlo trgovaca koji se spominju u tim 
parnicama tu je osim Senigalijaca bilo Ankonaca, Židova, Venecijanaca 
(Novljana iz Boke kotorske), Čozota, Milanaca, Firentinaca, Torinjana, 
Levantinaca, Nijemaca, Turaka, Tršćana, Napolitanaca, zatim Senjana, 
Albanaca, Riječana, Rimljana i dr. Zanimljivo je da u tom dugom nizu 
nema Dubrovčana. Moguće je da se izostavljanje Dubrovčana može pri- 
pisati brzini kojom su radili sudski pisari? Jer kako ćemo dalje 
vidjeti, i između Dubrovčana su u Senigalliji izbijali sporovi. Ali to su 
bili sporovi manjeg značenja i vrijednosti i između njih samih. A takve 
sporove ostavljali su da na povratku riješe kod kuće, već i stoga što vlada 
nije dopuštala da Dubrovčani sporove između sebe rješavaju pred stra- 
nim sudovima.!? Stoga je vlast optužene pozivala u Dubrovnik da budu 
prisutni raspravi na kojoj će se raspravljati o njihovoj krivici.!! 

Kad se patrun Antun Kazilar Vinkov u drugoj polovici 1707. nalazio s 
brodom na putu u Senigalliju, zaustavio ga je venecijanski general Dalma- 
cije i prisilio da plati 431/2 cekina za desetinu vrijednosti robe koju je 
prevozio i 10 dukata kao pristojbu za tranzit gulfa. Kazilar je iz Dubrov- 
nika prevozio za Senigalliju slanu ribu, kožu i vunu. General je spome- 
nute pristojbe naplatio i od venecijanskog trabakula iz Herceg-Novog 
(zapovjednik je bio nećak Sladoja iz Herceg-Novog) koji je plovio skupa 
s Kazilarovim brodom, i to za robu koju je taj trabakul ukrcao u Du- 
brovniku. Dubrovački konzul u Anconi odmah piše dubrovačkom diplo- 
matskom agentu u Rimu Ruggieriju da se pridruži protestu koji će upu- 
titi grad Ancona protiv takvih zapreka slobodnoj plovidbi.!? Ured za 
zdravstvo u Veneciji izdao je g. 1739. naredbu da se uvodi kontumac za 
Dubrovnik, Boku kotorsku i Dalmaciju, što je istodobno vrijedilo za 
Aneonu i Senigalliju, jer se Papinska Država u tom pogledu strogo pri- 
državala venecijanskih naredaba. Navodno da je tri milje daleko od Ko- 
tora iznenada umro glasnik koji je dolazio iz Carigrada. Pri pregledu 
leša utvrđeno je da ima bubonskih prišteva i drugih opasnih znakova. 
Konzul u Anconi izvještavajući o tome vladu u Dubrovniku kaže da se 
vjeruje da je taj kontumac uveden zbog sajma u Senigalliji koji Veneci- 
janci ne žele, ali unatoč njihovim nastojanjima sajam u Senigalliji ipak 
će se održati! G. 1750. dubrovački konzul u Anconi piše vladi u Du- 


8 M. Mazzanti Bonvini, n. dj., str. 7, 17. 

9 >... forse perch& la celerita della procedura induceva spesso i cancellieri del 
Consolato a non annotare la provenienza delle parti.« M. Mazzanti Bonvini, n. dj., 
str. 18. 

10 Iz pisma od 4. VIII 1720. koje ankonitanski konzul piše vladi u Dubrovnik sa- 
znajemo ovo: ».., mi comandano come console notificare per parte publica alli nobili 
signori Bosdari figli del qm signor Francesco Michele di Bosdari il tenore della legge 
di cotesta Ecc. ma Republica, con cui vien proibito al Nazionale convenir avvanti giu- 
dici forastieri altro Nazionale, perch& sentenzino sopra le differenze che fossero o po- 
tessero nascere fra di loro.« (Prep. 18. st. 3109/I, 127). 

il G. 1770. Ured za pomorstvo piše konzulu da obavijesti Orsata Miha Dorđija, na- 
stanjenog u Anconi, da se u roku od 30 dana on ili njegov zamjenik javi spomenutom 
uredu zbog tužbe koju je protiv njega podiglo 9 Dubrovčana (Pom. 56—-12/3, 101). 

12 Prep. 18. st. 3109, 74; isto, 3294, 128. 

18 Isto, 3110, 159. 

brovnik da pristojbe za tranzit — koje katkada dubrovački kapetani pla- 
ćaju kapetanu gulfa — tamošnji trgovci unajmitelji brodova neće da plate. 
Da bi se to ubuduće izbjeglo, konzul preporučuje da kapetani već u pri- 
jevoznim ugovorima utanače: ako se bude morala platiti pristojba za 
tranzit, da pada na teret unajmitelja broda. Neki domišljati kapetani tako 
već rade.!* Uopće je Venecija najrazličitijim djelima smetala razvoju lu- 
ka Papinske Države na Jadranu, što je bilo i na štetu Dubrovčana, koji 
su u tim lukama stjecali sve veći trgovački utjecaj. Osim presretanja du- 
brovačkih brodova pred samim papinskim lukama tu možemo ubrojiti i 
propise o karanteni koje je izdavala Venecija za putnike, životinje i robu 
podrijetlom iz Dubrovačke Republike. Te je propise Venecija prerevno- 
sno objavljivala na svaki najmanji znak sumnje o pojavi pošasti i s vrlo 
dugim vremenskim trajanjem. Za Dubrovnik je bilo štetno i to što su u 
pomorsko-zdravstvenim mjerama papinske luke — kako je već spomenuto 
— isključivo ovisile o propisima Venecije, jer je tako Rim htio. 

Dubrovačke probiike u Senigalliji štitio je konzul iz Ancone. Senat je 
g. 1710. Dominika Storanija iz Ancone izabrao i za konzula u Senigalliji.!5 
Patruni Resović i Burloković, oba iz Lastova, i Luka Lale iz Dubrovnika, 
koji su g. 1712. bili u Senigalliji, nisu htjeli platiti konzulsku pristojbu. 
Dominikov sin Ivan, koji je naslijedio oca u konzulatu, žali se g. 1751. 
vladi u Dubrovniku da patrun Ivan Rossi iz Lastova njegovom zamjeniku 
u Senigalliji nije platio konzulske pristojbe. Vlada je pozvala Rossija, koji 
se ispričao da tu pristojbu nije od njega nitko tražio, ali je istodobno 
platio u to ime 5 paola, koje vlada šalje Storaniju po patrunu Luki Mar- 
koviću.!$ : 

Pomorsko-zdravstveni ured u Senigalliji u svibnju 1713, misleći da fe- 
luka patruna Petra Ilijina dolazi iz zaraženog mjesta, nije joj dopustio 
pristajanje u luku, već joj je naredio, da se udalji. Budući da je puhao 
jaki levant, bacio je brod na kraj i tu ga potpuno razbio. Spasili su samo 
njegov teret.!7 

Dubrovački brodovi, vraćajući se sa sajma u Senigalliji u Dubrovnik, 
doticali su Anconu i konzul bi to iskoristio da iz raznih strana prispjelu 
poštu za vladu proslijedi u Dubrovnik. Ali se događalo da su revnosni 
kapetani iz Senigallije obavještavali konzula o svom skorom izravnom 
odlasku u Dubrovnik, pa bi im on tamo slao poštu. Kad je g. 1800. Du- 
brovčanin Orsat Đorđi, tadašnji konzul u Anconi, primio od Josipa Bran- 
ke, dubrovačkog konzula u Livornu, svežanj pisama s preporukom da ga 
zbog važnih vijesti žurno proslijedi vladi u Dubrovnik, nije mogao u An- 
coni naći brod za manje od 100 kolonarija, što je, naravno, bilo vrlo 
skupo. Stoga se obratio u Senigalliju, i budući da je bilo doba sajma, tamo 
je našao dubrovački brod patruna Marka Mratovića, koji je taj svežaj 
prenio u Dubrovnik za samih 16 kolonarija.!3 


14 Isto, 3111, 44. 

15 Cons. r. 3/142, 205v. 

19 Prep. 18. st. 3109/2, 30 prilog; Pom. 56-12/1, 39v. 
#7 Prep. 18. st. 3109, 40. 

18 Prep. 19. st. 602/4, 10. 


U početku 18. st. moralo je biti u rukama berberijskih pirata dosta ro- 
bova koji su bili pripadnici Crkvene Države. Naime, g. 1707. kardinal 
D'Aste obraća se dubrovačkom konzulu u Anconi da zamoli dubrovačku 
vladu da bi se njezini konzuli u Tunisu, Tripoliju, Alžiru i Carigradu za- 
uzeli za otkup robova pripadnika Crkvene Države. Dubrovačka vlada je 
to učinila, pa joj se njezin ankonski konzul Scipion Patati srdačno za- 
hvaljuje. I g. 1712. bili su oslobođeni neki robovi Ankonci iz Ulcinja. O 
takvom oslobođenju robova imamo vijest i iz mjeseca veljače g. 1718. Na- 
ime, te godine ulcinjskim brodom dolazi u Dubrovnik 20 oslobođenih ro- 
bova iz Ulcinja, 8 iz Drača, a 1 je došao kopnom. Oslobođenje je ispo- 
slovao dubrovački kapetan Luka Šodrnja, ali je morao ostati u Albaniji 
kao talac dok ne stigne otkupnina. Osim otkupnine u spisima se spomi- 
nju i troškovi od 128 cekina, u koje su uključena po svakom robu i 2 
cekina koje je trebalo platiti paši i jeminu. Zabilježena su neka imena tih 
Senigalijaca: Andrija Di Giuliano, Toma Tavoletta, Bastian Di Pasquale, 
Josip Gallina, Lovro Buchietti, Petar Sbugna Antunov, Frano Spaventa. 
Saslušani su u Dubrovniku izjavili da je Šodrnja tamo već sedam mjeseci, 
a da je nadbiskup bio poslao novac na vrijeme bili bi došli svi i već bi da- 
vno bili kod svojih kuća, a kapetan Luka ne bi morao tamo ostati. Kasni- 
je, u mjesecu travnju iste godine 1718, na traženje kardinala Bussija., an- 
konskog biskupa, vlada šalje u Drač Jakova Skapića s novcima koje je 
poslao spomenuti biskup da oslobodi u prvom redu 11 robova Ankonaca 
iz njegove biskupije, a nakon toga i druge.!? 

Dubrovačku plovidbu često su ometali pirati, poglavito berberski, koji 
su se često zalijetali u Jadransko more i tu plijenili brodove. Čim bi du- 
brovačka vlada bila obaviještena o njihovu dolasku, odmah bi o tome 
obavještavala konzule moleći ih da narede dubrovačkim kapetanima da 
zbog sigurnosti pred piratima moraju ploviti u konzervi, tj. u konvoju. 
odnosno postroju. Tako je u mjesecu srpnju g. 1725. pisala konzulu u An- 
conu Dominiku Storaniju da naredi brodovima da pri povratku u domo- 
vinu sa sajma u Senigalliji moraju ploviti u postroju. Kapetani su imali 
čekati jedrn 1rugoga sve do 2. kolovoza, pa onda skupa odiedriti. Pre- 
kršitelji tog vladina naređenja izlagali su se kazni od 100 dukata i zatvo- 
ru u trajanju od dva mjeseca. Prema vladinu nalogu trebalo je da kape- 
tani pismeno potvrde da ih je o tome obavijestio. Tada se na sajmu u 
Senigalliji nalazilo s brodovima ovih 12 dubrovačkih kapetana: Antun 
Kazilar Lukin, Jako Kazilar Matov, Vinko Kazilar Antunov, Ivan Posić, 
Mato Franović, Frano Bruni, Petar Kristić Kristofor, Marin Grego Niko- 
lin; dalje iz Lastova Ivan Antica i Marin Frano Fantela, a iz Trpnja Fra- 
no Mirković i Petar Franović. Taj popis nam služi kao mali dokaz u koli- 
kom su broju samo u danima sajma dubrovački brodovi posjećivali seni- 
galsku luku. Iste takve naloge o plovljenju u postroju zbog prisutnosti 
pirata vlada je izdala i g. 1726, 1727, 1731. i 1738. No kapetanima nije 


bilo milo jedriti u konvoju, pa su se izvlačili na najrazličitije načine. 
1% Prep. 18. st. 3109, 72; Div. not. 26/142, 15 naopačke; Levante 27. 1/70, 108. 

Zanimljivo je da im je konzul uvažavao njihove razloge i dopuštao da se 
pojedinačno vraćaju u domovinu.?? 

Kad se g. 1734. dubrovačka tartanela patruna Trifuna Milića zvanog 
Fiamingović nalazila na putu u Senigalliju s teretom robe koju je ukrcala 
u Dubrovniku, zaustavili su je napuljski brodovi i odveli u Pescaru. Zbog 
toga što je teret pripadao Turcima (zapravo turskim podanicima) bio je 
zaplijenjen, a s njime su zarobljena i 24 trgovca od ukupno 29 koliko ih 
je bilo na brodu. Zarobljeni trgovci bili su muslimani i robu su donijeli 
iz Albanije u Dubrovnik, gdje je redovito izvršen kontumac. Nema po- 
dataka koju su robu Albanci preko Dubrovnika tim brodom slali u Seni- 
galliju. Ali u onoj općoj pometnji kad je brod bio zaplijenjen korsari nisu 
uzeli nešto mačjih koža, zatim koža čagalja i druge robe koja nije podro- 
bnije opisana, a koja je pripadala zarobljenim Albancima. Čim se u Ska- 
dru saznalo za tu zapljenu, odmah su u Dubrovnik došli Skadrani noseći 
pisma kadije i begova, a posredovao je i trebinjski mirimiran. Budući da 
je dubrovačka vlada bila obaviještena da će se Skadrani žaliti Carigradu, 
odmah o svemu podrobno piše svome tamošnjem dragomanu Andriji Ma- 
griniju. Ona je obavijestila i svog dragomana u Travniku, a smatrala je 
da bi u tome kod Porte najbolje mogao pomoći tamošnji ambasador 
Francuske, pa ga je Magrini imao o svemu obavijestiti.?1 

Jako ribarsko središte na Pelješcu bio je od davnine kraj od Dube pre- 
ko Vrućice i župskih sela do Janjine, a s Trpnjem kao izlaznom lukom. 
Tu se razvio lov, osobito na srdele i tune. Od 1755. do 1804. ribari su ra- 
spolagali s 12 do 25 mreža za srdele u pojedinoj godini. Stoga je bio velik 
izvoz posoljene ribe iz Trpnja u Senigalliju. Posoljena riba izvozila se i u 
druge luke susjedne Italije (Barletta, Bari, Manfredonia), Albanije, Grč- 
ke, Turske, pa i u Levant.? Malo vijeće g. 1741. zaključuje da se patrunu 
Šimunu Simonetiju, za njegov brod koji je sagrađen na korčulanskom 
brodogradilištu, izda zdravstveni list za put u Senigalliju s teretom srdela 
koje je ukrcao u Trpnju.23 Tog Šimuna Simonetija često sretamo u vezi 
s poslovima oko ribe. Njemu je g. 1754. Sigmund Mato Sigmund Gondola 
dopustio da na žalu u Trpnju može sagraditi baraku i da mora za nju pla- 
ćati najam od šest dinarića na godinu. Ali s obzirom na to da je Šimun bio 
njegov vjerni sluga, oslobodio ga je plaćanja najma za čitavog svog života. 
Međutim, poslije Gondoline smrti posjedniku Trpnja (al possessore di 
Tarpagn, a za Gondolu imamo naziv possessore e padrone di Tarpagn) 
Šimun i njegovi nasljednici dužni su plaćati utanačeni najam od 6 dina- 


.rića.?* U svibnju 1749. ugovorio je Splićanin Frano Argovac da će u Tr- 


pnju kupiti 323 bačvice srdela i prevesti ih u Senigalliju.25 
Kako su tekle pripreme oko zajmova, kupovine i otpreme ribe na sa- 
jam u Senigalliju, možemo pratiti iz nekoliko sačuvanih isprava. Antun 


2 Prep. 18. st. 3109, 196/1, 203, 214. 

21 Levante 27. 1/73, 1817a. 

22 Podaci prema S. Vekariću, n. dj., str. 20-21, 30. 
23 Min. cons. 5/95, 6. 

2% Div. not. 26/145, 278v. 

25 S. Vekarić, n. dj., str. 30. 

'Ferri je g. 1751. za pozajmljenih mu 208 venecijanskih cekina založio 
u korist patruna Ivana Barbarića čitav teret posoljenih srdela. Ferri se 
obvezao da će 20. srpnja na sajmu u Senigalliji vratiti taj novac. Osim 
toga su utanačili da će Barbarić u Senigalliji iskrcati samo polovicu te- 
reta, a drugu će polovicu za svaku sigurnost zadržati u feluci dok mu 
ne bude u cijelosti isplaćeno spomenutih 208 cekina.2# Ugovor iz g. 1759 
koji je dubrovački vlastelin Nikola Pasko Gozze sklopio sa 49 prodava- 
laca o kupnji 102 bačvice posoljene ribe sadrži različite uvjete na koje 
su se prodavači obvezali. Tu se utanačuje veličina bačvice, veličina srde- 
la, njihova dobra pripremljenost; kao mjesto predaje označena je obala 
u Trpnju; prodavalac je morao svaku bačvu označiti svojom oznakom; 
kupcu su prodavaoci morali nadoknaditi štetu koju pretrpi zbog pokva- 
rene ili slabije vrste ribe. Za nas je najzanimljivije da je za predaju ribe 
ovdje izrijekom naglašeno da ima biti izvršena prije idućeg sajma u Seni- 
galliji g. 1759. kako bi kupac imao vremena da je ukrca i da pravodobno 
stigne s njom na sajam. Onaj prodavalac koji ne preda ribu u spomenuto 
vrijeme, platit će za svoju količinu onu cijenu uz koju je ostala riba pro- 
dana ili u Trpnju ili u Senigalliji. Gozze je svim prodavačima isplatio 
ribu unaprijed. Stoga su s posebnom izjavom pristupili tom ugovoru kao 
jamci dva brata: pop Antun Simoneti i Šimun Simoneti (ovaj posljednji 
bio je nepismen), koji preuzimaju potpuno jamstvo za sve isplaćene iz- 
nose gornjim prodavaocima, založivši sva svoja pokretna i nepokretna 
imanja. Najviše je prodavalaca predalo po 1 bačvicu, trojica su predala 
po 7, a ostali po 2, 3, 41 5 bačvica.?7 Događalo se da se između pošiljaka 
katkada nalazilo i nešto pokvarene ribe. Tako su spomenutom Šimunu 
Simonetiju g. 1758. vraćene iz Senigallije 2 bačvice pokvarenih srdela 
koje je bio prodao nekim trgovcima iz Splita. Međutim, vladi je bilo 
mnogo stalo do dobrog glasa njezine ribe na sajmu u Senigalliji. G. 1775. 
na sajmu u Senigalliji bile su otkrivene različite neurednosti u pošiljkama 
ribe iz Trpnja. Stoga iduće godine 1776. vlada naređuje kapetanu u Ja- 
njini da provede najstroži postupak kako bi se kaznili krivci. Kapetan je 
morao dati javnim uzvikivanjem proglasiti da će biti kažnjen sa 4 mje- 
* seca zatvora onaj koji bi se ubuduće usudio praviti takve prijevare.?? 

G. 1766. Carlo Pullini iz Ancone, praveći obračun s Markom Cattafi- 
jem iz Dubrovnika za raznu robu koju je prodao za njegov račun, obra- 
čunava mu i 1 bačvu duhana koju je prodao na sajmu u Senigalliji. Tu je 
obračunata i različita druga roba koju je Pullini iz Ancone slao Cattafiju 
u Dubrovnik, pa je taj obračun zanimljiv jer saznajemo za robu koju su 
Dubrovčani dobavljali iz Ancone. Cattafi je tada od Pullinija bio naručio 

.dva miljara riže, 500 libara suhog bakalara i jednog kanarinca. Ali, na ža- 
lost, u tom času ništa mu od svega toga nije mogao kupiti, pa je kupnju 
trebalo odložiti za kasnije.? 


2% Div. de Jagn. 65. 2/37. 

27 S. Vekarić, n. dj., str. 29; Div. de Jagn. 65.2/121v, 124. 
28 Div, de Jagn. 65.2/85. 

29 Isto 65.5/65. 

* Div. de for. 34/181, 181-182. 

Židov Rafael Janni, poznati trgovac iz Dubrovnika, potpisao je g. 1763. 
u Senigalliji obveznicu na 452 rimske škude, 92 bajola i 3 dinara u korist 
tvrike Giacomo Margaroli e compagni iz Milana za raznu prodatu mu i 
preuzetu robu. S tom obveznicom Janni se obvezao spomenuti dug platiti 
prvog dana idućeg sajma u Senigalliji, tj. 13. VII 1764. Zanimljivo je da 
je za mjesto plaćanja duga u prvom redu naznačen Rim, a zatim Senigal- 
lija, Napulj, Venecija i njezin dominij, Firenca i sajmovi u Senigalliji, 
Foligno, Romagna, Farfa, Viterbo i bilo koji sajam u Papinskoj Državi, 
u dominiju Venecije i Napuljskom Kraljevstvu,?! 

Na brod patruna Josipa Colone ukrcali su g. 1764. ribu za Senigalliju: 
Mato Barač 142, Antun Ferri 85, Đuro Senko 48, Petar Agustinović 70 
i Antun Senko 40 bačvica. Dakle ukupno 385 bačvica slane ribe.3? Iako 
nije naznačeno gdje je ukrcana ta roba, ipak se može sa sigurnošću pret- 
postaviti da je roba ukrcana u Trpnju, jer su podaci iz Diversa de Jagni- 
na, a i imena nam pokazuju da su to Trpanjci. 

Andrija Cotani iz Senigallije izdao je g. 1765. mjenicu na Marka Catta- 
fija u Dubrovniku na 150 cekina u korist Moisea Koena Rafaelova s do- 
spijećem mjesec dana a vista. Mjenica je bila žirirana u korist Rafaela 
Constantinija, također jednog od židovskih trgovaca u Dubrovniku. Ali 
Cattafi nije htio prihvatiti mjenicu »iz svojih razloga koje će pismeno 
javiti izdatniku mjenice«.*š 

Mato Lucijan Pozza nalazeći se g. 1769. u Senigalliji po kapetanu Ja- 
kovu Radiću obavještava vladu u Dubrovniku o novostima koje je sa- 
znao u vezi s ruskim grofom Orlovom. U svom pismu javlja da dubro- 
vačkim probicima mnogo štete prave mal'affetti Greci (misli na Bokelje 
pravoslavce), koji bi htjeli iskoristiti ovu priliku da se osvete Dubrovča- 
nima. Prema Pozzinu izvještaju mnogo su zabrinuti i Venecijanci. Naime, 
mnoga njihova vlastela, a osobito kapetan gulfa, zamjeraju svojem Senatu 
kako se vlada u tim prilikama. Kapetan gulfa je nedavno dugo razgova- 
rao s Orsatom Đorđijem, koji je njegov veliki prijatelj, o ruskom brodov- 
lju, i prema Đorđijevim riječima Venecijanci mnogo žale što su neki Bo- 
kelji otišli u Genovu da se ukrcaju na ruske brodove. Da bi spriječili dalji 
odlazak tim zločincima (malviventi), dopremili su dvije fuste u Rose.š! 

Zanimljiv je prijevozni ugovor koji su g. 1796. Pavao Ašić i njegovi 
drugovi Petar i Mato Kulišić i Pavao Dabović sklopili u Dubrovniku s pa- 
trunom Franom Kerničićem, mletačkim podanikom, Kerničić im je dao 
u najam svoj pelig Madonna del Rosario e S. Antonio za jedno putovanje 
u Anconu i otuda u Senigalliju, pa da se zatim izravno vrati u Dubrovnik 
i preda onu robu koju će Ašić i drugovi ukrcati u njegov brod. Osim to- 
ga su unajmitelji utanačili s Kerničićem da nakon odlaska iz Dubrovnika 


31 [Isto 34/179, 264. 

82 Div. de Jagn. 65.3/132. 

% Div. de for. 34/180, 283. 

3% Prep. 18. st. 3336, 8. O rusko-dubrovačkom sporu vidi: V. Ivančević, Dubrovački 
ivao za rusko-turskog rata (1768-1774), Pomorski zbornik, II, Zagreb 1962, 1725- 

mogu s brodom poći u Senjsku Rijeku i odmah, pošto im bude dopušten 
slobodan prolaz, da otputuju za Senigalliju. U tom prijevoznom ugovoru 
još se na jednom mjestu spominje Senigallija, odnosno njezin sajam. G. 
1796. je godina Napoleonovih ratnih operacija u sjevernoj Italiji, pa 
Senigalliji prijeti francuska okupacija, do koje je i došlo u početku iduće 
1797. godine. Bilo je stoga dvojbeno da li će se uopće održati sajam u Se- 
nigalliji, a kako smo već vidjeli, zbog slabog uspjeha bio je g. 1796. pro- 
duljen za još 20 dana. Stoga oprezni unajmitelji ugovaraju s patrunom 
spomenutog peliga: ako se za vrijeme krcanja robe u Dubrovniku sazna 
da se sajam u Senigalliji neće održati, tada se poništava gornji prijevozni 
ugovor i preinačuje u ugovor o mjesečnom najmu broda, i to sigurno za 
dva mjeseca, a po volji unajmitelja za još jedan mjesec. 


Prema obavijesti koju g. 1759. carinici dubrovačke Velike carinarnice > 


daju kapetanu Janjine domaća posoljena riba ako je kupi stranac slobo- 
dna je od carine pri izvozu. Međutim, ako stranac uveze stranu posoljenu 
ribu da je poslije toga izveze, treba da plati carinu od 10 dinarića za sva- 
ku bačvicu. Tu se za bačvicu kaže barile giusto, misleći da ima biti uobi- 
čajene veličine (ni prevelika ni premalena). Za malene bačvice carinici 
upućuju kapetana da procijeni kolika je ukupna količina uvezene ribe. 
pa da prema tome utvrdi koliko ta količina odgovara uobičajenim bačvi- 
cama i da na toliku količinu naplati carinu. Takvo tumačenje dali su spo- 
menuti carinici kapetanu na njegov upit kad je u njegovo područje stigao 
strani brod i doveo nekoliko bačvica strane posoljene ribe, koju je on 
htio ukrcati na dubrovačke brodove skupa s domaćom posoljenom ribom 
kupljenom na domaćem području. Carinici Velike carinarnice dali su ja- 
njinskom kapetanu još jednu uputu kako se ima vladati u vezi sa stranim 
brodovima. Naime, g. 1763. žalio se Nikola Radović, koji je imao brod 
nosivosti 400 bačvica ribe, da Trpanjci domaću ribu radije krcaju na stra- 
ne negoli na domaće brodove. Carinici su javili kapetanu da se soljena 
riba ne smije krcati na strane brodove, nego samo na domaće, ako ih ima, 
inače prekršitelji plaćaju globu od 50 cekina, koji idu u korist gradnje 
ceste u Gružu. 

Kad su 23. travnja 1779. bile smanjene carinske pristojbe za mrežice 
i mreže za srdele, to nije važilo za Malo more, jer — kako se kaže u toj 
naredbi — tamo je uvijek obilan lov ribe.37 


Čini se da su Trpanjci u Senigalliji kupovali posoljenu ribu i uvozili 
je u domovinu. Tu se po svoj prilici radilo o nekoj posebnoj vrsti od 
onih koje su se uvozile u Senigalliju iz sjeverne Evrope i u manjim koli- 
činama za kućnu potrošnju. Jer carinici Velike carinarnice g. 1783. daju 
nalog kančelistu u Trpnju da naloži svima onima koji su s prošlog sajma 
u Senigalliji uvezli stranu posoljenu ribu da im se odmah jave u Dubrov- 


niku da plate carinu od 10 dinarića za bačvicu. Moglo bi se zaključiti da' 


su spomenutu carinu tada morali platiti Antun Nesanović i Toma Andri- 
35 Pom. 56-8/2, 205. 
3% Div. de Jagn. 65.2/141, 65.2/3, 59. 
37. Dogana 35/41 b, 45v. 

čić, koje je kančelist imao obavijestiti da se jave carinicima u Dubrovni- 
ku. Ali Trpanjci su plaćali carinu i na veće količine uvezene ribe. Tako 
ie koncem g. 1799. Grgur Jerić uvezao 50 bačvica ribe i početkom g. 
1800. njegov nasljednik trebao je platiti carinu.3* Moguće da se tu radilo 
'o ribi uvezenoj iz obližnjeg otoka Hvara (Sućuraj pod mletačkom vlašću), 
ali opet za izvoz iz Trpnja. 


[= Živi izvoz ribe iz Trpnja uvjetovao je i odlazak domaćih ribara i trgo- 
vaca u Senigalliju. Tako su se g. 1761. barkom patruna Petra Milanovića 
vratili u Trpanj iz Senigallije Antun Ferri, Pero Zimić, Ivan Jerić i Mato 
Barač Matov. Protiv njih je poveden postupak jer su odmah po dolasku 
otišli svojim kućama prenoćiti, prije negoli je brod dobio slobodan ulaz. 
G. 1763. Malo vijeće je odobrilo Petru Agustinoviću, kančelistu janjin- 
skog kapetana, da može prisustvovati sajmu u Senigalliji, ali je kapetan 
morao naći nekoga tko će ga zamijeniti do njegova povratka. I g. 1766. 
taj je Agustinović skupa s Antunom Senkom bio u Senigalliji i pri povrat- 
ku u Trpanj ponovio se slučaj da su prije negoli je brod predao zdrav- 

' stveni list i dobio slobodan ulaz oba otišla svojim kućama, pa se o tome 
vodila istraga.*? 


Među trgovcima koji su slali ribu na sajam u Senigalliju dolazilo je i 
do sporova. Tako je g. 1763. Dubrovčanin Maksim Jakšić za zajednički 
račun sa Stjepanom Nikolićem prodao u Senigalliji zečje kože i za to 
dobio 395 cekina i različite robe. Prigodom diobe utrška došlo je do 
spora, jer se Jakšiću u Senigalliji žurilo, pa je kože prodao još dok su se 
nalazile u lazaretima, a konačan obračun povjerio je svom tamošnjem 
prijatelju. Međutim, Nikolić tvrdi da su se bili sporazumjeli da predaju 
robe Jakšić mora osobno izvršiti, utanačiti cijenu i obaviti konačan obra- 
čun. Taj Nikolić je bio negdje iz unutrašnjosti, jer se u spisima nazivlje 
Morlacco.*% Petar Jerković iz Vrućice imao je spor s Matom Baračom, 
koji mu, vrativši se g. 1767. iz Senigallije, nije htio platiti za 16 bačvica 
srdela onu cijenu koju je Jerković smatrao pravednom.*! G. 1781. Kristo 
je Longo vodio spor s Antunom Ferrijem zbog 6 bačvica ribe koje je 
Ferri izgubio na sajmu u Senigalliji. Tu saznajemo da su tada bili u Seni- 
galliji zbog prodaje ribe: Antun Senko, Ivo Klarić, Antun Keko, Toma 
Andrić, Nikola Certić, Toma Vlahan i već spomenuti Antun Ferri. Nji- 
hovu ribu iz Trpnja vozila su dva broda: patruna Tome Lipovca iz Boke 
kotorske i Josipa Colonne. Iz izjava gornjih svjedoka koje su dali pred 
vlašću moglo bi se zaključiti da su Trpanjci u Senigalliji ili imali svoje 
vlastite barake za smještaj ribe ili su te barake iznajmljivali od mještana, 
što je vjerojatnije.** Još je bilo sporova u vezi s robom koju su slali u Se- 

: nigalliju. Tako je Antun Rizzi g. 1799. vodio spor protiv Miha Bergande 
Ivanova. Naime, Rizzi je bio u Senigalliji osim s Bergandom još i s Antu- 


3% Div. de Jagn. 65.6/6, 117; 65.8, ispred 1. 

39 Isto, 65.2/3, 13, 61v, 153. 

“*% Div. de for. 34/1178, 234v. 

“1 Div. de Jagn. 65.4/19v. 

42 S. Vekarić, n. dj., str. 31; Div. de Jagn. 65.6/35—46. 


118 


nom Krešićem i Matom Butrićem. Ponio je tamo nešto srdela i 3 bačve 

pečenog vina. Putem su popili oko pola bačve vina, ali je Berganda u tu 

bačvu ulio dva bukara bevande. Stoga Rizzi tuži Bergandu za svu štetu 

koja bi iz toga mogla nastati ako kupac vrati vino koje je on prodao za 

dobro i zdravo. Kao svjedoke Rizzi je naveo Iliju Arambasika iz Korčule . 
i Gašpara Starčića iz Lošinja.# ' 

Ivan Mornić utanačio je g. 1748. s patrunom Jakovom Priskićem da će 
ga prevesti do Senigallije za 5'/2 venecijanskih cekina. Ali došavši do 
Rude, otočića između Lopuda i Šipana, Mornić je uzeo svoju robu i pre- 
krcao se na neki strani brod plativši Priskiću samo 2 cekina. Na Priski- 
ćevu tužbu carinici Velike carinarnice osudili su Mornića da plati i pre- 
ostala 31/2 cekina.“* Tu se započeto putovanje smatra kao dovršeno. 


Zbog čestog upravljanja ugovarača prema vremenu kada se održavao 
sajam u Senigalliji Vekarić tačno zapaža da je »vrijeme sajma u Senigal- 
liji postao pojam«. Naime, ugovarači utanačuju: da do predaje kupljene 
robe treba da dođe prije sajma u Senigalliji, kupoprodajne cijene određu- 
ju se u doba sajma, za neke dugove (aptai di misericordia) utanačuje se ! 
da će se platiti poslije sajma, za određivanje sezone lova ribe uzima | 
se vrijeme prije i poslije sajma u Senigalliji itd.5 Neki dug koji su Mirko 
Nesanović, njegov otac Šimun i drugi sin Grgur trebali platiti Petru 
Nesanoviću obvezali su se platiti dijelom u doba sajma u Senigalliji g. 
1787, a dijelom u doba idućeg sajma g. 1788.%* Nema sumnje da je razlog 
tom roku plaćanja za vrijeme sajma u Senigalliji i uopće isticanju sajma u 
takvim prilikama bio taj što su tada dužnici prodajom ribe i druge robe 
ili naplatom vozarine dolazili do novca. To jasno izlazi iz nekoliko zajmo- | 
va za koje su dužnici potpisali mjenice, a u kojima se za njihovo dospijeće 
veli: Al salvo ritorno della felucca... della prossima ventura Fiera di 
Sinigaglia ...ili Per tutto Agosto prossimo delPanno 1742 o tanto prima, 
che fara il ritorno delli bastimenti della Fiera di Sinigaglia del sudetto 
anno ... Isto je tako za Dubrovčane imalo neko značenje kad su brodovi 
natovareni robom odlazili na sajam u Senigalliju, jer su tako znali odredi- 
ti vrijeme... venti giorni prima di quello fossero partite le barche per Si- 
nigaglia.*" Zanimljiv je i ovaj primjer: posoljena riba, vlasništvo Ivana 
Jerića, bila je g. 1758. zaplijenjena u korist Pavla Hurlovića i predana ' 
na čuvanje Antunu Butigaru iz Trpnja. Budući da se nije mogla prodati 
u Trpnju, suci za civilne parnice dopuštaju da se ta riba pošalje na sajam 
u Senigalliju i tamo proda. Rizik je trebao snositi Hurlović bez ikakvog 
Jerićeva učešća. 

Dubrovački trgovci osigurali su u Dubrovniku robu koju su slali u Se- 
nigalliju, a i onu koju će u Senigalliji krcati za Dubrovnik. Za teret srde-' 


45 Div. de Jagn. 65.8/12v. 

“4 Dogana 35/41 a, 139v-140. 

45 S. Vekarić, n. dj., str. 28-30. 

48 Div. de Jagn. 65.6/166. 

41 Div. cancel. 25/221, 38; Div. not. 26/142, 56v; Dogana 35/41, 169. 
4 Div. de for. 34/147, 208 v. 

a koji se g. 1693. u Dubrovniku krcao za Senigalliju na fregadonu pa- 
truna Antuna Kazilara Vinkova znamo da je bio osiguran pod ovim uvje- 
tima: osiguravatelj je osiguravao robu — ali ne kontraband — sve do časa 
dok se u cijelosti ne iskrca u Senigalliji, i to protiv rizika vode, vatre, ba- 
canja u more, represalija od prijatelja i neprijatelja, zadržavanja od stra- 
ne nava, galija, fusta i drugih naoružanih brodova, od bilo kojeg slučaja, 
opasnosti i nezgode božje i ljudske, moguće i nemoguće, zamišljive i i ne- 
zamišljive. Kad se teret sastojao od slanih srdela, u osiguranje nije bilo 
uključeno ako se roba putem pokvari.“? Zanimljivo je da je i kod zajmo- 
va — koji su bili pokriveni mjenicama — bio uobičajen uvjet da rizik pro- 
tiv vatre, mora i pirata snosi vjerovnik, i to ne samo za teret na pruzi 
Dubrovnik-Senigallija nego i za novac na povratku iz Senigallije u Du- 
brovnik. Tako su Vojin DĐurović i Vlaho Gagliardelli g. 1757. posudili od 
Antuna Boža Alettija 309 venecijanskih cekina i potpisavši mjenicu obve- 
zali se taj novac vratiti po povratku s idućeg sajma u Senigalliji. Đuro- 
viću je novac bio potreban za robu koju će krcati pod palubom na tar- 
tanu Šimuna Božovića, jer vidimo da se Đurović istodobno obvezao Ga- 
gliardelliju vratiti taj novac prigodom idućeg sajma u Senigalliji. Aletti 
je snosio uobičajeni rizik protiv vatre, mora i pirata za robu iz Dubrov- 
nika do Senigallije i za gotov novac koji će oni sobom nositi iz Senigalli- 
je do Dubrovnika. 


Roba koja se izvozila iz Dubrovnika u Senigalliju u prvom je redu ona 
koja je dolazila iz zaleđa. To je bila vuna, kože najrazličitijih vrsta, vo- 
sak, paklina, sir, duhan i dr. U izvozu je prevladavala posoljena riba, koja 
se proizvodila poglavito na trpanjskom području. U spisima sam naišao 
da su solili srdele, gere i škombre (skuše), za koje upotrebljavaju i naziv 
lokarde. Za izvoz u Senigalliju redovito dolazi naziv sardelle salate ili 
općeniti naziv salume, a samo jednom sam naišao na naziv scombri. Robu 
bi često pratili njezini vlasnici, tj. trgovci, pa su tako osim Dubrovčana 
dubrovačkim brodovima u Senigalliju putovali Bosanci, Hercegovci, Al- 
banci i drugi. 


Petar Tomašević Tomov iz Slanoga bio je g. 1706. kupio od Ivana Bap- 
tiste Skapića 8 bačvica slanih sardela i predao ih Damjanu Betondiju da 
ih proda na sajmu u Senigalliji. Betondi je doveo u Senigalliju i svojih 
114 bačvica. Međutim, jedna bačvica između Tomaševićevih osam — koja 
je bila označena s markom T.C. (što je značilo da je kupljena od Trojana 
Colendicha) — bila je pokvarena. Budući da je ta bačvica bila prva otvo- 
rena i pokazana kao uzorak kupcu iz Modene, on je odustao od namje- 
ravane kupovine od 50 do 60 bačvica. Bačvica je bila vraćena Skapiću, 
pa je nastao spor i Tomašević je tražio odštetu. Kao svjedoci bili su ispi- 
. tani Vinko Ilica i Marin Polović, koji su također bili tada na sajmu u Se- 
nigalliji.5! Za god. 1742. imamo podatak da je Ivan Borić predao patrunu 
Matu Bratiću Franovu 32 bačvice slanih srdela s obvezom da ih u Seni- 


4% Pom. 56-1/63 — 5. VII 1693. 
29 Div. not. 26/143, 80-80v. 

galliji preda Marinu Murattiju. Ali je Bratić predao samo 30 bačvica. ' 
dakle 2 bačvice manje, pa Borić traži da mu Bratić plati 3 cekina i 14 
dinarića.?2 

Iz spora koji je g. 1751. Ivan Vlaho Cerva imao s Markom Cattafijom 
saznajemo da su Dubrovčani na sajam u Senigalliju slali i koralj. Čini se 
da je ta trgovina u Dubrovniku bila najvećim dijelom u rukama domaćih 
Židova, jer se u tom sporu kao svjedoci navode: Hajo Tolentino, Samuel 
Aboneitti, Salamun Pardo, Izak Kampos, Rafael Costantini, Izak Pardo, 
Salamun Luzena, od kojih su neki tada bili u Senigalliji i tamo prodavali 
koralj. U Dubrovniku se također obrađivao koralj, pa se tu spominje 
obrtnik Pasko Marić, koji se tim poslom bavio. Spomenute godine našli | 
su se u Senigalliji i ovi Dubrovčani: Đuro Bratić, patrun Antun Vukota 
i svećenik Vinko Lapačina.53 

Rafael David Maestro g. 1751. predao je Jakovu Izraelu Barafaelu u 
dvije bale 628 levantinskih obojenih (prerađenih) koža da ih proda za 
njegov račun u Senigalliji. Iz toga je nastao spor, jer su Barafaelu u Seni- 
galliji ukrali jednu balu, a drugu je vratio u Dubrovnik jer je nije mogao 
prodati ni uz kakvu cijenu. Zanimljivo je da je tu opisano kako se iskrca- 
vala roba koja je morskim putem dolazila u Senigalliju. Naime, robu bi 
smještali u lučka skladišta koja su sagrađena uz cestu što vodi u cari- 
narnicu, a blizu je kanala, i tu se čekaju kupci. Ali prije nego što se roba 
uskladišti u spomenuta skladišta, prevozi se ručnim kolicima i slaže se 
u stogove ispred skladišta, odakle se rukama prebacuje u skladišta. Tu 
je Lazar Fermi bio rekao Haju Tolentinu na hrvatskom jeziku: Neka sto- 
ju tu te bale, ja ću ih stavit u magazin kad stavimo i naše robe, i tu je 
bila nestala ta jedna bala.“ 

Dana 1. VII 1769. patrun Marko Duhović krcao je u Dubrovniku za 
Dalmaciju 50, a za Senigalliju 30 venecijanskih miljara pakline i redo- 
vito prošao carinarnicu.#* Dubrovački trgovac Marko Logorezzi bio je 
dao sinu Franu 150 zlatnih venecijanskih cekina da na sajmu u Senigal- 
liji kupi robe za očev dućan. Također mu je predao 20 bala albanskog 
duhana da ga za njegov račun proda na spomenutom sajmu. Osim toga 
mu je tom prigodom majka Ana dala više od 100 venecijanskih cekina, 
također da tamo kupi robe za spomenuti dućan. Ali Frano, kad je otišao 
na sajam u Senigalliju, niti se vratio u Dubrovnik, niti je vratio novac 
koji su mu dali otac i majka, a niti je poslao utržak duhana. Te činjenice 
g. 1799. hoće drugi sin Antun da utvrdi pred knezom i Malim vijećem.?5 


51 Dogana 35/46, 88v; Isto 70v naopačke. 

52 Isto 35/41 a, 4 naopačke. 

55 Dogana 35/41, 166-173. Osim u ranijim stoljećima Dubrovčani su lovili i obradi- 
vali koralje i trgovali njima i kroz čitavo 18. st. Vidi: Z. Šundrica, O lovu i obradi 
koralja u Dubrovniku, Dubrovački vjesnik, 1953, br. 130; J. Perić, Iz povijesti našeg 
koraljnog obrta, Naše more, 1956, br. 1; F. Kesterčanek, Prinosi pomorskoj privredi 
starog Dubrovnika, Koraljarstvo. Zbornik zagrebačke klasične gimnazije 1607-1957, 
Zagreb 1957. 

“A Dogana 35/42, 1v-6v. 

55 Podaci iz posebnog listića u knjizi Pom. 56—7/1 — 1. VII 1769. 

56 Prep. 18. st. 3177/11, 559. 

Nikola je Maskarić g. 1769. želio otpremiti na sajam u Senigalliju 52 
bale kordovana, 35 bala bravljih koža i 4 bale gialetta jednim ankonskim 
brodom koji se tađa nalazio u dubrovačkoj luci. Ali budući da je tu bila 
i dubrovačka tartana koje je vlasnik bio Maksim Jakšić Morlak, a njezin 
patrun Ivan Ljoko, to su spomenuta dvojica isposlovala od carinika Ve- 
like carinarnice da Maskarić mora robu ukrcati na njihov brod, jer tako 
propisuju vladine odredbe. U času odlaska broda utvrdilo se da patrun 
Ljoko nema ni patent, ni ferman, niti je bio registrirao posadu kod Ureda 
za pomorstvo, pa je bio zatvoren. No budući da je roba već bila ukrcana, 
a Maskariću se žurilo, on je isposlovao da Ljoko bude pušten iz zatvora 
i da mu se predaju potrebne isprave. Zanimljivo je da ga je u zatvoru 
morao zamijeniti brodovlasnik Jakšić. Tako je patrun Ljoko mogao za- 
početi svoje putovanje u Senigalliju. Međutim, već je prvog dana primi- 
jećeno da brod pušta vodu, pa je teret oštećen. Osim toga, brod je kod 
nenaseljenog otoka Šila u sjevernoj Dalmaciji pretrpio pomorsku nezgo- 
du, pa su robu morali spašavati iz broda na obalu i kasnije je prevesti 
u Anconu drugim brodom, koji je Ljoko pronašao u Zadru. Mokru robu 
Maskarić nije mogao prodati po dobroj cijeni, već je pretrpio gubitak. 
Stoga je tužio brodovlasnika i patruna tražeći odštetu od 552 rimske šku- 
de. U svojoj odbrani Jakšić i Ljoko navode da su korčulanski brodogra- 
ditelji Paskić Filipaki i Vinko Foretić propisno uredili tartanu. Dalje na- 
vode da brodovi kad poslije čišćenja izađu iz brodogradilišta propuštaju 
vodu sve dok čavli ne zarđaju. Međutim, Ljoko protutužbom traži od 
Maskarića da mu nadoknadi štetu koju je imao što mu se razbio brod dok 
je spašavao teret. Zanimljivo je da je tartana imala samo 4 člana posade, 
uključiv tu patruna i još jednog malog od oko 8 godina, što Maskarić 
smatra nedovoljnim i tom nedostatku pripisuje da je brod stradao. Osim 
toga je na brodu bilo nekoliko putnika, između njih i vlasnik robe Ma- 
skarić. Čini se da je ukupno mornara i putnika bilo oko petnaest. Evo 
imena nekih putnika: Mato Bottegero, Nikola Marinović, Mato Vicenzio- 
nović, Mato Besručiak, Nikola Arbanas, Nikola Dabović iz Bara, Antun 
Stefani iz Skadra, a kao mornari se spominju: Miho Klaić, Stjepan Račić 
i Tomo Cossierina, Venecijanac nastanjen u Dubrovniku.57 


Iz ubilježene teretnice od 10. VII 1715. saznajemo da je Sigismund 
Gondola ukrcao u Dubrovniku pod palubu tartane koje je zapovjednik 
bio patrun Jakov Kazilar Matov 178 komada slanog sira iz Morlakije u 
težini od 1347 libara. Robu je trebalo predati u Senigalliji Marinu Po- 
loviću, koji će Kazilaru platiti vozarinu od 10 paola za venecijanski mi- 
ljar. Začudo, Kazilar — ne znamo iz kojeg razloga — tu robu nije predao 
Poloviću, pa ga Gondola tuži i traži odštetu od 35 filipa za svaki miljar 
sira.58 Patrun Pavao Radulić g. 1808. ukrcao je u Dubrovniku na svoj pe- 


57 Dogana 35/42, 159 — 193v; Isto 58v, 10 naopačke. 
5% Isto 35/46, 126 i naopačke bez paginacije — 17. VIII 1715. 
Filipi je stari španjolski kovani novac. Miljar je tisuću libara (libra=:oko 0,38 kg). 

lig San Niccol& e Maria 129 bačvice i još 222 bačvice, dakle ukupno 351 
bačvicu slanih srdela za Senigalliju. Brod je imao posadu od 4 člana, 
uključiv patruna, i 4 putnika.5? 

Dubrovnik nije samo izvozio robu u Senigalliju nego su brodovi vra- 
ćajući se u domovinu ukrcavali tamo robu i donosili je u Dubrovnik. G. 
1743. tartanom patruna [Ilije Bratića stiže u Dubrovnik 8 bala nečiste ko- 
noplje, koje je Ivan Bogeta, Dubrovčanin nastanjen u Anconi, bio poslao 
sa sajma u Senigalliji. U jednoj bali trećina je bila loše vrste, od koje se 
nije moglo praviti predivo, pa Marin Martelli, pisar Carinarnice, želi da 
to utvrdi pred carinicima Velike carinarnice.#" Mehmed Ibrahim i Petar 
Toma Radovan, trgovci iz Skadra, prodali su g. 1746. Samuelu Ambonetti- 
ju, trgovcu iz Dubrovnika, vunu koja se nalazila u dubrovačkim lazare- 
tima. Za tu vunu Ambonetti je spomenutim prodavaocima trebao dati 
obične crvene tkanine (scarletto) i svilene tkanine (taffetta). Pri predaji 
robe koju je Ambonetti nabavio na sajmu u Senigalliji nastao je spor 
jer je Mehmedu Ibrahimu zaračunao skupe cijene. Koju je još robu Du- 
brovnik uvozio iz Senigallije, možemo saznati iz tereta koji je Izak Kam- 
pos poslao iz Senigallije g. 1763. u Dubrovnik bratu Samuelu — koji je 
ujedno bio njegov družinar u trgovini — i to tartanom Ankonca Dominika 
Buranellija. Tu je najviše bilo bala i sanduka tkanine, obične, svilene i 
konopljine, zatim kišobrana, svilenih čarapa, pinjola, njemačkog ječma, 
sumpora u šipkama i druge robe. Od tereta ukrcanog prema teretnici ka- 
petan nije predao Samuelu Kamposu jedan kovčeg koji je sadržavao robe 
u vrijednosti od 10.550 venecijanskih lira, pa je Samuel u Dubrovačkoj 
kancelariji kapetana tužio za štetu.# Patrun Miho Bregando, Dubrovča- 
nin, isplovio je g. 1801. iz Ancone u Senigalliju da tamo krca teret kupa 
za Dubrovnik.# 


Zbog pošasti koja je g. 1784. vladala u Splitu bilo je u Rimu odlučeno 
da se u Senigalliji neće održati uobičajeni sajam. Umjesto toga dopušteno 
je da se održi u Anconi, ali ne pod nazivom sajam, nego sastanak i na- 
tječaj trgovaca, i to bez isticanja znakova kako se to običavalo u Seni- 
galliji u svakom dućanu. Prema mišljenju Dominika Storanija, dubrovač- 
kog konzula u Anconi, sajam u Senigalliji g. 1786. oskudijevao je mno- 
gom robom.$ 


U srpnju g. 1791, dakle u mjesecu kad se održava sajam u Senigalliji, 
Ured za pomorstvo na temelju odluke Malog vijeća izdao je patrunu Je- 
riću patent za plovidbu u gulfu, ali pod uvjetom da u roku od jednog 
mjeseca od dana povratka sa svog tadašnjeg putovanja u Senigalliju tre- 
ba da donese izvornu potvrdu korčulanskog prota koji mu je sagradio 
pelig da mu ga je Jerić zaista platio.# Korčula je bila pod mletačkom 


5% Pom. 56-18/1, 87. 

% Dogana 35/41 a, 8. 

81 Isto, 132-132v. 

&% Div. de for. 34/178, 213. 

% Prep. 19. st. 602/4, 18. 

54 Prep. 18. st. 3112, 201, 239. 

# Pom. 56-11/2, bez pag. naopačke. 

vlašću, dakle inozemstvo, a za brodove kupljene ili sagrađene u inozem- 
stvu prema dubrovačkim propisima trebalo je dokazati da je brod redo- 
vito kupljen i isplaćen. 

lako je najveći dio dubrovačkog brodovlja bio sagrađen na domaćim 
brodogradilištima, što je bilo u duhu vladine politike koju je uporno pro- 
vodila, ipak su Dubrovčani dosta brodova kupili i izgradili u inozemstvu. 
Dovoljno je spomenuti gradnju brodova na brodogradilištima tadašnje 
mletačke Korčule, od čega sam u vezi sa Senigallijom jedan mali primjer 
već gore naveo. G. 1796. Marko Tomašević kupio je trabakul u Senigalliji 
i Senat mu dopušta da može na njemu vijati dubrovačku zastavu, ali plo- 
viti samo unutar gulfa, što je značilo po Jadranu.5 Ispred Luia Ricottija. 
dubrovačkog konzula u Anconi, g. 1806. sklopljen je ugovor kojim Frano 
Candelara pok. Aleksandra iz Ancone prodaje, a patrun Šimun Strigaci 
pok. Andrije iz Dubrovnika kupuje trabakul koji se prije zvao S. Cirtaco, 
a sada S. Antonio di Padova. Trabakul je bio nosivosti od oko 400 rubija, 
a sagradio ga je g. 1794. proto Inocencije Donati na brodogradilištu u 
Senigalliji. Strigaciju je bilo važno da se utvrdi da je brod uvijek vijao 
papinsku zastavu, jer u ono doba čestih ratnih sukoba dubrovačka vlada 
nije dopuštala svojim podanicima da brodove kupuju od nacija koje su 
u ratu.57 Kako vidimo, kupljeni trabakul bio je rabljen i sagrađen pred 
12 godina, što uostalom nije visoka starost za jedrenjake, koji — ako su 
dobro održavani — mogu preći i pedesetu. Ali su Dubrovčani znali kupiti 
u inozemstvu mnogo brodova potpuno novih, koji su se tek imali graditi 
na inozemnim brodogradilištima. O tome je sačuvano mnogo ugovora s 
opširnim opisom i s mnogo podrobnih podataka o brodu. 


Poneki mornar iz Senigallije bio je ukrcan na dubrovačkim brodovima. 
i to poglavito u prvim godinama 19. st. 


Na maloj udaljenosti od Senigallije nalazi se Ancona, koja je kao pro- 
metna luka u ono doba privlačila mnogobrojne dubrovačke: putnike, 
trgovce, kapetane i izaslanike koje je vlada slala u razne zapadne države. 
Mnogo je robe iz Dubrovnika išlo u Anconu, a u manjem omjeru i obra- 
tno, pa bi bilo potrebno taj promet posebno proučiti. Međutim, brodovi 
kojima su spomenuti Dubrovčani putovali nisu uvijek išli u željeno mje- 
sto, pa su se ti putnici koristili brodovima koji su plovili u obližnje luke. 
Tako g. 1725. brodom patruna Kazilara isusovac Ivo Marija Matijašević, 
poznati dubrovački pisac i propovjednik, putuje iz Šipana preko Senigal- 
lije u Anconu.# Brodom Nikole Radovića g. 1777. kapetan Stjepan Fisko- 
vić odlazi preko Senigallije u Anconu da kupi dio opreme za pulaku San- 


5 Cons. rog. 3/203, 112. 

"1. Pom. 56-8/4, 257. 

#8 O životu i radu Matijaševića vidi: M. Deanović, Talijansko-hrvatsko-ruski rječ- 
nik iz godine 1751, Sveučilište u Zagrebu, Filozofski fakultet, Zbornik radova, 1, 1951, 
567-610; — isti — Dnevnik Iva M. Matijaševića, Anali Hist. instituta, Dubrovnik 1952, 
279—330. 

tissima Annonciata, koju gradi u Gružu u zajednici s Josipom Đivovi- 
ćem.“ Dubrovački su kapetani često iz Ancone dobavljali najrazličitiju 
opremu za brodove koje su gradili na dubrovačkim brodogradilištima. 

Stalan napredak sajma u Senigalliji bio je trn u oku obližnjoj Anconi, 
u kojoj se također održavao sajam. Da bi se to stanje poboljšalo, vlast je 
ponajprije odlagala sajam u Anconi, a kasnije je odredila da se održava 
u drugom razdoblju negoli onaj u Senigalliji. Senigalski sajam privlačio je 
i ankonske trgovce, koji su sačinjavali jezgro senigalskog sajma. Na sa- 
jam u Senigalliju dolazili su i Dubrovčani koji su kao trgovci bili stalno 
nastanjeni u Anconi. Ancona je imala velik utjecaj na senigalski sajam, 
tim više što je za brodarski promet u doba sajma luka Senigallije bila ti- 
jesna, pa su brodovi koji su dovozili teret morali pristajati u Anconi. 
Ancona je imala i tu prednost da je imala lazaret gdje su brodovi lakše 
izdržavali karantenu.7" No unatoč svemu tome bilo je slučajeva da su se 
novčani poslovi mogli lakše obavljati u Senigalliji negoli u Anconi. Tako 
kad g. 1802. Dubrovčanin Baldasar Drašković ide preko Ancone u Pariz, 
ne mogavši mijenjati novac u Anconi unatoč različitim zalaganjima, po- 
lazi u Senigalliju da tamo potraži sigurne mjenice.7! 

Tradicionalne pomorsko-trgovačke veze između Dubrovnika i Senigal- 
lije nastavljaju se i kasnije, tj. za francuske i austrijske vladavine nad 
Dubrovnikom. I tada se u Dubrovniku objavljuju oglasi o održavanju saj- 
ma i uglavnom se izvozi slana riba i koža u Senigalliju. 


% S. Vekarić, n. dj., str. 84. Iz arhivske zbirke dra C. Fiskovića u Orebićima. 
"% Podaci prema M. Natalueci, n. dj., na više mjesta, 
"1 Prep. 19. st. 621/X XII, 7. 

